
PRATARTIS 


x* ** 


Švenčių reikšmė. Žmonės mėgsta šventes. Ir ne tik dėl to, 
kad paprastai jose nereikia dirbti įprastų darbų ir galima 
geriau pavalgyti, bet svarbiausia todėl, kad jos suteikia 
įvairumo. Čia pridera geresnis arba šventadieniškas apsi- 
rengimas, ėjimas į bažnyčią, daugiau mažiau iškilmingos 
ten atliekamos apeigos, susitikimas su žmonėmis ir pasiro- 
dymas: apdarų, arklių, vežimų ir kt. Be grynai šeimyniškų 
apeigų, kaip kūčiavimas ir atsigavėjimas Velykų rytą, čia 
pridera ir bendruomeniškos pramogos, kaip Užgavėnių per- 
sirengėlių vaikštynės ir Joninių ugnių deginimas. Visa tai 
bendruomenę suartina. Švenčių proga vyksta svečiavima- 
sis, suėjimai ir pasilinksminimai, visokios gegužinės, vaka- 
ruškos ir pasišokimai, kurie neretai baigiasi girtuokliavimu 
ir muštynėmis. Apie visas šventes žmonės daug kalba, joms 
iš anksto ruošiasi, jų laukia. Tai malonios prošvaistės mo- 
notoniškame kaimo gyvenime. 


Apeigų ir papročių kilmė. Žmogaus santykis su dievy- 
bėmis ir negamtiškomis jėgomis yra dvejopas: pasyvus ir 
aktyvus. Kai žmogus meldžiasi ir aukoja, tai jis tikisi susi- 
laukti iš dievybės malonės. Tačiau žmogus iš patyrimo ži- 
no, kad jo maldos ne visados išklausomos. Tada jis imasi 
aktyvių priemonių, kurias vadiname m a gij a: žmogus tiki- 
si, kad jis, atitinkamai pasielgęs, privers viršgamtiškas 
jėgas paklusti jo valiai ir gaus pageidaujamus rezultatus 
arba nukreips nuo savęs nelaimę. Štai pavyzdys. Žmonėse 
labai populiarus buvo šv. Jurgis. (Jo populiarumui daug 
padėjo sena liaudies pasaka apie kovotoją su slibinais ir 
karalaitės išvaduotoją,— ta rolė buvo jam priskirta.) Žmo- 
nės tikėjo, kad jis yra ir naminių gyvulių globėjas. Tačiau 

ir vilkai, didžiausi naminių gyvulių priešininkai, esą jo žinio- 
je: vilkai — šv. Jurgio kurtai (medžiokliniai šunys) . Žmonės 
prinešdavo į bažnyčias jo dienoje (IV.23) ir sukraudavo 
prie šv. Jurgio altoriaus ar paveikslo šūsnis sūrių ir sviesto, 
pintines kiaušinių. Tačiau gali atsitikti, kad šv. Jurgis pamirš 
ir neįsakys savo kurtams-vilkams neliesti Juozapo ar Da- 
ratos karvių ir avių. Tikresnis buvo dalykas surakinti vilkui 
nasrus. Todėl tarpjurginėse paimamas skietas, kuris au- 
džiant padaro „žiotis“, įkišamas į maišą ir tas maišas užra- 
kinamas spyna — taip bus ir vilko nasrai surakinti. 

Liaudies žmogus yra praktiškas. Jam mažai terūpi ati- 
trauktinės (abstrakčios) sąvokos. Pirmiausia jis nori žinoti, 
kas atsitiks netolimoje ateityje: ar dar išgyvens ir sulauks 
kitų metų, ar mergaitė ištekės, koks bus ateinančių metų 
oras, ar gerai užderės javai ir pan. Tai yra spėjimai: o m e- 
nys (pasyvus stebėjimas reiškinių ir jų aiškinimas), arba 
divinacijos (aktyvus veiksmas ateičiai nuspėti, pvz., 
liejimas sutirpyto švino ar vaško į vandenį ir aiškinimas 
susidariusių figūrų). Tie spėjimai toli nesiekia, dažniau- 
siai vienus metus. Apie naujagimius daromi ir toliau siekią 
spėjimai: kuo jis bus — artojas, kareivis ar gal kunigas; 
kokia bus jo povyza ir būdas — gražus, vis jaunas, links- 
mas ir sveikas ar sirguliuojąs ir suniuręs, greit senstąs; 
koks bus jo likimas arba dalia — taps turtingas ar liks 
vargšas. 

Burtai yra tam tikri tikėjimai ir jais pagrįsti veiksmai, 
kuriais žmogus nori palenkti jį supančią aplinką, gamtinį 
ir antgamtinį pasaulį priversti tarnauti žmogaus reikalams. 
Tokio elgesio nepateisina gamtos mokslų surastieji dės- 
niai, o įsigalėjusios religijos juos laiko niektikiais arba prie- 
tarais, su kuriais paprastai kovoja ar bent juos niekina. 
Burtai arba magija yra daromi norint: 1) apsisaugoti nuo 
piktų antgamtinių jėgų arba jas priversti žmogui tarnauti, 
2) įsigyti turto ar gauti gerą derlių, atitinkamai paveikiant 
laukų, gyvulių ir žmonių vaisingumą, 3) išvengti ligų arba 
jas pagydyti. Yra skirtumų tarp burtų ir prietarų. Pastarieji 
yra daugiau prolilaktinė priemonė nelaimėms, ligoms ir viso- 
kiems nepasisekimams išvengti. Prietaras bus toks tikėji- 
mas: jei rytą iš lovos lipdamas pirma padėsi ant grindų 
kairę koją, tai tą dieną viskas nesiseks, užtat reikia šito veng- 
ti. Apie omenis jau buvo minėta. Kartais omenys ir burtai 


6 


yra sujungiami kartu. Pvz., omuo yra, kai višta troboje 
pradeda giedoti — lauk nelaimės, o jeigu nori jos išvengti, 
daryk burtą: paėmęs tą vištą, matuok ją per grindis nuo 
stalo iki slenksčio, jei ant slenksčio pateks uodega, nukirsk 
uodegą, o jei galva — kirsk galvą, tada nelaimė neįjvyks. 
Burto kilmė yra auka šeimos prosenių vėlėms, kurios gyve- 
ną po slenksčiu, nes seniau ten buvo laidojami mirę šeimos 
nariai. Burtai gali būti neutralūs kito asmens atžvilgiu ir 
gali būti kam nors kenkią. Neutralus burtas bus: išgirdęs 
pirmąkart griaustinį, persiverski per galvą, — turėsi visus 
metus laimę. Kenkiantis burtas bus toks: Velykų rytą reikia 
nuogai iššluoti savo trobą ir šiukšles išnešus išpilti kaimyno 
žemėn, o tada neatsigręžus bėgti namo, tada visos blusos 
išeis iš to namo pas kaimyną. Darant burtus dažnai yra 
vartojami tam tikri posakiai, tai magiškos formulės. Apie 
burtus ir burtininkus trumpai rašiau prieš 25 metus (žr. 
LE III 373—376). Ši knyga duoda daugiau medžiagos tuo 
klausimu. Reikia pasakyti, kad visi spėjimai (omenys, divi- 
nacijos) ir burtavimai (magija) remiasi iki kraštutinumo 
pritaikytomis kokio nors panašumo asociacijomis: panašus 
veiksmas sukelia panašų atoveiksmį. Kartais mus tiesiog 
apstulbina žmonių fantazija ir išradingumas pagal principą 
„Similis simili gaudet“ (panašus panašiu džiaugiasi). 

Visokie liaudies papročiai yra ne kas kita kaip praktiko- 
je pritaikyti tikėjimai, spėjimai ir burtavimai. Iš tikėjimų ir 
papročių galima daryti kai kurias išvadas apie tautos būdą ir 
pomėgius. Apie tai esu rašęs jau prieš 30 metų, todėl čia ne- 
kartosiu. (Žr.: „Volkscharakter und Volksbrūuche der Li- 
tauer“, Scholar Heidelberg, 1947, nr. 1, p. 37—48; „Li- 
tauische Volksbrauche: volkskundliche Skizzen“, Fool k- 
liv, XII-XIII, Stockholm, 1948—49, p. 112— 140.) 


Stabmeldystės liekanos. Martyno Mažvydo pirmoje 
lietuviškoje knygoje, išleistoje 1547 m., randame labai įdo- 
mių dalykų. F. Staphylus lot. įžangoje rašė: „Daugelis dar 
ir dabar aiškią stabmeldystę ir vykdo, ir viešai išpažįsta: 
vieni medžius, upes, kiti žalčius, dar kiti ką kita, atiduoda- 
mi dievišką garbę, šlovina. Yra tokių, kurie Perkūnui daro 
įžadus: tų, kurie susirūpinę pasėliais, Laukosargas, tų, kurie 
gyvuliais, Žemėpatis yra garbinamas. Kurie linksta į piktus 
darbus, tie savo dievais išpažįsta aitvarus ir kaukus“. Lie- 

tuviškoje eiliuotoje įžangoje Mažvydas taip graudena žmo- 
nes: „Kaukus, Szemepatis ir lauksargus pameskiet / Visas 
velnuwas deiwes apleiskiet. / Tos deiwes negal iums neka 
giera doty / Bet tur wysus amszinai prapuldinty. . .Tassai 
Diews wysas szmanes nar didei mileti Dągaus karaliste 
dawanai nar dawanati / Aithwars ir deiwes to negal pada- 
riti / Beth ing peklas vgni weikiaus gal istumti /Pameskiet 
tas deiwes dewap didziap pristakiet Schitą maksla wisy 
linksmai preimkiet. / ... B(e) schito maksla szmanes regit 
kleidenczias / Jr deiwiu schimta (iei tatai nemasz) turin- 
czias“. Tuo laiku žmonės visiškai nesirūpino krikščionišku 
tikėjimu: „Baszniczia nog deschimes metu nebuwau / Tek- 
tai su burtinikie ant burtas wecizdedauau. / Bagieresny 
su schwenta burtinikie gaidi walgiti / Neig baszniczio 
schaukima szeku klausiti.“ (Žr. Pirmoji lietuviška knyga. 
Vilniuje, 1947. Tuos pačius tekstus galima rasti ir kituose 
leidiniuose: Martynas Mažvydas MCMLXII1. Čikaga, Peda- 
goginis lituanistikos institutas, 1963. Lithuanian Catechism 
ot Martynas Mažvydas (1547). Ed. and tr. by Gordon B. 
Ford. Assen, 1971.) 

Labai įdomus yra minėjimas apie apeiginį gaidžio val- 
gymą „su šventa burtininke“. Ožys ir gaidys yra labai seni 
ir dažnai minimi aukojimo gyvuliai. Šioje knygoje irgi 
randame minint apeiginį gaidžio valgymą ir šlakstymą jo 
krauju. Tai labai senų apeigų atgarsiai. 

Mes nemanome, kad pamaldusis Mažvydas yra perdė- 
jęs nusiskųsdamas žmonių nesidomėjimu krikščionišku 
mokslu. Ir mes esame jam nepaprastai dėkingi už abiejose 
tos knygos įžangose, lotyniškoj ir lietuviškoj, paduotas ži- 
nias apie senovės lietuvių tikėjimus. Norėtume apie tokias 
„tamsybes“ kuo daugiau išgirsti. Jau visas šimtmetis praėjo, 
kaip romantikai nori kuo daugiau patirti apie tautos etnines 
šaknis, apie viską, kuo mūsų tauta yra savotiška ir skiria- 
si nuo kitų. | 

Kad ta „lietuviška pagonybė“ buvo labai gaji ir sunkiai 
davėsi išnaikinama, yra daug liudijimų. Dar 1587 m., kaip 
pranešė Žemaičių vyskupas, jo vyskupystėje nebuvę nė 
vieno prasto Žmogaus (t. y. nebajoro, nemokyto), kuris nors 
kartą būtų ėjęs išpažinties ir priėmęs komuniją, kuris mokėtų 
„Tėve mūsų“ ir persižegnoti (Rostowski 153). Dar 1618 m. 
Kražiuose misininkų buvo kertami šventi ąžuolai (Rostows- 

ki 251). Tad tas pats buvo ir Mažojoj, ir Didžiojoj Lietuvoj. 

Kaip ilgai senieji tikėjimai ir apeigos išsilaikė, rodo 
atsitikimas Maž. Lietuvoje didelio maro metu (apie 
1570 m.). Kai maldos bažnyčiose nieko nepadėjo ir didelis 
skaičius vietos gyventojų išmirė, atsiminė lietuviai savo 
„didę dievaitę“. Dokumente rašoma: „Atsirado pas juos 
vienas ūkininkas, vardu Mikelis (Michel), gyvenantis Pop- 
kaimio kaime, Tapuvos (Tapiau) valsčiuje, kuris tvirtinęs, 
kad ant visų esanti labai užsirūstinusi deivė (Goettin) 
Diedewaythe, ir jeigu jie nepasirupinsią ir su dievaite 
nesusitaikysią, tai nedaugelis gyvų išliksią: . . Jis prikalbėjo 
daugelį žmonių, didelę dalį tos vietos gyventojų, tai jie leido 
burti ir patys klūpėdami kartojo, ką jis sakė, ir taip jie mel- 
dėsi. Tarp kitko jis juos prie to privedė, kad jie padėjo jam 
paaukoti juodą ožį, kuriam jie nukirto galvą, padėję jį ant 
namo slenksčio, ir tuo metu visi jie aplink klūpėjo, kaip jis 
jiems paliepė, meldėsi ir daugiau kitų apeigų darė. Kadangi 
tai yra priešinga Dievui ir šita pasibaisėtina stabmeldystė 
(vreuliche Abgoetterei) būtinai tur: būti išnaikinta, tai aš 
licpiau tą patį Mikelį uždaryti į kalėjimą. ..“ Taip rašė Lab- 
guvos (Labiau) viršininkas (Amtmann) 1571.XI.26 d. savo 
perdėtiniui Karaliaučiuje ir prašė jo nurodymų, kas rcikėtų 
toliau daryti. Gal Jo Mylista laikytų tinkamu kuo greičiau 
atsiųsti budelį (Scharirichter), kuris „paminėtą Mikelį kan- 
kindamas ištardytų apie tokią stabmeldystę ir apie jo kitus 
bendrininkus, kuriuos jis į savo stabmeldišką tikėjimą at- 
vertė.“ (Dokumentą pirmąkart išspausdino 1846 m. „Neue 
Preussische Provinzial-Blatter“, II, p. 227.) Mes nežinome, 
kokia buvo to rašto pasekmė ir ar tas Mikelis nesusilaukė 
stabmeldiško kankinio likimo, t. y. tortūrų ir laužo. Kam to 
reikėjo? Vysk. M. Valančius labai atlaidžiai rašė: „Tiesa, 
jog tikėjimas tas buvo klaidingas ir išganymo dūšioms at- 
nešti negalėjo, vienok Lietuvos kunigaikštystei labai gilia- 
vo“ (t. y. tiko). Žem. vyskupystė, 1897, p. 15. 


Apeiginės dainos. Apeiginių dainų nėra daug. Įdomiau- 
sios yra dzūkų Advento-Kalėdų ir šiaurinės Lietuvos Joninių 
dainos. (Kalėdinių dainų tekstus žr.: TD V nr. 294—313 ir 
LDA II nr. 602—618. Apie Joninių,arba kupoliavimo,dainas 
žr. GtKr 1943 nr. 31.) Šioje knygoje yra dainų, dainuoja- 
mų per Velykas, Jurgines ir Sekmines. Jų pagrindinis bruo- 


9 


žas yra pastangos užsitikrinti gerą derlių arba ryšys su vai- 
singumo ritualais. Kokių nors gilesnių mitinių pradų jose 
nėra. 

Iš viso mūsų tautosakoje labai mažai tėra istorinio ir 
mitologinio pobūdžio pradų. Lietuviška išliko tik paprasta 
liaudis, kuriai riteriški ir filosofiniai siužetai nebuvo labai 
įdomūs. Mes nežinome, kokias dainas dainavo vaidilos mū- 
sų kunigaikščiams. Tik jų gyvenimo tragiškais įvykiais žmo- 
nės domėjosi. „Ir išjojo karaliūnas / Žalion girion palia- 
voti (pamedžioti). / Ir užmušė karaliūnas / Žalios girios 
sakalėlį. / Ir puldamas sakalėlis, / Ir užmušė karaliūną.“ 
(Žr. LDA I nr. 189—190.) Baudžiauninkas nesidomėjo 
heroika, jį jaudino tik eilinė žmogiška tragedija. 

Tikros mitologinės temos mūsų tautosakoje labai retos, 
jos pasakoja šį tą apie kontliktus tarp dangaus kūnų. Yra 
pasakojimas, kad Saulė ir Mėnulis, kaip motina ir tėvas, 
negalėjo pasidalinti savo dukters Žemės. Čia Perkūnas pa- 
darė tvarką: leido Saulei žiūrėti į Žemę dienos metu, o Mė- 
nuliui naktį. (Žr. J. Balys, Tautosaka apie dangų, 1951, 
p. 8—9.) Yra įdomi daina apie dangišką puotą: „Ketina 
Laima (ar laumė) alų darytie, / Visų žvaigždelių užsipra- 
šytie, / Tiktai Saulelės nepaprašytie. / Palauk, laumele, 
kerštą darysiu: / Devynis rytus neužtekėsiu, / Kitus devynis 
rasą nekrėsiu.“ (Kraštotyra, Vilnius, 1967, p. 193— 194. 
Plg. GtKr 1943 nr. 31.) 

Kai kurios mūsų dainos prasideda labai įdomiai: „Oi 
teka bėga vakarinė žvaigždelė, / Visų žvaigždelių pasikvies- 
dama. / O tik ji nekvietė tamsiojo (šviesiojo) Mėnulio. / 
Oi sustok, palauk, vakarine žvaigždele, / Ką aš tau sakysiu, 
daugel sugodosiu. / Pirmoji godelė — tamsioji naktelė, / 
Antroji godelė — margi debesėliai, / Trečia godelė — švie- 
sioji saulelė.“ (TD V nr. 264—266.) Vėliau pereina į žmonių 
gyvenimą: „Oi eina, bėga martelė per dvarą...“ Tik gra- 
žiai išreikštas paralelizmas — tai ir viskas. Panašiai yra 
ir su kita daina: užtekėjusi saulužė eina aplinkui dangužį 
ir skaito, ar visos yra Žvaigždutės. „Jau skaitau neskaitau, 
daulėliu, daulėliu, lėliu, / Jau vienos ir nėra, daulėliu, / 
Šviesiausios žvaigždutės, daulėliu, lėliu, / Kur anksti už- 
tekėjo, daulėliu, / Ir vėlai nusileido: :.“ Tad trūksta Aušri- 
nės. Laukiame su nekantrumu, norėdami išgirsti, kas gi 
jai atsitiko, kokį ji patyrė nuotykj. Deja, daina čia pereina 

į Žmonių gyvenimą: motušė eina aplinkui dvaružį ir skaito 
ar visos dukružės,— „jau skaitau neskaitau, jau vienos 
ir nėra, vyriausiosios dukružėlės, kur anksti atsikėlė ir vė- 
lai atsigulė.“ (A. Juška, Lietuviškos svotbinės dainos, I, 
nr. 637.) Ir vėl nusivylimas. Latviai mitologiškų dainų su 
negamtiškų veikėjų nuotykiais turi daugiau, jų tematika 
labiau išvystyta. 


Naujoji magija. Klaipėdos krašte buvo toks paprotys. 
Kalėdų naktį tvarte buvo barstomi kryžiškai į visus kampus 
virti Žirniai ir taip sakoma: „Ką aš turiu, su tuom metu“. 
Viena žemaitė žirnių vietoje paėmė avižų košės ir šaukė: „Ne 
padywyk, szwenta koczia, kuom turiu, tuom drebiu“. 
(S. Dembowski, Litausche Festgebrūuche, MLLG, Heit 
18, 1893, p. 506.) Matome, kad atsirado kokia ten „šventa 
Kūčia“. Dainose minima: „Ir atvažiuoja šventos Kalėdos“ 
(LDA II nr. 609—611). Yra priedainiai „Kalėda, kalėdzie- 
ka“ ir „Oi Kalėda, da kalėdzien“. Vaikams pasakojama, 
kad esanti tokia „Velykų bobutė“,arba „Velykė“, kuri naktį 
atveža vaikams kiaušinių ir padeda prie jų lovučių. Tokiu 
būdu iš švenčių pavadinimų buvo padarytos suasmenintos 
naujos „mitologiškos būtybės“. 

Kunigų graudenimai, tardymai su kankinimais ir dide- 
lės bausmės (prisiminkime tik „raganų procesus“), atro- 
do, turėjo visus senuosius tikėjimus, spėjimus ir magiją iš 
šaknų išrauti. Tačiau taip neatsitiko. Daug senųjų tikėji- 
mų liko ir toliau gyvi arba kiek pakeitė savo pavidalą, pri- 
sitaikė prie naujų sąlygų. Be to, krikščionybės įtakoje su- 
sikūrė labai gausūs nauji prietarai ir magiški veiksmai. 
Jų pilna visa ši knyga. Prisitaikydama prie senųjų tikėjimų, 
Bažnyčia pradėjo šventinti ugnį, vandenį ir žalumynus, 
verbas, berželius. Atsirado tam tikra Žolinės šventė (VIII. 
15.). Ir ko tie mūsų žmonės tik neišdarinėjo su švęstu van- 
deniu ir pašventintomis žolėmis. Dar šventinamos žvakės, 
šv. Agotos duona, aliejus ir druska. Žmonės visus pašventin- 
tus dalykus laiko turinčiais magišką galią. Bažnyčia tokiu 
būdu labai daug prisidėjo prie prietarų išlaikymo ir naujų 
sukūrimo. Šventųjų kultas yra seno mirusių prosenių gerbi- 
mo tolesnis gyvavimas kiek kitokiu pavidalu. Atsirado 
įvairiausių šventųjų, kaip tam tikrų luomų ar profesijų 
globėjų: (patronų), kurie pavadavo senuosius dievus. Taip 

Laimą pavadavo Marija, Žemėpatį — šv. Jurgis, Perkūną — 
šv. Petras ir t. t. Net vagys ir prostitutės susirado savo glo- 
bėjus — šventuosius. Krikščionystė nesunaikino prietarų ir 
burtų, neišrovė iš žmonių sąmonės magijos, bet sudarė 5ą- 
lygas atsirasti visai galybei naujų prietarų ir burtų. Gal 
kai kam toks tvirtinimas nepatiks, bet taip yra. Jau M. Va- 
lančius savo veikale „Žemaičių vyskupystė“ davė visą skyrių 
244 jį pavadinęs „Prietarai,kilę iš nesupratimo krikščioniš- 
ko tikėjimo.“ Ten yra paminėti vos devyni atvejai, bet jų 
yra daug daugiau. Toks stabmeldystės ir krikščionybės 
pažiūrų ir tikėjimų mišinys vadinamas sinkretizmu. Kaip 
matysime, daug tos naujosios magijos reiškinių tebėra dau- 
gelyje Europos tautų, nes jos buvo vekiamos tų pačių 
įtakų. 

Veikalo rašymas. Pagrindinė medžiaga šiam veikalui 
buvo paimta iš Lietuvių Tautosakos Archyvo (LTA) ir Lie- 
tuvių Mokslo Draugijos (LMD) tautosakos rankraščių. 
Nusirašiau tą medžiagą Vilniuje 1942—44 m. Taip pat pasi- 
dariau nuorašus ir iš retų spausdintų šaltinių, iš Lietuvo- 
je leistos periodikos, kuri dabar labai sunkiai prieinama. 
Knygą baigiau tvarkyti Amerikoje, pridėdamas paaiškini- 
mus ir palyginimus su atitinkama kitų tautų tautosaka. 
Dalį palyginamosios medžiagos jau turėjau pasižymėjęs 
Lietuvoje. Pirmiausia man rūpėjo paskelbti tautosakinė 
medžiaga, todėl į ilgesnius teorinius išvedžiojimus nesilei- 
dau, pasitenkindamas trumpomis esminėmis pastabomis 
ir nurodydamas atitinkamą literatūrą, jei kas domėsis toles- 
nėmis studijomis. 

Pirmas skyrius šioje knygoje yra „Kalėdų papro- 
čiai ir burtai“. Tai buvo mano pirmasis stambesnis tauto- 
sakinis spausdintas darbas, paskelbtas 1930 m. ir čia išti- 
sai perspausdintas be pakeitimų. Jo kilmė tokia. Kai mo- 
kiausi Panevėžio Mokytojų Seminarijoje (1924—28 m.), 
ten buvo susidariusi ir veikė moksleivių Tautotyros žinių 
ir senienų rinkimo draugija, kurios buvau pirmininku. Mus 
globojo mokytojai Petras Būtėnas ir Jurgis Elisonas. Prieš 
vienas Kalėdas, rodos, 1927 m., sudarėme anketą ir išda- 
lijome ją draugijos nariams. Po atostogų jie atvežė gana 
daug užrašymų kortelėse. Aš tą medžiagą sutvarkiau, atme- 
čiau abejotinus dalykus, ir taip susidarė tas straipsnis. Į 
kai kuriuos užrašymus reikėjo daugiau kritiškai pažiūrėti, 

tačiau tada man dar trūko patyrimo ir metodiško pasiruo- 
šimo folkloro medžiagos studijoms. Pvz., liaudiškas aiški- 
nimas „Kūčių“ vardo yra naivus liaudiškas etimologiza- 
vimas. Mūsų „kūčių“ vardas yra slaviškos kilmės. „Kut- 
ja“ — tai tam tikra išvirtų įvairių javų grūdų košė, sumai- 
šyta su medumi ir aguonomis. Ją vartodavo ne tik valgy- 
mui, bet ir protėvių vėlėms maitinti. Tos košės vardu „kū- 
čias“ vadina ne tik lietuviai, bet ir gudai, ir ukrainiečiai. 
„Kalėdų“ vardas yra kilęs iš lotyniško „Calendae“, pirmo- 
ji mėnesio diena, ir atėjęs per gudus, kur jos buvo vadina- 
mos „kalady“. Latviai Kalėdas vadina „Ziemassvetki“, t. y. 
„Žiemos šventė“ ir „Kūčias“ — „Ziemassvetku priekšva- 
kars“. Pagal P. Einhorno 1627 m. veikalą, Kūčias vadino 
dar „Bluckwackar“, nuo vok. „Block“ — kaladė, kurią 
aplinkui vilkdavo ir paskui sudegindavo. 

Apie Kūčias ir Kalėdas man yra tekę dažnai spaudoje 
rašyti ir čia duosiu tų straipsnių sąrašą chronologine tvar- 
ka: 

Kalėdinės tautosakos bruožai. LtAd 1939.XII.22. Nr. 
790. 

Naujieji Metai kaime. LtAd 1939.XII.30. Nr. 805. 

Didžioji žiemos šventė. „Vilniaus Balsas“, 1941.XII. 
24. Nr. 152. 

Kūčios ir Kalėdos. LTS II (1948) 99— 103. 

Naujieji Metai. Ten pat II 104—108. 

Kūčių ir Kalėdų papročiai. „Vienybė“ (New York), 
1949.XII.23. Nr. 51. 

Naujieji Metai ir jų papročiai. Ten pat 1949.XII.80. 
Nr. 52. 
| Dzūkų Advento ir Kalėdų dainos. „Draugas“ (Chica- 
go). 1949.XII.40. Nr. 287. 

Suvalkiečių Kūčių dienos prietarai (iš U. Žemaitienės 
rinkinio). Ten pat 1949.XII.23. Nr. 800. 

Kalėdos lietuvių papročiuose, LE 10, 1957, p. 294—96. 

Kūčios: papročiai. LE 13, 1958, p. 271—73. 

Some old Christmas customs. „Lithuanus“ (Chicago), 
Dec. 1959, v. 5, no. 4, p. 125— 126. 

Iš naujesnės literatūros vertingas yra Pranės Dundu- 
lienės straipsnis: „Lietuvių saulės sugrįžimo švenčių apei- 
gos“. Istorija (Vilnius); XI, 1970, p.199—225, 8 ilius. Ji 
rašo apie visą žiemos švenčių ciklą, nuo Advento iki Trijų 

Karalių, panaudodama spausdintą ir rankraštinę tautosa- 
kos medžiagą. 

Vilniuje dar 1942 m. parašiau stambesnį darbą apie Jo- 
nines: „Lietuvių Joninių papročiai ir tikėjimai. Lyginamoji 
folkloro studija“. Nusiunčiau rankraštį į Šiaulius „Gimtojo 
krašto“ redaktoriui Peliksui Bugailiškiui. Jis žadėjo išspaus- 
dinti artimiausiame žurnalo numery. Deja, dėl karo įvykių 
žurnalas daugiau nebeišėjo. To darbo nuorašo nepasiėmiau 
1944 m. pasitraukdamas į užsienį. Vėliau iš Amerikos ra- 
šiau laiškus į Lietuvą, ieškodamas to savo rankraščio. Ne- 
gavau jokio atsakymo. Tik 1990 m. rugp. 26 d. laiške iš Vil- 
niaus man parašė Rita Repšienė, dirbanti Mokslų Akade- 
mijos Literatūros ir tautosakos instituto Tautosakos sky- 
riuje, kad ji tą mano rankraštį suradusi Mokslų Akademijos 
Centrinės bibliotekos rankraščių skyriuje (šifras: F. 9 B. 
8033). R. Repšienė man parūpino iš to rankraščio šviesraščio 
kopiją, už ką jai esu labai dėkingas. Tas darbas, šiek tiek 
pataisytas ir papildytas, dabar skelbiamas šioje knygoje 
pirmąkart. Kiti mano straipsniai tuo pačiu klausimu anks- 
čiau buvo atspausdinti šiuose leidiniuose: 

Joninių apeigų kilmė ir prasmė. NjLt 1942.V1.24. Nr. 
147. 


Joninių arba kupoliavimo dainos. GtKr. Nr. 31, 1943, 
p. 106— 111. 


Joninės. LTS, 1948, II 136—38. 

Joninės, LE XI, 1956, p. 480—82. 

Man maloriu, kad „Minties“ leidykla pasirūpino šią 
mano knygą (gal ir kitas ateityje) perspausdinti, nes Ame- 
rikoje jos buvo išleistos labai mažais tiražais, nuo 300 iki 
700 egz. Jose paskelbta tautosakinė medžiaga yra nepa- 
senstanti. 


J. B. 


Silver Spring, Md. 
1990 m. gruodžio 3 d. 


*** 

Pastabos apie redagavimą 


Tekstai yra duodami tokie, kokie jie buvo rasti origi- 
naliuose užrašymuose. Pakeista tik skiriamieji ženklai ir 
žodžių tvarka sakinyje, jei tatai nesiderino su priimtomis 
mūsų rašybos taisyklėmis. Kadangi dauguma tekstų buvo 
užrašyti aukštųjų mokyklų moksleivių ir gimnazistų, kurie 
ne visados buvo latai stropūs, tai tokie stilistiniai nesklan- 
dumai buvo išlyginti. Tačiau jeigu buvo aišku, kad užra- 
šytojas rašė taip, kaip vietos Žmogus jam pasakojo, tai 
jokie pataisymai nebuvo daromi. Visi paaiškinimai ir papil- 
dymai, padaryti ruošiant knygą spaudai, yra paimti į skliau- 
stelius: ( ). Citatos iš spausdintų šaltinių, jeigu jos paimtos 
į kabutes, duodamos taip, kaip yra originale. 

Dėkingas esu savo mielai žmonai Elenai, kuri man pa- 
dėjo stropiai skaitydama korektūras. 

I. KALĖDŲ PAPROČIAI IR BURTAI 


x**x* 


KŪČIOS 


1. Kūčios. Tą dieną kūčiomis vadina todėl, kad Jė- 
zus kutėje gimė (Bujokaitė, Rozalimas). 

2. Žodis „kūčios“ yra kilęs iš lenkų kalbos žodžio 
„kuc“ — kuolas. Seniau tą dieną samdininkas baigdavo tar- 
nauti metus, ir šeimininkas atminimui kaldavo į lubų „bol- 
kę“ medinį kuolą. Kiek metų ištarnaudavo, tiek prikaldavo į 
„bolkę“ kuolų (P. Vaičiūnas, Ustronijos vienk., Vadaktėlių 
apyl.). 

3. Sako ne „kūčias valgyti“, bet „kūčiavoti“ (Roza- 
limas). 

4. Kūčiose dirbdavo ir tebedirba tik tuos darbus, ku- 
rie reikalingi šventėms. Taigi, linų nebraukia, nekulia, miš- 
kan nevažiuoja, neverpia, nemala. Vyrai ruošiasi, parūpina 
pašaro, kūrena pirtį, moterys valosi, kepa pyragus, valgius 
gamina (Zarasai, 13). 

5. Kas kūčių dieną parsiveža iš miško nors vieną ve- 
žimą malkų, tam visus metus gerai sekasi darbai (Grąsčių 
k., Krekenavos v.). 

6. Kas kūčiose mala naminėmis girnomis, to stogus 
vėjas draskys (4). 

7. Kūčių dieną galima visus darbus dirbti, tik rei- 
kia sausai valgyti arba nieko nevalgyti (Niaukonių k., 
Naujamiesčio v.). 

8. Žmonės visą kūčių dieną būdavo ir esti nevalgę. 
Kai pamato Vakarinę žvaigždę, tada sočiai prisivalgo (Za- 
rasai, 13). 

9. Kūčiose neverpia, kad avelės kaituliu nesisuktų 
(35 ir 8). 

10. Jei kūčiose lopydama (-as) rūbą užversi lopinį, 

tai gėriukų bus užverstos lūpytės ir jie negalės žįsti. Taip 
tyčiomis daro tik nedori samdininkai (35). 

11. Kūčių vakarą nelaužo balanų, neskaldo malkų, 
kad gyvuliai ragų nenusilaužtų (35). 

12. Jei kūčiose ką nors kam paskolinsi, tai kartu su 
daiktu atiduosi pasiskolinusiam ir savo laimę (27). 

13. Kūčiose negalima dirbti sunkių darbų. Kartą už 
jaujos gulėjusi nudvėsusi kumelė. Kūčių vakarą pasiėmęs 
žmogus šautuvą, nuėjęs jaujon ir Žiūrįs, ar neateis vilkai 
jo kumelės draskyti. Jis manė juos nušauti. Tik atlekia 
vilkai prie nudvėsusios kumelės. Kumelė kaip šoks — ir 
bėgti, ir atbėgo jaujon pas tą žmogų. Rytą rado žmogų ne- 
begyvą (E. Šukytė, Kurklių parap.). 

14. Kūčių vakarą padeda ant stalo šieno, apdengia jį 
staltiese ir paguldo kryželį. Kalėdų rytą visa šeimyna bu- 
čiuoja kryželį, o šieną gyvuliams atiduoda (19). 

15. Kūčių vakarą neša šieną į vidų todėl, kad Kristus 
ant šieno gimė. Šienas turi būti smulkutis, nešamas mažu 
karbeliu (12). 

16. Atneša į vidų karbelį šieno. Dalį šieno deda ant 
stalo, o likusį su karbeliu padeda po stalu (8). 

17. Seniau nešdavo šieno visas rezgines. Šiek tiek su- 
dėdavo ant stalo, likusį padėdavo po stalu. Ten vaikai ir 
piemuo nakvodavo. Tą šieną rytą gyvuliams atiduodavo. 
Tatai „gyvulių kūčios“ (Išlaužų k., Pagirio v.). 

18. Po kūčių nuima šieną nuo stalo ir padeda: jį po 
stalu. Mažiems vaikams liepia gulti ant to šieno, kad jie ki- 
tais metais nesirgtų (35). 

19. Kūčiose padeda po stalu kašelę šieno, nes mano, 
kad ateis aviniukas gulėti (Daugailiai). 

20. Jei kūčių naktį atsigulsi po stalu, tai pamatysi Šv. 
Panelę (21). 

21. Po kūčių nuima šieną nuo stalo, sudeda jį pas- 
talėn, atneša saiką avižų ir padeda ant to šieno. Kalėdų 
rytą tą šieną ir avižas nuneša į tvartą ir išdalija juos visiems 
gyvuliams (35). 

22. Kūčias stengiasi valgyti vakare kuo anksčiausiai, 
kad rudenį greičiau nuo laukų nueitų (35). 


23. Kūčioms būdavo ruošiami šie valgiai: vynas, rasa- 

las, kisielius, sližykai, uogos, mišinys, skryliai, aguonos ir 
bulvės (12). 

24. Kūčių valgiai: 1) kisielius, verdamas iš avižinių | 
miltų; 2) šustinis, avižinės kruopos iš virtų, o paskui iš- 
džiovintų, grūdų; 3) grucė, padaryta iš miežių; 4) grybai; 
5) rasalas arba barščiai; 6) sližykai, kepami iš kvietinių 
miltų (9). 

25. Kūčių valgiai: mišinys, virtas iš kviečių, miežių, 
avižų ir žirnių, vadinamas „kūčiomis“. Kiti valgiai — pu- 
pos, žirniai, grybai, saldieji kleckai, medus. Sako, kad viš- 
tos, palesintos „kūčiomis“, labai daug dedą kiaušinių. 
„Kūčias“ reikia papilti ant rezginių, kuriomis šiaudus ne- 
šioja (10). 

26. Žirnius, pupas ir kt., rastus šiene, patys valgo ar- 
ba vištoms atiduoda. Vištoms duoda šitaip: paima geležinį 
lanką, tenai suberia tas liekanas ir padeda. Sako, kad taip 
palesintos vištos nemėtą kiaušinių (12). 

27. Paima nuo statinės lanką, padeda viduasly, pri- 
pila į vidurį šiupinio ir duoda vištoms lesti. Tada daugiau 
kiaušinių dedančios (3). 

28. Svarbiausias kūčių valgis —„kūčia“. Jį virdavo iš 
visokių javų: žirnių, miežių, rugių, kviečių... Jei likdavo 
„kūčios“ nuo vakarienės, tai Kalėdų rytą pasiberdavo ant 
stalo, rinkdavo ir valgydavo tik kviečius, o kitką paberdavo 
vištoms (Bujokaitė, Požečių vienk., Raguvos + | 

29. Kūčioms darydavo grucę — nugrūstus ir išvirtus 
miežius (arba kviečius) virindavę saldytam miešime. Po 
grucės valgydavo kisieliaus, o žuvimi baigdavo vakarienę 
(Zarasai, 13). 

30. Kūčiose, be kitų valgių, būtinai turi būti kepta 
lydeka (20). 

31. Kas kūčių dieną nevalgo Žuvies, tą kitais metais 
apsės utėlės (7). 

32. Kūčioms kiekviena šeimyna būtinai turi virti kvie- 
čių, žirnių, pupų ir kanapių mišinį. Jį valgo užsaldę su me- 
dumi, vildamiesi geresnių metų (7). 

33. Kūčioms kviečiai reikia tol virinti, kol sukris. 
Tada kitais metais jie gerai užderėsią (27). 


34. Kūčiose pirma geria alų, paskum girą. Pirmiausia 

valgo: „Dievo pyragą“, silkes (keptas), kisielių, kleckus, 
kviečius (Kupiškis). 

35. Seniau kūčiose pirmiausia valgydavę mišinį, suda- 
rytą iš įvairių šutintų grūdų. Tai būdavę „tikrosios kū- 
čios“ (2). 

36. Kūčiose stalo vidury deda „aplotkas“, o kitus val- 
gius (silkes, žuvis, šutintus kopūstus su baravykais, avižinį 
kisielių. ..) aplinkui sukrauna (2). 

37. Kūčiose valgo šližykus (parpelius) su aguonomis. 
Stale stovi sausų šližykų lėkštė. Griebia saują ir skaito: 
jei po porą — ištekėsi, jei lyka — liksi viena (Kinčių k., 
Panevėžio par.). 

38. Kiti, valgydami kūčias, turi ant stalo pasidėję 
kiaulienos mėsos. Tai daro, kad geriau kiaulės augtų (Rai- 
la, Dargužių k. Pagirių v.). 

39. Stalan pirmiausia sėdasi šeimininkas ir šeiminin- 
kė, paskui visi kiti. Šeimininkas liepia visiems sukalbėti 
po trejus poterius „ant pono Jėzuso užgimimo“, kuriuos 
sustoję pamažėl kas sau sukalba. Tada šeimininkas paima 
vieną „Dievo pyragą“ ir visiems po gabalėlį atlaužęs duoda. 
Tada sėdasi ir valgo, kartais prasitardami: „Kažin, per ki- 
tas kūčias ar visi bebūsim? .. ar aš dar valgysiu? ..“ Kas 
surauga, tam sako: „O, tas dar per kitas kūčias valgys“. 

40. Kūčios esti liūdnos, jei trūksta kurio šeimos nario, 
pvz., esti toli (Kaukaze, Sibire) kariuomenėj, Amerikoj. .. 
Visi gaili, dūsauja, verkia (Zarasai, 13). 

41. Kūčias valgant reikia, kad visi žmonės būtų poro- 
mis. Kitaip kas nors turės mirti (22). 

42. Jei „kūčiavojant“ šeimyna susėda poromis, tai ge- 
rai. Jei vienas lieka (pvz., 5 asm.), tai kuris nors kitų kūčių 
nesulauks. Norėdami sužinoti, katram reiks mirti, traukia 
po šienelį — ir kieno trumpesnis, tas mirs (36). 

43. Jei kūčias valgydamas atsirūgsti, tai dar ir kitas 
kūčias valgysi, jei ne, būsi jau miręs (Šlekiškių k., Vabal- 
ninkas, 13). 

44. Dviese traukia „aplotką“ katras į save. Katram 
tenka didesnė dalis, tas per metus bus dalingesnis (15). 

45. Visa šeimyna užsimerkus laužia vieną „aplotką“. 
Kam tenka kryžius, tas greit mirs, kam taurė — ilgai ir 
laimingai gyvens (15). 

46. Dievo pyrago barsto kiekvienan valgin. Su kuo 
Dievo pyragus laužei, prisimink to vardą miške paklydęs — 
ir rasi kelią (14). | 

47. Prieš sėsdami užstalėn, kiekvienas skyrium pakal- 
ba poterius. Valgydamas „aplotką“, kiekvienas jos dalį turi 
įmesti į rasalą (barščius). Taip darydami rodo šeimynos 
vienybę ir meilę (Dargužių k., Pagirių v.). 

48. Jei kuris šeimos narys būdavo miręs, toj vietoj, 
kur jis būdavo sėdi, statydavo alaus stiklinę. Dabar taip 
nebedaro (21). 

49. Kūčių vakarą meilina numirėlius. Žmonės sako, 
kad kai gimsta Kristus, tai visi numirėliai prisikelia ir atei- 
na aplankyti savo namų. Todėl kūčių vakarą nenuima 
nuo stalo valgių. Be to, sako, kad naktį ateinąs „kūčiavoti“ 
Dievo avinėlis (Petrulytė, Kraupų k., Kamajų v.). 

50. Pakūčiavę visus valgius palieka ant stalo, o šei- 
mininkė dar atneša mėsos ir košelenos — mat naktį atėju- 
sios dvasios valgys (3). 

51. Kūčių vakarą meilindavo dvasias: pridėdavo pilną 
stalą visokių valgių ir palikdavo per naktį (12). 

52. Dvasioms per kūčias padėdavo priekakty garsvyt- 
ninko (18). 


53. Pakūčiavę visus valgius nunešdavo. Palikdavo tik 
kryžių ir „aplotkas“ dvasioms maitintis (Šeduva). 

54. Pavalgę kūčias palieka visų valgių po truputį ant 
stalo nakčiai, kad Jėzus su angelais turėtų ko valgyti 
(30). 

55. Kūčių vakarą žmonės padėdavo po stalu duonos ir 
druskos apsilankančioms dvasioms pavalgydinti (31). 


56. Kūčių stalo nenukrausto, nes valgyti ateiną anio- 
lai. Palieka tų valgių, kurių daugiau turi (R. Šukytė, 
Debeikiai). 

97. Ir gyvuliai turi kūčias: 1) jiems duodama ėsti 
virintų kviečių; 2) jie galį kalbėti ir žiną ateitį. Dvyliktą 
valandą visi gyvuliai kalbą. Vienas ūkininkas, norėdamas 
sužinoti, ką jo arkliai kalbės, nuėjo pasiklausyti. Išmušus 
vienuoliktai, vienas arklys nusijuokęs ir sakąs: „Rytoj turė- 
sime maitą vilkti“. Ukininką perėmusi baimė ir daugiau ne- 
galėjęs klausyti. Kalėdų rytą jį radę sustingusį lovoje (7). 

58. Kūčių naktį, lygiai dvyliktą valandą, suklaupią 
visi gyvuliai ir kalbąsi žmogaus kalba (1). 

59. Kodėl gyvuliai kalba? Kai Kristus gimė, tai jautis 
ir asilas ėjo Kristaus pūsti (šildyti). Jie ėjo dvyliktą va- 
landą ir kalbėjosi. Todėl ir dabar dvyliktą valandą gali 
kalbėtis (22). 

60. Kartą kūčiose ūkininko duktė užlipusi ant tvarto 
ir klausiusi gyvulių kalbos. Dvyliktą valandą pradėję gy- 
vuliai kalbėti, kad jų šeimininkas mirsiąs. Ir tikrai netrukus 
miręs. Todėl dabar niekas nenori klausyti gyvulių kal- 
bos (1). 

61. Kūčių vidunaktį visi gyvuliai klaupia ant pirmu- 
tinių kojų ir meldžiasi. Jų meldimosi negalima tyčiomis 
klausytis. Kas išgirsta, tas tuoj miršta (Vabalninkas, 13). 

62. Kalba, kad kūčių naktį gyvuliai šneką. Jei kas 
netyčiomis jų kalbą išgirsta, tas sužino, kur padėti pinigai 
ir kiti turtai. O jei tyčiomis klausosi — išgirdęs miršta (21). 

63. Kūčių vakarą gyvulius geriau šeria negu papras- 
tai. Gyvuliai turi pasistiprinti, nes naktį visą valandą reikė- 
sią jiem klūpoti ir melstis (Šlekiškių k., Vabalninkas, 13). 

64. Kučių vakarą reikėdavę iš anksto prisinešti gyvu- 
liams pašaro, nes naktį negalima būdavę į kluoną įeiti — 
dvasios klojime kuldavusios ir jėjusius mušdavusios šakė- 
mis per nugaras (Vabalninkas, 13). 

65. Kūčių šienas reikia atiduoti tik karvėms arba ave- 
lėms. Dieve gink, neduoti arkliams — jie nešildė savo kvapu 
Jėzaus Betliejaus stainelėj (Pabaisko par.). 

66. Kūčių vakarą rūkydavo gyvulius devindrekiu, kad 
raganos jiems ko nepadarytų. Devindrekis — tai juoda šak- 
nis, kurią moterys nešiodavo po kaklu, kad raganos jų ne- 
pagadintų (31). 

67. Zvirblis paprastai visados šokinėja, bet kūčių va- 
karą ir jis tris žingsnius žengia, nes Kristus gimsta (17). 

68. Kūčių vidunaktį šuliniuose vanduo virsta vynu, bet 
tai tęsiasi tik 5 minutes (3). 

69. Jei kas nori to vandens pasisemti, bet nepataiko 
nueiti, tai pasisems varlių (Bujokaitė, Raguva). 

70. Žmogus, atsigėręs kūčių naktį saldaus vandens, 
viską sužino, net gyvulių kalbą supranta (Panevėžys). 

71. Kūčių vidunaktį pasidarąs saldus vanduo (vynu 

virstąs). Bet tai trunką vos | sekundę (I). 

72. Vienas žmogus norėjęs prisigerti vyno. Kūčių 
naktį pasidėjęs bliūdą vandens, įmerkęs burną ir laukęs, 
kada vanduo virs vynu. Rytą radę jį negyvą (7). 

73. „Žėkaitė iš Rėklių sodžiaus, Panevėžio parapijos, 
kūčių naktį įsinorėjusi gerti.-Neradus troboj vandens, išėjo 
jo pasisemti. Ragauja vandenį — saldus. Įneša jį gryčion — 
vynas. Greit išbėgo su kitu kibiru, bet rado ji vėl tik van- 
denį“ (12). 

74. Po kūčių dirba tik labai reikalingus darbus (14). 

75. Kūčių vakarą negalima dirbti sunkaus darbo. Ga- 
lima tik ruoštis (2). 

76. „Pakūčiavojus“ nieko nebegalima dirbti. Kartą 
siuvęs pas vieną ūkininką žydas. Jis turėjęs tam ūkininkui 
Kalėdoms kailinius pasiūti. Taigi, visiems pakūčiavus ir su- 
migus, jis liko dirbti. Tik girdi už lango balsą: „Aš tau sa- 
kau, kad nustok!“ Žydas atsakęs: „Kad man gaspadorius 
liepė, tai aš ir dirbu“. Taip jį perspėję tris kartus. Kas pas- 
kum atsitikę, jis nežinąs, tik ant rytojaus sakęsis, kad jį 
kažkas labai prikamavęs ir daugiau, kol bus gyvas, kūčių 
vakarą nedirbsiąs (V. Šlapelytė, Geiminių k., Šimonių v.). 

77. Valgant kūčias lemia iš šešėlio — jei šešėlis pana- 
šus į karstą, žmogus mirs (29). 

78. Kūčias valgant žiūri, kieno koks šešėlis. Kieno 
šešėlis „be kaklo“, tas nesulauksiąs kitų kūčių — mir- 
siąs (1). 

79. Jei kūčių vakarą Žmogaus šešėlio galvos nesimato, 
jis mirsiąs (Račiupėnų k., Kupiškis). 

81. Jei kūčias valgant sienoje matosi du šešėliu, žmo- 
gus greit mirsiąs (Gikonių k., Rozalimas). 

81. Kūčių dieną žmonės žiūri į savo šešėlį. Jei galva 
skiriasi nuo liemens, tai tuos metus gyvens, jei susilieja su 
liemeniu — mirsiąs (9). 

82. Kūčias valgant žiūri, kieno didesnis šešėlis: kieno 
didesnis, tas ilgiau gyvens, o kieno ne visas šešėlis, tas 
tuoj mirsiąs (3). 

83. Po kūčių šeimininkas turi apeiti visus laukus, iš 
visų pusių juos peržegnoti ir kalbėti tam tikras maldas. 
Tada Dievas sergės ir laimins laukus (23). 

84. Kūčių vakarą reikia visus laukus apeiti ir peržeg- 
noti, o visiems gyvuliams duoti šieno ir peržegnoti juos (12). 

85. Jei svetimas žmogus nuogas žiūri kūčių vakarą 
pro duris, tai jis mato kitų laimes ir nelaimes (14). 

86. Kūčių vakarą reikia eiti per kaimą ir žiūrėti į tro- 
bos langus. Lange matosi, kas kitais metais toje troboje 
bus. Jei bus vestuvės — matai šokančius, jei laidotuvės — 
matai giedančius. .. (5). 

87. Kūčių vakarą lipa ant aukšto ir žiūri į stalą, prie 
kurio valgė kūčias. Jei pasirodys karstas — mirsi, jei išvysi 
merginą — vesi. .. (20). 

88. Jei kūčių pavalgęs išeisi priemenėn, tai ant gry- 
čios gali pamatyti giltinę (33). 

89. Jei nori būti gudrus, tai kūčių vakarą eik palangė- 
mis klausytis, kas ką šneka. Iš nugirstų žodžių susidaryk 
sakinius (6). 

90. Kas bijo numirėlių, tegul pakūčiavęs geria nuo 
kapų atneštų ir išvirtų šermukšnių skystymą (14). 

91. Kūčių naktį žiūri pro raudoną šilkinę skarelę į 
veidrodį. Ką veidrody pamato, tas išsipildo. Viena ponia taip 
pamokė kitą moteriškę ir klausė, ką ana mačiusi. Moteriškė 
atsakė, kad mačiusi sėdintį jos poną. Ponia suprato, kad 
jos vyras ves tą moteriškę, ir griuvo negyva (E. Šukytė, 
Pilviškių v., Kurklių p.). 

92. Kad bitės vasarą eitų į darbą, kūčiose neturtin- 
giems neša alaus (18). 

93. Kūčių vakarą bitininkams reikia pasidalyti medu- 
mi, tai jų bitės dar daugiau prineš medaus (17). 

94. Kūčių vakarą dainuoja: „Nebūk skūpus, bitninkė- 
li, atnešk kūčių vakarėliui nors stiklinėlę!“ (Šlekiškiai, 
Vabalninkas, 13). 

95. Kūčių vakarą reikia tris kartus pakiloti bites, tai 
daugiau spiečių leis (17). 

96. Jeigu kūčių dieną sninga, tai bitės kitais metais 
daug spiečių leis (8). 

97. Jei per kūčias pusto, tai vasarą bitės išlėks į miš- 
ką (Išlaužų s., Pagirių v.). 

98. Jei kūčių naktį sninga, tai kitais metais bus daug 
medaus. 

99. Jei kūčiose sninga, bus geri metai ir bitės gerai 
spiesis (2). 

100. Bitininkai manydavo, kad kūčių vakarą bitės kal- 

ba. Pakūčiavę eidavo prie kiekvieno avilio klausyti (Vidugi- 
riai, Saločių v.). 

101. Pakūčiavę bitininkai nueina prie avilio, suduoda ir 
klausosi. Jei bitės atsiliepia, tai kitais metais jos bus darbš- 
čios (9). 

102. Kad vasarą užderėtų obuoliai, sodininkas kūčių 
vakarą eina į sodą ir kiekvieną obelį apkabina (A. Žiolonis, 
Jakūbonių k., Pušaloto v.). 

103. Kūčių vakarą reikia aprišti gryžtėmis obelis, kriau- 
šes, slyvas ir kitus vaisinius medžius. Mat tada esti der- 
lingesni (5). (| g 

104. Kučioms išvirtus Žirnius sunkdavę per ruginius 
šiaudus. Paskum sumaišę juos su tais šiaudais aprišdavę 
obelis. Pavasarį jos geriau Žydėdavusios ir daugiau vaisių 
duodavusios (31). 

105. Kūčias valgant deda po stalu šiaudų kūlį. Paskum 
tais šiaudais sėdami javus biržija arba apraišioja obelis, 
vildamiesi geresnio derliaus (37). 

106. Pakūčiavę visi basi bėgdavo į sodą raišioti šiaudais 
obelių. Kiekvienas stengdavosi kuo daugiausia obelių aprai- 
šioti, tikėdamasis daugiau vaisių gauti (10). 

107. Žirnius reikia košti avių tvarte — mat avys geriau 
augsią. Moterys, kūčiose kirpdamos avis, užsivelka vyrų 
kamizelkom — mat avys nedvėsią (22). 

108. Jei kūčių vakarą sninga dideliais gabalais, tai 
avys ves daug gėriukų ir jie visi gerai augs (14). 

109. Avis reikia kirpti kūčiose. Po to raganos jau nie- 
kad jų nekerpančios (2). 

110. Kad avys po du gėriuku vestų, kūčių vakarą geria 
po du stiklu alaus ir dviese eina per sodžių. Kad avis gė- 
riukus mylėtų, vyras muša ją kūčių vakarą kepure ( Katkūnų 
k., Joniškėlis). 

111. Jei kūčių pavalgius ateina viešnagėn du žmogu, tai 
avys ves po du gėriuku, o jei vienas — po vieną (4). 

112. Jei kūčių vakarą siuva, tai avelės būva margos; 
taip pat jei pirmas ateina į kūtę su margais kailiniais, 
avelės veda margus gėryčius. 

113. Kūčių vakarą moterys lopo drabužį baltais lopais 
(arba siuva baltą rūbą), kad avys vestų baltus gėriukus 
(Molainių k., Velžio v.). 

114. Jei kūčių vakarą sninga, avelės ves po kelis gėriu- 
kus (Kupiškis). 

115. Kad Dievas sergėtų laukus ir kad avys po du gė- 
ryčiu vestų, kūčiose reikia išgerti du stiklu alaus (18). 

116. Kūčių vakarą negalima dėti ant stalo peilio, nes 
Kristų perdursi. Kai šieną nuima, tai tada jau galima (17). 

117. Pakūčiavę traukia šieną. Kuris ilgą ištraukia — 
ilgai gyvens, kuris trumpą — tuoj mirs (18). 

118. Kūčias valgydami traukia iš po staltiesės šieną. 
Jei ištraukia ilgus šienus, tai kitais metais bus geri linai, 
jei trumpus — blogi (Janušonytė, Panevėžio par.). 

119. Po kūčių atneša pundelį nušukuotų linų, ir šeimi- 
ninkas traukia pluoštelį. Jei ištrauks ilgą ir baltą pluoštą, 
tai bus geri linai, jei striuką ir pilką — blogi (35). 

120. Pakūčiavę, dar prie stalo sėdėdami, traukia iš po 
staltiesės po vieną šieną. Kas ištraukia ilgesnį, tas ilgiau 
gyvens (2). 

121. Kūčias valgant nežiūrėdamas traukia iš po staltie- 
sės šieną ir matuoja gniaužtėmis. Kiek gniaužčių išsiteks, 
tiek dešimčių metų dar gyvens (28). 

122. Kūčių vakarą šeimininkas ištraukia vieną šiaudą 
iš stogo ir žiūri: jei varpa yra, tai bus derlingi metai, jei 
be varpos, rugiai blogai derės (36). 

123. Pavalgę kūčias, traukia šieną. Kas ištraukia šako- 
tą stiebelį, tas ilgai gyvens ir bus laimingas, kas lygų — 
to gyvenimas būsiąs trumpas ir nelaimingas (5). 

124. Kūčių naktį galima sužinoti visas kitų metų nelai- 
mes. Dvyliktą valandą jos visos esančios ant gyvenamųjų 
namų stogų (31). 

125. Kūčių vakarą klėty ant stalo uždega žvakę. Dvy- 
liktą valandą eina pro rakto skylutę pasižiūrėti: ką pama- 
tysi, tas ir atsitiks (21). 

126. Žiūrėk kūčių naktį į veidrodį. Kas praslinks pro 
akis, tas ir atsitiks: jei mergaitė — apsivesi, jei karstas — 
mirsi... (4). 

127. Jei nori kokį žmogų pamatyti, pastatyk prieš 
veidrodį dvi deganti žvaki ir ilgai žiūrėk. Pradžioje tik 
mirgės, paskum pasimatys mažas paveikslėlis, kuris netru- 
kus išaugs dideliu. Kambary turi vienas tebūti (31). 

128. Jei kas dvyliktą valandą paima stiklą vandens, 


27 


įmeta į jį auksinį žiedą ir apie ką nors mąsto, tai lygiai dvy- 
liktą valandą jam tas pasirodo (Panevėžys). 

129. Pavalgius kūčias reikia eiti į kitą kambarį ir pro 
kojas žiūrėti į veidrodį. Ten pamatysi savo ateitį (Baibokų 
k., Krekenava). 

130. Kūčių vakarą buria iš adatų plaukymo. Kiekvie- 
nas paima adatą ir, padėjęs ant šaukšto, atsargiai nulei- 
džia ją į vandenį. Kieno adata plauko paviršiuj, tas gyvens, 
kieno skęsta — mirs (29). 

131. Kūčių vakarą samdininkai stoja prie lango ir klau- 
sosi šeimininkų kalbos. Jei jų kalboje išgirsta žodį „išeik“, 
tai jiems reiks iškeliauti nebaigus tarnystės, jei išgirsta 
žodį „neik“, tai laimingai ištarnaus visus metus (7). 

132. Vakarą paima gabalėlį švino (arba vaško) ir, jį 
sutirpinę, pila į šaltą vandenį. Paskum vandenį išpila, gauna 
šiokį tokį pavidalą ir iš jo ateitį spėja. Pvz., jei gauna tarsi 
šautuvą — šauks kariuomenėn, vaiką — vaiko susilauks, 
arklį — pasidarys turtingas, žiedą — ištekės arba ves. 

133. Kūčių vakarą padeda į lėkštę popieriaus ir uždega. 
Paskum nepajudinę pelenų neša prie sienos ir žiūri į še- 
šėlį. Ką ten pamato, tas ir atsitiks. 

134. Paimk — staliuką, dvi žvaki, veidrodį ir užlipk ant 
aukšto. Ant staliuko pasistatyk veidrodį, užsidek žvakes ir 
žiūrėk. Pamatysi velnius, karstus, vandenį. .. Iš to galėsi 
spręsti apie savo ateitį. Taip darydavęs vienas vaikinas, bet 
daugelis bijodavę eiti, nes dažnai pamatydavę karstą — 
ir reikėdavę mirti (Iš J. Badaikienės, Šlekiškių k., Vabal- 
ninko v.). 

135. Kūčių vakarą žmonės eidavo žvaigždžių žiūrėti. 
Jeigu danguje būdavo žvaigždžių ir jos susibūrusios krū- 
vomis, tai ženklas geriems metams (10). 

136. Jei kūčių vakarą dangus žvaigždėtas, gerai viš- 
tos dės (Dargužių k., Pagirių v.). 

137. Jei kūčių vakarą dangus žvaigždėtas, gerai gy- 
vuliai augs (ibid.). 

138. Jei kūčių vakarą yra danguje daug žvaigždžių, bus 
daug grybų (Išlaužų k., Pagirių v.). 

139. Jei kūčių vakarą pamatysi ant pagalvės vorą — 
būsi laimingas (37). 

140.Pavalgę kūčias, eina du aplink gryčią vienas prie- 

šais kitą. Vienas sako: „Kuč Kalėdos, kuč Kalėdos...“ 
Antras sutikęs klausia: „Kas čia eina?“ — „Dievas“ (Dau- 
giau nežinojo.) (37). 

141. Kas pirmas pavalgo kūčias, tas pirmas ir mirs. 
(25). 

142. Kūčias pavalgius neiti į orą, nes kerėtojai leidžia 
tokį vėją, kuris gali užkerėti (6). 

143. Kučių vakarą visados šluoja gryčią, nes naktį ap- 
silanko Marija ir Kristus. Išnešę šiukšles, merginos klausosi 
šunų lojimo. Iš kur šunys loja, iš ten bus piršliai (31). 

144. Kūčių vakarą tėvai sustato ratu savo vaikus ir 
paduoda jiems po mažą terbelę. Paskum sėja žirnius. Ku- 
rio vaiko terbelėn daugiau žirnių įkrenta, tam reikia skirti 
didesnė dalis, ir priešingai (7). 

145. Pavalgę kūčias, pamažėl nuima nuo stalo šieną. 
Jei ant stalo paliko grūdų, tai bus geri metai, ir atvirkščiai 
(7). 

146. Nuėmę nuo stalo kūčių šieną, žiūri, kokių grūdų 
liko ant stalo. Mat kitais metais tie javai geriausiai derė- 
sią (5). 

147. Jei vakarą nuo miško pusės pučia tirštas vėjas, 
bus daug riešutų, miškinių obuolių (9). 

148. Kad važiuotų piršliai, parneša namo paliktas lau- 
ke akėčias (9). | 

149. Kas pirmutinis, parvažiavęs iš piemenėlių mišių, 
apliuobia gyvulius, tas pirmas ir nuo laukų nuims (Kur- 
kliai, Pušalotas). 

150. Kūčių naktį, sako, raganos jodinėjančios oru ant 
tuščių avilių. 

Kartą vienas bernas ilindęs į avilį, ir raganos jį nune- 
šusios į kažkokį kitą pasaulį, kur buvusi vasara, ir ten jos 
ėmusios žirniauti. Bernas iškišęs iš avilio ranką ir taip pat 
pasiraškęs žirnių. Paskum raganos sugrįžę atgal. Kai vaka- 
ruškose raganos gyrėsi, kad neturinčios iš kito pasaulio 
žirnių, bernas išsiėmęs iš kišenės žirnius ir parodęs. Pas- 
kum tas bernas ėmęs džiūti ir nudžiūvęs (9). 

151. Kūčių vakarą raganos, pasitepusios pažastis kaž- 
kokiais riebalais, joja ant avilių į žirnių šalį. Ką jos ten 
daro, nežinia (10). 

152. Kūčių naktį raganos prie aketės vanojasi (25). 

153. Jei nori kūčių vakarą pamatyti velnią, turi tris 
kartus apibėgti apie gryčią — ir prie durų jį rasi (21). 

154. Norint atsiginti nuo raganų, reikia auksiniu rak- 
teliu apibrėžti aplink save ratą arba padėti ilgą rožančių ir 
į vidurį atsistoti (23). 

155. Seni Žmonės, norėdami apsisaugoti nuo piktųjų 
Viešintos). 

156. Šeimininkė vakarą užsidega grabnyčią ir švęstu 
vandeniu šlaksto namus, kad apsisaugotų nuo visokių ne- 
laimių (Joniškėlis). 

157. Reikia iš grabnyčios pridirbti mažučių kryžiukų ir 
jais aplipinti visus namų kampus. Tuo būdu namus ir turtą 
nuo piktųjų dvasių apsaugosi (23). 

158. Kad apsaugotum namus ir turtą nuo pavojų, 
kūčių vakarą išdegink duryse ir slenksčiuose kryžius (7). 

159. Per užgavėnias įsiūti į marškinius sūrio gabalą ir 
nešioti jį per visą gavėnią. Velykų rytą su tais pačiais marš- 
kiniais nueiti bažnyčion. Jei bažnyčioj bus koks burtinin- 
kas, tai pamatysi ant jo galvos ragus (Velžio v., Panevėžio 
ap.). 
160. Kūčių vakarą mergaitės nešukuoja galvų, nes nuo 
to pavasarį vištos rūtas iškapsto (Velžis). 

161. Mergaitės kūčių dieną nesiprausia ir nesišukuoja. 
Tik pakūčiavusios prausiasi ir šukuojasi (Vabalninkas, 13). 

162. Jei kūčios esti jaunam mėnesy, linus reikia sėti 
dirvone, jei sename — senoj dirvoj (12). 

163. Kūčių vakarą negalima gulti nesukalbėj us poterių, 
nes labai baisūs sapnai kankins (Kudokaitė, Baibokų k., 
Krekenava). 

164. Jei nori, kad miške gyvatė neįkirstų, tai atsimink, 
kokioj dienoj buvo kūčios (Velykų par.). 

165. Jei kūčių vakarą kas ateina, tai tą laiko raga- 
nium (-e), norinčiu pikta padaryti (32). 

166. Jei kūčių vakarą svetimas žmogus ateina, tai jis 
(ji) esąs raganius (-ė) (2). 

167. Jei kūčių vakarą yra svetys, jį vaišina ir džiau- 
giasi. Tatai esanti didelė laimė (5). 

168. Kas kūčių vakarą vaikšto, tą dvasios vedžioja, ir 
jis negali atminti, kur reikia nueiti (Čelkių k., Rokiškio v.). 

KŪČIŲ BURTAI APIE 
IŠTEKĖJIMĄ BEI VEDIMĄ 


169. Pavalgę kūčias, eina į lauką ir klausosi, kurioje 
pusėje šunys loja. Iš ten bus piršliai (37). 

170. Kūčių vakarą eina paklausyti, kur šunys loja,— 
į tą kraštą reiks išvažiuoti (Panevėžys). 

171. Pavalgiusios kūčias, mergaitės bėga basos malkų 
parsinešti. Iš kur girdi šunis lojant, iš ten bus piršliai (11). 

172. Vakarą mergaitės išneša pelenus ir žiūri, iš ku- 
rios pusės vėjas pučia. Iš ten bus piršliai (32). 

173. Išėjusios laukan, griebia paeiliui malkų glėbį ir, 
įnešusios į vidų, skaito, pora ar lyka. Geriausia, kad malkos 
būtų vogtos, t. y. iš svetimos pašalės paimtos (37). 

174. Vakarą išėjusios į kiemą, mergaitės žiūri, į kur 
vėjas pučia — tenai nutekės, iš kur šunys loja, — iš ten bus 
piršliai (3). 

175. Jei kūčių naktį labai šunys loja, tai mėsaėde bus 
daug piršlių (Smilgių v., Panevėžio ap.). 

176. Po kūčių eina tuinų skaityti. Jei viename prante 
randa po porą — ištekės, lyka — ne (2). 

177. Baslių skaitymas. Prie tvoros priėjusios sako: 
„kuinas“, „kuinelis“... Jei paskutinis baslys „kuinas“— 
gaus našlį, jei „kuinelis““— berną (21). 

178. Apkabina rankom kiek apima baslių (tuinų, šta- 
kietų) ir skaito: našlys, baslys. .. Jei paskutinis bus „naš- 
lys“ — gaus našlį, jei „baslys“ — berną. Taip pat traukia iš 
po staltiesės šienus ir skaičiuoja: našlys, baslys... (1). 

179. Jei berniokams ar mergaitėms kūčiose pasitaiko 
kur eiti, jie būtinai turi pakelėje poromis skaičiuoti me- 
džius, tvoras, stulpus (36). 

180. Kūčių vakarą reikia paimti dvi žvaki, rankšluostį, 
veidrodį ir nueiti į negyvenamą trobesį. Uždegti žvakes, 
pastatyti veidrodį. Nubraukus rankšluosčiu rasą, pamatys 
mylimąjį (15). 

181. Paimti du veidrodžiu, sustatyti nugarom, o vi- 
dury padėt dubenį su vandeniu ir ilgai į jį žiūrėti. Tenai 
pamatysi mylimą. Pamačius reikia greit atimti veidrodžius, 
nes tas, kurį pamatysi, gali tave užmušti (6). 

182. Pastato veidrodį, uždega dvi Žžvaki ir Žiūri. Pama- 

tęs vyrą (merginą), turi greit uždengti veidrodį ir atkirpti 
gabalėlį jo švarko. Jei nespėsi uždegti, gali tave pasmaugti. 
Ten pat galima pamatyti giltinę ar kitą ką (16). 

183. Naktį (dvyliktą valandą) susitinka dvi draugi, 
paima veidrodį, uždega dvi žvaki ir padeda dvejas šukas. 
Katros šukas atėjęs vaikinas paima, už jo toji ištekės (38). 

184. Padeda žemėj aukso žiedą, kreidos gabalą ir duo- 
nos gabalą. Atneša vištą. Jei pirma griebs žiedą — ištekėsi, 
kreidą — mirsi, duoną — vargingai gyvensi (16). 

185. Paima stiklą vandens, įleidžia ten šliūbinį žiedą, 
uždega dvi žvaki ir žiūri. Tenai pamatys tą, apie kurį galvo- 
ja (16). 

186. Mergaitės ieško šarkos ir žiūri, kurion pusėn ji bus 
atsigręžusi. Antrą Kalėdų dieną laukia iš ten piršlių. Jei 
šarka tūpia ramiai, tiesiai — jaunasis bus lėtas, o jei kraipo 
uodegą į šalis — bus smarkus, drąsus (18). 

187. Apsiauna klumpėm ir atsisėda prieš duris. Pas- 
kum meta klumpę per galvą. Jei nukris pirštų galais į 
vidų — neapsives (neištekės, samdinys liks vietoje), ir at- 
virkščiai (20). 

188. Atsisėda nugara į duris ir sviedžia per galvą ant 
pirštų galų pamautą kurpę. Jei kurpė nukris viršūne į lau- 
ką, neištekės (?), jei į vidų — atves svečių, t. y. bus piršliai. 
Vaikinams, rodos, čia turėtų būti atvirkščiai (Panevėžys). 

189. Po kūčių sudeda kelių mergaičių kurpes į geldą ir 
niekoja. Kurios mergaitės kurpė pirma iškris, toji pirmoji 
ištekės (26). 

190. Meta per vartus kurpę. Į katrą pusę bus pirštai, 
iš ten bus piršliai. Tą patį daro ir prieš Naujuosius metus 
(K. Janušonytė, Panevėžio par.). 

191. Paima batus ir matuoja per visą gryčią. Kurios 
batas pirma ant slenksčio užlips, tai ta pirma ištekės. 

192. Valgant paskutinį kąsnelį, reikia pusė kąsnelio nu- 
kąsti, o kitą pusę įsidėti į rankovę. Tik kad niekas nematytų. 
Tą vakarą daugiau nieko nekalbėti ir nueiti gulti. Ką sap- 
nuosi, kas paduos gerti, tas bus tavo (25). 

193. Vienas vaikinas veda daugelį susikibusių ir užsi- 
merkusių mergaičių į klojimą arba į daržinę, kur yra ne- 
kultų javų. Jei kuri užsimerkusi dantimis ištrauks grūdingą 
varpą, gaus turtingą vyrą, ir atvirkščiai (25). 

194. Vakarą eina prie stogo dantimis šiaudų traukytų. 
Jei ištrauksi šiaudų po porą — apsivesi (2). 

195. Vakarą merginos daro „tiltelius“. Paima priešin- 
gose šalyse išdaužtą lėkštę, iš plonų skalų padaro tiltelį 
ir pastato jį prie lovos. Jei naktį susapnuoja, kad kas joja, 
eina, važiuoja — tai tas bus jos vyras. Tiltelį gali ir kita 
padaryti ir slapčia padėti (25). 

196. Reikia suvalgyti be duonos tris silkes ir, daugiau 
nieko neragavus, eiti gulti. Po galvomis padėti iš skalų pa- 
darytus lieptelius. Kas sapne tave perves per upę lieptu, 
tas bus tavo vyras (23). 

197. Jei kūčių naktį tau nežinant padirba po tavo lova 
tiltą, tai su kuo sapne per tą tiltą važiuosi, tas bus tavo 
vyras (žmona) (6). 

198. Kūčių vakarą mergaitės eina malkų vogti. Iš pa- 
vogtųjų malkų padaro palovy tiltą ir laukia sapnų (29). 

199. Surašo į korteles eilę (paprastai 12) vardų (vyrai 
merginų, merginos vyrų) ir pasideda po pagalviu. Padeda ir 
kelias tuščias korteles. Rytą pabudę traukia vieną kortelę — 
ir tai bus jų draugininkų vardai. Jei ištraukia tuščią kortelę, 
tai dar neištekės. 

200. Mergaitės prirašo ant kortelių vyriškų vardų, pai- 
ma keturis kortų karalius ir viską sudeda po pagalviu. 
Naktį nubudusios traukia po vieną. Korta parodo jaunikio 
plauką (28). 

201. Tą patį (kaip 198, 199) daro šv. Andriejaus ir 
šv. Jono išvakarėse. Traukia pirmąjį miegą numigusios 
(Kinčių k., Panevėžio par.). 

202. Prieš šv. Andriejų (lapkričio 30 d.) mergaitės pa- 
deda po lova vandens bliūdą. Jei susapnuoja, kad kas tuo 
vandeniu prausiasi, tai tas bus jos vyras. Prieš naktį pri- 
valgo kieto, sauso sūrio. Kas sapne pagirdys, už to ište- 
kės (Žemaitija). 

203. Sukarpo popierių mažais gabalėliais ir ant vienų 
gabalėlių surašo vyriškus vardus, o ant kitų — moteriškus. 
Keletą popierėlių palieka tuščių. Paskum tuos popierėlius 
susuka į dūdeles ir vyriškus vardus supila į vieną dėžutę, 
o moteriškus — į kitą. Vaikinai traukia po vieną moterišką, 
o merginos — po vyrišką vardą ir paskum žiūri popierėlių. 
Katram (katrai) tenka baltas popierėlis, tas (ta) liks „ant 

ruginių šiaudų“. Taip daro ir prieš Naujuosius metus (34). 

204. Naktį dvyliktą valandą reikia nusivilkti nuogai, 
vienoj rankoj turėti žvakę, o antroj — veidrodį ir eiti tris 
kartus apie kaminą. Tenai sutiksi savąjį (38). 

205. Vakarą merginos prineša ant aukšto visų valgių ir 
po truputį padeda prie kamino. Dvyliktą valandą eina žiū- 
rėti. Jei pamato vyriškį valgant, tai jis bus jos vyras (28). 

206. Pavalgius kūčias nusiauti kojas ir tris kartus api- 
bėgti apie trobą. Jei sutiksi vyrą, tai ištekėsi, jei moterį — 
ne (26). 

207. Vakarą suleidžia visas vištas į pečelių. Paskui po 
vieną traukia, lesina ir girdo. Jei višta pirma lesa, tai vyras 
bus ne girtuoklis, jei geria — bus girtuoklis (38). 

208. Mergaitės pasirenka po karvę ir po vakarienės eina 
jų pažiūrėti. Kurios karvė stovi, toji ištekės, o kurios guli — 
toji liks netekėjus (Ustronijos vienk., Vadaktėlių v.). 

209. Nueiti svetiman gurban. Jei pirmiausia užtiksi 
jautį (vyras karvę), tai ištekėsi, ir atvirkščiai (33). 

210. Merginos, susukusios keletą savo plaukų, degina 
juos ir prataria vyrišką vardą. Jei tas vyras netoli gy- 
vena, tai ateina tą pačią naktį, o jei toli, tai rytą,ir atėjęs 
klausia, kam jį šaukė (31). 

211. Dvyliktą valandą nakties užsidegti vaškinę žvakę 
ir žiūrėti po pečium. Ką pamatysi, už to ištekėsi bei tą 
vesi (26). 

212. Po kūčių atsistoti ant stalo ir žiūrėti pro kojas į 
duris. Kas pasirodys, už to ištekėsi bei tą vesi. Tik reikia 
gryčioje būti vienai (vienam), ir stalas turi būti apdėtas 
kūčių valgiais (26). 

213. Susukti tris kamuoliukus siūlų ir uždegti. Jei pa- 
kulos degdamos pasikelia, tai padegusi jas mergina ište- 
kės (26). 

214. Kūčių vakarą merginos gula išpintomis kasomis. 
Kas sapne supins, už to ištekės (37). 

215. Jei ištraukia ilgą šiaudelį — toli nutekės, jei trum- 
pą — arti (37). 

216. Jei dvyliktą valandą eisi 3 kart per gryčią, susitik- 
si jaunikį (37). 

217. Paima du kibiru ir spyna surakina. Raktelius pa- 


34 


deda po pagalviu. Kas sapne spyną atrakins, už to ište- 
kės (37). 

218. Po lova deda indą su žiedu. Jei sapne žiedą užmaus 
vaikinas, bus vestuvės (11). 

219. Einant gulti reikia pasidėti raktus po pagalviu. 
Jei naktį prisisapnuos Žmogus, prašąs to rakto, tai jis bus 
tavo vyras (12). 

220. Prieš kūčių valgymą paimti durų raktą ir padė- 
ti jis toje vietoje, kur sėsi valgyti. Paskum išeiti už durų ir 
žiūrėti pro rakto skylutę. Tenai sėdės tavo būsimoji žmona 
(Šimonys). 

221. Kūčias valgant pirmąjį kąsnelį kiša po staltiese. 
Tada naktį susapnuoja būsimą vyrą ar žmoną (2). 

222. Eidamos gulti mergaitės papila ties lova rugių. 
Koks jaunikaitis sapne tuos rugius nupjaus, už to ištekės 
(Pabudžio k., Vabalninkas). 

223. Kai kada merginos (ir vaikinai) vakarą atsineša 
pakulų, padeda jas ant lėkštės ir uždega. Jei pakulos išsike- 
lia aukštyn, tai apsipačiuos, o jei lėkštėj sudega, liks kaip 
buvę. 

224. Paima stiklą vandens ir pašventytą žvakę. Įlaši- 
na kelis lašus sutirpyto vaško ir eina gulti. Sapne tikrai 
pamatys savo būsimąjį, būsimąją. 

225. Vakarą mergaitės duoda gaidžiui duonos, grūdų 
ir vandens. Jei gaidys lesa duoną — gaus dykaduonį vyrą, 
jei grūdus — darbininką, jei geria vandenį — girtuoklį (Vel- 
Žis). 

226. Vidury gryčios merginos pasipila po krūvelę grū- 
dų. Atneša gaidį ir, apnešę jį aplink krūvelę, stato jį vudurin: 
iš kieno krūvelės pirma les, toji pirma ištekės (Kinčių k., 
Panevėžio par.). 

227. Seniau kūčių vakarą Žmonės gaudydavę pečeliuje 
vištas. Kiek metų turės sugautoji višta, po tiek metų iš- 
tekės (2). 

228. Įneša merginos į gryčią gaidį ir, laikydamos jį 
rankoje, pakiša jam bliūdą su vandeniu. Jei gaidys žiūri 
į vandenį — ištekės, jei nežiūri — liks EE (Radaus- 
kas, Gikonių k., Rozalimo v.). 

229. Mergaitės deda ant slenksčio po šližyką ir įsilei- 

džia šunį. Kurios padėtą sližyką šuo pirma suės, toji pirma 
ištekės (21). 

280. Vakarą mergaitės palakina šunį ir išleidžia jį oran. 
Jei šuo loja, atvažiuos piršliai, jei neloja — neatvažiuos 
(Radauskai, Rozalimo v.). 

231. Eidamos gulti, mergaitės šluoja trobą. Šluodamos 
eina atbulos iki lovos. Prišlavusios iki lovos, meta šluotą ir 
nežiūrėdamos į ją atsigula. Naktį prisisapnuoja būsimas 
vyras (Litkūnų k., Rozalimo v.). 

232. Reikia pirmąjį duonos kąsnį valgyti su kiekvienu 
valgiu, o likusią dalį padėti po pagalviu. Prisisapnuos būsi- 
mas vyras (37). 

233. Vakarienės liekanas suneša į kitą kambarį (arba 
ten pat palieka, jei nieko nėra), sudeda viską ant stalo, 
uždega žvakę ir išeina. Dvyliktą valandą buriančioji mer- 
gina ateina į tą kambarį ir už stalo jai pasirodo jos būsi- 
masis. Pasirodęs greit išnyksta (V. Vaitkevičius, Vilkyškių 
k., Pumpėnų v.). 

234. Po lėkštėmis pavožia žiedą, kaspiną ir raktą. Ta- 
da mergaitės pasiskiria vieną tų lėkščių. Jei randa rak- 
telį — galės šeimininkauti, jei žiedą — ištekės, jei kaspi- 
ną — teks toli keliauti (4). 

235. Parsineša iš klėties Žirnių ir pasidalija po saują. 
Paskum skaito — lyka ar pora (Nausodės k., Raguvos 
v.). 

236. Šeimininkė, susikvietusi mergaites, išbarsto asloje 
žirnių saują. Visos skuba rinkti ir skaito — lyka ar pora. 
Paskum eina šunų lojimo klausyti (34). 

237. Kūrenant krosnį, mergaitės pila saują Žirnių ir 
greit bėga laukan. Jei bėgdamos išgirsta žirnius cypiant, 
tai greit ištekės, o jei neišgirsta — nuliūsta (Pabudžių k., 
Vabalninkas, 13). 

238. Į bliūdą ar į kibirą įmeta mažą rūtų vainikėlį. 
Jei vainikėlis plaukia artyn, bus piršliai, jei tolyn — nebus 
(Rozalimas). 

239. Pripila bliūdą vandens. Ant bliūdo krašto prikli- 
juoja popierėlius su vyrų vardais. Kiekvieno popierėlio vir- 
šūnė pakelta. Paskum įdeda į bliūdą kartono gabalėlį su 
degančiu žvakigaliu ir pastumia. Žvakė degdama plaukioja 
ir uždega popierėlį. Mergaitė išskaito vyrišką vardą (34). 

240. Už devynių dienų prieš kūčias suskaityti vakarais 
po 12 žvaigždžių — ir kūčių naktį prisisapnuos 12 vaikinų, 
iš kurių galėsi vieną, kuris geriau patiks, pasirinkti. Tik 
paskum turi nepamiršti jo veido: kai ims piršliai lankytis, 
galėsi jį pažinti. Jei naktys būtų apsiniaukusios, tai šio burto 
negalima daryti (34). 

241. Paima kiekviena po 12 siūlų ir nežiūrėdamos su- 
raišioja vienų galus su kitų. Jei išeina vienas vainikas, iš- 
tekės po metų, jei du — po dvejų. . . Jei joks vainikas neišei- 
na, liks „ant ruginių šiaudų“. Kiekviena savo siūlus raišio- 
ja atskirai (34). 

242. Paima bliūudą vandes ir ima smarkiai vienon pu- 
sėn sukti. Kai vanduo ima suktis verpetu, įmeta du angliu. 
Jei vanduo besisukdamas suneša juos į vieną vietą, tai 
mergaitė ištekės, ir atvirkščiai (34). 

243. Susirenka bernaičiai ir merginos dvyliktą valandą 
nakties. Paima be vinių staliuką ir visi prisiliečia rankomis. 
Paskum viena merginų balsu pašaukia kurio nors šventojo 
vardą. Tada klausinėja, kaip ilgai gyvens, kaip greit ište- 
kės. .. Klausimams staliukas atsako taukšėjimu dviejom ko- 
jom į aslą (34). 

244. Vakarą nusipinti rūtų vainikėlį ir išėjus į kiemą pa- 
mojuoti į visas puses. Paskum eiti gulti. Kas tą naktį prisi- 
sapnuos, tas bus jos vyras, ir ji žinos jau, iš kurio jis bus 
krašto. Tą vainikėlį reikia ir gulint turėti ant galvos (34). 

245. Merginos, pavalgiusios kūčias, turi uždengti stalą 
baltu popierium ir pasistatyti prieš save veidrodį. Prieš 
veidrodį pasistatyti stiklinę, o iš šalių — žvakes. Norint bur- 
ti, turi pripilti pilną stiklinę vandens ir įmesti šliūbinį žiedą. 
Paskum tris kartus kelti tą žiedą aukštyn ir vėl leisti į 
stiklinę. Po to žiūrėti veidrody į Žiedo vidurį. Ką žiedo 
vidury išvysi, už to ištekėsi (V. Kindurytė, Labeikių dv., 
Leliūnų v., Utenos ap.). 


KALĖDOS 
246. Kalėdų rytą, tuoj atsikėlus, negalima nieko dirbti: 


nei gryčios šluoti, nei krosnies kurti... (2). 
247. Kalėdų rytą eina kuo anksčiausia gyvulių šerti. 

Mat, sako, rudenį greičiau nudirbsią laukus (18). 

248. Kalėdų rytą visų pirma reikia pagiedoti šventas 
giesmes, paskum pavalgyti šaltų valgių: pyrago, sūrio, 
košelenos (2). 

249. Kad gyvuliai vestųs, iš ryto valgo iš vakaro išvir- 
tą ir į gabalėlius sukapotą mėsą. Geria vadinamąjį šer- 
mukšnyną, kad kitais metais sodai derėtų (7). 

250. Kalėdų pirmą dieną tegalima valgyti tik tuos val- 
gius, kurie padaryti kūčiose (Vidugirių k., Saločių v.). 

251. Kalėdų rytą pirmiausia valgydavę po gabalėlį 
Dievo pyrago, paskum paprastą pyragą su taukais, nugrai- 
bytais nuo skystimo, kuriame virdavo mėsą. Galop valgy- 
davo mėsos, ir taip pasistiprinę eidavo bažnyčion (Gumbe- 
lių k., Vabalninkas). 

252. Parėję iš bažnyčios, pirmiausia būtinai valgydavę 
miežinio pyrago (ibid.). 

253. Moterys ir mergaitės slėpdavo iš rudens riešutus, 
o per Kalėdas gausiai visiems dalydavo (ibid.). 

254. Kalėdų pirmą dieną negalima valgyti su peiliu, 
nes ištiks nelaimė (37). 

255. Pirmą Kalėdų dieną negalima galvos šukuoti, nes 
žvirbliai rūtas kapos (27). 

256. Pirmą Kalėdų dieną mergaitės galvų nešukuoja, 
kad vištos darželių nekapstytų, nesiprausia, malkų neskal- 
do, valgių neverda, tik šaltam orui esant krosnį pasikuria 
(Joniškėlis). 

257. Pavalgę kūčias, šaukštus sustato ant stalo vieną 
į kitą paremtus. Kieno Kalėdų rytą randa parvirtusį šaukš- 
tą, tas pirmas mirs (25). 

258. Rytą žiūri, kieno šaukštas kaip padėtas. Kieno 
aukštielninkas — tai tas tuoj mirs, kieno kniūpsčias — tas 
gyvens (11). 

259. Jei pirmą Kalėdų dieną iš šieno byra grūdai, bus 
geri metai, jei nebyra — blogi (14). 

260. Šeimininkas, pakėlęs nuo stalo šieną, žiūri, kokį 
grūdą „Kristus gimdamas atnešė“, tai toki javai labiausiai 
derėsią (8). 

261. Kai Kalėdų rytą nuneša gyvuliams nuo stalo nu- 
imtą šieną, tai esti „gyvulių kūčios“ (22). 

262. Kalėdų rytą kūčių šieną atiduoda karvėms ir ave- 

lėms todėl, kad jautis ir avinėlis ėjo Kristaus pūsti (šildy- 
ti) (22). 

263. Arkliams kūčių šieno neduoda, nes arklys nėjo 
Kristaus pūsti. 

264. Anksti Kalėdų rytą išneša nuo stalo šieną ir pada- 
lija visiems gyvuliams. Tada gyvuliai nebūna pikti ir vienas 
kito nebado (3). 

265. Kalėdų rytą duodavo ir tebeduoda gyvuliams po 
saują avižų: mat ir jie naktį meldėsi (13). 

266. Kalėdų rytą visiems gyvuliams duoda to šieno, 
kuris buvo padėtas ant kūčių stalo. Tad Dievas laiminsiąs 
gyvulius (1). 

267. Pirmą Kalėdų dieną šeimininkai paleisdavę visus 
gyvulius iš tvartų. Iš jų linksmumo spręsdavę apie metų 
gerumą (2). 

268. Per Kalėdas gyvulius reikia šerti tik šienu (2). 

269. Pirmą Kalėdų dieną vaikai eina palangėmis ir 
bliauna gėriukų balsu. Kieno palangėje subliovė, tam bus 
laimingi metai. Už tai vaikams duoda dovanų: pyrago ir 
t. t. (3). 

270. Pirmą Kalėdų dieną lesina vištas lauke, kad jos 
per metus tvarkingai dėtų kiaušinius ir neiškriktų (3). 

271. Likusius kūčių valgius anksti rytą atiduodavę gy- 
vuliams, paukščiams. Jei likdavo grucės, tai ją ypač vištoms 
skirdavę, kad jos per ištisus metus gerai dėtų kiaušinius 
(13). 

272. Per Kalėdas žadina bites, kad jos daug medaus 
neštų (7). 

273. Kalėdų rytą bitėms duoda virintų kviečių ir „aplot- 
kų“. Tai bičių kūčios (Dargužių k., Pagirių v.). 

274. Seniau pirmą Kalėdų dieną niekas nesilankydavo 
į svečius. Taip pat krosnies nekūrendavo (14). 

275. Pirmą Kalėdų dieną negalima eiti į svečius; tik 
namie galima padainuoti, pašokti (3). 

276. Pirmą Kalėdų dieną negalima, ypač vaikams, nie- 
kur eiti. Kas eina, tas būsiąs ištvirkėlis (2). 

277. Nuo Kalėdų iki Trijų Karalių visi vakarai vadin- 
davosi „šventavakariais“. Per tą laiką nieko negalima dirbti 
(verpti, malti), nebent tik plunksnas plėšyti (19). 

278. Laiką nuo Kalėdų iki Trijų Karalių žmonės vadina 


39 


„tarpušvenčiu“. Per tą laiką visi vyrai ir moterys plėšydavo 
plunksnas. Dabar to papročio nebesilaikoma (10). 

279. Nuo Kalėdų ligi Trijų Karalių vakarais reikia už- 
baigti darbus (pvz., jei verpia, tai kuodelio nepalikti prie 
ratelio), kad laumės, neturėdamos ko veikti, išeitų į kitus 
namus. Mat laumės tuo laiku ieško sau darbo visiems me- 
tams (7). 

280. Kas tarpušvenčiu mala, to avys vasarą kaituliu 
suksis (4). 

281. Tarpušvenčiu negalima verpti, nes avys kaituliu 
suksis. Taip pat negalima ir lopyti, nes avys margus gėry- 
čius ves (3). 

282. Kad avys daug gėriukų vestų, reikia Kalėdų rytą 
eiti į rarotas po du ar tris žmones iš kiemo (Vilkyškių k., 
Pumpėnų v.). 

283. Jei Kalėdų rytą ateis svečias vyras, tai avelės ves 
aviniukus, jei moteris — avytes (Naumiestis, Panevėžio 
apskr.). 

284. Tarpušvenčiu eidavo žmonės per kaimus piemeni- 
mis persirengę priminti, kaip piemenys ieškojo gimusio 
Kristaus (23). 

285. Kalėdų pirmą dieną eidavę seni žmonės per kaimy- 
nus ir sveikindavę šiais žodžiais: „Tegul bus pagarbintas 
Jėzus Kristus, sveiki sulaukę šventų Kalėdų!“ Šeimininkai 
atsakydavę: „Ir su tamsta“ (38). 

286. Jei Kalėdų rytą ateina kaimynas, jam uždaromos 
durys ir klausiama, kuo vardu Bernelis. Jis turi atsakyti 
giedodamas kokią nors Kalėdų giesmę. Jei jis nesusipran- 
ta taip atsakyti, tai visai jo neįsileidžia į vidų (7). 

287. Pirmą Kalėdų dieną visą laiką sodžiuose giedodavę 
šventas Kalėdų giesmes. Vakarą sueidavę į vieną kiemą ir 
giedodavę rožančių. Pasibaigus giedojimui, atnešdavo muzi- 
ką, ir pats šeimininkas pradėdavo šokti. Tada būdavo baig- 
tas adventas ir pradėtas mėsaėdas (38). 

288. Kalėdos trunka iki Trijų Karalių. Tuo metu vaka- 
rais moterims negalima verpti, nes kandys siūlus sukapos 
(38). 

289. Prieš Kalėdas reikia grąžinti visas skolas. Jei 
negrąžinsi, visus metus būsi skolingas (27). 

290. Einant į bažnyčią reikia apsivilkti naujais rūbais. 


40 


Tada galėsi bažnyčioje pamatyti raganas ir sužinosi jų dar- 
bus (31). 

291. Jei per Kalėdas miškas esti šarmotas, bet nėra di- 
delio šalčio, tai vasara bus lytinga ir su didelėmis perkūni- 
jomis (35). 

292. Jei Martynas ant ledo, tai Kalėdos ant vandens, ir 
atvirkščiai (37). 

293. Jei Kalėdos baltos, tai Velykos bus žalios, ir at- 
virkščiai (7). 

294. Kalėdos trukdavusios 3—4 dienas. Trečią ir ketvir- 
tą dieną žmonės vaikščiodavę po kiemus, šokdavę, gerdavę 
alų (12). 

295. Kalėdos trukdavusios keturias dienas. Paskutinė 
diena — tai „ledų diena“. Per tą visą dieną žmonės mels- 
davęsi, kad Dievas apsaugotų javus nuo ledų (Vabalnin- 
kas). 

296. Kalėdas vadina „ledų diena“. Kas per Kalėdas 
dirba, tam ledai javus išmuš (4). 

297. Jei pirmą Kalėdų dieną ateidavęs žydas, tai būda- 
vęs didelis laimės ženklas (2). 

298. Jei Kalėdų metu važiuodamas išvirsi — bus geri 
metai (33). 

299. Per Kalėdas daro „Kalėdų diedą“. Tarpušvenčiu 
pakiemiais vaikščioja „Trys Karaliai“. Naujųjų Metų šven- 
tavakary taisosi „Senųjų Metų diedu“ (33). 

300. Pirmą Kalėdų dieną vaikai daro „varmasą“: eina 
didelė vaikų grandinė paskui vienas kitą už juostų nusitvėrę 
ir kiekviename kieme prašo dovanų (Čelkių k., Rokiškis). 


KALĖDŲ ŽAIDIMAI 


301. Meškos vedimas. Vakaruškose apdėdavo 
vyrą nuo galvos iki kojų samanokais, apsukdavo vadelėm, 
veidą išpaišydavo — ir jis vesdavo mergaites šokti. Mergai- 
tės neidavo, tada jis imdavo prie jų trintis ir visas išpaišy- 
davo (39). 

302. Kralikai. Dviem vaikiukam nuvelka marški- 
nius. Į tų marškinių rankoves sukiša kojas, o padalkas suri- 
ša ant galvos. Jie bėgioja ir šoka (39). 

303. Bičių spietimas. Po aukštiniu pastato ku- 
bilą. Į tą kubilą įkelia du vaikiuku ir paduoda jiems po ada- 
tą. Kubilą užriša paklode. Prie kubilo priveda merginą ir sa- 
ko: „bizz, bizz. ..“ Vaikai iš kubilo pradeda tą merginą ba- 
dyti. Tada nuo aukštinio lieja vandenį. Vaikai iš kubilo iš- 
bėga visi šlapi ir sako: „Bitės spiečia“ (39). 

304. Gervės kepimas. Vienas senis atsigula ant 
krosnies, o antras susisuka rankšluostį ir mušdamas į kros- 
nį sako: „Kepi, kepi gervę“. Nuo krosnies atsako: „Tegul 
kėpi, kur nėkepi“. Tas, kur žemėje, šitaip atsako: „Katras 
katro?“ Nuo pečiaus pasako vaikino ir merginos vardus. 
Paskum esti vestuvės. Jaunuosius susodina ant suolo. Ki- 
tas vyras duoda šliūbą. Liepia jiems bučiuotis, o jei nesibu- 
čiuoja, tai juos su vadelėm muša. Paskum visi šoka (39). 

305. Dadulio vedimas. Apvelka vyrą išverstais 
kailiniais. Ant nugaros uždeda sėtuvę, o ant sėtuvės — pa- 
galvį. Kiti vyrai jį veda į vakaruškas. Priėję prie durų klau- 
sia: „Ar galima?“ šeimininkė atsako: „Galima“. Visi su- 
eina į vidų. Dadulis lenda prie mergaičių, o jos nori jam 
numesti nuo nugaros pagalvį. Jis su lazda ginasi. Žaidi- 
mas baigiasi tada, kai vyrui nuo nugaros numeta pagal- 
vį (39). 

306. Jei šeimininkė, pirmą Kalėdų dieną eidama į tvar- 
tą karvių melžti, sutinka kaimynę, nešančią tuščius kibi- 
rus, tai sako, kad dabar užtrūksiančios karvės, nes kaimy- 
nė pieną išnešė (36). 

307. Šv. Andriejaus dienoj reikia nurėkšti vyšnios šake- 
lė ir pamerkti ji vandenin. Jeigu Kalėdų metu toji šakelė 
bus išsprogusi, tai tas žmogus ves. Trys seserys Riaubaitės 
iš Kurklių par. taip yra padariusios: vienai išsprogo — ir 
toji tikrai ištekėjo (Iš Medišauskaitės, Pilviškių k., Kurklių 
par., užr. E. Šukytė). 

308. Vasarą įmesti skruzdėlynan rupūžę, po kelių dienų 
išimti jos kaulus ir laikyti iki Kalėdų. Žmogus, laikąs ran- 
koje tuos griaučius, darosi nematomas (Iš J. Augulio, Ra- 
čiupėnų k., Kupiškio v., užr. M. Černauskas). 

NAUJIEJI METAI 


309. Naujųjų Metų vakarą žmonės vadindavę ir „kūčių 
vakaru“ ir gamindavę tuos pačius valgius, kuriuos gamina 
kūčioms. Kai kurie dar ir „aplotkų“ pasilikdavę (38). 

310. Naujųjų Metų išvakares vadina „kūčelėm“. Įpras- 
ta būdavę krūvoj susirinkus laukti Naujųjų Metų, t. y. 12 
valandos. Tada liedavę iš švino „laimes“ ir žiūrėdavę į jų 
šešėlius (O. Stasiukaitytė, Išlaužų k., Pagirių v.). 

311. Naujųjų Metų išvakarės vadinasi „kūčelės“, bet 
valgio jom jau nebegamina (3). 

312. N. Metų išvakarėse ruošiamos kūčelės, tik šieno 
nededama ir kai kurių valgių (aplotkų, rasalo, silkių ir 
grybų) neduodama (40). 

313. Taip pat esti kūčios ir prieš N. Metus. Jose valgo 
pieną ir mėsą (Taip daro Ustronijos vienk., prie Vadak- 
tėlių). 

314. Jei per N. Metus sninga dienos metu, tai mirs dau- 
giau jaunųjų, jei naktį — tai senųjų (18). 

315. Jei N. Metų diena giedri, tai bus geras derlius (40). 

316. Jei per N. Metus šąla, bus šiltos Velykos. 

317. N. Metų naktį lanko namus raganos ir, jei jos ran- 
da kur nebaigtą darbą, ten apsigyvena visiems metams (7). 

318. Per N. Metus įsidėk užantin kietą sūrį ir nešiok 
jį dieną naktį iki Užugavėnių. Užugavėniose nueik kur į va- 
karuškas — ir ten prie tavęs prieis ragana ir sakys tau: 
„Ką tu čia tą nieką nešiojiesi? Mesk!“ Bet sūrio nereikia 
išmesti, o tik raganą peržegnoti — ir ji atsitrauks. Taip ga- 
lima pažinti raganas (Kupiškis. Plg. 159). 

319. N. Metų vidunaktį, niekam nematant, žiūrėk į 
veidrodį — ir pamatysi ateitį (Panevėžys). 

320. Vaikai per N. Metus labai saugosi, kad tėvai jų 
nebartų ir nemuštų, nes jei bars ir muš, tai per visus metus 
taip tęsias (Velžis). 

321. Per N. Metus stengiasi geriausiai valgyti, nes, 
sako, taip teksią valgyti ir per kiaurus metus (Zarasai, 
13). 

322. Per N. Metus nesibara, nesikolioja, nesimuša, 
kortomis nelošia, nes bijo, kad per visus metus taip nerei- 
ktų daryti (13). 

323. Jei per N. Metus ką ištinka nelaimė, tai visi metai 
bus nelaimingi. 

324. Jei per N. Metus mergina sučiumpa sau vaikiną, 
tai per kiaurus metus jai jų netrūks. 

325. Jei per N. Metus pargriūsi, būsi nelaimingas (Va- 
balninkas, 13). 

326. Kokios naujienos (linksmos, liūdnos. . .) N. Metuo- 
se, tokios bus ir per visus metus (1). 

327. Ką dirbsi per N. Metus, tą dirbsi per visus metus 
(1). 
328. Kokia N. Metų diena, toki bus visi metai (1). 
329. N. Metų sapnas parodo būsimą tais metais gyveni- 
mą (1). 

330. N. Metuose stengiasi visus darbus greičiausiai 
padirbti. Jei per N. Metus gaišuosi, tai per visus metus būsi 
atsilikęs (1). 

331. N. Metuose stengiasi anksti atsikelti. Jei užsimig- 
si, tai visus metus būsi miegalis (1). 

332. Jei per N. Metus barsies ir pyksi, tai ir per visus 
metus reiks bartis ir pykti (2). 

333. Jei per N. Metus kieme yra daug šarkų, tai per 
visus metus bus daug svečių (32 ir 2). 

334. Jei per N. Metus pirma ateina moteris — bus ne- 
laimingi metai, jei vyras — laimingi, jei žydas — labai lai- 
mingi (1). 

335. Jei per N. Metus šerkšnas — bus geri metai. Jei 
ore dideli rūkai — labai mirs žmonės (Joniškėlis). 

336. Jei ūkininkas, išvažiavęs per N. Metus pasivažinėti, 
išvirsta, tai jam gerai linai derės (Panevėžys). 

337. Jei per N. Metus saulė skaisti, bus geri metai, jei 
neskaisti — blogi (12). 

338. N. Metų dieną Žmonės stengiasi vienas kitam už 
akių užbėgti, greičiau apsiruošti, kad per visus metus būtų 
visur pirmas (9). 

339. N. Metų rytą du vyru suneria rankas, padaro va- 
dinamąją „kumelę“ ir vaikščioja po sodžių. Kurian kieman 
įeina, ten prasideda vakaruškos (11). 

340. Vakarais nuo Kalėdų iki Trijų Karalių nereikia 
nerti — nekirmys mėsa (33). 

341. N. Metų naktį raganos aveles nukerpa arba bent 
lopiniais iškarpo (12). 

342. Kad apsisaugotum nuo raganų, reikia su uždegta 
grabnyčia pereiti kryžmai per tvartą (12). 

343. Per N. Metus nereikia stovinčiam valgyti, nes tada 
per tuos metus daug suvalgysi (37). 

344. N. Metų išvakarėse pripilti dubenį vandens, prira- 
Ššyti į korteles įvairių žodžių ir sumesti į vandenį. Ant dėžutės 
prilipdyti žvakutę ir pasukus vandenį paleisti ją plaukioti. 
Prie kurios kortelės ji sustos, tas ir išsipildys (26). 

345. Vaikinas N. Metų naktį, likęs vienas kambary, 
užsidega dvi žvaki ir terp jų pastato veidrodį. Paskum nu- 
sigręžia ir pasilenkęs žiūri pro kojas į veidrodį — ir ten 
pamato savo ateitį. Taip pat daro ir mergaitės. Viena moti- 
na pasakojo, kad taip būrusi jos duktė ir pamačiusi karstą. 
Ir tikrai ji mirusi. Taip atsitikę prieš trejetą metų (34). 

346. N. Metų naktį pasilieka kambary vienui viena mer- 
gaitė. Sulaukusi 12 valandos ,uždega 12 žvakių ir tarp jų 
pastato veidrodį. Niekur nesidairydama ilgai žiūri į tą veid- 
rodį — ir pamato savo ateitį (34). 

347. Jei laukiant N. Metų esti svečių, tai šeimininkė 
šitaip daro: 12 valandą paprašo visus svečius išeiti į kitą 
kambarį, o ji pripila kiekvienam stiklinę arbatos, ir į arba- 
tą pripila gero konjako. Paskum, užgesinus kambary lempą 
ir uždegus visas stiklines, kviečia visus svečius ir prašo juos 
užimti savo vietas. Kieno stiklinėje liepsnelė ilgiau degs, 
tas ilgiau gyvens (Vitartų dvaras, Pasvalio v., Biržų ap.). 

348. Naktį prieš N. Metus susirenka mergaitės ir šitaip 
buria: paima popieriaus lakštą ir nupiešia jame ratą, o ap- 
link tą ratą surašo visas raides abėcėlės tvarka. Paskum 
paima mažą lėkštelę ir jos dugne pažymi juodą tašką. Tada 
tą lėkštelę apvožia vidury to rato ir visos uždeda ant jos 
rankas ir šildo ją. Po kiek laiko viena mergaitė pašaukia 
mirusiojo vėlę, paklausia, kieno (kokio žmogaus) ji yra 
ir ar atsakinės į jų klausimus. Lėkštelė vaikščioja po vidurį 
rato, pažymėtu juodu tašku renka raides, iš kurių ir suda- 
ro savo klausimams atsakymus (34). 

349. Mergaitė, pamačius patekėjusį jauną mėnesį, nė 
žingsnio neturi toliau žengti. Jai reikia pažiūrėti, ką turi uŽ- 
mynusi jos koja. Kas ten bebūtų (akmenėlis, skiedra. . .), 

ji turi tą daiktą paimti ir laikyti iki paskutiniosios senųjų 
metų dienos. Naktį prieš N. Metus, eidama gulti, ji turi tą 
daiktelį padėti po pagalviu — ir sapne pamatys savo ateitį 
(34). 

350. Prieš N. Metus padeda po lėkštėmis duonos, žie- 
dą, žemių. .. Paskum kiekvienas pasiskiria sau lėkštę. Ku- 
ris randa duoną — bus per metus sotus, kuris randa žie- 
dą — ves, kuris randa žemių — mirs... (Šeduva). 

351. Per N. Metus ima lygią (be kampų) stiklinę, pri- 
pila jon vandens, pastato ją ant rūkomojo popieriaus, įmeta 
šliūbinį žiedą — ir žiūri. Vanduo sujuda — ir žmogus pama- 
to savo ateitį (Baibokai, Krekenava). 

352. N. Metų vakarą pila į vandenį smalos ir iš susi- 
dariusių tigūrų spėja savo ateitį (20). 

353. Prieš N. Metus lieja šviną. Iš nusiliejusių figūrų 
sprendžia, kas ištiks: karstas — mirtis, kryžius — vargin- 
gas gyvenimas, širdis — meilė, paukšteliai — bučiuosies, 
karūna — garbė... (25). 

354. Prieš guldamos mergaitės padeda po lova puodą 
vandens ir ant viršaus uždeda pagaliuką. Koks naktį pri- 
sisapnuoja vaikinas, einąs lieptu per upę, tas ir bus jos lau- 
kiamasis (10). 

355. Norėdamos sužinoti savo vyro turtingumą, vaka- 
rą mergaitės bėga žabų traukti. Jei ištraukia šakotą žabą, 
gaus turtingą vyrą, jei lygų —— plikį (10). 

356. Per N. Metus po viena „aplotka“ pavožia rožančių 
(davatkystė), po antra — žiedą (vedybos), po trečia — že- 
mių (mirtis) ir paskum sumaišo lėkštes ir renkasi vieną jų 
(Baibokai, Krekenava). 

357. Prieš N. Metus po lėkštėmis pavožia žiedą (ve- 
dybos), raktą (šeimininkystė), vandens (girtuoklis vyras), 
smėlio (mirtis) ir paskum, sumaišiusios lėkštes, kurią nors 
pasirenka (Zarasai, 13). 

358. Vėlų vakarą prieš N. M. merginos bėga į vištiny- 
čią, pagriebia patamsy pirmą pasitaikiusią vištą ir nešasi 
ją trobon. Žemėj paberia grūdų, padeda vandens ir pastato 
veidrodį. Jei višta pirma lesa — bus turtingas vyras, jei 
geria — girtuoklis, jei į veidrodį žiūri ir snapą taisosi — 
gražus, bet dabita (10). 

359. N. Metų naktį susitikus vyrą paklausti, kuo jis 
vardu. Toks bus ir vyro vardas (30). 

360. N. Metų vakarą pripilk dubenį vandens ir padėk 
švarų rankšluostį. Kas tuo vandeniu nusipraus ir rankš- 
luosčiu nusišluostys, tas tave ves (Panevėžys). 

361. N. Metų priešvakary padaro iš pirštų vadinamąjį 
„šulnelį“ ir prieš eisiant gulti tokią pat formą įspaudžia 
pagalvy. Kas atjos prie to šulnelio girdyti žirgo arba kas 
pats gers, tas bus tavasis (25). | 

362. Prieš N. Metus padeda po pagalviu šukas arba 
spyną. Kas galvą sušukuos arba kas spyną atrakins, už 
to ištekėsi (16). 

363. N. Metų vakarą susirenka vaikinai ir merginos. 
Norėdami sužinoti, kas ką myli, šitaip daro: visi sustoja 
aplink stalą; vienas(-a) paklausia: „Kas iš šių mergaičių 
(vaikinų) mane myli (daboja)?“ Tada uždega degtuką ir, 
apvertę jį galvute žemyn, pastato jį ant stalo. Degtukas stovi 
stačias ir dega. Kai jau baigia degti, tai nupučia ir žiūri, į 
kurią mergaitę (vaikiną) degtukas ims linkti (36). 

364. Nuo kūčių iki N. Metų kiekvieną vakarą galima 
šitaip burti: padėti ant žemės lenteles, pastatyti veidrodį, 
iš šalių žvakes, o ant lentelės paberti grūdų, padėti žiedą, 
duonos, pirštuką, vandens puodelį ir pinigą. Tada pagauti 
vištą ir paleisti ją ant tos lentelės. Jei višta pirma lesa gru- 
dus — vyras bus ūkininkas, jei pieštuką — siuvėjas, jei pi- 
nigą — turtuolis, jei vandens geria — girtuoklis, o jei į van- 
denį žiūri — dabita. Jei lesa žiedą — ištekėsi, nelesa — liksi 
netekėjus (V. Kindurytė, Labeikių dv., Leliūnų v., Ute- 
nos ap.). 

365. Trijų Karalių vidunaktį reikia Žiūrėti į mėnulį. 
Vieną valandą pažiūrėjus, nusiprausti, paskum dar va- 
landą žiūrėti — ir atsigulti. Tada pasirodys balta, neaiški 
šmėkla — ir tu nubusi. Jei šmėkla klaus, tu atsakysi, jei tu 
klausi, ji atsakys — ir taip sužinosi savo ateitį (N. Gildu- 
taitė, Kėginių k., Kupiškio v.). 

366. Reikia paimti pašventintos Trijų Karalių kreidos 
ir susiieškoti tokią vietą, kur nė vienas žmogus dar nėra sto- 
vėjęs. Paėmus tą kreidą, reikia apibrėžti aplink save ratą 
tiek didelį, kiek tik galima pasiekti. Tada reikia pašaukti 
kipšuką ir prašyti jį pinigų: „Duok man 9000, 900, 90, 9!“ 


47 


Kai jis duos, neimti iš jo rankos — tegul įmeta į ratą. Kai 
pinigai bus rate, reikia paklausti: „Ar aš tau neskolingas?“ 
Jis atsakys: „Ne“. Tada gali pasiimti pinigus ir drožti namo 
(V. Glebavičiūtė, Kučių k., Ramygalos v.). 

367. Kad apsigintų nuo piktųjų dvasių, Trijų Karalių 
išvakarėse rašo ant durų ir langų kryželius ir raides: +-G 
+-M4-B. Sako — „krikštus deda“ (19). 

II. UŽGAVĖNĖS 


x *X* 


1. PERSIRENGĖLIAI IR KAUKININKAI 


a) Apie persirengėlius apskritai 


1. Jaunieji jau nuo pat ankstaus ryto slaptomis ruošia- 
si nepaprastoms iškilmėms, taigi, rėdosi. Jei tos dienos prieš- 
pietis kaime tylus ir slaptingas, tai popietį (po 12 val.) viskas 
pasirodo, nes minėti „svečiai“, būriu pakiemiais lankyda- 
miesi, pradeda savo darbus, dažnai lydimus šūkavimais, 
dainomis, kalbomis, juoku-klegesiu (Padubysys, GitKr 
1935 p. 210). 

2. Jau nuo pat ankstyvaus ryto didesnieji padaužos 
smarkiai ruošiasi ypatingoms vaikštynėms pas kaimynus. 
Kiekvienas pasirūpina pasidaryti juokingą ir baisią veidui 
kaukę, su ilga linine barzda ir didele nosimi. Kaukės nosies 
gale įsikala vinutę, kuria bučiuodamas kam į ranką skau- 
džiai įduria. Patys vėzdininkai pasirėdo irgi savotiškai. 
Čia tinka tie patys kasdieniai rūbai, kad ir palaikiai kaili- 
niai, kuriuos išsivertę vilna į viršų ir pančiu ar šiaudų grįžte 
susijuosia. Prie šono prisiriša iš beržinės pliauskos šakalio 
išdrožtą „kardą“. Prisirenka sudužusių puodų šukių — tai 
„pinigai“. Taip pasipuošę eina pas kaimynus bergždynėlių 
pirkti, tai kaimynų jaunų mergelių įvairiais juokais links- 
minti (Šaukėnai, ŪkPt 1934 nr. 6). 

3. Užgavėnių dieną iš pat ryto jaunimas nusidažo an- 
glimis veidus arba užsideda įvairias kaukes ir apsirengia 
kuo paprasčiausiais, suplyšusiais drabužiais. Vyrai apsivel- 
ka moteriškus drabužius, o mergaitės apsimauna vyriškas 
kelnes, užsideda barzdotas kaukes. Taip apsirengę, užgavė- 
nininkai eina per kaimyninius kaimus. Jie aplanko kiekvie- 
ną ūkininką. „Užgavėnių ubagai“ — jie čia taip vadinami 
(Šiaurės Lietuva, LtAd 1940 nr. 61). 

(Apie veido nusitepimą juodai žr.: Geiger 88—89. Sar- 
tori III 100 išn. 42, Toeppen 68: mozūrai.) 

4. Persirėdo žydu, čigonu, velniu, kažin kuo, kas kaip 
įmano, pasigamina lervas, kaukes. Susėję į kurią nors gry- 
čią juokauja, kaip mokėdami. Juos vaišina alumi, degtine, 
o labiausia mėsa (Pašušvys, Katkus 167). 

o. Liečyną vieni vasarą pasidaro iš medžio žievės, iš- 
kirpdami nosiai, burnos angai ir akims skylutes, paskui pri- 
klijuodami barzdą iš kūtkailio (avies kailio), kiti (daro vi- 
sa) iš kūtkailio, iškirpę nosiai, burnai ir akims skyles, iš- 
skutę veidą, kad nebūtų jau toks apžėlęs, treti vakarojimo 
metu iškala, išdrožia iš medžio (kaukę), ūsus ir barzdą pri- 
klijuoja iš linų arba kailio. Nosis nudažoma raudonai, po 
nosies ant siūlo pasiejamas mažas burbuliukas — tai smur- 
gas (Žemaitija, GtKr nr. 29, p. 138). 

6. Kretingsodės, Genčių ir kitų tos apylinkės kaimų 
bernai ir pusberniai Užgavėnių dieną, tuoj po pusryčių, susi- 
bėga kur patogesnėj troboje ir ten pasiruošia Morės vežio- 
jimo eisenai. Ateidamas kiekvienas pagal reikalą atsineša 
pasidirbinęs tam tikrus užgavėninius parėdinius drabužius, 
šarvus, kaukes, muzikos pabūklus, dirbtinius ginklus ir kita. 
Kiekvienas stengiasi apsirėdyti, kad atrodytų baisesnis ir 
juokingesnis. Veidus visuomet užsidengia baisiausiomis 
kaukėmis su didžiausiomis nosimis ir ilgiausiomis barzdo- 
mis, kitos net su ragais ir kasomis, kaip uodegomis. Apsi- 
rėdo nežmoniškai. Apsivelka ilgavilniais išvirkščiais kaili- 
niais, apsisiaučia baltomis paklodėmis ar margomis gūnio- 
mis. Rankose nusitvėrę ilgus pagaikščius, kačergas, botagus 
ar medinius kardus (JnKr 1939 nr. 8). 

7. Jaunimas Užgavėnių dienai pradeda ruoštis iš pat 
ryto. Ličynas darosi medines, kurios stovi metai iš metų, bet 
neretai iškerpa ir iš kailio. Rėdosi žydais, čigonais, ving- 
riais (vengrais), ubagais, gervėmis, ožiais ir kt. (Žagarė, 
LTA 1293/94). 

8. Tikrasis Užgavėnių džiaugsmas prasidėdavo tik pri- 
temus. Tada kaimai atgydavo, tikrosios Užgavėnės prasi- 
dėdavo. Per kaimą, per visas pirkias, eidavo visokiausi 
žydai, žvėrys, baidyklės, ir kiekviena grupė su savo išdai- 
gom. Viskam vadovaudavo senoji karta. Kartais nusisukda- 
vo ir kaimyninian kaiman. Visi dalyviai galų gale nusikraus- 

tydavo kaimo vakaruškosna ir čia savo pramones parody- 
davo. Prieš pusiaunaktį baidyklės visus iš pasilinksminimo 
išgindavo (Dusetų apyl. XX a. 1933 nr. 47). 

9. Eina ubagai, žydai, net ant arklio joja. Žydai neša 
negyvą varną ir kiša visoms moterims: pažiūrėkit, ar dės 
kiaušinius. Pats atsako: „Rytoj dėjo, vakar dės“ /atvirkš- 
čiai/. Žydas giriasi: „Ui, aš esu bagots, kai šaukšta kots. 
Ui, aš turiu pinkis valakus žiemės, unt viško apie kubilą“. 
Jis prašo gaspadinės: „ui, ponia, ar neturi bergždinikių 
/senmergių/ parduot?“ Mergas gaudo. „Ui, pon, ar gali 
bergždinikę pačipinėt?“ Paidirbdavo iš medžio liečyną. 
Prisiriša padušką ant nugaros, pasiima botagą. „Utėles“ 
renka iš barzdos ir kramto.— Padarytas arklys: du vyrai 
pasilenkę ir apsidengę marška. Arklys žvengia, šoka. Ateina 
malpa: išvirkšti kailiniai pririšti prie juosmens: uždeda 
ant galvos rėtį, užverčia sijonuką ir suriša virš galvos. 
Per sijono praskiepą (praierką) gali matyti. Ir turi buteliu- 
ką vandens: malpa šoka ir spjaudo — vandeniu iš buteliu- 
ko laisto. Ji moteriška, ji neturi rankų, turi panikę, kuri ją 
veda.— Ateina pustelnikas: baltais marškiniais apsi- 
rengęs, miltais nusitepęs. Pasideda ant žemės švęsto van- 
dens bonkutę, krapylą pasideda. Ateina velnias: juodai 
apsirėdęs, suodimis nusimoliavojęs ir taukais apsitepęs. 
Įsikanda raudoną buroką — tai jo liežuvis. Pustelnikas 
rengiasi gerti, velnias prisitaiko ir atima kaušą. Pustelni- 
kas jį šventina krapylu, velnias bėga.— Ateina gervė, 
ji turi geležinius čyptukus, iškanda molio kavalką iš pe- 
čiaus.— Padaro Kot rę: ratas ant šlejų pritaisytas, ji turi 
spragilus, kai ratas sukas, spragilai daužosi: „Šventa Kot- 
ryna kad ant rato suka, tai jos galva trūka“,— taip dainuo- 
ja palydovai. Vežimą traukia arklys. Vežioja Papelčiaus 
rytmetį. Bernai gauna išgerti. Sakoma: „Išsiskleidusi kaip 
Užgavėnių Kotrė“ (J. Andrulienė iš Užvenčio, pasakojo 
Čikagoje 1949 m. D 1/29). 

Užgavėnių kaukių atvaizdus žr.: Trm 1933 nr. 9 (Viek- 
šnių apyl.), ŪkPt 1934 nr. 6 (Šiaulių apyl.), MsRt 1936 
nr. 16 (Kupiškis?) ir GtKr 1935 p. 207; Schweiz. Archiv i. 
Volkskunde, Bd. 45, 1948, p. 67—69; Lietuvių dienos 1954 
kovo m.; Liet. encik. XI 191—94, XXXII 367—-69. 

Toliau aprašomos būdingos persirengėlių grupės. 

b) Užgavėnių žydai 


10. Užgavėnių dieną apsirėdoma „zojdiais“ (žydais) ir 
po miestelį daroma įvairūs juokai. „Zojdiai“ esti labai įvai- 
rūs: prieš pietus eina vaikai, po pietų — suaugę Žmonės. 
Suaugusiųjų „zojdių“ tarpe galima pamatyti tikrai tipingų 
kaukių. Kaukės išdrožtos iš medžio (Akmenė, MsKr 1934 
nr. 9). 

11. Kaukininkai, minios lydimi, ėjo iš namų į namus; 
jie paprastai apsirengę lyg žydai ir kalboje nudavinėjo Žy- 
dus. Atėję į gryčią šneka nebūtus daiktus ir daro pasiūly- 
mus. Galų gale kaulija ką nors gauti: šnapso, valgomų daik- 
tų, pinigų, 0 ypač užgavėnių „plincių“ (blynų) (Palanga, 
1931. LtAd 1931 nr. 45). 

12. Apie dešimt asmenų rėdosi žydais, tarp jų viena 
žydė. Kaukės iš medžio, savo darbo. Kupros iš šiaudų. Iš- 
siverčia kailinius, susijuosia šiaudiniu pančiu. Botagai — 
prie grėbliakočto pririštas pantis. Į kojinę (piniginę) įsi- 
pila puodo šukių ir vakarop eina „bergždinių“ pirkti. Kartu 
yra ir malpa, ožys, arklys, gervė — šie skaitosi nupirkti. 
Juos nuolat aprodinėja, pasiprašo leisti pašokti. „Gyvuliai“ 
šoka, kaip moka. Groja savo botagu, tardami tam tikrus 
žodžius, sakydami „balabaikas“ (niekniekius) (Padubysys, 
GtKr 1935 p. 210). 

13. Apie pavakarę rengiamasi eiti Užgavėnių žydais. 
Rengiasi ir senieji, ir jaunieji. Moterys paprastai rengiasi 
vyrų rūbais, o vyrai moterų. Liečynas (kaukes) daugumoje 
pasidarydavo iš medžio, tai yra baisi žydo veido kopija: 
didžiulė nosis, barzda, ūsai. Pasidaro didžiules kupras iš 
šiaudų, pasiima lazdas, botagus ant ilgo koto, užsikabina 
terbas, moterys pasidaro iš skudurų „vaikus“ ir taip pasi- 
ruošę pradeda eiti. Eina iš kiemo į kiemą, pridarydami ga- 
lybes šposų (Papilė ir Akmenė. LTA 1141/24). 

14. Visi žydai dažniausiai eina su kaukėmis. Nosyse 
visad esti vinelė, kad bučiuodami į ranką galėtų įdurti. 
Kaukės mėgstamos gauruotos. Apsiaustais vartoja išvers- 
tus kailinius arba kokius apiplyšusius paltus. Į kupras ne- 
skundžia pridėti šiaudų. Žydai pirkliai visad esti turtingi 
ir turi su savim pinigų — kojinėse prisipila šukių ir pele- 
nų, kurias pasikabina už juosmens. Jei jie ką nors perka, tai 

visad giriasi savo pinigais ir niekad neskundžia padulkinti. 
Su žydais visad eina ir viena žydė „persirengęs vyras, 0 
moterys dažniausiai persirengia vyrais), kurios vyras turi 
daug vargo su ištvirkusiais savo draugais ir svetimus vy- 
rus besigainiojančia žmona.— Su More (Kotre) kaip pa- 
lydovai visad būva žydai. Ta Morė — visų Žydų motina. 
Vienas žydas visad būva jų viršininkas — su savim turi 
„pasą“, kurį išrašo su ilga lazda ant lubų ir ant sienos. 
Pasisako, kad jie esą iš Nugnybto (t. y. Egipto) Žemės, 
keliaują iš anapus Šišės už dviejų nedėlių (kelio). Pasako- 
jasi, kad jie turį milžiniškus turtus, kur esą virvė prie vir- 
vės, mietas prie mieto, bet gyvulio nei plauko. Žydai pirk- 
liai visad perka zuikieną-puikieną, meškeną-šeškeną ir kitus 
daiktus. Didžiausia prekė yra bergždenikė, dėl kurios de- 
rybų tenka prisijuokti (Žemaitija, Trm 1936 nr. 8; plg. MsKr 
1937 nr. 17). 

15. Zydai turi išvirkščius kailinius ir kepures, kojas 
nusivynioja šiaudais ir susijuosia šiaudų grįžte, rankose 
turi „makelį“ su pinigais: tam reikalui vartojama pirštinė, 
pripilta smulkių šukių. Žydai visur vadovauja. Senžaga- 
riuose (Puikių, Minkių, Viešučių ir kt. kaimuose) jėjęs į 
trobą žydelis prašo leisti atsivesti draugus, o šiauliškiuo- 
se (N Žagarės par.) jie eina be prašymo. Gavęs leidimą, 
su visais draugais suvirsta į trobą. Tada prasideda triukš- 
mingas žydų derėjimasis. Vadovaująs žydas, paklaustas, 
kas esąs, atsako, kad kupčius, ir pradeda pirkti bergzdi- 
nikes (smulkiai aprašyta to pirkimo eiga ir dialogai (Žagarė, 
1937. LTA 1293/94 a). 

16. Užgavėnių žydų ėjimo paprotys Giriškių apyl. pa- 
mažu baigiasi. Prieš penkis metus dar ėjo žydus ir seni, 
ir suaugę vyrai. Vieni pasidirbdavo kaukes iš medžio, dar 
kiti iš avikailio ir eidavo būriais per kiemus, nešdamiesi 
armoniką. Kai sueidavo į vidų, vieni grajydavo, kiti šokda- 
vo, dar kiti apie merginas sukinėdavosi, bergždinikes pirk- 
davo. Dabar vieni vaikai iki 16 m. amžiaus dar eina (Tryš- 
kiai, 1937. LTA 1165/40. Užr. J. Marcinkus). 

17. Užgavėnių žydai kaukes darosi iš medžio žievės 
ar kartono. Jose yra skylės akims, burnai ir nosiai. Dan- 
tys — iš bulvės ar ropės. Jų vienas būdavo ilgas kreivas, 
kitas — trumpas storas. Lūpos nudažomos raudonai, taip 

pat ir skruostai. Antakius dažo geltonai ar juodai. Ūsai 
ir barzda iš linų, nudažoma raudonai ar juodai. Kokia barz- 
da, tokie ir plaukai. Tokie žydai tebesutinkami (Žvilių 
km., Šilalės v. Užr. Adelė Kauliutė). 

18. Užgavėnių žydų rūbai įvairūs. Dažniausiai apsi- 
siaučia ilgu suplyšusiu apsiaustu, prie jo prisiuva škudu- 
rus, susijuosia pančiu. Kojas apsiauna naginėmis, apiva- 
rais apsivynioja kojas. Kepurę pasiima kiaurą, be viršugal- 
vio, pro tą skylę iškiša plaukus. Pirštines pasidaro iš išvirkš- 
čio avies kailio. Paprastai vienas yra „tėvas“, o kiti — jo 
„sūnūs“. Tas tėvas jaunas, mažas ir nežilas, o sūnūs — 
dideli, susikūprinę, žili. Rankose nešiojasi liktarną be stik- 
lo. Stiklo vietoj — ledas (Žvilių km., Šilalės v. A. Kauliūtė). 

19. Nevočių km., Šilalės v., Užgavėnių žydai vedžio- 
jasi su savimi ir žydelką. Ji nešiojasi skepetuose įmuturiuo- 
tą vaiką ir vandens bonką. Kai žydams atrodo, kad iš šei- 
mininkų nieko negaus, tai tuoj ima rikdyti vaiką, šis kniau- 
kia ir šlapinasi (laisto iš bonkos vandenį). Tol žydai suki- 
nėjasi ir rikdo vaiką, kol ką nors gauna. Paprotys tebėra 
(Nevočių km., Šilalės v. Užr. Juozas Dirmantas). 

20. Kieman įėję, žydai šoka, groja, dainuoja ir už tai 
gauna pinigų. Tačiau jei šeimininkas žydus atpažįsta, tai 
išrengia ir paleidžia vienais baltiniais. Tebedaroma (Bir- 
žų-Lemko km., Šilalės v. Užr. Jonas Poška). 

21. Spūdiškiai per Užgavėnes vaikšto persirengę Žy- 
dais ar vengrais ir sako šitokias oracijas: a) Užgavėnių 
žydo oracija (žr. J. Balys, Lietuvių tautosakos skaitymai, 
II, III— 112); b) Dainuoja: 


Par susieda kluojimą žyds barzdą kratina, 
Vilka kaulą atbulą, čiguons pačią vija. (2) 

Ar tai būta aš teisybį, ar tai melagysta, 

Kada ažys ant pečiaus su kujūkas pjovi šyną. (2) 
Čiguons daržynė ant šyna aukšta kap ant plautų, 
Kėravuoj sava mandrystas, kad kas nesugautų. (2) 

Žvirblis jaučius pasijungjs į cibule drangą, 

Važinėja jis puo laukus, kaipuo kuoks žabanga. (2) 
Ant uožkos nuogaruos silki kavą gieri, 

Vyna žiurki nulupta pėnki pūda svieri. (2) 

(J. Banevičius, Spūdžių km., Padubysio v. Užr. E. Bro- 
žytė, 1935. Lietuvių Žemės Vardynas, 1386). 

22. Tokie Užgavėnių žydai su savimi kartais turi armo- 
niką ir suradę daugiau jaunimo meta savo ličynas ir pra- 
deda šokti. Užgavėnių žydus draskyti nevalna, bet jei kar- 
tais atsiranda tokių, kurie užsimano žydus pažinti, tai jie 
kiek galėdami vienas kitą gina. Tik kely susitikę stengiasi 
vieni kitus nudraskyti plikus. Kartais vieni ir kiti nusidras- 
kę gauna grįžti namo. Žagariečiuose Užgavėnių žydai dar 
buvo populiarūs Didž. karo metu, bet po karo kaip ir išny- 
ko: nusimetė ličynos, atsirado kitokių pramogų (vakarų, 
vaidinimų) (Žagarė, 1937. LTA 1293/94 a. J. Marcinkus). 

23. Žydai vadinosi kupčiais, jaunos mergaitės — bergž- 
denikėmis. Žydai atėję merginas norėjo nupirkti, to namo 
vyrai jas parduodavo. Žydai traukdavo iš kampų norinčias 
pasislėpti mergučes, jas gnaibė kutulių. Gaspadinė savo 
mergučes užstodavo (Žemaitija. 1937. LTA 1284/261). 

24. „Bergždininkėmis“ vadinamos tos merginos, kurios 
iki užgavėnių neišteka. Joms duodama per žiurstą žemė bu- 
čiuoti. Atvykę žydai puola prie jų žiurėti, ar jau riebios, ar 
jau galima bus pirkti. Paprotys tebesutinkamas (Šerikų 
km., Šilalės v.). 

25. Užgavėnių žydai eina bergždinikių pirkti. Tai eina 
senmergių išjuokti, pasimeilikauti. Merginos, pajutusios to- 
kius svečius ateinant, ginasi vandeniu ir šlapiu sniegu, sten- 
giasi į gryčią neįsileisti. (Trm 1933 nr. 9). 

26. Kotrės palydovai, pasirėdę žydais ir čigonais, atėję 
į metuose esančios mergelės namus, prašo parduoti bergž- 
dynėlę, deda ant stalo vietoj pinigų puodų ir kitokių indų 
šukes, krečia šposus ir meilikauja (UkPt 1933 nr. 8). 

27. Subatėnuos (Trakininkų km., Subačiaus v.) Užga- 
vėnėse bernai „krapydavo senmerges“. Įėję į kiemą, pakra- 
pydavo kokia vištos koja ir rūkydavo iš puodo su žarijomis. 
Taip darydavo kieme, vidun neidavo. Juos iš vidaus liedavo 
vandeniu, motinos su kačergomis vydavo iš kiemo (Br. Min- 
kevičius, 24 m. a., Puponių km., Kupiškio v. 1942. Užr. 
J. Balys). 

28. Katra merga lieka lig Užgavų neištekėjus, tai ją 
pajuokia, sako: „Tu jau likai spalių graužt“ arba „vilnų 
verpt“ (Salakas, 1938. LTA 1488/92. P. Jarackas). 

Aiškinimas. Ne tik pas mus, bet ir kitur, pagyve- 
nusios ir neištekėjusios merginos arba senmergės turi nema- 
ža nemalonumų pakelti, viešai iš jų yra juokiamasi (Plg. 
Sartori III 105 išn. 62, Geiger 163). Seniau galėjo tai būti 
rimtas veiksmas nevaisingumo demonui išvaryti, kaip kra- 
pijimas ir rūkymas (nr. 27), kuris vėliau pasidarė tik links- 
ma pramoga (Dar žr. nr. 332—333.). 

Kyla klausimas, kodėl Užgavėnių persirengėlių 
taip dažnai mėgstami vaizduoti žydai. Žinoma, kad visur 
liaudis mėgsta pasijuokti iš kitataučių ar kitatikių. Tas dar 
nepaaiškina takto, kodėl žydai visad esti Morės arba Kotrės 
palydovai ir pastaroji yra laikoma visų Žydų motina 
(žr. 14). Atrodo, kad čia visa paslaptis glūdi kaukėse, ku- 
rios seniaus vaizdavo demoniškas būtybes. Todėl visose 
tautose stengiamasi kaukes kuo baisesnes padaryti. Dau- 
giausia baisumo ir demoniškumo kaukei suteikia didelė, 
grubi ir lenkta nosis, taip pat ir barzda. Kai buvo pamirš- 
ta senoji kaukių-demonų prasmė, tai imta kumpanoses ir 
barzdotas kaukes laikyti taip dažnai matomo žydo vaizda- 
vimu. Tuo būdu ir pats vyriausias demonas — Morė tapo 
„Sužydinta“: iš visų demonų motinos ji pasidarė visų žydų 
motina. Dar sakoma: „Užgavėnių dieną eina žydais, kad 
per tuos metus turėtų gerą pasisekimą prie arklių. Užga- 
vėnių žydams ūkininkai duoda pinigų, vaisių ir kita ko, 
kad jo arkliai būtų gražūs. (Ylakiai, LTA 486/25-4 ir 5). 
Apie Užgavėnių žydus dar žr.: L. A. Jucewicz, Wspownienia 
Žmudzi, Wilno 1842, p. 132— 133; GtKr nr. 29, p. 137— 138. 


c) Elgetos ir čigonai 


29. Eina Užgavėnių ubagės, juokingas giesmes gie- 
dodamos, tų namų šeimininkus šlovindamos ir gausios iš- 
maldos prašydamos. Juokingos baidyklės, bet dar juokin- 
gesnės jų „giesmės“. Tokioms ubagėms tokia ir išmalda: 
pyrago gaus negaus, bet botagu per šonus ar per kuprą tai 
tikrai gali gauti, o šaltu vandeniu ir šlapio sniego gniužulu 
stengiasi kiekvienas pavaišinti. Tačiau jei Užgavėnių ubagės 
įsigauna į vidų, tai visus geradarius begarbindamos sugeba 
nuo kertelės dešras nugarbinti arba iš puodo lašinius į amži- 
ną atilsį padėti (Žemaitija, Trm 1933 nr. 9). 

30. Ubagai(-ės) vaikšto su terbomis, išmaldos prašinė- 
dami. Jiems liepia poterius kalbėti, — nekalba, sakosi esą 
pavargėliai. Jie gauna mėsos, lašiniečių, blynų. Ubagai 
liejami vandeniu (Padubysys, GtKr 1935 p. 211). 

31. Ubagais rėdosi moterys. Jų aprėdalas gana įvairus 
ir juokingas, nes visos mūvi vyriškomis kelnėmis (Žagarė, 
1937. LTA 1293/94. Užr. J. Marcinkus). 

32. Kiek plačiau dar vaikščioja moterys ubagėmis. 
Apsirėdo kuo prasčiausiai, pasirėdo mažą vaiką, susi- 
vysto ir nešiojasi. Įėjusios į vidų pradeda giedoti: 


Aš užgimiau siratėle 

Ir paaugau ubagėle. 

Einu per svietą vargdama, 
Visur šunis lodydama. 


Kojas naginėmis aunu, 
Kartais ir batus įgaunu. 
Kai niekas niekur nemato, 
Turiu gerą aš sveikatą. 


Kai tiktai ką sutinku, 

Tuojau raišti aš įninku. 

(Tryškiai, 1937. LTA 1165/40. Užr. J. Kaulavičius). 

33. Kai Užgavėnių ubagai sueina trobon, jie pavai- 
šinami Užgavėnių valgiu — riebiais bulvių blynais (Šiaurės 
Lietuva, LtAd 1940 nr. 61). 

34. Vingriai turi kromelį su buteliukais, pripiltais barš- 
čių rasalo, ir sako: „Kad mano liekarstų išgersi, sveikatą 
kaip su ranka atims“ (Žagarė, 1937. LTA 1293/94c). 

35. Berniukai persirėdo čigonais ir eina per sodžių, 
rinkdami lašinius, sūrius ir kiaušinius. Esą didelio džiaugs- 
mo, jeigu jų nepažįsta (Vajasiškis, LMD I 474/830). 

36. Užeis Užgavėnių čigonų burys, neatsikratysi,— 
tiek viso ko juokingai „privaražys“, kad leipsta visi juokais. 
Taip jau ir saugokis, nes vienos juokina, „varažija“, o kitos 
lenda į krosnį žiūrėti, ar nėra kokių karštų kepsnių nu- 
kniaukt (Žemaitija, Trm 1933 nr. 9). 

37. Čigonai apsikarsto spalvotais lupatais ir į rankas 
paima „dadą“ (trumpu kotu botagą). Eina mergoms iš 
rankų laimę burti, bet į kelnes turi įsikišę butelį su vande- 

niu ir prisiartinę aplieja (Žagarė, 1937. LTA 1293/94b). 

38. Tas laikotarpis nuo Kalėdų iki Užgavėnių vadinasi 
„čigonų jomarkas“. Sekmadienį vakarais kaimo jaunimas 
apsirengia įvairiais skudurais. Vyrai apsirengia moteriškai, 
moterys vyriškai, užsideda kaukes. Kas neturi kaukių, tas 
taip sau išsipaišina. Pasikinko arklį ir išvažiuoja į kito kai- 
mo kokią žinomą vakarušką. Vakaruškose čigonai šokdina 
mergas, vaikinus, visaip išpaišindami. Šeimininkas čigonus 
pavaišina alumi (Vabalninkas, 1937. LTA 1206/37). 

Aiškinimas. Tie „ubagai“ ir „čigonai“ yra savotiš- 
ka Užgavėnių melstuvininkų forma, nieko mitologiško. Ir 
kituose kraštuose Užgavėnėse taip mėgsta vaikščioti ir rinkti 
valgius (Plg. Sartori III 92—93). 


d) Gyvulinės kaukės 


Lietuvoje persirengėliai, berods, nesiveda su savimi 
gyvų gyvulių ar jų iškamšų, tik arkliais joja. Tiesa, ran- 
dame paminėta, jog rytų Lietuvoje prie vežiojamos „čiuče- 
los“ liemens dar pritaisydavę negyvą vištą ar paršiuką 
(LtŪk 1937 nr. 6). Gal tai bus kadaise buvusio papročio, 
kurį užtinkame kituose kraštuose, liekana. Tačiau labai 
mėgstama ir pas mus persirengti gyvuliais. Dabar susipa- 
žinkime su tais gyvulėliais, kaip jie padaromi ir ką jie iš- 
darinėja. 


Arklys 


39. Vieną rėtį be dugno (tik lanką) šonu prisideda prie 
pilvo, o antrą rėčio lanką savo užpakaly ties juosmeniu. 
Per abiejų rėčių lankus perkiša diržą ir susijuosia, kaip ir 
paprastai juosiamasi per juosmenį. Ant pryšakinio rėčio iš 
šiaudų grįžtės pataiso žirgo galvą, o prie užpakalio — ka- 
napinę uodegą. Viską apdengia balta drobule. Iš po drobu- 
lės matosi dvi raitelio kojos. Žiūrint atrodo, kad raitelis 
joja ant dvikojo žirgo. Toks raitelis eina savo kojomis, bet 
kai jos gerai paslėptos, tai atrodo, kad žirgas eina, o raite- 
lis tik joja. Raitelio rankos laisvos, — laikydamas rankomis 
už pavadžių, jis prilaiko žirgo galvą, kad nenupultų (JnŪk 
1940 nr. 4). 

40. Arklys: galva padaroma iš medžio, liemuo iš mili- 
nio švarko. Arklys vaikšto keturiomis, šokinėja, Žvengia 
(Padubysys, GtKr 1935, nr. 5, p. 211). 

41. Arklys arba raitelis padaromas šitaip: paimamas 
lentgalis, išpjaunama figūra, panaši į arklio galvą, į sprandą 
ninė uodega. Tokį arklį vienas žydelių apsižergia, apsigū- 
nėja iki žemės, kad nebūtų kojų matyti. Arklys visuomet 
trypia, spardosi, vaikai bijo arčiau eiti, kad neįspirtų. Arklj- 
eržilą lydi, padeda vesti ir suvaldyti du žydeliai, tauškinda- 
mi botagais, šaukdami „stoj!“ ir pan. (Žemaitija, GtKr nr. 
29, p. 138). 

42. Garsus Gavėnų rėdytojas Petras Puronas iš Smil- 
gių km. (Kupiškio v.) būdavo taip puikiai aprėdo verpia- 
mąjį ratelį ir atjoja ant jo Kupiškin kaip ant tikro arklio. 
Tas jo Gavėnas būdavo nujoja su savo arkliuku klebonijon, 
valsčiun ir kitur pajuokinti žmonių savo mandriu arkliuku. 
Gatvėje Gavėnas neprisileidžia artyn vaikų,— jo arkliu- 
kas puikiai moka spirti ir kitokias šunybes daryti (MsRt 
1936 nr. 16). 

43. Kartais jodinėjama tam tikrais „arkliais“ (Akme- 
nė, MsKr 1934 nr. 9). 

Aiškinimas. Vokiečiuose tas arklys paprastai pa- 
sirodo kartu su meška (pastaroji — žirnių virkščiomis ap- 
siraišiojęs Žmogus) ir tiedu gyvulių vaizdavimai, dabar 
pasidarę paprasta išdaiga, savo pirmykšte prasme turėję 
vaizduoti vegetacijos demoną, kuris šiuo metu vėl prade- 
dąs gamtoje veikti. Lietuviuose persirengimas meška kar- 
tais dar paminimas Užgavėnių aprašymuose (Žr. ŪkPt 
1933 nr. 8. Trm 1936 nr. 8, XX a. 1937 nr. 32), tačiau, kaip 
atrodo, anksčiau išėjo iš mados, tuo tarpu persirengimas 
arkliu išliko iki pastarųjų laikų. Visiškai taip pat, panaudo- 
jant du rėčiu, daromas baltas arklys („der Schimmel“, 
plg. liet. „šyvis“) Rytprūsiuose, tik ši pramoga daroma prieš 
Kalėdas (Lemke I 29). Tik toks „Schimmelreiter“ turi pa- 
sisaugoti, kad neperžengtų savo kaimo ribas, nes ten galėtų 
susitikti tikrąjį „Schimmel“ — demoną, kuris paprastai pa- 
mėgdžiotojus užpuola ir skaudžiai nubaudžia. Kitose Vokie- 
tijos vietose tokie pasijodinėjimai daromi ir Užgavėnėse 
(Sartori III 97 išn. 30, Geiger 94). Rusuose „persirengimas 

arkliu daromas įvairiais metų laikais: pavasarį, Joninėse, 
Kalėdose, per vestuves (Zelenin 373—374, tačiau jis mano, 
kad tas paprotys atėjęs iš Vakarų, t. p. 355). Persirengėlių 
arkliais avaizdus randame: Trm. 1936 nr. 8, MsLk 1940 
nr. 5 (du „Užgavėnių žirgai“), JnŪk 1940 nr. 5, LE XI 193. 


Ožys 


44. Paimama vežlankis, prie galų pritvirtinama įtemp- 
ta virvė. Vežlankis apžergiamas, galai išsikiša į viršų, vir- 
vė laikosi per petį. Prie pirmojo galo pririšamas išriestomis 
šakomis kelmas. Apsisupama balta drobule, kuri apsiuvama 
prie ragų ir uodegos, kad žmogaus veido nesimatytų. Apsi- 
taisiusio ožio iš po drobulės kojų irgi nesimato. Prie antrojo 
vežlankio galo pririštas kulis. Barzda padaroma iš linų, 
ragai apsmaluojami, kad nedraskytų. Ožys bliauna, šokinė- 
ja, melžiamas nesiduoda (Padubysys). 

Joniškiečiuose, kad ožio smalsuoliai nepešiotų, jo uo- 
degą padaro iš dagilių. Ten kartais uodega būna ir iš va- 
tos: užpylus vandeniu, besišvaistydamas po trobą, ožys 
visus aptaško (GtKr 1935 nr. 5, p. 211. Plg. JnUk 1940 
nr. 4). 

45. Iš savo jaunatvės pamenu, kad grūzdiečiuose Už- 
gavėnių vakare kaime lankydavo ūkininkus keistai apsiren- 
gę bernai, su kaukėmis ant veido. Vienas jodavo ant pa- 
gaikščio, kurio pirmagalyje buvo pritaisyti dideli, ilgi ožio 
ragai, o užpakalyje pririštas maišiukas su pelenais. Ber- 
nas, apsidengęs drobule, šokinėjo gryčioje, degančio šakalio 
arba balanos apšviestoje, ir, žinoma, be malonės dulkino, 
kratydamas savo pelenų maišą. Kaukininkams šeimininkė 
dovanas davinėjo, kad tik greičiau išsinešdintų iš gryčios. 
O vaikams būdavo daug baimės (Dr. J. Šliūpas, LtAd 
1931 nr. 45). 

46. Ožiu rėdomasis apsivelka išverstais kailiniais, ei- 
na visomis keturiomis — kojomis ir rankomis. Po pilvu pasi- 
kabina kokį kapšelį pelenų, kuriuos bešokinėdamas dulkina. 
Ragus nusipina iš šiaudų, pritaiso uodegėlę, kurią virvute 
judindamas ožys šokinėja ir bliauna (Liepiškių km., Šiau- 
lėnų v. UkPt 1934 nr. 6). 

47. Zydė melžia ožį. Pirmiausia paprašo indo, o kad 

būtų košer, prašo vandens išplauti. Ožys melžiamas spar- 
dosi, išlieja troboj vandenį ir taško „pieną“ — pelenus, 
kurių pripilta kojinė ar kišenė ir pritaisyta kaip ožio kulis 
(Padubysys, GtKr 1935 nr. 5, p. 211). 

48. Užgavėnių gyvuliai turi ypatingus palinkimus. Ožys 
mėgsta pasilipti ant stalo, muštis ir melžiamas spardytis 
(Trm. 1936 nr. 8). 

49. Ožys gauna pavargti bliaudamas. Žydeliai savo 
ožį myli, gavę iš šeimininkės, duoda jam blynų ir alučio. 
Ožys tarp kojų turi prisirišęs vilnonę kojinę, pilną pelenų, — 
tai ožio kulė. Įėjęs kur yra bergždenikių, tyčia šokinėja, 
žydai kapoja (botagu) per tą kulę, kad pelenai dulkėtų 
(Laukuva, GtKr nr. 29, p. 138). 

50. Ožiai, kaip ir gervės, apsiaučiami išverstais kaili- 
niais, rankas iškiša per kailinių rankovę, ant suimtų kūlo- 
kų pririša Žieminę kepurę, kuriai iš abiejų šonų įmaliavoja 
kreida akis ir pritaiso medinius rantuotus ragus. Ožvs turi 
vadovą — „žydą“, kuris jį vedžioja, melžia ir kitką daro 
(Žagarė, 1937. LTA 1293/94 f. J. Marcinkus). 

Persirengėlio ožiu nuotraukos: Trm 1936 nr. 8, „E XI 
192. 


Gervė 


D1. Išverčia kailinius, vieną rankovę paslepia, o prie 
kitos pritaiso kaklą ir galvą su kuodu. Kaklas ir galva iš 
medžio, snapas judantis, kad galėtų lesti, imti sų snapu val- 
gymą. Apsirėdžiusiojo galva paslėpta — įtraukta, kojos 
žmogaus. Gervė apsisuka apie puodus, šokinėja (Paduby- 
sys, GtKr 1935 nr. 5, p. 211). 

52. Bematant išsivertė vieną kailinių rankovę vilnomis 
į viršų, o taip pat ir pačius kailinius. Išverston rankovėn 
įstatė ilgą gervės galvą, kitą rankovę paslėpė viduje kailinių. 
Vilnom į viršų išverstais kailiniais apsisiautęs apsisegė. 
apsitvarkė (JnŪk 1940 nr. 4). 

53. Užgavėnių gervė padaroma taip: išverčiami vilno- 
mis į viršų kailiniai, pro vieną rankovę iškišama iš medžio 
padaryta gervės galva ant ilgo kaklo, o antra paslepia na. 
Tais kailiniais apsisiaučia vyras ir savo ilgu snapu daž am 

smagiai užduoda (Lentinės km., Šilalės v. Užr. A. Poška). 

54. Gervė padaroma paprastai: atsitūpęs žmogus apsi- 
siaučia išvirkščiais kailiniais (lauke eina stačias), per vieną 
rankovę iškiša abi rankas, kuriose turi suėmęs palinkusį 
nudailintą pagaliuką-snapą ir su juo daro įvairias štukas — 
šluosto į Žemę, nepatenkinta muša ką nors ir kelia mote- 
rims į aukštą sijonus (Žagarė, LTA 1293/94e. J. Marcin- 
kus). 

55. Gerve apsirėdo piemuo ar koks pusbernis. Vienas 
apsimauna ant kojų, kaip kelnėmis, išvirkščiais kailiniais, 
o kitas taip apsisiaučia išvirkščiais kailiniais ant pečių ir 
viso liemens, kad nesimato nei rankų. Galvą apmauna smai- 
lia kailine kepure, prie kurios pritaisytas tam tikras snapas. 
Taip apsirėdęs kirksėdamas prisitūpęs šokinėja (Spaudžių 
km., Šaukėnų v. ŪkPt 1934 nr. 6). 

56. „Tiems (ožiui su giltine) pirkioje besisukant, kyšt 
įkišo ilgą savo snapą gervėir kivykšt pradėjo cypti. Vai- 
kai grobstė gervei už snapo ir kikiki juokėsi. Šitai regėda- 
mas, pradėjau griežti. Tuojau gervė savo snapą brūkšt-pa- 
brūkšt, kabakšt-kabakšt puošdama (pūkšdama?) įniko šok- 
ti, ožys teipgi pakepest stra-strapt ėmė šokinėti: : . Teip lyg 
pusnakties bjaurūs gyvuliai siautę išėjo į priešinę, nusimetė 
apdarus, pavirto į žmones ir sugrįžo į pirkčią. Ant galo rie-. 
biai pavalgę, gurkšt-gurkšt alaus atsigėrę, grįžo namolei.“ 
(Skapiškis? M. Valančius, Palangos Juzė, 58—59) 

57. Pas mus (Pagirių v. Ukmergės aps.) dar tebėra 
gervininkai. Vyrai išsiverčia kailinius ir į juos įlindę pro 
ištiestą rankovę iškiša sukryžiuotą ir galais sukaltą paga- 
lį — atrodo gervės kaklas ir snapas. Užgavėnėse, pietų 
metu ar vakarop, eina per kaimą kokios trys keturios ger- 
vės ir kartu keli vyrukai palydovai. Jie nešasi dideles ter- 
bas. Visi gervininkai užsuka į kiekvieną kaimo trobą ir pra- 
šo riešutų. Jei kuri mergina mėgintų neduoti, tai gervės 
puola kapoti, o palydovai vyrai sugriebia ir ištepa suodžiais 
ar anglimi,— tai ženklas, kad ir kitais metais per Užgavė- 
nes bus neištekėjusi. Todėl kiekviena mergina iš anksto turi 
parengusi lėkštę su riešutais. Kiemuose, kur nėra jaunų 
merginų, moterys į terbą įpila lėkštę pupų. Be to, šeiminin- 
kės žiūri, kad trobos kertėje esančiame kibire nebūtų van- 
dens, — gervininkai, jei tik randa netuščią kibirą, tuoj visą 

vandenį išlieja pačiame grindų viduryje. Riešutus visi savo 
tarpe pasidalina (LtAd 1938 nr. 93). 

Aiškinimas. Riešutai yra meilės ir vaisingumo sim- 
bolis („Aš tau duosiu riešutų, kad tu neitum prie kitų“, — 
sakoma dainoje). Veido išsuodinimas yra plačiai paplitęs 
kaip mėgiamiausia kaukininkų pramoga (žr. Sartori III 
100 išn. 42, Toeppen 68, Geiger 88—89). Reikšmė aiškina- 
ma įvairiai. 


Malpa (beždžionė) ir kiti gyvuliai 


58. Malpa — stačias žmogus, pasirėdęs moteriškai. 
Ant galvos uždėtas rėtis, apsivilkęs marškiniais, kurių api- 
kaklė susegta — mato pro antį. Kaklas aprištas skarele, 
marškiniai suleisti į marginį sijoną. Rankos įmautos į marš- 
kinių rankoves. Ji nekalba, tik vaikšto, sukinėjas. Malpa ir 
gervė — dėl juoko (Padubysys, GitKr 1935 nr. 5, p. 211). 

59. Pirm šios (Morės) procesijos eina vienas pusber- 
nis malpa pasirėdęs. Malpa — madas vaikanti mergaitė. 
Vieton skrybėlės ant galvos uždėtas rėtis. Apsirėdymas 
atžagarias: sijono vietoje apsivilkusi ilgą vyrišką švarkelį, 
o galvą ir liemenį iki juosmens — sijonu apsivilkusi. Per 
abi švarkelio rankoves kiaurai iškištas ilgas baslys — tai 
malpos ilgos rankos. Tomis rankomis malpa, pirma visų ei- 
dama, švaistosi į abi šalis, tuo būdu praskina Morės veži- 
mui kelią (ŪkPt 1940 nr. 5). 

60. Užsideda ant galvos rėtį, ant to rėčio užvelka mo- 
terišką sijoną, kurio vieną galą virvute užriša — tai bež- 
džionės galva. Pats visas iki žemei apsisiaučia ilga miline. 
Vietoj rankų per milinės rankoves iškišamas pagaikštis. 
Taip aprėdyta beždžionė čiūžinėja, švaistosi į visas puses 
(Spaudžių km., Šaukėnų v. ŪkPt 1934 nr. 6). 

Aiškinimas. Malpa — beždžionė, tačiau liaudis čia 
nesistengia šio gyvulio natūraliai atvaizduoti, tik viską 
kuo keisčiausiai daro pagal madų mėgėjų paprotį: nors ir 
nežmoniškai, bet vis kitoniškai. Tai pasijuokimas iš ma- 
dos besivaikančių moterų (Plg. HDA V 1819). 

61. Naruišių km., Stačiūnų v. (Šiaulių aps.) dar ne- 
seniai buvo paprotys Užgavėnėse rėdyti kupranugarį. Čia 
reikalinga dviejų vyrų: vienas atstoja jo pirmutines, kitas 

užpakalines kojas. Kupranugaris visas parėdytas kailiniais, 
išverstais vilna į viršų, ir šiaudais. Kad geriau atrodytų, 
kupranugarį veda pakiemiais pavakare, juokindami be- 
žiopsančius vaikus. Kupranugarį vedantieji taip pat apsi- 
rėdo įvairiomis baidyklėmis, jie saugo, kad jų kupranuga- 
rio nelaistytų vandeniu ir jo nejodinėtų (ŪkPt 1934 nr. 6). 

Dar minima kaukė „šarmanka“, bet tuo tarpu neturi- 
me tikslesnio jos aprašymo. 


e) Demoniškos būtybės 


Aiškinimas. Iš persirengėlių demoniškomis būty- 
bėmis, kurios ir liaudies tokiomis laikomos, pridera „gilti- 
nė“ ir „velnias“. Abu jie savo dabartine forma yra nau- 
jesnės kilmės, jaunesni už gyvulines kaukes, atsiradę vei- 
kiant krikščionybės tradicijoms. 

62. Giltinė apsirėdo užsisiausdamas ant paprastų rūbų 
didelę baltą drobulę. Akims iškerpa apvalias skylutes, dar 
anglimi aplink apipaišo. Pasitaiso didelį medinį dalgį (Spau- 
džių km., Šaukėnų v. ŪkPt 1934 nr. 6). 

63. Užgavėnių giltinė padaroma taip: apsirengia bal- 
tais ligi Žemės marškiniais, veidą išsitepa miltais, dantis 
pasidaro iš sėtinio, po pažastim pasiima plaktuką. Į vieną 
ranką — dalgį, į antrą — lėkštę. Į lėkštę jpilama spirito. 
Kai jį uždega, tai visi esantieji nuo šviesos darosi balti, at- 
seit, išsigandę. Tokia giltinė tebedaroma (Balsių km., Šila- 
lės v. Užr. Bronė Bliūdžiūtė). 

64. Atvyko ožys su dideliais ragais, drauge su juo buvo 
giltinė, apsivilkusi išverstais marškiniais. Jos plaukai 
buvo iš linų padirbti, burna uždengta kutkailiu, akims pa- 
liktos skylės, barzda baisi iš arklio uodegos, ūsai iš paršo 
šerių, derva prie lūpų priklijuoti, ir ilga uodega iš virvės. .. 
Giltinė su savo draugais šokdama dainavo: „Ei, opsa, opsa, 
opsa,— visi nešokantieji žiopso; Ei, ipsa, ipsa, ipsa, — visi 
nešokantieji vypso“ (Žemaitija? M. Valančius, Palangos 
Juzė, p. 58—59). 

65. Žiūri — ateina raguotas plaukuotas, kuprotas barz- 
dotas ir kauluotas dalgiuotas,— tai velnias, žydas ir giltinė. 
Tuojau tarp jų kyla nesantaika, peštynės ir teismas. Kalti- 

ninku lieka žydas, dėl to nusprendžia jį nugalabyti (Trm 
1933 nr. 9). 

Šios trijulės kovą vaizduojančias nuotraukas žr.: 
„Iliustr. apžvalga“ 1929 nr. 6, Trm 1933 nr. 9, GtKr 1935 
p. 207. Velnias kovoja su giltine: GtKr 1935 p. 207, ta pati 
nuotrauka — MsLk 1940 nr. 5. 


f) Pamėklės (Morė, Kotrė ir kt.) 


Aiškinimas. Visų Užgavėnių persirengėlių išdaigų 
centras yra tam tikrai aprengta ir pritaisyta pamėklė, ve- 
žama vežime, ir ji Žemaitijoje vadinama Kotre arba More, 
rytų Lietuvoje — Gavėnu, vidurio Lietuvoje ir kitur — Už- 
gavėnių Diedu, Diedeliu arba tiesiog Čiučela. Seniau ji 
turėjo vaizduoti žiemos demoną, vėliau išvirto gavėnios 
(pasniko) simboliu ir pagaliau liko tik vaikų ir paauglių 
pramoga, kai pirmykštė prasmė buvo pamiršta. Prisižiūrė- 
kime arčiau šio papročio liekanų įvairiose Lietuvos vie- 
tose. 

66. „Paimama nekaustytų rogių viena pavaža. Ant 
vidurinio jos stipino užmauna tekinį. Prie stebulės pritaiso 
du pagaliu ir suriša. Apvelka sijonu, švarku. Rankoms — 
kryžmai pritaisytas pagalys. Galva užgobta balta skarele 
ir juda. Dešinėj rankoj spragilas, kairėj — šluota. Taip pa- 
taisytą, papuoštą Kotrę vežioja per kaimus. „Kreivą vėžią“ 
daro pavaža ir tekinis. Šiam sukantis, šluota ir spragilas 
taip pat sukasi. Kotrę veža priešpiet“ (Padubysys, GtKr 
nr. 5, p. 211). 

67. Seniau veždavo Mores ar Kotres, ją lydėdavo raitų 
užgavėnininkų pulkas. Iš šiaudų prikimšto maišo padaroma 
žmogysta, užmaunama skrybėlė, į rankas įduodami spra- 
gilai, užmaunama ant kuolo, pritaisyto prie rato (ratas ju- 
domai pritvirtintas prie vienos pavažos). Tokiu būdu, ratui 
sukantis, sukasi ir Kotrė, ir spragilais vaišina prisiartinan- 
čius. Ypač vaikai puola jos žiūrėti, nesigailėdami net savo 
nugaros spragilui. Ypač įdedamos Kotrei didelės krūtys 
(papai): tai pažymėjimas moteries pasileidimo, — kaip žmo- 
nės sako. Šalia jos joja užgavėnininkai raiti, eina pėsti, 
pliauškindami botagais, skambindami, švilpaudami ir kito- 
kiu būdu triukšmą keldami, kad visi pažiūrėtų į „pasileidėlę 

Kotrę“. Turtingesni Kotrės palydovams užiundija ne tik 
alaus, bet ir baltakės, Kotrė vežama iš vieno kaimo į kitą 
tik kaimo gatve, neužsukant pas atskirus valstiečius. Ir 
taip sukeldavo visos apylinkės jaunus ir senus ant kojų. 
Taip dar tebepraktikuojama Šilalės apyl. Tai Balsių bžk. 
(Šilalės v.) jaunimo ir senių išdaigos Užgavėnių dieną. 
Šilalės apyl. toji „Užgavėnių mergiotė“ vadinama Kotre, 
o Laukuvos, Tverų, Rietavo — More (GtKr nr. 29, p. 138). 

68. Balsių km., Šilalės v. daroma Užgavėnių Kotrė. 
Kaimo gyventojai prieš Užgavėnes susirenka pas J. Lukošių 
ir ima rengti Kotrę. Pirmiausia paima roges ir prie jų pri- 
taiso ratą. Prie rato pritvirtina iš kartelių padarytą Kotrės 
skeletą, aprengia jį moteriškais rūbais. Į vieną ranką įduo- 
da spragilą, o į antrą — šluotą. Užgavėnių dieną tie patys 
vyrai susirenka kaukėti, pasikinko į roges šešis arklius 
ir išvažiuoja per kaimą, surinkdami aplink save būrį smal- 
suolių. Per arti prilindęs smalsuolis, žinoma, gauna su šluo- 
ta ar spragilu nuo besisukančios Kotrės ar botagu nuo „Žy- 
dų“. Tas visas karnavalas atvyksta į Šilalės miestelį, kur 
važinėja pas turtingesniuosius gyventojus ir prieš namą 
sustoję išdarinėja visokius šposus tol, kol gauna pinigų. 
Vakare, plakdami Kotrę botagais, grįžta namo. Šis papro- 
tys išnyko prieš porą metų (Užr. Pranas Joga, 1937). 

69. Užgavėnių darbai buvo dirbami iki pietų. Po pietų 
jauniškė jau ruošdavosi: kas žydais, kas ubagais, kas rė- 
dydavo ožį, gervę, giltinę. Kotrę veždavo ant tokio vežimo: 
paims vieną šlajų pavažą, prie tos pavažos pritaisydavo 
ratą ir taip krypuodami ją veždavo. Jiems duodavo, kur 
tik užvažiuodavo, ką nors maisto ar pinigų. Taip kalėdo- 
dami jie nusibastydavo, kur rasdavo vakarušką ir iš jos 
kitas tik antrą dieną pareidavo (Žemaitija, 1937. LTA 1284/ 
257). 

70. „Buvo raitų ir važiuotų kaukininkų, keistais nu- 
valkiotais drabužiais pasidabinusių: turėjo armoškas su 
būgneliais, vamzdžius ar švilpynes. Vežimo gale buvo pri- 
rišta boba (lėlė), visa dovanotomis barankomis apkabinėta 
ir taip vežimo gale prie penkto tekinio pritaisyta, kad ve- 
žimui važiuojant boba sukinėjosi“ (Palangoje 1931 m. 
LtAd 1931 nr. 45, plg. LtiAd 1938 nr. 98). 

71. Išgirsi vėl — atadainuoja su muzika „Užgavėnių 

Kotrės vestuvės“: keistas vežimas (viena pavaža, vienu 
ratu), su būriu vestuvininkų. Pati Kotrė tai tik parėdyta 
baidyklė be žmogaus, pritaisyta prie rato taip, kad vežant 
visaip rankomis mosuotų (Žemaitija, Trm 1933 nr. 9). 

72. Tenka paminėti dar vieną (Užgavėnių apeigą), Ži- 
nomą ir tebevartojamą lygiai aukštaičiuose (apie Šimonis), 
lygiai Žemaičiuose (apie Kurtuvėnus) — tai Kotrės rengi- 
mas. Paprastai Kotrė šitaip įrengiama: ant vienos senų ro- 
gių pavažos užmaunamas senas ratas, viršum to rato įtai- 
somas pamėklis su sijonu ir palaidom rankom, prie kurių 
pririšami spragilai. Priešaky pavažos pritaisoma iena. Už 
ienos tempiama Kotrė sukasi aplink ir spragilais mosuoja. 
Kotrė reiškia senmergę. Jaunimas su Kotre nusigrūda į tuos 
namus, kur yra pagyvenusių mergelių. Merginos, žinoma, 
Kotrės neįsileidžia, laisto vandeniu arba geruoju atsiperka 
(ŪkPt 1933 nr. 8, plg. ŪkPt 1940 nr. 5). 

73. „Kretingiškiai žemaičiai Morės stabą kai kur tebe- 
rėdo ir dabar. Morei vežti padaromas įdomus vežimas... 
Vežimas padaromas labai sumaniai, bet ir paprastai. Pai- 
mama sena rogių pavaža, o ant pavažos stipino užmau- 
namas tekinis, kad pavažą velkant jo vienas kraštas siekia 
žemę ir suka ratą. Ant rato pritaisoma keli ilgoki paga- 
laičiai, kaip griedai, ant kurių parėdoma Morės pamėklė 
arba, kaip čia vadina, „munka“. Ant griaučių apvelka pla- 
tų senovišką sijoną ir prijuostę. Liemenį apvelka išvirkš- 
čiais kailiniais. Galvą apgobia raudona skarele, o viršum 
skarelės, ant pat pakaušio, užriša didelę margą skarą. Ska- 
ra užsiaučiama per pryšakį, o užpakaly surišama. Morei į 
rankas paduoda margakotį botagą, kad ji aplinkui sukioda- 
masi pliektų juo visus, kas tik lenda artyn Morės vežė- 
jų. Morę veža vaikai ir bandininkai. Jie pasirėdo baisiais 
žydais, kareiviais, meškomis ir šiaip įvairiausiomis baisybė- 
mis. Veža už ilgo, gal dviejų sieksnių rodiklio, kad Morė, 
visaip besišvaistydama, su botagu neapkultų ir pačius ve- 
žėjus. Taip aprėdytą Morę, lyg kokia procesija, būriai vaikų 
ir jaunimo veža per visą kaimą nuo vieno kiemo iki kito. 
Bent trys ar keturi žydai vežimą traukia, kiti šiaip sau 
užpuolikų. Įvažiavę kieman, vežikai lieka Morės saugoti, o 
žvalgai eina trobon pasižvalgyti“ (XX a. 1937 nr. 32). 

74. „Kretingsodės, Genčių ir kitų tos apyl. kaimų ber- 
nai ir pusberniai Užgavėnių dieną, tuoj po pusryčių, susi- 
bėga kur patogesnėje troboje ir ten pasiruošia Morės vežio- 
jimo eisenai. . . Pirmiausia Užgavėnių Morei parėdomas ga- 
na įdomus vežimas... Paimama sena rogių pavaža, o ant 
jos vidurinio stipino užmaunamas prastas medinašio veži- 
mo ratas. Ant rato užrioglina didelę grucės grūdamą pies- 
tą, kurią aprėdo juokinga pamėkle, More vadinama. Lieme- 
nį apvelka išvirkščiais driskiais kailiniais, plačiu sijonu ir 
balta prijuoste. Galvą apriša raudona skepetėle, ant kurios 
uždeda didelį žalių eglišakių vainiką. Morei į rankas įtai- 
somas javų kuliamasis spragilas, kuriuo ji besisukinėda- 
ma ant rato švaistosi ir kulia, kaip gyva. Bematant apsirėdo 
įvairiomis baidyklėmis arba pamėklėmis ir visi Morės ve- 
žiotojai ir lydėtojai. .. Vieni iš jų traukia už ilgos virvės 
susikibę Morės vežimą, o kiti lydi... Kartais vienas kitas 
palydovas esti net raitas ant gyvo žirgo, apsiaustyto ir 
visaip aprėdyto. .. Apie priešpiečius pasirodo kaimo gatvėje 
triukšminga Morės vežiotojų eisena... Tuojau kas gyvas 
puola Morės vežiotojų sutikti. .. Pirma einantieji žvalgai. .. 
veržiasi trobon, o šeimininkai ginasi ir neįsileidžia. Įsiveržę 
vidun morininkai groja, šokdina mergiotes ir juokina vai- 
kus“ (JnKr 1939 nr. 8, plg. MsLk 1940 nr. 5). 

75. „Vakarop šunims pradėjus didžiai loti, pamatėm 
būrį jaunikaičių su vaikais bevežant Morę. Kurs tiktai 
vaikas prie Morės prisiartino, tas gavo bents per šoną su 
spragilu. Išėjome tokių svečių sutikti, Svila pamylėjo Morės 
vadovus ir išleido“ (Žemaitija. Palangos Juzė 58). 

76. „Morė, Kotrė, Raseinių Magdė, Motinėlė (kai kur 
vežamas milžiniškas Diedas su didžiule pypke) — tai vis tie 
patys vienareikšmiai. .. vardai. Raseiniškiai daugiausia va- 
dina Raseinių Magde arba Kotre, kretingiškiai — More. 
Klaipėdos krašte ir Rytprūsiuose vartoja žodį „morė“, 
bet čia panašią reikšmę turi „more“ vadinamas linksma- 
sis jomarkas..., kuris būva visą savaitę birželio mėn. 
pradžioje... Su More (Kotre) kaip palydovai visad būva 
žydai. Morė visų Žydų motina“ (Trm 1936 nr. 8). 

Aiškinimas. Senovėje žodis „morė“ greičiausiai 
reiškė tą patį, kaip ir „laumė“. Plg. pasakos posakį: 
„Sutemus pradėjo morės vindus sukti“. 

Jau A. Jucevičius rašė apie žemaičių paprotį, vadinda- 
mas jį „senės Kuniškės lankymas“ (Žr. Wspom. Žmudzi, 
1842, p. 133. lietuviškai jo Raštai, Vilnius, 1959. p. 449). Jis 
teisingai spėjo, kad „ta apeiga, tur būt, eina iš žilos senovės 
ir turi kokią nors mistinę prasmę“. (t. p.) 

Morės pamėklės nuotraukas žr.: Trm 1936 nr. 8, persis- 
pausdino JnKr 1939 nr. 8 ir „Kauener Zeitung“ 1942 nr. 
40. LE XI 195. Gavėno nuotrauka: ŪkPt 1935 nr. 9. 

77. Dar prieš 20—30 m. rytų Lietuvoje po kaimus 
vežiodavo vad. „čiučelą“. Dažniausiai čiučela būdavo pada- 
roma taip: paimdavo šlajas (bet dažniausiai tik vieną šlajų 
pavažą), pritaisydavo ratą, į jo stebulę įkišdavo kuolą, o ant 
kuolo atitinkamai parėdydavo baisų senį, — tas senis ir buvo 
vadinamas Čiučela. Prie kuolo kryžmais pritaisydavo kitą 
mažesnį kuolą, kuris sudarydavo rankas. Į ranką įdėdavo 
(atitinkamai pririšdavo) botagą, bizūną ar spragilą. Prie 
liemens dar pritaisydavo negyvą vištą ar paršiuką. Senio 
galva būdavo padaryta iš medžio. Veidą išskaptuodavo kiek 
galima bjauresnį; su didele kumpa nosim, didelėm akim, 
ilga barzda. Nosį dažniausiai nutepdavo raudonai, barzdą 
juodai. Išvaizda susidarydavo iš tiesų gąsdinanti. Į šlajas 
pasikinkydavo arklį ir važiuodavo į kaimus. Sukantis 
tekiniui, sukdavosi ir Čiučela, įvairiai krypuodavo, prie ran- 
kų pritaisytas spragilas ar bizūnas nuolat mostaguodavo 
ir atrodydavo, kad Čiučela nori kam spragilu suduoti. 
Vežiojant Čiučelą,būdavo dainuojama atitinkamos dai- 
nos, pvz.: 

Čiučela vežela važinėti, 

Kad mūsų lineliai užderėtų. 

Labiausiai betgi mėgdavo dainuoti šią dainą: 

Ak tu tprunda, uliaunyke, 

Visos žemės pulkaunyke. 

Tprunda gėrė, tprunda šoko. 

Tprunda turi pinigų. 


Mūsų rugiai bus nupjauti, 
Mūsų pievos nušienautos. 
Mūsų jaučiai išvaryti, 
Mūsų avys išganytos. 

Mūsų daržai pasodyta, 
Mūsų laukai užusėta. 


Jūs, mergytės, rūtas sėkit, 
Jūs, berniukai, joms padėkit. 


Mano medus (midus?) saldus yra, 
Mano darbas visur byra. 


Mūsų žirgai lauke žvengia, 
Mūsų bitės medų rengia. 


Mūsų ratais daug važiuoja, 
Mūsų žirgai neatboja. 


Mūs jaunimas su dainelėm, 
Mūs mergelės su rūtelėm. 


Po kiekvieno posmo priedainis „Tprunda gėrė“ ir t. t. 

(Žr. GtKr nr. 5, p. 208 t.; LtŪk 1937 nr. 6 ir 1938 nr. 8). 

Aiškinimas. Ši daina aiškiai rodo, kad „čiučelos“ 
vežiojimas buvo daromas laukų ir gyvulių ūkiui pažadinti, 
tad vegetacijos ir vaisingumo ritualas.— Kai kurios kitos 
Užgavėnių pasivažinėjimų metu dainuojamos dainos, atro- 
do, neturi nieko bendro su šia diena, žr.: TD IV 132 nr. 
242 iš Paringio apyl., LTA 2374/277—278 iš Adutiškio. 

78. „Pelenijoje mažiukai veždavo per kaimą „dėde- 
I“... Jo būstynės vieta esti pas įlaidų ūkininką ant tvarto. 
Čia jį nurėdo arba palieka aprėdytą kitiems metams “ (Pa- 
šušvys, M. Katkus, Balanos gadynė, MT IV, 1931, p. 
168— 169). 

79. Paima rogių pavažą, ant pavažos stipino užmauna 
ratą taip, kad perpus gulsčias būtų. Ant rato pritaisomas 
diedas ir jam rankose pritvirtinama po kultuvę. Ant pava- 
žos priešakio pririšama virvė, kad galima būtų traukti. 
Viskas padaroma kelių vyrų, slaptai susitarus kur nors klo- 
jime, kad niekas nematytų. Susiėmę kokie pora vyrų už vir- 
vės traukia per kaimą. Tada ratas sukdamasis suka diedą, 
kartu spragilais mosikuoja. Pamatę Gavėną važiuojant per 
kaimą, subėgdavo daug jaunimo, šunimis pjudydavo. Ga- 
vėnas sukeldavo visą kaimą ant kojų. Gavėną darydavo 
Gelažių km., Vadoklių v. LTA 1152/76 (Užr. V. Vaičiūnas, 
1937). 

80. „Kaip pasakoja Plundakų kaimo. . . senis Alekna, 
tai prieš kokį 40 metų Pelenės dieną kaimo vaikai rėdydavę 
ir vežiodavę Gavėną, — tai žmogaus pavidalo pamėklė. Ga- 
vėno vežimą padaro šitaip: paima kokių senų rogių linkę, į 
kurią įkala mietą, o ant mieto užmauna seną ratą. Ant šio 
nepaprasto vežimo parėdo senį, kurį apvelka palaike ser- 
mėga, galvą apmauna kepure su daugybe margų kasnykų. 
Rankose pritaiso paprastus javų kuliamus kultuvus. Taip 
parėdytą Gavėną keli vaikai susikibę veža kaimo gatve 
šūkaudami, rėkaudami“ (Kupiškis, UkPt 1935 nr. 9, plg. 
LtAd 1938 nr. 93). 

Aiškinimas. Toks keistas Užgavėnių pamėklės ve- 
žimas, pusiau rogės ir pusiau ratai, reiškiąs pereinamą lai- 
kotarpį nuo žiemos į vasarą. Pamėklės vežiojimas ir jos pa- 
korimas (t. y. žiemos demono sunaikinimas) randamas ir 
kitose tautose (žr. Sartori III 124 išn. 164). Ta kadaise 
rimta apeiga vėliau išvirto tik vaikų ir paauglių pramoga. 
Dar vėliau ta pamėklė buvo laikoma Gavėnu, pasninko įkū- 
nijimu, arba tiesiog lašiniais. Pagaliau Gavėnu apsirengda- 
vo ir jį vaizduodavo gyvas žmogus. Taip kinta papro- 
čiai. 

81. Vienas vyras apsirengia kokiu prastu skylėtu si- 
jonu, ant galvos užsideda sietą, išsisuodina veidą ir eina pa- 
lei kiemus, kiti su vytimis jį varo. Tai yra „Gavano vory- 
mas“. Jo nemuša, tik varo. Jis irgi turi vytinę ir kai jis atsi- 
gręžia, tai visi palydovai tuoj bėga atgal. Priėjęs prie 
kiekvieno lango, Gavėnas sako: 

Nevolgykit lašinių, 

Turiu peilį ba kriaunų. 

Jeigu Gavėną varant kas nors jį paliečia, tai visi varytojai 
puola su vytimis jį ginti. Kiti stengdavosi Gavėną vande- 
niu aplieti, palydovai gindavo. Perėjus per visą kaimą, Ga- 
vėnas nusirengia, lieka tik puišinas, tada jį perveža roge- 
lėmis per visą kaimą: jis sau sėdi, kiti tempia rogeles. Išve- 
žę galan kaimo išverčia. Prieš 14—15 metų taip darydavo 
Puponių km., Kupiškio v. ir man dar teko kartu būti (Pap. 
Br. Minkevičius, 24 m. a., užr. J. Balys, 1942). 

82. Seniausią rašto žinią apie Gavėną paliko užrašęs 
Kossažewskis savo „Lituanikoj“, rašytoj apie 1852—63 m. 
(žr. TD III p. 127). Jis rašė: „Gawenas w Wilkomierskim 

i Poniewiezkim znacy jakiekoš ducha czyli geniusza...“ 
Lietuviškai užrašė tik vaikų gąsdinimą: Wajkaj wajziekit: 
szitaj gawenas; kas su mejsa walga, tujaus pjaun“. 

83. Svėdasų apyl. Užgavėnėse kariamas Gavėnas 
(tarm. sako „gavanas“). „Gavėnu aprėdomas gyvas vaiku- 
tis, dažniausiai piemenėlis. Gavėnui parėdyti panaudojama 
nudėvėta rudinė ar kokia sena skranda, kuria apvelkamas 
piemenėlis, ir šiaudai, kad pasidarytų baidyklė, panaši į laši- 
nių paltį ar kumpį. Gavėnas turi vaizduoti lašinius, kurie 
pasibaigus mėsėdžiui laikomi nereikalingi, todėl išvaromi iš 
namų. Taip parėdytą Gavėną varo per visą kaimą iš kie- 
mo kieman, visaip juokindami žmones ir dainuodami tam 
tikras dainas. Paskutiniame kieme Gavėną veda klojiman 
pakarti. Klojime pasakoma graudi oracija, išdėstant viso- 
kias lašinių blogybes, — kad jie gavėnioj kvepėdami neduo- 
sią žmonėms tinkamai pasninkauti,— todėl reikalinga juos 
pakarti. Visiems pritariant, paskelbiamas lašinių korimo 
dekretas. Tuojau suriša vadelėmis „lašinius“ ir permeta per 
klojimo balkį į šiaudus“ (MsRt 1936 nr. 16; plg. MsLk 
1940 nr. 5). 

84. Gavėnia visiems būdavo sausas pasninkas. Jei kas 
pastebėdavo vaikus mėsą ar pieną valgant, sakydavo: „Ne- 
valgyk pieną, mėsą — Gavėnas pilvą perrėš ir žardin pa- 
džiaus“ (Kupiškis, UkPt 1935 nr. 9). 

85. Saulutei įspindus, kaimo gatvėje tvykso liūgai 
vandens, o nuo jų atsimušdami spinduliai, arba stačiai 
švystelėję pro langą, kaip nuo veidrodžio atsimušę, žaidžia 
trobelės sienoje, tada aukštaičių sakoma: „Gavėnas peilį 
galanda“ (MsLk 1940 nr. 7 ir 10). 

86. Jei kas gavėnioj su mėsa valgo, tai tam Gavėnas 
peilį galanda (Dusetos, LTA 70c/1055). 

87. Per gavėnią reikia pasninkauti, nes kitaip mirus 
Gavėnas prapjauna pilvą (Pandėlys, LTA 716/217). 

88. Jei gavėnioj su mėsa valgysi, tai per Velykas Ga- 
vėnas nupjaus liežuvį (Dusetos, LTA 710/898). 

89. Gavėnas yra, kai peilį galanda (galąstuvo brū- 
žavimas ar peilio žvilgėjimas) ir mažus vaikus gąsdina, 
kad gavėnioje mėsos nevalgytų, nes Gavėnas nupjausiąs 
liežuvį (Salakas, LTA 1593/134). 

g) Laistymasis vandeniu 


Aiškinimas: Užgavėnėse visur labai mėgstama 
laistytis vandeniu: laistoma persirengėlius, Kotrės ar Gavė- 
no palydovus, laistoma besivažinėjančius, dargi daromi 
tam tikri pasivažinėjimai, kurių tikslas — kitus laistyti ar 
patiem būti aplaistomiems („bičių vežimas“). Tatai daroma 
norint pažadinti javų, ypač linų, derlių. Apie šio papročio 
didelį išplitimą ir jo tikslą — derliaus pažadinimą, žr.: 
Spamer 43, Sartori III 105. 

90. „Tuojau kas tik gyvas puola Morės vežiotojų 
sutikti. Vieni juos iš paslapčių pila šaltu vandeniu, kiti 
mėto šlapiu sniegu. Morininkai ginasi ilgais botagais ir pa- 
gaikščiais“ (Kretinga, JnKr 1938 nr. 8). 

91. „Gavėno vežėjus taikosi kiekvienas apipilti šaltu 
vandeniu, kad linai geriau derėtų, bet sunku prie jų prieiti, 
nes jie turi ilgus botagus ir pats Gavėnas sukdamasis ant 
rato smarkiai švaistosi kultuvais“ (Kupiškis, UkPt 1935 
nr. 9). 

92. „Jauni važinėjasi: prilipa pilnos rogės stačių ir 
sėdinčių — ir važiuoja per savo ir kitų kaimus. Važiuojan- 
čius, kas nori, gali aplieti vandeniu. Bet jie turi tam reikalui 
prisitaisę ilgus storus rimbus ir prisiartinusį liejiką nesigai- 
lėdami peršnioja. Tie užsimano lieti iš brukštuvo. .. Iš jo 
lyg iš vamzdžio galima paleisti ilgą vandens srovę ir pasiek- 
ti važiuojančius prie jų nesiartinant “ (Pašušvys. Katkus, 
Balanos gadynė Il“). 

93. „Apie Rozalimą Užgavėnių dieną jaunimas šauk- 
davo: „Vandenio!“ — vieni rogėmis važinėdami, kiti iš šalių 
juos laistydami. Laistymasis vandeniu būdavo paproty ir 
Suvalkijoj, — čia jis buvo jungiama su prietaru, neva van- 
dens laistymas padedąs linams augti “ (UkPt 1933 nr. 8). 

94. Užgavėnių dieną reikia važiuoti per kaimą ir rėkti, 
kad duotų vandens. Jeigu žmonės labai sulieja tą vandens 
prašytoją, tai sekančiais metais to žmogaus, kuris prašė 
vandens, bus labai geri linai (Šeduva, LTA 444/376). 

95. Užgavėnėse važiuodami per kaimą prašo van- 
dens,— kas ant jų lieja, tam tais metais linai gerai užaugs 
(Šeduva, LTA 896/65). 

96. Per Užgavėnes (mergaitės) dviese važiavom per 

kaimą šaukdamos: „Undenio!“ Turėjau ilgą botagą, kad 
ėmiau poliušyti (Stasiūnienė, Dičiūnų km., Pušaloto v.). 

97. „Išgirsi: atskamba, atvažiuoja kaimo gatve vaikė- 
zas šaukdamas: vandens, vandens, vandens! Tai žinok — 
„Užgavėnių bitės“ važiuoja arba vadinamas „vandens šven- 
tinimas“, kad linai geriau augtų. Tas daroma taip: pap- 
rastose rogėse pasistato statinę ar kokį kubilą su vandeniu, 
pasikinko nebaikštų arklį, įsisodina kelias linksmas mergio- 
tes, vikrus vaikėzas pasitaiso botagą ant ilgo virpčio ir le- 
kia per kaimą šaukdamas vandens. Kiemuose visi turi pasi- 
ruošę vandens, kad suspėtų važiuojantį aplieti ar šlapiu 
sniegu apmėtyti, o važiuojąs turi mokėti išsisaugoti van- 
dens ir kitus aplieti vandeniu, arba ilgu botagu užtvoti 
per šonus, jei kas mėgina jį aplieti ar kelią pastoti“ 
(Žemaitija, Trm 1933 nr. 9). 

98. „Kunigiškių k. Šiaulėnų v. seniau buvo papro- 
tys Užgavėnėse „bites vežti“ arba „vandenį šventinti“. 
Pasikinko į roges nebaikštų arklį. Rogėse pasistato kubilą 
vandens, dar įsimeta kiek sniego į vandenį. Už kubilo 
pasisodina vieną kitą linksmą mergiotę. Ant ilgo virpčio 
prisitaiso drūtą botagą. Miklus vaikinas stačias atsistojęs 
rogėse lekia kaimo gatve, kaip tik jo arklys iškerta, vis 
šaukdamas: vandenio, vandenio! O jo „bitės“ nuolatos bim- 
ba, ūžia: ū-ū-ū! Išgirdę taip atūžiančias „bites“, visi pasi- 
ruošia vandeniu aplieti. Bet miklus vežėjas ilgu botagu ir 
vandeniu su sniegais juos šventina ir nė artyn neprisi- 
leidžia. Visa bėda „bitėms“, jei kur laistytojai užverčia 
kelią. Taip būdavo laistomasi, sako, kad javai derėtų “ 
(UkPt 1934 nr. 6). 

99. Maždaug prieš 60 metų Užgavėnių ir Pelenų die- 
ną važiuodavo vienas rogėmis, veždavo užrištą kubilą, o 
kubile būdavo prisodinta vyrų, vaikų. Smarkiai lėkdavo ir 
šaukdavo: „Vandens, vandens!“ Žmonės stengdavosi kibi- 
rais įpilti į kubilą vandens (Pasvalys, 1937. LTA 1346/55). 

100. Per Užgavėnes važiuoja laistydamiesi, kad kitais 
metais augtų didesni linai. Laistydavosi prieš 30 metų. 
Dabar tas paprotys išnyko (Šeduva, LTA 1304/38). 

101. Kas važiuoja Užgavėnėse į svečius, tai tą su van- 
deniu pavaišina (aplieja) (Baisogala, LTA 270/451). 

102. Per Užgavėnes kai važinėja — reikia vandeniu 

lieti, sako, gerai linai auga (Baisogala, LTA 607/160). 

103. „Užgavėnių ubagai (jie čia taip vadinami) daž- 
nai liejami vandeniu. Kad užgavėnininkus būtų galima kaip 
reikiant aplieti, jie išmislingų senesnių žmonių įviliojami į 
pinkles. Kito kaimo jaunimas sugalvoja surengti „vestu- 
ves“, „krikštynas“ ar kitą kurią pramogą. Susėda „vestu- 
vininkai į važius ir ristų žirgų traukiami dainuoja per kai- 
mus. Kaimiečiai jau pasirengę laukia už tvorų, pasistatę 
kelis vandens kibirus, kuriais „vaišina“ prašvilpiančius už- 
gavėnininkus. Kartais „vestuvės“ ar „krikštynos“ insceni- 
zuojamos taip vykusiai, kad dažnai jų negalima atskirti 
nuo tikrųjų. Todėl neretai atsitinka, kad vandeniu aplieja- 
mi tikri vestuvininkai ar kūmai “ (Šiaurės Lietuva, LtAd 
1940 nr. 61). 

104. Užgavėnės — tai padūkimo laikas. Pusberniai, 
pusmergės, pasirėdę čigonais arba parėdytu vaiku nešini 
„kūmai“, įvairias kaukes užsidėję, laksto po kaimą ir šau- 
kia: vandens, vandens! Gerai, jei kas susimilsta ir duoda 
alaus gerklei paskalauti, nes dažnai žmonės, pamatę Užga- 
vėnių padaužas belakstant, išsineša kibirą į prieangį, apipila 
vandeniu (Pakruojis, GtKr nr. 6, p. 263). 

105. „Šeimininkės žiūri, kad trobos kertėje esančiame 
kibire nebūtų vandens. Gervininkai, jei tik randa netuščią 
kibirą, tuoj visą vandenį išlieja pačiame grindų viduryje “ 
(Pagiriai, Ukmergės aps. LtAd 1938 nr. 93). 

106. Apie Užgavėnių metu šiaurės rytų Lietuvoje dai- 
nuojamas dainas sutartines, kuriose minimas važinėjimas 
(čiūžinėjimas) ir laistymasis vandeniu, žr. Niemi-Saba- 
liausko Lietuvių dainos ir giesmės, 1912, p. 84, nr. 445— 
447. 


h) Triukšmavimas ir „muzika“ 


Aiškinimas. Užgavėnininkai kelia didelį triukšmą, 
visą kaimą sukelia ant kojų, visi šunes loja, vaikai klykia. 
Užgavėnių „muzikai“ daryti tinka viskas, kas tik skamba 
ar barška. Dabar tai yra paprastas išdykavimas, susikau- 
pusios energijos išeikvojimas, bet seniau tai turėjo rimtą 
tikslą: triukšmo kėlimas visur laikomas geriausia priemo- 
ne piktoms dvasioms nuvyti. Apie triukšmo kėlimą per Už- 

gavėnes kituose kraštuose žr.: Spamer 40, Sartori III 98 
ir 99 išn. 38. 

107. „Apie priešpiečius pasirodo kaimo gatvėje triukš- 
minga Morės vedžiotojų eisena. Muzikantai pūčia baisiau- 
sias dūdas, būgnininkai muša į pečiadangtes, skardines 
keptuves ir puodus, o smuikininkai, prie pagalio prisitempę 
vielos stygas, kočėlais jas brūžina, čirpina. Dainininkai rėkia 
visokiais balsais. Triukšminga Užgavėnių muzika sulodina 
visus kaimo šunis “ (Kretinga, JnKr 1939 nr. 8). 

108. „Morę lydi išverstais kailiniais apsivilkę, ilgus 
botagus rankose nusitvėrę, nuolatos jais šaudo, pliauškina 
ore“ (UkPt 1940 nr. 5). 

109. Užgavėnių „Žydai“ groja su savo botagu, tarda- 
mi tam tikrus žodžius, sakydami balabaikas. Pvz., keli 
sutartinai styguoja, vienas: „Pirlim kum kum kum (grei- 
tai); ei šnei, ei šnei. ..“ (lėtai); kitas greitai: „Ant Saugu- 
lių (kaimo vardas) kels gers. ..; kybar vybar mak mak mak; 
šurum burum arti toli, Kajetons — kai šėtons...“ (Padu- 
bysys, GtKr nr. 5, p. 210). 

110. Vienas muzikantas prie palinkusio tvoros baslio 
prisirišęs Žirnių pripiltą paršo pūslę. Nuo vieno galo iki 
kito per baslį ir pūslę ištempta viela, kurią „muzikantas“, 
prie botkaičio įtempęs botagą, brūžina, kaip su smičiumi. 
Kitas muzikantas pūtė kažkokią plonu balsu cypiančią dū- 
delę. Trečias būbnijo, barškino pagalėčiu į kokią skardinę 
(UkPt 1940 nr. 5). 

111. „Sutemus susirenka visi užgavėnininkai erdvion 
seklyčion ir šoka. Groja armonika, o dažnai pavartojamas 
ir savas „orkestras“, kurį sudaro bonkos, puodai, Žagrės 
ir kiti skambą daiktai“ (Šiaurės Lietuva, LtAd 1940 nr. 
61). 


i) Valgių ir daiktų grobimas 


112. Užgavėnių „svečiai“, pas kiekvieną radę ką nors 
būtinai reikalingą, paima ir nešasi. Surenka būtinai reika- 
lingus rūbus ir apavus, indus, šaukštus ir kitus daiktus. 
Iš viso kaimo suneša į vieną vietą, iš kur savininkai turi 
išpirkti tą patį vakarą. Patys „svečiai“ už kiekvieną daiktą 
nustato tam tikrą bausmę — turi fantą išpirkti: pašokti, pa- 

dainuoti ir t. t. (Žemaitija, Trm 1936 nr. 8, plg. XX a. 1937 
nr. 32). 

113. „Įsiveržę vidun, morininkai groja, šokdina mergio- 
tes ir juokina vaikus. Vikresni ieško pagrobti reikalingiau- 
sius daiktus, kaip peilius, šaukštus, samčius, klumpes ir 
kita. Smailižiai nugrobia ir valgių. Paimtus daiktus pa- 
slepia Morės vežime. Ir taip traukia per visą kaimą. Vakarop 
vienoje kurioje troboje susirenka visi pašokti. Čia atsiveža 
ir Morę. Ūkininkai subėga savo daiktų vaduoti. Užgrobtus 
daiktus veltui neduoda. Kiekvienas, išsipirkdamas savo 
daiktą, turi su Morės vežiotojais pašokti kokį juokingą šokį 
ir po to atgauna savo daiktą “ (Kretinga, JnKr 1939 nr. 8). 

114. Taip jau ir saugokis, nes vienos („čigonės“) juo- 
kina, „varažija“, o kitos lenda į krosnį žiūrėti, ar nėra kokių 
karštų kepsnių nukniaukti. Jei Užgavėnių „ubagės“ įsi- 
griauna į vidų, tai begarbindamos visus geradarius sugeba 
nuo kartelės dešras nugarbinti arba iš puodo lašinius į 
amžiną atilsį padėti (Žemaitija, Trm 1933 nr. 9). 

115. Įėję (žydai) tuoj vieni sprunka į virtuvę, kad pasi- 
vogtų valgymų, o kiti palieka kalbinti šeimininkus. Bet 
šeimininkai irgi būva atsargūs: paslepia valgymus, kad 
nerastų. Nieko negavę, išeidami pavagia kokį ūkio padargą 
arba ką kita, paneša iki vartų ar toliau, paslepia. Todėl 
šeimininkai, bijodami, kad ko nepavogtų, žydus vaišina 
(Papilės ir Akmenės apyl. LTA 1141/24). | 

(Apie tokį paprotį kituose kraštuose žr. HDA V 1813— 
14, Spamer 49). 


į) Pamėklės sudeginimas arba paskandinimas 


116. Kai prisiartina 12 valanda (nakties), vyriausias 
žydas liepia Kotrę (Morę) išvežti — jos dienos baigtos. 
Apipuolę vaikai, žydai ir visi kiti veža ją sudeginti. Vie- 
nur Kotrę sudegina, kitur paskandina. Tai ženklas, kad 
visos linksmybės baigtos ir prasidėjo gavėnis (Žemaitija, 
Trm 1936 nr. 8). 

117. Pašokę ir pasilinksminę iki vidurnakčio, išveža 
Morę iš kaimo iki artimiausio upelio. Nuvežę pastato Morę 
tokion vieton, iš kurios būtų patogu ją nustumti į pačią 
vandens gilumą. (O jei upė užšalusi, ką tada daro? J. B.) 

Su Morės paskandinimu baigiasi ir visos Užgavėnių dienos 
linksmybės (Kretinga, XX a. nr. 32). 

118. Dvyliktą valandą vyriausias juokdarys (!) liepia 
Morę išvežti. Apipuola vaikai, juokdariai, nuveža į visiems 
matomą vietą, sudegina ar paskandina. Tuo linksmybės 
ir baigiasi, prasideda gavėnia, visi išsiskirsto į namus (Že- 
maitija, MsKr 1937 nr. 7). 

119. Artinantis nakties 12 valandai, Morės pamėklę 
veža už kaimo ant aukščiausio kalno ir ten iškilmingai su- 
degina. Morės deginimo ugnis praneša visiems, jog jau pra- 
sidėjo gavėnios pasninkas ir jau laikas baigti visas linksmy- 
bes (Kretinga, JnKr 1939 nr. 8). 

120. Kad lašinių nei kvapo nepaliktų, nurėdo visus 
Gavėno šiaudinius parėdus (juo buvo aprengtas piemuo) 
ir sudegina juos gale kaimo, visiems matomoj vietoj. Taip 
atvaizduojamas mėsėdžio galas ir gavėnio pradžia (Ku- 
piškis, MsRt 1936 nr. 16). 

120 a. Lašinskį degindavo, o Kanapinskį parsivesdavo 
Užgavėnių vakare. Padarydavo juos iš šiaudų, degindavo 
vakare. Per Užgavėnes, būdavo, apsirengia moterys vyriš- 
kai, o vaikinai moteriškai. Veidą apsipaišydavo su anglimi 
(Žemaičių Naumiestis, D II 16*). 

Aiškinimas. Tas Kotrės, Morės ar Gavėno bei jų 
parėdų sudeginimas ar paskandinimas dabar reiškia links- 
mojo mėsėdžio pabaigą, tuo tarpu seniau tai reiškę Žiemos 
demono sunaikinimą — greit turi prasidėti pavasaris. Plg. 
Sartori III 123, Spamer 43. 


2. LAŠINSKIO IR KANAPINSKIO KOVA 
(MUŠTYNĖS) 


121. „Kai aš mažas buvau... Ateina iš svirno baigęs 
to vakaro malimą vyresnysis brolis ir pasako, kad ten gir- 
dėjo, kaip ruošiasi mūšiui. Mes, mažieji, klausiame, kas ten 
mušis. Ima pasakoti, kad svirne rengiasi muštis Lašinskis 
su Kanapinskiu. Sako, kad jau tuoj nuo Kalėdų Lašinskis 


„* Dienynas (tautosakos rinkėjo), rašytas J. Balio, renkant tauto- 
sakinę medžiagą iš lietuvių emigrantų Jungtinėse Amerikos Valstijose 
1949— 1950 metais. 

neša ant svirno lašinių paltis, dešras, skilandžius, kumpius. 
Kanapinskis gi velka aliejaus, silkių bačkas, kisieliaus in- 
dus. Taip jie rengiasi mūšiui visą pokalėdžio laiką ligi pačių 
Užgavėnių — vakarais vis girdėti bildesys. Šiandie vakarą 
jiedu pradeda paskutinį didžiausią mūšį. Vyresnieji tiek 
įgąsdindavo mažuosius, kad tie bijodavo eiti į svirną. Ryte 
vyresnieji atėję papasakodavo, kad šią naktį svirne buvo 
didelis mūšis: Lašinskis mušė Kanapinskį su lašinių pal- 
timis, kumpiais, skilandžiais, Kanapinskis gi mušė Lašinskį 
su aliejaus ir silkių bačkomis. Lašinskis laikėsi prieš Kana- 
pinskį ligi 12 valandos nakties. Apie pusiaunaktį Lašinskis 
ėmė silpnėti ir su lašinių paltimis, skilandžiais turėjo pasi- 
traukti nuo svirno. Lašinskis su triukšmu atsitraukė nuo 
svirno ir svirną užviešpatavo Kanapinskis. Nuo Pelenų 
dienos Lašinskis vėl rinks savo ginklus ir gavėniai baigian- 
tis ims pulti Kanapinskį. Tada Kanapinskis vėl turės pasi- 
traukti. Kitur dar sako, kad Kanapinskis atsives sau į pagal- 
bą Aprilį “ (J. Dovydaitis, GtKr nr. 5, p. 206 t. Plg. Trm 
1936 nr. 8 ir LtŪk 1937 nr. 6). 

122. Iš ryto (Pelenijoj) iš gretutinio kaimo atėjo mer- 
gaitė. „Ot kad mušėsi, tai mušėsi, kad davėsi su pagaliais — 
galva ne galva, susikruvino. Ar girdėjote?“ — „Kas to- 
kie?“ — klausiame greitai. „Gi Lašinskis su Kanapins- 
kiu.“ — „O kad tu pastiptum! Net nusigandau — tu man 
taip ir apgauk“.— „Delto Kanapinskis nuveikė Lašinskį, 
tas nabagas nubėgo pas Aprilį, ketindamas su Apriliu su- 
grįžti, o tada bus Kanapinskiui“ (Pašušvys, Katkus 168). 

123. Pirmoji Pelenų dienos naujiena — įspūdžiai iš Ka- 
napinskio su Lašinskiu „kovos“. Tos dienos rytą ateina kai- 
mynė ir klausia: „Kas nauja pas tamstas?“ — „Nieko.“ — 
„O pas mus kas buvo... Kad susidraskė — visą naktį da- 
vės, davės...“ — „Tai kasgi buvo?“ Po liūdnai nusaky- 
tos naujienos greitai taria: „Gi Kanapinskis su Lašinskiu.“ 
(Padubysys, GtKr nr. 5, p. 211). 

124. Užeina, žiūrėk, koks kaimynas ir sako: „Ar pas 
jus šiąnakt nieko neatsitiko?“ — „Nieko, viskas po senovei. 
Na, ir kas čia galėtų atsitikti?“ — „Oje, o pas mus koks 
triukšmas, kokios muštynės, net visas namas bildėjo.“ — 
„Nagi, nagi, ir kas jau ten taip mušėsi?“ — „Ogi Lašinskis 
su Kanapinskiu.“ Visiems, žinoma, iš tos kovos pasidaro 

daug juoko, o vaikai ne visuomet besupranta ir mano, kad 
tikrai kažkas ten mušėsi (LtŪk 1937 nr. 6). 

125. „Vakare dar kelis kartus valgėm, o mama vis 
ragino sakydama: „Vaikai, valgykit, kol neužklumpa Ka- 
napinskas,— nežinote, kad šią naktį pešis Kanapinskas su 
Lašinsku, o Kanapinskas apgalės — tas nabagėlis turės pas- 
ninkaut.“ .. .Aš ilgai neužmigau, vis norėjau girdėti, kada 
Kanapinskas su Lašinsku pešis,— negirdėjau ir beklausy- 
damas užmigau.“ (J. Kovas, „Katalikas“ nr. 7, Chicago 
1902). 

126. Mušasi Lašinius su Kanapinium, Kanapinis per- 
gali ir uždraudžia valgyti lašinius. Velykų subatą vėl muša- 
si ir nugali Lašinius (Marijampolė, LTA 1514/136). 

127. Vakare tėvai vaikus šidydavo: „Jau ateina Kana- 
pinskas (gavėnia), Kilbasinskas (mėsiedas) jau slobsta, 
tuoj mirs.“ Yra mįslė apie gavėnią: „Septynios mylios ge- 
ležinio tilto, dešra užrakinta, kilbasa užkabinta“ (Salakas, 
LTA 1488/92. Užr. p. Jarackas 1938 m.). 

128. Sako, kad Užgavėnių nakties 12 valandą Gavė- 
nas su Mėsinu pešas visą valandą ant žordų, o po dvylikos 
Gavėnas nustumia Mėsiną nuo žordų (Kvetkai, LTA 936/ 
78). 

128 a. Aplink Šakius būdavo jaunimo mėgiama pramo- 
ga vaidinti Lašininio ir Kanapinio (?) peštynes. Užga- 
vėnių vakare kur nors sueidavo būrelis jaunimo pašokti ir 
šiaip linksmai vakaroti. Vienas apsirėdo nuduodamas riebų 
Lašininį, kuris reiškė mėsėdą, o kitas nuduoda liesą Kana- 
pinį, kuris reiškia gavėnią. Abu visą vakarą įvairiais juokais 
linksmina kaimynus ir vakarotojus. Apie pusiaunaktį, būda- 
vo, įvyksta juokingos Lašininio ir Kanapinio imtynės, kurio- 
se Lašininius visuomet lieka nugalėtas (MsLk 1940 nr. 5). 

129. „Mažiesiems nemaža baimės sudaro būsimoji 
Lašinskio ir Kanapinskio dvikautė, o suaugusiems — juo- 
ko. Giltinė, velnias ir angelas reiškia savo pretenziją į dvi- 
kautės dalyvius ir visi stengiasi kaip įsivaizduoja nukautu 
pasidalinti. Žinoma, Lašinskis būva giltinės nudėtas ir vel- 
nias pasiima savo žinion šį riebų laimikį “ (Trm 1936 nr. 8). 

130. Visą pasaulį valdęs karalius Lašinskis. Žmonės 
prie jo gyvenę gražiai ir turtingai. Tuo laiku atsiradęs kitas 
karalius, kuris norėjęs iš Lašinskio sostą paveržti. Jis va- 

dinęsis Kanapinskiu. Kartą užpuolęs Kanapinskis Lašinskį 
ir pradėjęs pliekti. Lašinskis, negalėdamas nė atsiginti, nė 
tarnų prisišaukti, leidęsis bėgti. Lašinskis buvęs labai sto- 
ras, todėl bebėgdamas įstrigęs į tarpvartę ir ten pasilikęs. 
Tada sostą paėmęs Kanapinskis ir valdęs 7 savaites, nes per 
7 savaites Lašinskis suliesėjęs, išlindęs iš tarpvartės ir, 
savo šalininkų padedamas, vėl atgavęs sostą (Šilalė, užr. 
Stasys Dainauskas. Gal taip pasakodavo suaugusieji vai- 
kams naujaisiais laikais? Neatrodo liaudiška tradicija. J. 
B.). 

131. Vakarop pasirodo Lašinskis su vaikais. Senis 
Lašinskis eina susijuosęs ruginių šiaudų grįžte, o paskui jį 
seka visas būrys vaikų. Su Lašiniu dar eina kitas toks pat 
senis — Sidaras. Lašinis visų kaimiečių mielai sutinka- 
mas, lieti jo nevalia. Ūkininkai tiki, kad Lašinio apsilan- 
kymas lemia jiems riebiau kiaules nupenėti. Lašinis su 
savo vaikais jėjęs kurion nors pirkion krinta ant žemės, 
o vaikai sulipa ant jo ir vienas ant kito. Tada prišoka Si- 
daras ir, imdamas viršutinį nuo suvirtusios vaikų krūvos, 
muša jį lazda. Taip Sidaras apmuša visus vaikus. Po to 
visa Lašinio gauja lenda po pečiumi lašinių vogti (Šiau- 
rės Lietuva, LtAd 1940 nr. 61. Gal tai bus nublukusi Lašinio 
ir Kanapinio (Sidaro) kovos vaizdavimo liekana.— J. B.). 

Aiškinimas. Visos tos kalbos apie Lašinskio ir 
Kanapinskio kovą, dabar naudojamos tik iš vaikų pasijuok- 
ti arba viens kitą apgaudinėti, seniau galėjo reikšti žiemos 
demono kovą su pavasariu ir pastarojo laimėjimą (plg. 
Spamer 54—57, Sartori III 120—21). Lenkiškos pavardžių 
galūnės „-skis“ galbūt atsirado norint sąmoningai pabrėžti 
tų būtybių bajoriškumą, vadinasi, ne prasti rungiasi. Au- 
tentiškų žinių apie Lašinskio ir Kanapinskio kovos atvaiz- 
davimą Užgavėnių vaikštynių metu dabar maža beturime, 
tačiau galima manyti, kad persirengėlių Lašinskiu ir Kana- 
pinskiu seniau galėjo būti gausiau.— Studentai šauliai 
1936—37 m. Laisvės Alėjoje Kaune surengė Užgavėnių 
vaikštynes, vaizdavo Lašininio ir Kanapinio dvikovą, visa 
tai sukėlė daug dėmesio ir buvo spaudoje plačiai aprašyta 
(su nuotraukomis). 

3. PASILINKSMINIMAI 


Aiškinimas. Užgavėnių vakare visi persirengėliai 
ir šiaip kaimo jaunimas susirenka vakaronės pas vieną 
kurį ūkininką (seniau kaimo smuklėje), kur visi kartu „už- 
sigavi“: valgo ir geria, dainuoja ir šoka, visokių išdaigų 
prasimano. Visa linksmybė trunka iki pusiaunakčio, kada 
prasideda gavėnia, tačiau jaunimas dažnai patriukšmauja 
iki ryto: pavožia gaidį po duonkubiliu, kad negiedotų, arba 
kaltė suverčiama „zvanininkui“, kad tas užsimigęs, užmir- 
šęs paskambinti, tad neretai išsiskirsto tik auštant, jei pa- 
maldi šeimininkė svečių pusiaunaktį neišprašo. Merginos 
atsineša užkandžių — riebių „bapkų“, bernai parūpina gėri- 
mo — alaus ir degtinės. Be muzikos irgi neapseina. Tad 
Užgavėnės senoviniame mūsų kaime būdavo riebios ir links- 
mos. Vakaronės metu pramogų netrūkdavo. Be kaukininkų 
išdaigų dar suruošdavo savotiškus vaidinimus. Keletas jų 
bus aprašyta kaip kaimo teatro pavyzdžiai (Plg. Sartori 
III 109, 120). 

132. Apėję visą kaimą, žydai eina į vakarėlį, kuris 
yra pas kurį nors kaimo gyventoją. Ten nuėję šėlsta: žydai 
veda šokti savo žydes ir kitus vakarėlio dalyvius. Išvedę 
šokti ne žydą, nutepa suodžiais rankas ir veidą, kurių turi 
prisipylę pilną pirštinę ar kojinę. Taip dūksta iki pat vaka- 
rėlio uždarymo (Papilės ir Akmenės apyl., LTA 1141/24). 

133. Vienas vaidintojų nuduoda katiną, kitas — sviesto 
sukėją, pastarajai neapsižiūrėjus,katinas apverčia ją su visa 
grietine (Įdomų šio vaidinimo aprašymą žr. NjRm 1937 
nr. 4—5, tas pats ŪkPt 1940 nr. 5). 

134. Kaipo juokas buvo pasigaunamas „kaulo kabini- 
mas“. Darydavo šitaip: viename gale siūlo pririša kaulą, o 
kitame kabliuką ir tą kabliuką nejučiomis užkabina ant apy- 
kaklės žmogui, apie kurį žinoma, kad duodasi būti pajuo- 
kiamas, kad už tai nepyks. Vaikinas su kabliuku vaikščioja, 
šoka, meilinasi merginoms. Visi juokiasi ir jis juokiasi. 
Atsitinka, kad tas, kuris užkabino, pats nešiojasi kauliuką — 
mat jam kitas užkabino. Juokų darosi pilna gryčia. Kai vėl 
išeina šokti, tai šoka visi ir iš visų pajėgų. Tokiam šokiui 
duodamas vardas „Šambaro talka“ (Pašušvys, Katkus 
167). 

135. Per Užgavėnes stengdavosi turėti daug kiaulės 
kojų, kurias išvirus valgoma, o kauliukai kraunami į vieną 
vietą. Vakare jaunimas susiskirsto į dvi grupes ir viena 
grupė išsirenka vyrą, kuris tuos kauliukus po vieną turės 
sunešioti ant aukšto nesusijuokęs. Jei jis susijuoks, tai jo 
grupė pralaimės sutartą sumą pinigų ar tam tikrą kiekį 
degtinės, jei ne — tai tiek pat išloš. Kauliukai dedami į 
maišą, keli kelia ant pečių, kiti trukdo ir t. t. Žinoma, daž- 
niausiai pralošia nešiotojo grupė, nes kauliukų daug ir sun- 
ku nesusijuokti visų juokinamam (Upyna, Tauragės aps. 
Užr. A. Normantas). 

136. Užgavėnių vakarą keli vaikinai susitaria eiti laši- 
nių vogti. Bevagiančius paprastai sugauna ir taip nubau- 
džia: išprausia suodžių vandeny ir, surišę už nugaros ran- 
kas, paleidžia. Tebedaroma (Reistrų km., Šilalės v. Užr. 
Z. Kungys). 

137. Pasiima kibirą vandens ir užsineša ant aukšto. 
Po to pasivadina kitą, įduoda jam į rankas rėtį ir liepia lauk- 
ti — jam perkošiąs bites. Užlipa vėl ant aukšto ir tą, laikantį 
rėtį, aplieja vandeniu. Prieš keletą metų dar buvo daroma, 
dabar išnykęs paprotys (Šilalė. Užr. A. Pokvytytė). 

138. „Bernai pradeda kepti genelius. Kuris 
nori savo mergužėlę pasodinti už stalo, tai atsisėda vidury 
pirkios ant kulbės. „Kepu, kepu genelį“ — pradeda. „Ar 
ilgai kepsi?“ — klausia kitos iš šalies. „Kol mane pabučiuos 
Dervino Zabelkutė veidan.“ Jeigu išvardinta mergaitė priei- 
davo ir pabučiuodavo į veidą, tai gaudavo gerti ir valgyt. 
Ir taip bernai pasirinkdavo sau merginas. Pasitaikydavo 
mergaičių „unaravų“ — nebučiuodavo veidan, tai už tai ne- 
gana kad jos negaudavo pasėdėti už stalo, bet dar tokioms 
parodydavo „gervę“, kuri savo snapu atkuldavo joms nuga- 
ras, arba rodydavo smertį, kuri aptašydavo joms šonus, 
ir vargšės su ašaromis turėdavo apleisti karčiamėlę “ (Drus- 
kininkai, LtUk 1940 nr. 6). 

Aiškinimas. Toks viešas merginų pasirinkimo bū- 
das, kuris Lietuvoje retai minimas, labai panašus į vakarų 
Vokietijoje daromas „merginų varžytines“ (vok. Mailehen), 
kurios atliekamos dažniausiai gegužės | d., bet taip pat 
ir Užgavėnių metu (Žr. Sartori III 109 išn. 77 ir 183 išn. 
67). 

139. Kita jaunimo suėjimų pramoga vadinasi „Kume- 
liuko kriksztinos“. Klieriko A. Baranausko ranka užrašy- 
ta: „Priesz Grebeniczias merrgos susideda pinigu ,perrka 
aretkos,— szutina ir sugruda su aguonom ir kanopem, ir 
su medum; ir sumusza kamukuos wadina czwi(11)kinu — 
arietku suwirina su medum — ažupraszo jaunimu (bernus). 
Te atoji ir iszgeri aretku, kožnas stato po gorciu ir par nokti 
ir unt ritojaus geria perdien ketdami kumelukuj krikszti- 
nas“ (Iš Kossarzewskio „Lituanicos“ (1857—1863) p. 
289 a, atspaudė „Tautosakos darbai“ III 147. Kodėl toks 
išgėrimo pavadinimas, lieka neaišku. Tarmė rodo į rytų 
Lietuvą — Anykščius. J. B.) . 


4. UŽGAVĖNIŲ VALGIAI 


Aiškinimas. Besiartinant septynias savaites trun- 
kančiai gavėniai, kuri seniau būdavo labai sunki („sausa“), 
Užgavėnėse būdavo stengiamasi daug ir riebiai prisival- 
gyti, kad lengviau būtų gavėnią pakelti. Seniau tas gausus 
valgymas greičiausiai turėjo tikslą pažadinti derlingumą 
bei vaisingumą (plg. Geiger 164). 

Užgavėnės nėra bažnytinė šventė, tačiau kai kur tą 
dieną švęsdavo, t. y. nedirbdavo sunkių darbų, buvo užsi- 
ėmę valgių gaminimu ir valgymu, toliau įvairiomis pramo- 
gomis: kaukininkų vaikštynėmis, važinėjimu ir svečiavimusi, 
pagaliau pasilinksminimais, su dainomis, šokiais ir vaidi- 
nimais. 

140. „Užgavėnės — linksmybės diena. Nuo pat ryto ke- 
pama, verdama įvairūs riebūs valgiai ir valgoma 9—12 kar- 
tų. Po pietų darbai jau nebedirbami. Pelenų diena taip pat 
nedarbo diena, tik dvaruose iki pietų dirbdavo“ (Padu- 
bysys. GtKt nr. 5, p. 210). 

141. „Kurie Užgavėnes nešvenč, tiems tą metą didis 
ištrūkis pasidaro: ar gyvulys pakrint, ar namiškiai kokia 
limpama liga suserg, arba javams prastas metas yra, nors 
aplinkiniai kaimynai gerą metą tur. Dabar daugumas švenč 
pelenų seredą vietoj Užgavėnių“ (Klaipėdos apyl., TD III 
25 nr. 234). 

142. „Užgavėnėse reikia daug sykių valgyti, ir vis mėsą. 

Šeimininkės susirūpinusios: reikia mėsos virti tiek, kad 
užtektų ir neliktų. Užgavėnių vakarą moterys prašyti pra- 
šo, kad šeimyna daugiau mėsos valgytų, nes likusioji nuo 
Užgavėnių mėsa per gavėnią suges, per Velykas niekas jos 
nevalgys “ (Pašušvio apyl., Katkus 166.— Kitur, pvz., apie 
Tverečių, yra priešingai — atsigavi Užgavėnių valgiais Ve- 
lykų rytą.). 

143. Užgavėnių dieną reikia kiekvienam būtinai dvyli- 
ka kartų valgyti mėsiškus valgius (Baisogala, Keturva- 
lakiai, Salakas, Dusetos, Švenčionys, Tverečius, Gervė- 
čiai, Viduklė, Plokščiai). 

144. Užgavėnėse valgo mėsą dvylika kartų, kad jos 
turėtų per visus metus, t. y. per 12 mėnesių (Dusetos, LTA 
14/63). 

145. Per Užgavėnes valgo devynis kartus (Tauragė, 
Mažeikiai, Girkalnis, Raseiniai). 

146. Jau nuo ryto šeimininkės pradeda kepti blynus, 
virti mėsą, dešras, nes reikia privalgyti sočiai ir riebiai, 
kad per visą gavėnią nebesinorėtų mėsos. Užgavėnių dieną 
reikia valgyti 9 kartus (Papilės ir Akmenės apyl. LTA 1141 / 
24). 

147. Sekmadienį prieš Užgavėnes reikia valgyti šešis 
kartus, pirmadienį — aštuonis, o antradienį dvylika kartų, 
kad žmogus per visus metus būtų riebus ir stiprus (Šven- 
čionys, LMD I 627/41). 

148. Pirmoj Užgavėnių (savaitės) dienoj valgo tris 
kartus ir visus labai sočiai, ką tik turėdami, antrojoj dienoj 
valgo šešis kartus, o trečiojoj — dvylika. Visi buria: kas so- 
tesnis Užugavose, tas visus metus bus sotus ir visų galų 
turės (Tverečius, LMD I 475/3— 151). 

149. „Prieš užgavėninę dieną valgoma devynis kar- 
tus, o Užgavėnėse — dvylika kartų. Todėl tai dienai visi 
pasistengia daug riebių valgių pasitiekti. Ypač mėgiamas 
šiupinys, kopūstai, vėdarai, blynai, dešros ir pyragaičiai“ 
(Žemaitija, Trm 1933 nr. 9). 

150. Per Užgavėnes kiekviena šeimininkė stengiasi 
pagaminti riebių valgių. Svarbiausias valgis — šiupinys, 
verdamas iš kruopų, žirnių, miltų, lašinių ir įvairių priesko- 
nių. Svarbiausia, šiupiny yra kiaulės uodega, kurią radusis 
pirmiau ves (Nevočių km.), ar atiduoda piemeniui, kad 

kiaules geriau ganytų (Balsių km.). Tuojau po pusryčių 
kepami blynai, bulviniai ar iš miltų. Paprastai tą dieną val- 
goma dvylika kartų (Šilalė. Užr. P. Joga). 

151. „Dicker Erbsenbrei mit Speckstūcken (Szuppi- 
nis) wird zu Mittage gegessen “ (MžL., „N. Pr. Prov-Bl.“, 
1848, VI,224.) 

152. „Szupinis gabes zu Fastnacht und zwar mit 
gerauchertem Schweinskopi; dagegen war Szaltenos voll- 
standig unbekannt“ (MžL. „Altpr. Monats.“: XXVI, 1889, 
496). 

153. „Am Fastnachtstage. .. aut jedem Tische Szuppi- 
nis (Brei von weissen Erbsen, mit Kartofieln) mit gerau- 
chertem Schweinskopi prangt.“ MžL., „Globus“, XXII 239). 

154. Šventei valgis buvo šiupinys (Paskalviai, TD III 
37 nr. 351). | 

155. Užgavėnes reikia švęsti ir šiupinį su kiaulės mėsa 
valgyti (Klaipėdos apyl., TD III 25 nr. 234). 

156. Šiupinį virdavo: įdeda daug mėsos, miežinių kruo- 
pų, šabalbonų ir išverda košę. Riebus būdavo ir valgydavo 
jo 10 sykių į dieną. Vakare kepdavo blynų (Žemaičių Nau- 
miestis, D II 16. Užr. Media. Pa., 1949). 

157. Užgavėnių dienai ruošia visus mėsiškus valgius: 
pusryčiams kumpį su kopūstais, pietums lašiniuočius arba 
laistytinius (smulkiai aprašytas jų gaminimas), vakarienei 
kepa pampuškas. Visų tų valgių gaminama tiek, kad dar 
gerokai liktų, todėl gulti einant (apie pusiaunaktį) nesunku 
gerai prisivalgyti. Jaunieji, grįžę iš „žydų“, valgo ir pary- 
čiais, mat yra sakoma, kad kol negulę, tai gali (mėsiškus 
valgius) valgyti. Per Užgavėnes stengiamasi valgyti penkis 
kartus (Žagarė, LTA 1293/93. Užr. J. Marcinkus 1937 m.). 

158. Per Užgavėnes valgo 9 sykius. Tą dieną valgo 
gana riebiai. Užgavėnių valgiai — blynai ir šiupinys, prie 
šiupinio būtinai turėdavo būti išvirta kiaulės galva (Tau- 
ragė, LTA 1284/257. Užr. V. Butkus 1937 m.). 

159. Šeimininkės verda šiupinį ir kunkį. Šiupinys 
Laukuvos v. yra kruopų košė, verdama su gaidžio mėsa 
(pasturgaliu). Kunkis (Viekšniuose vadinama sutinė) ver- 
damas iš bulvių, kurios nuskutamos ir šutinamos, vėliau 
pridedama mėsos ir prieskonių (Šilalės apyl., GtKr nr. 29 
p. 137). 

Aiškinimas. Mėgiamiausias Užgavėnių valgis da- 
bar yra pasidarę įvairūs blynai, kurie užėmė senojo 
šiupinio vietą. 

160. „Jau dabar laukėme tiktai Užgavėnių; ale pirma 
to laukėme riebiojo ketvergo ir panedėlio, nes mama žadėjo 
blynus kepti; tos dienos sulaukus, taip ir buvo. Per Užga- 
vėnes labai gerai buvo, ko tik norėjom, galėjom valgyti, 
nes visko buvo pristeliuota “ („Katalikas“, nr. 7, Chicago 
1902). 

161. Užgavėnių dieną kepa daugiausia blynų, valgo- 
ma devynis kartus (Mažeikiai, LTA 1313/72). 

162. Užugavos blynus palikdavo net ligi vakarienei — 
taip daug prikepdavo (Antazavė, LTA 1418/577). 

163. Valgiai riebūs, vakare būtinai turi būti blynai, ir 
valgoma ne mažiau kaip devynis kartus (Trm 1936 nr. 8). 

164. „Svilienė iškepė blynų, valgėme; paskiaus davė 
šiupinį ir tą perėmėme“ (Skapiškis?, Palangos Juzė, p. 58). 

165. Pietums kepama ponpočkos (blynai), jie įmaišius 
rauginami visą parą (Žemaitija, GtKr nr. 29, p. 137). 

166. Užugavose rasalką verda, visas tris dienas, vis 
dėl viralo, t. y. kad viralai-daržovės gerai derėtų (Tvere- 
čius, LMD I 475/3—206). 

167. Užugavose nereikia virt viralus, tik rasuolka, nes 
nederės (daržovės) (Švenčionys, LTA 796/48—53). 

168. „Vakarienė — visada baltai užbaltinti lokšiniai. 
Mat mėsa, devynis sykius valgyta, jau nebededama, o sal- 
dūs lokšiniai dar randa vietos“ (Pašušvio apyl., Katkus 
167). 

169. Apie Uteną Užgavėnėse gamina lakšinius ir val- 
go vakare po kitų valgių (ŪkPt 1933 nr. 8). 

170. Užgavėnėse prisivaišina gardžių papločių, vėdarų 
ir lašinėčių pyragaičių ir sočiai prisrėbia riebios žemaitiškos 
putros (Šaukėnai, UkPt 1934 nr. 6). 

171. „Užgavėnių antradienį pavakarį Druskininkų kai- 
mas skendo riebių „bapkų“, kumpių ir dešrų kvape. Kiek- 
viena motulė stengėsi savo dukrelei ko skanesnę „bapką“ 
iškepti, kad iškilmingoj puotoj nebūtų gėdos... Kaminoko 
karčiamėlėj lūžta stalai nuo „bapkų“, kumpių ir alaus ąso0- 
čių... Prasideda puota. Bernų gėrimas, mergų užkan- 

džiai... Tada išgėrėm septynias bačkutes alaus ir dvylika 
gorčių arielkos “ (LtŪk 1940 nr. 6). 

172. Per Užgavėnes valgo grybus, kad per visus metus 
geriau suvirtų grybai ir kad būtų minkšti (Dusetos, LTA 
14/329). 

173. Per Užgavėnes mindo kepures, kad vasarą geriau 
augtų grybai (Dusetos, LTA 14/328). 

174. Užgavėnėse reikia išsivirti pernykščių lašinių arba 
šiaip mėsos, tai tais metais bus stori lašiniai, taipogi ir skal- 
sūs (Dusetos, LTA 56/91). 

175. „Šeimininkės Užgavėnių rytą išverda mėsos, dešrų 
katilą: visi valgo, kiek nori ir kada nori. Pavakary verda 
pumpuškas — raugintas, gerų miltų tešlos apvalias bulku- 
tes meta į verdančius taukus, pavirinus išgriebia ir valgo 
šiltas arba ataušusias. Vėlai vakare verda makaronus su 
pienu“ (Pakruojis. GtKr 1935 p. 264). 

176. Užugavose turi būti skanus alus ir degtinė gerai 
pasaldyta. Sako: jauniesiems vis duoda saldžiosios arielkos 
Užugavėnėse (Tverečius, LMD I 475/3—156). 

177. Iš pirties parsiritina bačkutę apyninio, kuris jau 
beveik nuo Kalėdų rūgo, putojosi, prašėsi „į sveikatą“. Tuo 
alum vaišinami visi Užgavėnių sveteliai. Kiekviena šeimi- 
ninkė jį saugo, kad būtų nenuskobęs, t. y. nenustojęs smar- 
kaus skonio ir kvapo (Žemaitija, GtKr nr. 29 p. 137). 

178. Per Užgavėnes stengiasi negerti vandens, tada 
per visus metus netroškins (Aukštadvaris, LTA 723/113— 
124). 

179. Jaunime Užgavėnėse mergaitės turi būti daug 
linksmesnės kaip berniukai, Velykose — priešingai. Berniu- 
kai džiaugiasi mergaitėmis: „Ot,— sako, — šiandien su geru 
kąsneliu užsigavėjau.“ Kiti vėl skundžiasi: „O man,— sa- 
ko,— silkelės, kaip regis, reiks visus metus čiulpti“ (Tvere- 
čius, LMD I 475/3—159). 

180. Kai Pelenų (Užgavėnių?) dienoj sėdies vakarie- 
niauti, tai jei nematai savo šešėlio, tada tais metais mirsi. 
Šešėlis yra žmogaus dvasia (Liškiava, LTA 374e/3111). 

181. Kada užsigavi, tai šeimininkas sako: „Mes užsi- 
gavim, tegul užsigavi mūsų bėdos ir nelaimės.“ Pataiko, 
kad paskutinis valgis būtų pautienė (kiaušinienė), kad dar 

kiek ir liktų, kad visko nesuvalgytų,— tada bus dėslios 
vištos (Tverečius, LMD I 475/3—153). 

182. Užsigavėjus sakoma: „Tegul bus Dievui ant gar- 
bės, už dūšeles čysčiuj kenčiančias“ (Šiluva, LMD I 144/ 
36). 

183. Atėjus dvyliktai valandai, viskas nuščiūdavo ir 
užgiedodavo giesmę „Kurs kentėjai“ (Tauragė, LTA 1609/ 
24()). 

184. Gaidys yr ženklu pusiaunakčio, dėl to Užgavė- 
nioj, nenorint žinot adynos, pakiša gaidį po duonmaišiu 
(kubilu) ir pagavi (užsigavi) jau auštant (Žemaitija, LMD 
I 853/24). 

186. Užugavose labiausiai saugodavo, kad neapvirst in- 
dai ant stalo, tada kurmiai daržą knisa (Tverečius, LMD 
I 475/3—161). 

187. Katras palieka valgymas (mėsa, dešros, svies- 
tas), tai padeda net Velykoms, kad po paties valgymo būtų 
vėl atsigavėti (Tverečius, LMD I 475/3— 151). 

188. Užgavėnių dieną bičiuojamasi: sueina bičiuliai, 
pabaliavoja, tai bitės einasi (Girkalnis, LTA 1451/14). 


5. BŪRIMAI SU UŽGAVĖNIŲ VALGIAIS 


Aiškinimas. Su Užgavėnių valgių liekanomis da- 
roma daug būrimų, nes tikima, kad juose glūdi tam tikra 
magiška jėga. 

189. Per Užgavėnių vakarienę tyčiomis pridaro daug 
duonos kandamų kąsnių, juos surenka, sudžiovina ir pade- 
da. Jie vaistai: vasarą, kai gyvulio žaizdoj prisiveisia kir- 
mėlių, duoda tos duonos ėsti ir iškrinta visi kirminai (Liš- 
kiava, LTA 374c/1437c). 

190. Po Užgavėnių vakarienės reikia gaspadoriui pa- 
imti spirginys, užmauti ant šypo ir duoti kiekvienam — jei 
niekas jau neims, tai pelės šiaudų nekapos, bet jei kas dar 
paprašys, tai pelės šiaudus sukapos (Kabeliai, MLD I 189/ 
1). 

191. Nuo Užgavėnių likusia virta mėsa reikia (sėjant) 
pasitrinti nagai, tai paukščiai neles grūdų (Leipalingis, 
LTA 1436/210). 

192. „Kanapes ir kviečius sėjant, sėjėjas pasitepa tais 
lašiniais savo rankas, — sako, žvirbliai pasėtų javų nelesą “ 
(Dzūkija, MsLk 1940 nr. 5). 

193. Užgavėnių vakarienės lašinių palieka patepti jau- 
čių kaklams, kad (vasarą ariant) jaučių kaklai nenugestų 
(nenusitrintų) (Suvalkija, LMD I 479/3—5). 

194. „Dzūkijoj valgydami Užugavose lašinius, palieka 
gabalą nesuvalgę. Tais lašiniais tepa ariamų jaučių jungo 
nugadintus pečius, kad greičiau gytu.“ (MsLk 1940 nr. 5). 

195. Kai lieka nuo Užgavėnių vakarienės mėsos, tai ją 
padeda pavasariui: kai eina arti, tai ta mėsa ištepa noragą, 
tada nesti usnių (Salakas, LTA 1486/532.— Plg. Sartori 
III 113). 

196. Užgavėnių vakare šeimos galva (arba vyriausias 
šeimos narys) ištepa visų namiškių pirma kojas, paskui 
ir rankas kiaulienos košeliena, tada nereiks bijoti gyvatės 
įkirtimo per visus metus, nes kiaulė taipogi nebijo gyvatės 
nuodų. Šeimininkas pats sau negali išsitepti, tai turi pada- 
ryti jo žmona arba motina. Išteptas kojas ir rankas neplau- 
na iki Pelenų dienos ryto (Antalieptė, LTA 1693/202). 

197. Kai užsigavi ir lieka nesuvalgytos mėsos, ta mėsa 
reikia ištrinti delnai ir apglostyti gyvuliai — tuos metus 
gyvatė gyvulių nekąs (Daugėliškis, LMD I 272/1—4). 

198. Palikusį nuo Užgavėnių vakarienės viralą ir mė- 
sos skystimą supila kartu, prideda daugiausia rugiamil- 
čių ar kitokių miltų, pakepa bandukes ir jas padeda. Šių 
bandelių duoda tik kiaulėms pirmą Velykų ir pirmą Sekmi- 
nių dieną, kad nepultų (nekristų) kiaulės. Pasakotoja sako, 
kad senuose laikuose kiaulės taip nepuolė, kaip dabar, nes 
dabar žmonės bandukių nekepa (Liškiava, LTA 374d/ 
2308.— Plg. Sartori III 114). 

199. Šeimininkės, norėdamos, kad jų vištos gerai dėtų 
kiaušinius, per Užgavėnes, kai valgo užsigavėdamos, tai su- 
renka to valgio trupinius, suminko su tešla ir išdžiovinę 
padeda, o Velykų pirmą dieną duoda vištoms lesti (Kreke- 
nava, 1937. LTA 1322/162). 

200. Per Užgavėnes visas tris dienas visų valgių lie- 
kanas pila vienon vieton. Vėliau iš to būva geri vaistai gy- 
vuliams nuo visų ligų (Aukštadvaris, LTA 1406/540). 

201. Kai per Užgavėnes pavakarieniauji, reikia išsi- 

krapštyti dantis ir trupinius susirišti lopinukan, tai kai pir- 
mą Velykų dieną eini bažnyčion, reikia tas lopinukas užsi- 
dėti už ančio, tai matysi visas raganas (Liškiava, LTA 
274e/3128). 

202. Per Užgavėnes valgyto sūrio gabalėlį reikia pasi- 
dėti pirmai Velykų dienai. Tada užlipk ant vargonų ir įsi- 
dėjęs tą sūrio gabalėlį į burną žiūrėk į moteris, esančias 
žemai bažnyčioje: jei kuri moteris yra ragana (apragano- 
janti karves), tai ant jos galvos pasirodo milžtuvė (Šila- 
votas, LTA 1429/21). 

203. Užugavų sūrio reikia kišenėj turėti. Sako: „Aš 
turiu sūrio, tai tada matau visus čėrauninkus“ (Dusetos, 
LTA 1418/720). 

204. Po Užgavėnių vakarienės piemenys ruginių šiau- 
dų ryšeliu suriša visus nemazgotus šaukštus, peilius ir sam- 
tį, ir palieka juos per naktį ant stalo, — tada vasarą ganant 
nesiskirstys gyvuliai, bus krūvoje, neiškriks po mišką (Lei- 
palingis, LTA 1436/211; Liškiava, LTA 374/2308, 2668; 
Alytus, LTA 773/326). 

205. Suriša visus šaukštus, samčius ir kaulus ir pasta- 
to kampe, kur stovi per visą naktį (Liškiava, LTA 374/ 
3138). Gyvuliai neiškrinka ir parginus kiekvienas pareina 
į savo namus (Liškiava). 

206. Riša kartu ir kačergaitę (Kabeliai, LMD I 189/ 
1; Liškiava. LTA 374/1440). 

207. Suriša piemenio diržu (Leipalingis) arba savo 
juosta ir ant rytojaus turi tas pats piemuo atrišti (Kabe- 
liai). 


6. SPĖJIMAI Iš UŽGAVĖNIŲ ORO 


208. Jei per Užgavėnes sausa, tai sėjant reikia būti 
atsargiam (Plungė, LTA 1480/705). 

209. Jei Užgavėnių diena saulėta, pavasarį reikia anksti 
sėti (Kalvarija, Telš., LTA 709/50). 

210. Jei per Užgavėnes nepagada ir drėgna, tą metą 
gerai augs javai ir bet kur pasėti (Ylakiai, LTA 1480/704). 

211. Jei Užgavėnių saulė anksti pasirodo, tai derės 
anksti pasėti linai, jei vėliau — tai vėlyvi derės, o jei saulės 

nebus, tai linų nors nesėk — vis tiek nederės (Valkininkai, 
LMD III 196/2—22). 

212. Jei Užgavėnių dieną ant stogo yra sniegas, tai ir 
Velykos bus su sniegu (Imbradas, LTA 1048/61—82). 


7. SPĖJIMAI APIE VEDYBAS 


Aiškinimas. Kai kurie spėjimai apie vedybas, pap- 
rastai daromi Kūčių vakare, daromi ir Užgavėnėse. 

213. Užgavėnių vakare reikia sušluoti iš visų kertelių 
šiukšles, išnešus išpilti ir klausytis, kur šunes loja,— tai 
iš tos pusės bus piršliai (Švenčionys, Kabeliai, Suvalkija, 
Linkuva). 

214. Reikia tris kartus apeiti aplink pirkią ir klausy- 
tis, iš kur šunes loja: jei iš rytų — po Velykų atvažiuos ber- 
nas, jei iš kitur — našlys (Merkinė, LTA 73a/252). 

215. Užgavėnių vakare mergos eina iš kiemo malkų 
glėbį atnešti, parnešusios skaito pagalius: jei būna poros, 
tai per tuos metus ištekės (Leipalingis, LTA 610/20. Taip 
daro per krikštus (ar pusiaugavėnį) (Veisiejai, LTA 208/ 
82—2 ir 206—2). 

216. Jei malkos būna po porą, tai merga nueina už ber- 
no, o jei lyka — už našlio (Liškiava, LTA 374/2635). 

217. Užgavėnių vakarą mergos skaito tvoros strakuo- 
lius ir sako: „Tuinas, tuinelis, tuiniščis. ..“ Jei paskutinis 
strakuolis lieka tuinelis — tai jaunikis atvažiuos piršliuos, 
jei tuinas — tai pasenęs bernas, o jei tuiniščis — tai našlys 
(Leipalingis, LTA 610/21). Arba: tuinas — apsives su ber- 
nu, tuinelis — su našliu (Suvalkija, LMD I 479/3—9). 

218. Užgavėnių dieną mergina, norėdama žinoti, iš 
kur atvažiuos piršliai, muša kumpio kaulus į tvorą,— iš 
kurios pusės pradeda šunes loti, iš ten atvažiuos piršliai 
(Kapčiava, Seinų aps., LTA 606/165). 

219. Per Užgavėnes po vakarienei mergos išeina su kau- 
lais ir pabarškina, — iš kurios šalies šunes suloja, iš to šono 
svotai atvažiuos (Leipalingis, LTA 610/22). 

220. Mergaitės, nugraužusios Užugavose kaulą, muša 
su juo į kiemo vartus ir klausosi: iš kurio krašto išgirs šunis 
lojant — iš ten reikia laukti Velykose piršlių (Dzūkija, MsLk 
1940 nr. 5). 

221. Per Užgavėnes mergaitės paima tris lėkštes: į 
vieną įpila žemių, į antrą įdeda žiedą, o į trečią — rūtų vai- 
niką. Užriša vienai akis ir paveda toliau, reikia sugrįžti 
ir rinktis lėkštę. Jei nutvers už lėkštės su žiedu, tai po Velykų 
ištekės, jei už lėkštės su vainiku, tai liks senmerge, jei už 
lėkštės su žeme, tai po Velykų mirs. Tebedaroma (Šilalė). 

222. Per Užgavėnes suskinama vyšnių šakelių ir, pa- 
ženklinus kuri kieno yra, pamerkiama į vandenį. Kurio ša- 
kelė ligi Velykų pražysta, tas greitai ves ar ištekės; kurio 
tik lapai teišsiskleidžia, tai šiais metais dar nesusituoks; 
o tas, kurio sukraudavo žiedus ir Velykų rytą nubirdavo, 
tas netrukus mirs. Burtas tebežinomas (Nevočių km., Šila- 
lės v.). 


8. KAS UŽGAVĖNĖSE REIKIA DARYTI (DIRBTI) 


Aiškinim as. Užgavėnių diena nėra šventė, tačiau 
tą dieną daugybė darbų draudžiama dirbti, kiti priešingai — 
patariami ar skatinami daryti. 


a) Pasivažinėjimai 


223. Visoje Lietuvoje plačiai yra Žinomas paprotys, 
kad Užgavėnių dieną reikia važinėtis rogėmis, tada atei- 
nančiais metais gerai užderės linai, turės ilgą pluoštą. Va- 
žinėjasi visi: vyrai ir moterys, suaugę ir vaikai. Tas papro- 
tys daug kur randamas: žr. Sartori III 100 išn. 45, Geiger 
162, Wuttke 98, Toeppen 68, Grimm III 492(5) — apie lie- 
tuvius, Boeckler-Kreutzwald 79 — apie estus, Bezzenber- 
ger Litauische Forschungen 79 (Priekulė ir Liobartai). 

224. Važinėjantis reikia stengtis kuo toliausiai nuva- 
žiuoti — tuo didesni augs linai (Raseiniai, Biržai, Šiauliai, 
Šiaulėnai, Žemaičių Kalvarija, Tauragė, Šilalė, Betygala, 
Antazavė). 

225. Kad būtų ilgi pasėliai, reikia toli Lašinskį ginti 
(vyti), t. y. Užgavėnių dieną toli važiuoti (Šalčiai-Telš., 
LMD I 194/4). 

226. Užgavėnių dieną reikia važinėtis toli ir ilgai, tai 
turėsi daug ir gražių linų (Švenčionys, LTA 339/99a). 

227. Kas Užgavėnių dieną toli eina ir daug važinėjasi, 
to pasėlė graži ir ilga paaugs (Plungė, LTA 1480/665). 

228. Per Užgavėnes išvažiavus pasivažinėti, reikia 
važiuoti stačiam, kad linai dideli augtų (Šešuoliai, LTA 
600/180—57). 

229. Užgavėnėse visi rūpindavosi ir tebesirūpina pasiva- 
žinėti. Kuris Užgavėnėse užmirštų tat padaryti, Velykose 
pėsčias turėtų namo žingsniuoti. Užgavėnėse iš rogių iš- 
virtus ir linai geriau augsią. Važiuoja atokiau gyvenančių 
giminių atlankyti. Jaunimas važinėdavosi ir be arklių — 
rogėmis ir rogutėmis nuo kalnų, kur kartais ir kelių kaimų 
jaunimas susirinkdavo (Dusetos, XX a. 1938 nr. 47). 

230. Kapsai Šunskų apyl. važinėdamiesi dainuodavo: 
„Tėvelis povelių nelaikė, po laukus (laukelius) išvaikė“. 
Važinėjasi, kad arkliai rankuotųsi (rankon eitų) ir linai 
augtų (MsLk 1940 nr. 5). 

231. „Užgavėnes švęsdavo utarnike nuog pietų. Jau- 
nuomenė arba jaunieji žmonės, pakinkę jauniausius arklius, 
tolimas keliones darydavo — juo toliau važiuodavo, juo 
ilgesni linai užaugdavo tame mete. Seredoj važiuodavo 
senieji savo Užgavėnių kelionę, vyriausiai ant apsilanky1no 
prie genčių “ (Paskalviai, Klaipėdos aps. TD III 37 nr. 
351). 

232. Pavakariu visi važiuodavo rogėmis pasivažinėtų. 
Pasivažinėjimui važiuoja dveigiu arkliuku, kuris dar nei 
karto nėra važinėtas. Prisėda pilnos rogės bernų ir mergai- 
čių ir lekia per kaimą, kiek tik arklys gali. Kartais ir ap- 
virsta, bet tai niekai, tai linai geriau derės, jie iš dirvos lau- 
kan virs (Kupiškis, MsRt 1936 nr. 16). 

233. Užgavėnių dieną reikia aplink savo laukus apva- 
žiuoti, tai linai augs ir paklotų jų vėjas nesutaršys (Kales- 
ninkai, LMD I 474/456). 

234. „Apie pietus tėtis pasikinkė kumelius pravažinėti, 
sako: „Važiuosim pasivėžyt, nes paskui linai nederės (ne- 
augs)“. Na, mes visi važiavom, vos tik liko viena mama na- 
mieje: apsukom viso kaimo lauką ir miestelį ir grįžome na- 
mon, nes netoli buvo vakaras “ ( „Katalikas“, nr. 7, Chica- 
go 1902 m.). 

235. Per Užgavėnes važinėjasi, kad linai gerai augtų 
(A. Panemunė, Kauno aps. LTA 407/247—33). 

236. Jei per Užgavėnes daug važinėjasi rogutėmis, augs 
dideli linai (Višakio Rūda, LTA 507/31—7). 

237. Per Užgavėnes važiuoja per linus, kad linai geriau 
augtų (Marijampolė, LTA 381/147— 11). 

238. Užugavose reikia toli važinėti — linai derės (Šven- 
čionys, LTA 796/48—26). 

239. Jei Papelčiuje važiuosi su arkliais pasivažinėti, 
bus geri ilgi linai (Jurbarkas, LTA 748/25). 

240. Užgavėnių dieną važiuoja tolyn viešėti: juo toliau 
nuvažiuosi, tuo didesni bus pasėliai (LTA 486/25—3). 

241. Pelenų dieną juo didesnę kelionę padarysi, juo 
tavo linai ilgesni užaugs (Viekšniai, LTA 1416/6—18). 

242. Apie Užgavėnėse besivažinėjančius sakoma: va- 
žiuoja linus pratęsti (Veliuona); važiuoja linų patempti 
(Raseiniai); linus pratęsė (Šimkaičiai); kad būtų aukšta 
pasėlė — patęsti pasėlę (Žemaičių Kalvarija); linus tęsti ir 
eiti linus tęst (Priekulė ir Lobartai, Bezzenberger t. p. 
79). 

243. Besivažinėjant stengiasi išvirsti arba apversti ve- 
žimą — „bunda“ (samdiniui pasėti linai kaip alga) gerai 
derės (Salakas, Dusetos, Antazavė, Obeliai). 

244. Per Užgavėnes, kai važiuoji pasivažinėti, jeigu 
daugiau sykių išvirsti arba daugiau sykių aplieja, tai to, kas 
veža, geriau derės linai (Surviliškės, LTA 416/32). 

245. Užugavose būtinai reikia apvirst važinėjantis — 
linai derės. Važinėtis uždraudė kun. Kelpšius prieš karą, 
sakė: „Čia negeras atminimas,— kai Kristus pūščioj pas- 
kavojo, tai žydai važiuoti važiavo jo ieškoti“ (Salakas, LTA 
1488/92). 

246. Norint, kad linai būtų stori, tai Užgavėnėse va- 
žinėjant reikia išvirsti ir po sniegą pasvolioti (Antazavė, 
LTA 1418/514). 

247. Jei nori, kad linai gerai derėtų, tai Užgavėnėse 
išvežk bobą ir apversk sniegan arba apipilk besivažinėjan- 
čius vaikus (Barklainiai, Panev. aps., LTA 785/341). 

248. Kad linai gerai augtų, reikia Užgavėnėse šeimi- 
ninkę arba šeimininką sniege pavartyti (Alanta, LTA 1508/ 
297). 

249. Kitos išvirtimo reikšmės: bus geri metai (Dusetos); 
vasarojus bus baltas — lietus neužlis (Onuškis); klosis 
gyvenimas (Girkalnis, Tauragė). 

250. Per Užgavėnes važinėja apkabinėję roges visokiais 
skambaliukais ar nori kuo daugiau sykių virsti, kad vasarą 
javai gerai derėtų (Liubavas, LTA 1446/482). 

251. Užgavėnių dieną pravažinėja dveigius kumelius, 
t. y. pirmą kartą juos pakinko į vežimą (Pakruojis, Alsė- 
džiai, Seirijai). Tada ne tik linai gerai augs, bet ir kume- 
liams išeis į naudą — linus ir kumelius pratęsi į plotą (Gir- 
kalnis, LTA 1451/8). Dar reikia, kad arklį kas aplietų, tada 
jis bus spraunesnis ir pilnai subręs į drūtumą (Gruzdžiai, 
LTA 1301/47). Jei Užgavėnėse važinėsi, tai visus metus 
važinėsi, t. y. turėsi gerus arklius (Dusetos, LTA 14/65 
ir 70c/1066). 

252. Jei turi dar nevažinėtą kumelį, tai reikia su juo 
pirmą kartą važiuoti į tolimą kelionę per Užgavėnes, tai 
augsią dideli linai (Skaistgiris, LTA 1432/242). 

253. Per Užgavėnes pravažiuodavo dvejų metų kume- 
lius, kad jie būtų riebūs. Ir kas toliausiai per Užgavėnes 
nuvažiuodavo, to linai bus ilgiausi. Išvirsti per Užgavėnes 
prijamnastis (malonumas), tai gyvenimas seksis (Žemai- 
tija, LTA 1284/259, užr. V. Butkus, 1937 m.). 

254. Ūkininkai duoda samdininkams pravažinėti ar- 
klius, kad geriau sektųs arkliai (Tryškiai, LTA 1165/40). 

254 a. Užgavėnėse reikia duoti piemenims arklys pasi- 
važinėti, tai linai gerai augs (Tverečius, LTA 339/3—91). 

255. Pirmąkart per Užgavėnes pakinkytas arklys nebus 
naravistas (Taujėnai, Žagarė), bus riebesnis (Kuršėnai), 
nesibaidys (Taujėnai). 

256. „Am Fastnachtstage... werden die junge Pierde 
zum ersten Male angespannt, und es wird mit densleben 
spazieren gefahren, damit der Flachs im folgenden Sommer 
lang wachse“ (MžL, „Globus“, Bd. 22: 239). 

257. Šeimininkai per Užgavėnes stengiasi pravažinėti 
jaunus arklius, nes kitaip jų kupčiai nepirks (Skaudvilė). 

258. Pirmąkart pakinkytą arklį peržegnoja (Pabiržė, 
Bartininkai, Žiežmariai), parūko švęstais žolynais, kad ne- 
patrūktų (Pašilė), parūko ėgliais, tai visada bus sveikas 
(Užpaliai), pakiša po uodega kadugį (Alsėdžiai), pave- 
džioja triskart už nosies (Ylakiai, Mosėdis). 

259. Kas tik atvažiuoja, tai arklius mainos,— kai kitų 
arkliu važiuoja, tai laimingesni metai būna. Kartais žydas, 

iškrovęs autus (medžiagas), duoda arklį pasivažinėt. Kiti, 
kam sekasi geriau gyventi, nenori arklių, savo laimės, sko- 
linti (Tverečius, LTA 475/3— 154). 

260. Užgavėnėse reikia išmazgoti baltinius, o po to 
eiti ant ežero plauti. Išplovus baltinius susidėti į rogeles ir 
važiuoti kur nuo kalno pasivažinėti, — kuo daugiau važinė- 
jiesi, tuo didesni linai auga (Zablotiškės-Švenč., LMD I 
627 /39). 

261. Negana paprasto pasivažinėjimo arkliais ar ro- 
gutėmis nuo kalno, aukštaičiuose dar įtaisoma ant balos 
ar ežero ledo tam tikra važinėjimosi mašina, kai kur vadi- 
nama „čiurkšle“. Prakertama lede eketė, į ją įleidžiamas 
tvirtas baslys, kuris pernakt stipriai įšąla. Tada ant karties 
pamaunami du seni ratai: apatinis pritvirtinamas prie ledo, 
jis turi nesisukti, o prie antrojo pririšamas virvėmis ilgas 
varas (kartis), kurio gale prikabina rogutes. Pora vyrų 
prie varo tvirtagalio priremia pečius, suka ratą, o rogutės 
tik švilpia (UkPt 1940 nr. 5, plg. XX a. 1938 nr. 47). 

262. Užgavėnių dieną reikia ant verpstės (verpsčioko) 
pasivažinėti — linai gerai derės (Seirijai, LTA 464/73— 
46 ir LTA 1741/155). 

263. „Merkinės, Seirijų ir kitų Dzūkijos apylinkių vai- 
kai Užugavose važinėdavosi ant linų verpiamos verpstės, 
kad linai geriau derėtų. Seniau, kai dar nebuvo ratelių, 
verpstės būdavo didelės, sulig piemenio ūgio “ (MsLk 1940 
nr. 5). 

264. Jei per Užgavėnes važinėsies ant verpsčio (mer- 
ginoms) — linai derės (Veisiejai, LTA 208/179—12). 

265. Kad linai derėtų, reikia per Užgavėnes pasivažinėt 
ant verpsčio: marčios turi vežti anytą (Veisiejai, LTA 208/ 
279—9.— Plg. „Į laisvę“ 1942 nr. 40). 


b) Kiti darbai 


266. Užgavėnių dieną reikia eiti į svečius, kuo toliausia 
nuo savo namų suvaikščioti, tai užaugs dideli linai (Žasliai, 
Tauragė, Telšiai, Nemakščiai, Viduklė, Priekulė; Bezz. 79). 

267. Kas Užgavėnių dieną sėdi namie, to pasėlė menka 
tepaaugs (Plungė, LTA 1480/666). 

268. Per Užgavėnes nereikia namie būti, bet važiuoti to- 

li viešėti, tada linai gerai užaugą ir turį labai gerą skarą 
(pluoštą). Kas niekur iš namų nesijudina, tam linai neuž- 
dera (Klaipėdos apyl. TD III 15 nr. 92). 

269. Kokius žingsnius per Užgavėnes darysi, tokie 
ir linai bus (Aukštadvaris, LTA 904/85). 

270. Pusiaugavėny moterys lenton šoka, kad linai derė- 
tų (Suvalkija, LMD I 479/3—16). 

271. Užgavėnėse visi popiet baigia darbus ir daro kluo- 
ne ar beržuose, jeigu jų arti yra, supynes. Visi eina suptis: 
moterys ir mergos — kad linai derėtų, o vyrai — kad arkliai 
šikavotų (laigytų). Dabar daugiausia tik vaikai daro supy- 
nes (Liškiava, Seirijai, Valkininkai). 

272. Kur yra jaunimo, daržinėse prie balkio pririšamos 
supynės. Paprastai yra pririšama dumplikė (karkluba) 
už visų kampų prie balkio. Vieni susėda per vidurį dumpli- 
kės, kiti atsistoję galuose spiria, t. y. siūbuoja. Senieji pa- 
sakoja, kad seniau linguotis, suptis eidavo net seneliai. Su- 
pynes taisydavo kaime kokie du ūkininkai: vienas viename 
kaimo gale, kitas kitame, paskui vienas vieną metą, kitas 
kitą — visi paeiliui. Dabar ta tradicija, kad senieji linguotųys, 
nyksta (Laukuva, GtKr nr. 29, nr. 139). 

273. Mūsų apylinkėje supynes rengia tik per Užgavėnes 
(Skuodas). 

274. Užgavėnėse reikia velėti baltiniai — derės linai 
(Salakas, Kaltinėnai, Alanta, Onuškis, Aukštadvaris, Leipa- 
lingis, Biržai, Vajasiškis, Pakruojis). 

275. Jei Užgavėnėse skalbsi drabužius, tai karvės duos 
daug pieno (Tverečius, LTA 339/3—94). 

276. Jei Užgavėnių dienoje mergaitė nuvažiuoja baltinių 
velėti, tai su tais baltiniais turi pasivažinėti, kad linai dideli 
augtų (žr. 260) (Melagėnai, LMD I 630/11). 

277. Užgavėnėse veja pančius,— sako, arkliai būna rie- 
būs (Aukštadvaris, LTA 1406/538). 

278. Užgavėnėse meta audeklus, — sako, būna greiti 
arkliai (Aukštadvaris, LTA 1406/539). 

279. Užgavėnėse sąšlavų nesemia kokiam skuduran, 
reikia išnešti susėmus kašikan — kad linai derėtų (Liškia- 
va, LTA 374e/2157b). 

280. Užgavėnių dieną šluosto voratinklius, kad ploniau 
linai susiverptų (Dusetos, LTA 14/327). 

281. Kiekviena šeimininkė stengiasi Užgavėnėse kuo 
anksčiausia užkurti krosnį, tada tais metais pirmiausia 
nupjausią rugius (Varėna, Liškiava, Leipalingis). 

282. Užgavėnėse reikia išvežti į lauką nors vieną veži- 
mą mėšlo, — jei neveši, tai atsitiks kokia nors didelė nelaimė 
(J. Balys, Lietuvių liaudies sakmės, I 298 nr. 639, mt. 3331 
iš Rozalimo. Kitą variantą iš Girkalnio paskelbė Dow.— 
Sylw. Podania žmujdzkie, 1 351.— Plg. FFC 30, p. 53—55; 
suomiai ir estai taip daro, vokiečiai draudžia). 

283. Subačiaus apyl., nors jokių darbų nedirbama, 
bet išvežama laukan nors vienas valktis mėšlo, kad javai 
gerai derėtų (MsRt 1940 nr. 16). 

284. Kad javai gerai augtų, reikia Užgavėnių dieną 
išvežti nors vieną vežimą mėšlo (Varniai). 

285. Užgavėnėse sukrauna į roges avilius ir veža bites 
„pravėdinti“. Jei toli ir greitai važiuosi, tai ir bitės toli ir 
greitai lekiančios, visus metus sveikos ir darbščios esančios. 
Senovėje Žmonės taip darydavę, užtat daug medaus turėję 
(Klaipėdos apyl., TD III 10 nr. 19). 

286. Užgavėnėse reikia užpilti ant avilio vandens, tai 
matysi, kai spiečių leis (nepabėgs) (Obeliai, LTA 1635/119). 

287. Užgavėnių dieną reikia mesti skiedrą ant kokios 
nors savo trobos, tai į tą trobą vištos neš kiaušinius (Mar- 
cinkonys, LMD III 181/31). 

288. Užgavėnių rytą (pelenų seredoj) reikia pirm sau- 
lės tekėjimo pelenus sijoti ir vasarą jais kopūstus apibars- 
tyti, tada kirminai jų neės. (Klaipėdos apyl., TD III 26 nr. 
236). 


9. KO UŽGAVĖNĖSE NEGALIMA DIRBTI (DARYTI) 


289. Plačiai paplitęs yr4 tikėjimas, kad Užgavėnėse 
negalima verpti ir kas to neprisilaikys, susilauks įvairių 
nelaimių. Dažniausiai sutinkamas yra įsitikinimas, kad 
Užgavėnėse verpiant vasarą kirmys (rūdys) mėsa, ypač la- 
šiniai, sakoma: kirmėlės trins mėsą.— Plg. Sartori III 118, 
Wuttke 98. 

290. Užugavose negalima verpti, nes kirmėlės lašinius 

sutrins, — buvo prilyginta į verpstę, ana sukas, kaip kirmėlė 
trina. Kai rateliai jėjo madon, tai šis prietaras prapuolė 
(Salakas, LTA 1488/92. Užr. P. Jarackas 1938 m.). 

291. Užgavėnėse verpiant dar atsitiksią tokios nelai- 
mės: linai rūdys arba supus (Veliuona, Viduklė, Girkalnis, 
Višakio Rūda), siūlai ar drobės rūdys (Nemakščiai, Gir- 
kalnis); pirštai tvinks arba skaudės (Striūnaitis, Salakas, 
Obeliai); pelės audeklą sukapos (Dusetos, Užpaliai); vištos 
daržus kapstys (Salakas); vėjai stogus plėšys (Dusetos, 
Kėdainiai); visą vasarą gyliuos gyvuliai (Alytus); pirštus 
tais metais išverpsi (Dusetos); kirmėlės kopūstus ės (Va- 
jasiškis). 

292. Jei Užgavėnėse verpsi, vasarą ariant jaučiai sei- 
lėsis (Palesa, Rodūnė, Valkininkai, Onuškis, Šešuoliai, 
Butrimonys, Seirijai, Liškiava, Aukštadvaris, Miroslavas). 

293. Tada taip pat atsiranda kirmėlių ir gyvulių žaizdo- 
se (analogija su spaliais?) (Salakas, LTA 1486/195; 1487 / 
222). 

294. Vyrams prieš Užgavėnes neduoda pančių vyti, nes 
mėsa kirmysianti (Dusetos, LTA 1418/186). 

295. Užgavėnių dieną nepatariama verpti, austi, nes 
pirštai taukuoti, todėl tokį verpalą ar audimą tuojau pelės 
sukrims (Balsių km., Šilalės v. Užr. P. Joga). 

296. Prieš Užgavėnes šeimininkės stengiasi baigti su- 
verpti pradėtą kuodelį, nes jei pasilieka, tai ateina Užgavė- 
nių senis ir prispjaudo kuodelį, o tada kitais metais esti 
prasti linai (Keturvalakiai, LTA 1489/29). Arba: Užgavė- 
nių senis (Simnas), Ažugavos (Švenčionys) priteršia.— 
Plg. Sartori III 118. 

297. Prieš Užgavėnių antradienį reikia baigti verpti, 
tai gražūs bus linai (Alytus, LTA 1457/1—68.— Plg. Toep- 
pen 68). 

298. Jei per Užgavėnes merga nepabaigė verpti kuode- 
lio, tai jos vyras į jį įsivels (Prienai, LTA 600/182—24). 

299. Per Užgavėnes nereikia nieko siūti, nes vasarą 
avims galvos sukasi; arba: vasarą kirmėlės trins karvėms 
pauodegius. (Dusetos, LTA 14/325—326). 

300. Papelčiuj negalima lopyti baltinių, nes ėriukai bus 
margi (Varėna, LTA 73a/52). Arba: pirštai tvinks (Bai- 
sogala, LMD I 621/86). 

301. Užugavose nemalk, kad vėjas trobų neplėšytų 
(Kaltinėnai, LMD III 149/151). 

302. Užugavose negalima malti, verpti, grūsti, siūlai 
sukti, virves vyti. Jeigu mali ar siūlus suki, tai avelės dur- 
niuoja (kvaituliu sukasi). Virvių nesuka, kad nebūtų ver- 
petais susukti linai ar kanapės. Rūbų nevelėja, kad marš- 
kiniuose utėlių nebūtų,— kas velėja, tą brudas apipuola. 
Negrūda dėl didelių vėjų ir audrų — negali Žmonės nei 
pjauti, nei rauti (Tverečius, LMD I 475/3—150). 

303. Per Užgavėnes nereikia šukuoti plaukų, tai utėlių 
nebus (Jurbarkas, LTA 1477/237). Arba: tada visus metus 
neniežtės galva (TD III 25 nr. 235). 

304. Pelenų dieną nešukuok galvos, tai vištos nekaps- 
tys darželio gėlių ir rasodos (Tverečius, Pabiržė, Nauja- 
miestis). 

804a. Mergaitės nemazgoja galvos, jei mazgosi — 
kasos neaugs (Panevėžio apyl.? MsRt 1936 nr. 16). 

305. Pelenijos savaitėj duonos nekepk — visus metus 
duona pelės (Pasvalys, LTA 600/264—16). 

306. Pelenų dienoj negalima lieti ant grindų vandens, 
nes paskum atsiras daug blusų (Alytus, LTA 775/66). 

307. Nieko nevalgyk Pelenų dieną, tai pavasarį rasi 
anties lizdą su kiaušiniais (Kučiūnai, LTA 447/99—6). 


10. ĮVAIRŪS KITI BŪRIMAI 


308. Seniau kai per Užgavėnes meškas vedžiodavo, tai 
vyrai prašydavo meškos šersties (plaukų) ir gavę nešdavo 
padėti arklių tvarte, kad arkliai šikavotų (laigytų) ir gražūs 
būtų (Liškiava, LTA 374c/1437b). 

309: Užgavėnių vakare sudedama kambary į eilę klum- 
pės įvairių Žmonių. Po to keliama paskutinė į priekį tol, 
kol viena klumpė išeina pro duris. Tas Velykų nebesulauk- 
siąs, kurio klumpė pirmiau išeidinama pro duris (Kiaukų 
km., Šilalė). 

310. Gavėnioj kiekvieną penktadienį (arba pirmam ga- 
vėnios sekmadienį ir ketvirtadieniais per visas septynias 
gavėnios savaites) sviedžia ant tvarto po vieną malkapa- 
galį. Pirmą Velykų dieną šitomis malkomis iškūrena krosnį. 

Užkūrus pasako: „Kaip degs šita malka mano pečiuj, kad 
(taip) degtų krūtinė mano neprieteliaus.“ Tuoj tas apserga, 
nei vienas daktaras neišgydytų, jei ne kaldūnai (burtinin- 
kai), kurie moka ligas paleisti per vėją. Vienas tokis buvo 
Medzinkase. Jie gydo su velnio galybe: pakalba ir įleidžia 
kokį gyvuliuką butelkon, ten sukas ir sukas. Paskum tą 
vandenį duoda gerti prieš saulės leidimąsi ir tekėjimą, tai 
padeda. O jeigu tą krutulį sukliudytų, tai nieko nepadėtų. 
Kai geria tą vandenį, tai negalima žegnotis. Negalima labai 
(butelį) užkišti, gal kad galėtų velnias landžioti (Tverečius, 
LMD I 254/1—285 ir 475/3— 103). 


11. PELENŲ DIENA (PELENINĖ) 


311. Pelenų dieną vadina per Papeline, Papelcium. 
Atvežę švęstų pelenų, pila visiems žmonėms galvon. Šaukš- 
tus ir indus mazgoja pelenais. Maišo ruginę rūgštelę, iš- 
džiovintų kanapių patrina (Tverečius, LMD I 475/3—165). 

312. Buvęs Pelenų dieną bažnyčioj parsineša pelenų ir 
pabarsto namie pasilikusių galvas. Likusią pelenų dalį supi- 
la į palengvytę (pelenvietę), o kitus į šulinį, nes tada jo 
vanduo esąs skaidrus ir nesiveisią gyvių. Paprotys tebėra 
(Gorainių km., Vainuto v.). 

313. „Pelenus pilsto vakare. Tai daro jaunieji, vieni 
kitiems pilstydami į kasas, plaukus. Pilstomi nesiduoda,— 
bėgioja, gaudosi, žinoma, turi juoko“ (Padubysio apyl., 
GtKr 1935 nr. 5 p. 212). 

314. Bažnyčioj barstomi pelenai, gauti sudeginus praei- 
tų metų verbas. „Pas didjjį altorių ant stalelio gulėjo labai 
didelis pundas, surištas visokių medžių žalių šakų. .. Atėjo 
zakristijonas ir verbas paėmęs nešė pakavoti. Aš greit pri- 
siartinęs paklausiau jo, kam jos bus, taip daug, kuris atsakė: 
jas, dabar pašventytas, padėsiu į atsakančią vietą ir tegul 
bus iki kitam papelčiui, o tada sudegysiu ir padarysiu pele- 
nus dėl barstymo tą dieną žmonėms į galvas“ („Katali- 
kas“, nr. 19, Chicago 1902). 

315. Pelenų dieną — visas sausas pasninkas. Galima 
mėsiško valgyti tik tai, kas yra užsilikę per Užgavėnes tarp 
dantų (Balsių km., Šilalės v.). 

316. Sako, Pelenų dienoj galima buvo valgyti tiktai 
tos mėsos, kuri dantyse liko. Tai Pakalniškių ponas, sako, 
visą paršlį dantyse įsikandęs (Tverečius, LMD I 474/3— 
157). 

317. Vienas žmogus paklausęs kunigo per spavednę: 
„Ar būtų valia Pelenijoj, iš dantų išsikrapščius, mėsą su- 
valgyti?“ Kunigas sakęs: „Valia, gali valgyti “ Šis Užga- 
vėnių vakare atsiguldamas įsikandęs cielą kumpį mėsos. 
Ant rytojaus atsibudęs, atradęs žaltį (Trumpaičių km., 
Gruzdžių v. LMD I 1063/1331. M. Slančiauskas, Šiaurės 
Lietuvos sakmės ir anekdotai „Vilnius, 1975, P. 168— 169 
nr. 286). 

318. Sakoma, ką rasi Pelenijoj už dantų, tą galima val- 
gyti. Vienas žmogus Užgavėnių vakare guldamas tyčia įsi- 
kandęs lašinių šmotą, bet užmigęs užspringo ir Pelenijos 
rytą radę jį negyvą (Šiaulėnai, LTA 455b/171—21). 

319. „Atsikeli, būdavo, Papelčiuj, pavalgai bulvinės ko- 
šės su kanapėmis, pirty apsiprausi ir lauki Velykų, kada 
vėl gausi atsigavėti mėsos kąsnelį “ (Druskininkai, LtŪk 
1940 nr. 6). 

320. Apie Pelenų dienos ir gavėnios valgius žr. GtKr 
1935 nr. 5 p. 264. 

321. Tą dieną vėlai keliama. Šeimininkei tą dieną maža 
rūpesčio: pripjaustė burokų, išvirino rūgštelės ir padėjo 
ant stalo dubenėlyje: norite valgykite, norite ne. Ir kas čia 
tau valgys po tiek vakarykščios mėsos. Seniai eina „dantų 
plauti“. Ši pareiga daroma lėtai ir ramiai, mažais būreliais, 
nes gavėniai užėjus ūžti negalima. Kiti važiuodavę tą dieną 
į bažnyčią mišių klausyti, pelenais galvos barstyti, bet ki- 
tiems proga ir dantis plauti (Pašušvio apyl., Katkus 167— 
168). 

322. Pelenų dieną važiuoja bažnyčion „dantų plaust“. 
Iš bažnyčios atveža pelenų, silkių ir degtinės tiems, ką liko 
namie. Kai degtinės išgeria, jau skaitos „dantys išplauti“ 
(Tverečius, LMD I 475/3—158). 

323. Ryte geriama šnapso, kad dantis išplautų nuo mė- 
siškų valgių. Kas neina tą dieną į bažnyčią, tie švarinas: 
moterys indus, šaukštus su šarmu išplauna, langus ir suo- 
lus nušveičia (kad neliktų riebalų?) (Žemaitija, LTA 1284/ 
262). 


104 


324. Apie Šiaulius seni žmonės turėdavo paprotį į na- 
mus silkę įvesdinti. Tuo tikslu Pelenų dienos pirmoji vieš- 
nia, prisirišusi silkės galvą prie siūlo, vilkdavo ją per slenks- 
tį sakydama: „Čia, čia, čia!“ (ŪkPt 1933 nr. 8; plg. LtAd 
1938 nr. 93). 

325. Kupiškio apyl. Pelenėj valgydami silkes mesdavę 
jas per aukštinį: kas pataikys silkę per aukštinį užmesti 
ant viršaus, tam ir toji silkė atiteks (ŪkPt 1935 nr. 9). 

326. Elgeta, gavėnioj užklaustas, kur buvęs, kas gir- 
dėti, atsako: „Va, tai gal nežinojot, kad Kanapinis su silke 
apsiženijo. ..“ (Kupiškio apyl., MsLk 1940 nr. 7). 

327. Po sunkių, riebių ir gausių valgių, Pelenų dieną 
gali būti ir sergančių. Todėl vengrai gydytojai nuo pat ryto 
vaikšto „gydydami“. Atitinkamai apsirėdo, turi ilgas laz- 
das su mediniais kirveliais, maišelius ar dėžutės su „vais- 
tais“. Įėję sako tam tikras kalbas, išgirdami vaistų veikimą, 
ieško sergančių. Užsidėję akinius žiūri į delną, sako laimę, 
praeitį ir ateitį. Visus aplanko, „sergantiems“ pasako ligą, 
duoda vaistų, o užmokesčio sutinka palaukti iki kitų metų 
(Padubysio v. GtKr 1935 nr. 5 p. 212; plg. Trm 1936 nr. 8 
ir LtAd 1938 nr. 93: apie Budapešto studentus „vaistinin- 
kus“). 

328. Pelenų dieną nepriimta niekur vaikščioti (į sve- 
čius): savo namuose tik glūdi, į kaimyną eiti gėda, — sako, 
tik bedieviai ir čėrauninkai tą dieną bastosi (Tverečius, 
LMD I 475/3—167). 


12. KALADĖS VILKIMAS 


329. Kaladė — geras ženklas, linai geriau derės. Ją 
velka (Pelenijoj) anksti rytą anksčiau pakilęs. Kaladė — 
stora malka, pagalys ar rąstigalis. Užneria virvę ar pantį, 
į pat trobą įvelka ir sako: „Kaladą atvilkau“. Jei rytą (pir- 
masis?) atėjęs kaladės neatvelka — atėjęs su nelaime. Kad 
sunkų rąstigalį laukan išvilktų, turi kuo nors pavaišinti 
(alum, degtine). Pasitaiko, kad į vieną trobą tokių kaladžių 
keletą privelka, tuokart neišvengiamas vaišinimas (Padu- 
bysys, GtKr 1935 nr. 5 p. 212). 

330. „Gana savotiškas yra trinkos (kaladės) vilkimas 

į trobą. Ją velka paprastai tas, kas anksčiausiai atsikelia. . . 
Trinka velkama į trobą, kad linai šiais metais gerai derėtų. 
Juo daugiau trinkų į trobą privelka, juo geriau “ („Į Lais- 
vę“, 1942 nr. 40). 

331. Dar anksti rytą, kartais tik iš „žydų“ grįžę, susi- 
buria bernai (vaikai) ir suradę didelį akmenį ar kaladę, 
arba kelmą ridena iš kiemo į kiemą (j trobas) ir reikalauja 
išgerti. Tam, kuris neduoda, kaladę palieka troboj (Žagarė, 
LTA 1293/97. Užr. J. Marcinkus 1937 m.). 

332. Pelenų dieną bernai suieškodavo senmergę, užka- 
bindavo jai per pusiau kaladę ir varydavo iš vienų namų 
į kitus, Ilupdami pelenuotais skurliais. Jei kokiuose namuo- 
se rasdavo kitą senmergę, užkabindavo tai, o pirmąją pa- 
leisdavo. (Pasakotojas, turįs 69 m. a., šio papročio nebeat- 
mena, girdėjo tik apie jį iš savo tėvų.) (Pasvalys, LTA 1346/ 
54. Užr. B. Krivickas 1937 m.) 

333. Jaunesni bernai Pelenijoj vežiodavo pagal senes- 
nius bernus, kurie piršliauja ir neapsiveda, žabų kūlelį: 
įneša gryčion ir pasiūlo graužti. Gerokai susenusiems (tu- 
rintiems per 50 m.) įneša ir siūlo graužti pliauskę. Jeigu 
bernas po Velykų jau žada vesti, tai litrą pastato. Žabus 
ar pliauskę patys tempdavo įsidėję į rogutes (Br. Minkevi- 
čius, 24 m. a., Puponių km, Kupiškio v. Užr. J. Balys, 
1942 m.). 

334. Pelenų dieną senovėje Žemaičiuose buvę mėgiama 
vežti silkes. Tiesa, šis paprotys (dabar) kaip ir išnykęs. 
Susidarydavo iš 12 žmonių žydų grupė (su kaukėmis) 
ir eidavo iš vieno kiemo į kitą. Atėję tuoj įritindavo į gyve- 
namą butą kaladę ar sunkų akmenį, sakydami, kad tai sil- 
kes atvežę. Jei jų šeimininkai gerai nepavaišindavo, tai tas 
„Silkes“ palikdavo. Žinoma, vienam žmogui neįmanoma iš- 
mesti lauk tokį daiktą, užtai kiekvienas yra priverstas vai- 
šinti, kad tas „silkes“ išmestų lauk. Taip buvo galima „nu- 
pirkti silkes“ (Trm 1936 nr. 8). 

335. Pelenų dienoje silkių vežiotojai vežioja silkes ir 
katras neperka, tai tam į gryčią įrita akmenį ar kelmą, tai 
reiškia, bus nelaimingi metai. Tai kožnas, nors ir nedaug, 
bet bijodami, kad neįmestų kelmo ar akmenio, perka silkių 
(Obeliai, LTA 1635/101). 

Aiškinimas. Kaladės arba rąsto vilkimas — tai 

plačiai paplitęs magiškas veiksmas, daromas ne tik Už- 
gavėnėse ar Pelenijoj, bet dar dažniau Kalėdose ir N. Me- 
tuose. Jis turėjo pažadinti derlių ir vaisingumą. Senmer- 
gių ir senbernių užkabinėjimai yra vaisingumo ritualas. 
(Žr. W. Mannhardt, Wald-und Feldkulte, I 224— 251; Sarto- 
ri III 43—45 išn. 99—104 ir III 103—104). Pamiršus se- 
nąją šio papročio prasmę, toji kaladė išvirto „silkių bač- 
ka“, — mat atėjus gavėniai, reikalingos silkės. Ypač aiškiai 
papročio prasmės pakitimą rodo užrašymas iš Obelių (nr. 
335), kur kalbama neva apie tikrų silkių prekiautojų elgesį. 
Kad šis paprotys seniau lietuviuose buvo plačiau žinomas 
ir turėjo kitą prasmę, rodo žemiau dedamas Kalėdų papro- 
čio aprašymas (nr. 336). Latviuose tokį Kūčių vakaro 
(„Blukvakar“) paprotį aprašė Einhornas jau 1627 m. (žr. 
Mannh. GL 474). 

336. Vilkdavę per atšlaimą (kiemą) tam tikrą rąstaga- 
lį, senuosius metus lydėdami, bubnais mušdami vilkdvo tą 
rąstagalį per kaimus. Tam yra pritaikinta ir dainelė: „Ta- 
balai tai-tai-tai, judink, seni, kaulus! Op-op, sudaužk rankų 
delnus!“ Ant galo tasai medis buvo sudeginamas, kaip se- 
nieji metai. Sudeginus senuosius metus, moterys parodyda- 
vusios vyrams padarytą iš medžio lėlę, kurią vyrai norė- 
davę pagriebti, bet moterys slėpusios ir vyrams neduodavu- 
sios (Zapyškis, LTA 458/71—63). 

Aiškinimas. Kodėl Užgavėnėse taip labai buvo rū- 
pinamasi užsitikrinti gerą linų derlių? Senais laikais 
linai buvo brangūs ir jie buvo svarbiausias ūkininko pajamų 
šaltinis, davęs gryną pinigą, kaip bekonai prieš Antrąjį 
pas. karą. Samdytam bernui algos ūkininkas irgi pasėdavo 
jo naudai tam tikrą linų kiekį, suderėtą sėmenų gorčių skai- 
čių, tai jo „banda“, iš to kilo ir pavadinimas „bandininkas“, 
ūkininko samdinys. Tie bernai juk ir buvo vyriausi Užgavė- 
nių apeigų veikėjai, jiems ir rūpėjo užsitikrinti, kad jų „ban- 
da“ gerai derėtų. Moterims linai irgi buvo labai svarbūs, 
kad būtų kuo šeimyną apdengti ir kraičius dukroms su- 
krauti. 

13. PUSIAUGAVĖNIS 


337. Kai praeina pusė gavėnios, būdavo sakoma: „Ga- 
vėnas pervirto per žardį.“ Pusiaugavėny kas nuvyksta mies- 
telin, parneša vaikams lauktuvių, saldainių ar pyragėlių — 
„Gavėno pyrago“. Lauktuves duodami sako: „Šekit, vai- 
kai, valgykit, — Gavėnas kluone virto per žardį, pribars- 
tė, — aš radau, susirinkau ir parsinešiau. Eikit pažiūrėtų 
pas žardį, gal ir jūs dar rasite“. Vaikai skubinasi, basi per 
sniegus bėga pas žardį. Mažas mergaites apgaudinėja taip 
sakydami: „Nematėt, mergiotės, — Gavėnas virto per žardį, 
o jo gražūs kaspinai užsikabino ir kaba žardy“. Sugrįžus 
tuščiomis linksmai pasijuokiama (Kupiškis, ŪkPt 1935 nr. 
9; plg. MsLk 1940 nr. 10: žardyje tyčiomis pakabina vaikams 
po pyragėlį). 

Aiškinimas. „Žardas“, tarm. „žordas“, yra iš kar- 
čių padarytas Žaiginys džiovinti linams nušukuotomis gal- 
vutėmis (kartais žirniams, vikiams). Jei Gavėnas per jį „ver- 
čiasi“, tai gal rodo, kad jis turi ryšį su linų ir javų derlium, 
kai jau artinasi pavasaris. 

338. Pusiaugavėnėj, kai Silkius verčiasi per galvą, tai 
trečiadienį pas varpinyčią sninga silkėmis (Viduklė, LTA 
1471 /24). 

339. Aukštaičiai tyliau užsigavėja, bet pusiaugavėny 
dar kartą triukšmingai pagarbina Gavėną. Pusiaugavėny 
linksmieji kaimo berniokai išsitraukia iš pastogės senas 
medines akėčias, padaro iš jų Gavėnui vežimą. Pasodina 
juokingą Gavėno pamėklę į ekėčias ant rogučių, veža pava- 
sarėjančia kaimo gatve. Privažiavę griovį su vandeniu ar 
gilią pusnį, išverčia ten vargšą Gavėną, bet ir vėl jį vežiman 
įsisodina, veža tai vienan, tai kitan kaimo galan, linksmai 
šūkaudami: „Ulia, ulia, Gavėnas persivertė per galvą!“ 
(MsLk 1940 nr. 10). 

340. Gavėnios pusiausvėrėj (ji esti trečiadienį) nega- 
lima miegoti — rugiapjūtėj sopės pusiaujas ir šiaip menkai 
kiek kas — ir sopa (Salakas, LTA 1487/220). 

341. Pusiaugavėnėje nereikia gulti dienos metu pogu- 
lio, kad rugiapjūtėje pusiaujas neskaudėtų (Daugėliškis, 
LTA 1657/374). 

342. Negulk pusiausvyroj — pusiaują sopės, rugių ne- 
galėsi pjauti (Melagėnai, LTA 1194/328). 

343. Pusiaugavėnyje nereikia gulėti pogulio, tai šono 
neskaudės (Naujamiestis-Panev., LTA 444/656). 

344. Pusiaugavėny esą galima valgyti mėsą, bet tik 
tuomet, jei suspėsi viską paruošti per vieną valandą: gaidį 
papjauti, nupešti, išdarinėti, išvirti ir suvalgyti (Šiaulėnai, 
LTA 455b/171—32). 

345. Pusiaugave galima per dvylikę dienos mėsą valgy- 
ti, jeigu per tą vieną valandą paspėsi papjauti gaidą, išvir- 
ti žaliais medžiais, per tą valandą parneštais iš miško, ir 
pavalgyti (Užventis, LMD I 275/1—12). 

346. Per pusiaugavėnį galima valgyti mėsos, tik reikia 
išpildyti tam tikras sąlygas: per vieną valandą pasipjauti 
gaidį, nupešti, parsinešti malkų iš miško, išvirti ir per tą 
valandą suvalgyti. Jei per valandą nespėsi, tai valgyti ne- 
begalima (Kiaulų km., Šilalės v.). 

347. Pusiaugavėnio dieną, skambinant dvyliktai, reikia 
susikapoti medžio, papjauti vištą, nupešti ir išsivirti, — ne- 
bus nuodėmės, jei viską padarysi per vieną valandą ir su- 
valgysi, kol skambina varpais (Seda, LMD I 194/3). 

Aiškinimas. Čia turime prisiminimą apie seną pap- 
rotį — gaidžio aukojimą. Gaidys ir ožys — du buvę mėgia- 
miausi aukojimo gyvuliai. Apie vokiečių ceremonialų gai- 
džio valgymą Užgavėnėse žr. Sartori III 114—115 ir tas 
pats ir Meier's Deutsche Volkskunde 83. Tas gaidys esąs 
vegetacijos dvasios įsikūnijimas („Verkorperung des 
Wachstumsgeistes“), kuris tuo būdu esąs išlaisvinamas ir 
paleidžiamas į gamtą, besiartinant vasaros periodui, kad ga- 
lėtų savo vaidmenį atlikti. 


348. Mažas buvau, pusiaugavėny popiet šventa. Su- 
sirinks (jaunimas), ant lentos (sūpuoklėse) svyruoja ir gie- 
da: 


Oi tu šermuli putine, 

Šone kelelio stovėjai. (2) 
Kaip ma tėvelis važiavo, (2) 
Visi medeliai žaliavo, (2) 
Visos gėlės žydėjo, (2) 

Visos upelės tekėjo, (2) 
Visos žuvelės uliojo. 
(Gervėčiai, LTA 2447/103, 110) 


349. Pusiaugavėnį reikia paimti silkę ir padėjus per 
vidurį ant piršto žiūrėti, kuri pusė nulinks: jei galva, tai 
bus sunkus pavasaris — jei uodega sunkus ruduo (Viša- 
kio Rūda, LTA 507/31—69). 

350. Per pusiaugavėnį atmatuoja silkę lygiai per pusę, 
užriša siūlą ir sveria: jei galva atsveria uodegą, tai pirmoji 
gavėnios pusė buvo sunkesnė už likusiąją, ir atvirkščiai 
(Alvitas, LTA 436/153—130). 

351. „Pusiaudienį sugaudė varpas... skambėjo gana 
ilgai (visą valandą)... Mama man pasakė, kad tai šian- 
die yra pusiaugavėnis ir reikia akis užrišus pjauti pusiau 
silkę ir tas abi puses sverti, — katra pusė bus sunkesnė, 
tai galima bus žinoti, katra pusė gavėnios bus sunkesnė 
praleisti: silkės galva reiškė laiką iki Velykų, o pelekas nuo 
papelčiaus; aš tą tuoj padariau, o silkės galva buvo sun- 
kesnė. Mama tik šypsojosi iš manęs “ („Katalikas“ nr. 19, 
Chicago 1902). 

352. Senų žmonių pasakojimu, nuodėmė yra gavėnioje 
žiūrėti į veidrodį. Jei reikia pasižiūrėti, tai žiūrėk į vandenį, 
kuriame irgi atsispindi žmogaus atvaizdas (Šilavotas, LTA 
1429/42). 

353. Užgavėjus reikia pasninkauti visą gavėnią. Vie- 
nas gavėnios valgis vadinamas „cypalu“. Jis daromas ši- 
taip: paimamos dvi silkių galvos, iškepamos anglyse, paskui 
sutrinamos bliūdelyje kartu su keliom nuluptom bulvėm, 
įpjaustoma svogūnų ir užpilama burokų rasalu. Valgoma su 
virtom bulvėm. Dar tebedaroma (Skerdynių km., Kvėdarnos 
v.). 

354. „Gavėnia“ yra vartojama vaikams gąsdinti. Ji 
vaizduojama vidutinio amžiaus, nepaprastai drūta (suval- 
giusi visus lašinius ir čiulpianti iš žmonių gėrybes), su dide- 
le galva ir susivėlusiais plaukais. Kanapinskis — artimas 
ar net giminaitis Gavėniai. Seniau Žmonės gavėnios metu 
kaip pavilgą vartojo kanapių druską: sugrūzdindavo kana- 
pes ir pridėję trečdalį druskos valgydavo su duona ir bul- 
vėmis (Žagarė, LTA 1293/95. Užr. Marcinkus 1937 m.). 

355. Kas gavėnioj valgo mėsą, tą Didįjį šeštadienį 
uždaro į pirtį visai nakčiai su visais gyvuliais, eržilu, avinu, 
ožiu, šuniu, katinu, gaidžiu ir kt. Jei per naktį išliks svei- 
kas(-a), tai nuodėmės bus atleistos (Skaistgiris, LTA 1503/ 
51). 

x* * * 


III: VERBOS, DIDŽIOJI SAVAITĖ, 
VELYKOS 


*** 


I. VERBŲ SEKMADIENIS 


1. Verbų sekmadienį kiekvienas turi būti su verba ap- 
muštas, tai tuos metus bus sveikas (Kalesninkai, LMD I 
474/453). 

2. Kai Verbų dieną jaunas jauną muša, tai būna gra- 
žūs; kai senas seną — tai laimingi (Liškiava, LTA 374/ 
2605). | 

3. Verbų rytą motina anksčiau atsikelia, pasiima ka- 
dugių šluotą, plaka tebegulinčius vaikus ir sako: „Ne aš 
plaku, verba plaka, ne aš plaku, verba plaka...“ (Šiauliai, 
LTA 369/199). 

4. Per Verbas kiekvienas nori anksčiau atsikelti ir kitą 
nuplakti dėl to, kad iš jo gautų per Velykas margučių. Pla- 
kant su verba sakoma: „Ne aš plaku, verba plaka“. Plaka- 
ma tol, kol plakamasis pasižada duoti margučių (Skaudvi- 
lė). 

5. Tėvas Verbų rytą plaka bemiegančius vaikus taip 
sakydamas: „Ne aš mušu, verba muša, tolei muš, kolei suluš. 
Už savaitės viena diena tegul linksmina kiekvieną. Linkiu 
tau sveikam būt. Ar žadi velykaitį?“ („Katalikas“, nr. 19, 
1902). 

6. Kad Velykų pyragai geri ir skanūs nutiktų, Verbos 
rytą gulinčius vaikus ir suaugusius plaka kadugio šakele 
ir sako: „Verba plakė, linksmai sakė: nedėlioj Velykos“ 
(Šiaulėnai, LTA 455b/171—10). 

7. Verbų dienoje mušdavosi verbomis sakydami: „Ver- 
ba muša, ne aš mušu — už nedėlios ir Velykos“ (Varėna, 
LMD I 614/47). 

8. Prieš Verbą, būdavo, apsirūpinama kadugiais. Kuris 
šeimos narių atsikeldavo pirma, atsikėlęs paimdavo verbą 

ir dainuodavo: „Aš mažas vaikelis, kaip pupų pėdelis, įšo- 
kau į rūtų darželį, išėjau ant kelio. Ponas Jėzus jojo, ploščių 
pasiklojo, linksmai giedojo. Velykų rytą lelija pražydo, ne 
dėl manęs vieno ir dėl viso svieto. Amen, aleliuja, kur ta 
mano nūja?“ Po tokios dainelės eidavo prie lovų ir plakdavo 
visus, sakydamas: „Ne aš plaku, verba plak. ..“ Nuplaktieji 
nesiskųsdavo, bet priešingai — džiaugdavosi, o plakėjas 
tais metais anksčiau visų pabusdavo. Einant bažnyčion, 
mergos stengdavosi verbas papuošti kuo gražiau. Parneštą 
iš bažnyčios švęstą verbą padėdavo sudžiūti, paskum nu- 
kuldavo, šakeles užkišdavo už pastogės, kad netrenktų 
Perkūnas, o dyglius supildavo į maišelį ir jais smilkydavo 
trobą užėjus perkūnijai, gyvulius leidžiant į bandą, mirštant 
ir kitais atvejais (Žagarė, LTA 1156/77. Užr. J. Marcin- 
kus 1937 m.— Plg. nr. 283—87). 

9. Verbų dieną, parnešę pašventintas verbas, jomis 
kerta per galvas tiems, kurie buvo namie, ir sako: „Liga, 
lauk! Sveikata, į vidų!“ (Raseiniai, LTA 1496/45). 

10. Verbų dieną kai pareina iš bažnyčios, tai muša 
vaikus, kad geriau augtų (Liškiava, LTA 374/2798). 

11. Kai per Verbnyčią mažą muša, tai jis geriau auga 
(Liškiava, LTA 374/2618). 

12. Verbų dieną vadina Palmine. Atėję iš bažnyčios, 
muša per galvą verba: tėvas vaikus apimuša, vyras žmoną, 
visą šeimyną apimuša, kad klausytų vyresnių ir būtų laimin- 
gi (Tverečius, LMD I 475/3—342). 

13. Verbų dieną parėję iš bažnyčios plakasi sakydami: 
„Verbubija nelabija, ne aš mušu, verba muša, už nedėlios 
Velykos“ (Liškiava, LTA 374/2594). 

14. Verbų nedėlioj žmonės mušdavos šventintais kark- 
lais arba žilvičiais, kad laimingi sulauktų ateinančių Vely- 
kų (Dusetos, LTA 1418/544). 

15. Velykų nedėlioj jaunimas tarpusavy mušasi, net su- 
rekuoja vieni kitus, o piktumo nei kokio būti negali. Sako, 
kas ką myli, tą labiau Verboj ir kapoja. Rėkti nepridera, 
kad ir sopa, nes sako: suvisu nekantri (Tverečius, LMD 
I 475/3—344). 

16. Verbų dieną su verba plaka vienas kitą dėl to, kad 
nebūtų mieguisti. Piemenis plaka dėl to, kad bandą ganyda- 
mi neužmigtų (Mažeikiai. LTA 1313/68). 

17. Verbų dieną žydeliai ant miesto sukasi, kad kas 
jiems verba suduotų, ba tada jam šikavosis (Liškiava, 
LTA 374/1467). 

18. Verbų sekmadienį žydai nori, kad jiems suduotų 
per galvą švęsta verba, kad ščeslyvai galėtų apšukuoti 
(apgauti) žmogų (Liškiava, LTA 374/2984). 

Aiškinimas. Verba — tai magiška žalioji šakelė, 
kuria plakant suteikiama žmogui ar gyvuliui augumo ir 
gyvybės jėga, tuo pačiu jį apsaugant nuo ligų. Pavasario 
laikas tam geriausiai tinka. Tad senesnės yra tos pažiūros, 
kai plakamam linkėjama augumo, sveikatos ir grožio. Krikš- 
čionystės įtakoj vėliau verboms buvo priskirta ir piktų dva- 
sių nubaidymo ar išvarymo jėga, ypač rūkant. Paga- 
liau iš rimtos apeigos, atliekamos suaugusiųjų, liko tik links- 
ma užsimiegojusių vaikų pažadinimo priemonė, pranešant 
jiems apie besiartinančias Velykas. Seniau plakamasis grei- 
čiausiai pažadėdavo dovaną už tai, kad jį plaka ir tuo pačiu 
suteikia palaimos, o dabar priešingai — margučiais atsi- 
perka nuo plakimo. 

19. Kas Verbų sekmadienį nueina į bažnyčią be verbos, 
tam velnias įkiša į ranką savo uodegą palaikyti (Telšiai, 
Eržvilkas, Skaudvilė, Pilviškiai). 

20. Kai renka verbai medį, tai vis taiko tokį, kur su dau- 
geliu bukučių (pumpurų); sako, kiek bus bukučių, tai tiek 
metų gyvensi (Tverečius, LMD I 457 /29). 

21. Verboj būdavo gražiau apsirėdę kaip gavėnioj: 
moterys baltom šilkinėm skarelėm, bernai su maniškom, 
visur verbas prisisegę. Labai mada, kad visų anksčiau baž- 
nyčioj būtų. Bažnyčioj, būdavo, žmonės sviedžia verbas, 
kad kiekvieno žmogaus verbų šakelė pakliūtų kunigui po 
kojų, o taip tai taria, kad neapšvęsta (Tverečius, LMD I 
475/3—343). 

22. Kai katrie tai net su pienu valgo Verbų dienoje (Tve- 
rečius, LMD I 475/3—344). 

23. Senybėj Verboj negalima buvo nei mėsos, nei pieno 
valgyti. Kas valgydavo, tą Did. penktadienį apvoždavo 
po bačka su kiaule ir žąsinu (Tverečius, LMD I 475/3— 
288). 

24. Jei Verbos dieną giedra, tais metais nesiseka vogti, 

o kad alkanas vagis, tai turi laimę (Biržai, LTA 348/31— 
38). 

25. Jei Verbų sekmadienį sninga, tai tais metais per 
visus sekmadienius bus lietaus (Vilnius). 

26. Einant Verbų sekmadienį į bažnyčią, reikia paimti 
tarpe verbų beržo šakutę ir parnešus padėti tvarte, tai va- 
sarą ganant karves jos nesiskirstys (Višakio Rūda, LTA 
507/31—5). 

27. Sako, kad jei švęstas verbas pasodinsi pagal upę 
abiem krantais po verbą, tai pasaulio pabaigoje, kai visur 
išnyks vanduo, toj vietoj vis bus švarus vanduo (Liškiava, 
LTA 374/1467a). 

28. Verba pas mus yra laikoma šventu medžiu. Jei paso- 
dinama Verbų sekmadienį šventinta rykštė, tai užauga šven- 
tas medis (Merkinė, LTA 1426/10). 

29. Apsėtą lauką apsodina (nuženklina apkaišydami?) 
verbų šakelėmis, tai kruša nemuša (Liškiava, LTA 374/ 
1404). 

30. Per Verbas pašventintų kadugių spyglius reikia 
nubraukti iki Velykų, kitaip tais metais darbai nebūna tvar- 
kingai apdirbti (Skaudvilė, LTA 1336/31). 

31. Per Verbą nereikia galvos šukuotis, nes utėlės augs 
tokios didelės kaip verbų pupuolės (Šiauliai, LMD I 910/ 
3—28). 

32. Verbų šakelėmis plaka ir rūko pavasarį pirmąkart 
išgydami į lauką bandą (per Jurgines), jomis aprūko 
pavasarį pirmąkart į lauką išeinantį artoją, jo arklius (jau- 
čius) ir arklą, o vasarą smilko trobesius besiartinant aud- 
rai, kad griaustinis netrenktų (Visoje Lietuvoje). 


2. DIDŽIOJI SAVAITĖ (D.s) 


„33. Prieš Velykas negalima dirbti Velykoms nereika- 
lingi darbai. Viena merga audė, tai atėjęs velnias ją uždu- 
sino (Tauragnai, LTA 545/132— 180). 

34. Jei D.s. malsi, vėjas stogus nudraskys (Dusetos, 
LTA 70c/574). 

35. D.s. stengiasi nelikti skolingi vieni kitiems, o ypač 
neskolina nieko (Žasliai, LTA 1316/183). 

36. Jei per paskutines D.s. dienas ką skoliji, tai gyvu- 
liai būna pakerėti ir dvesia (Girkalnis, LTA 1415/283). 

37. D.s. nieko neskolina — viską (skolintojas) iš tų 
namų išneša (Kaltanėnai, LMD III 149/261). 

38. Prieš Velykas Did. ketvirtadienį, penktadienį ir še- 
štadienį reikia vengti bet kam ką nors skolinti, nes nesiseka 
gyventi (Veliuona, LTA 745/104). 

39. Did. šeštadienį kai ateina ko paskolinti, tai reikia 
šiaudu pamėtėti, tada nieko nebūna; o jei nepamėtėji, tai 
tas daiktas ar pagenda, ar lūžta (Liškiava, LTA 374/2608). 

40. Skolinti vengiama todėl, nes tikima, kad susigadins 
karvių pienas, o to žmogaus, kuris pasiskolino, pasitaisys. 
Arba tikima, kad paskolinus nesiseks gyventi (Eržvilkas, 
LTA 1299/28t). 

41. Did. šeštadienį neskolina: jei paskolino, tai pralošė, 
paskolino savo laimę. Kas paskolinti atėjo, tas išlošė (Val- 
kininkai, LMD III 196/2—17). 

42. Did. trečiadienį ir ketvirtadienį lempos nedega, 
regi, tuokart Jėzus buvęs uždarytas turmon (Tverečius, 
LMD I 457/29—8). 

43. Did. ketvirtadienį, penktadienį ir šeštadienį nedeg- 
davo lempos, — sako, Dievas cemnyčioj (tamsybėj) sėdėjo 
(Tverečius, LMD I 475/3— 190). 

44. Nuo Did. ketvirtadienio 12 valandos negalima nei 
stuksėti, nei balsiai kalbėti. Ir vaikam neleidžiama balsiai 
kalbėti, regi, Dievas numiręs, jį gali prižadinti. To nesilai- 
kant, griausmai labai griaudžia. O dabar ir Velykų pirmą 
dieną malkas skaldo — ir nieko (Tverečius, LMD I 475/ 
3—207). 

Vaikai pasidaro lentelę su skylute, pro kurią įveria 
virvę. Ant tos lentelės anglimi ar kreida išpiešia silkės 
paveikslą, velka ją aplink bažnyčią ir plaka rykštėmis. Did. 
trečiadienį taip daro vieną kartą, ketvirtadienį — du ir penk- 
tadienį tris kartus. Paprotys tebėra (Skaudvilė, 1942 m.). 


a) Didysis ketvirtadienis (D.k.) 


46. D.k. reikia įlįsti į vandenį, kokią upę ar balą, žino- 
ma, greit ir vėl išlįsti, kad neperšaltum.— kas turi niežų ar 

šiaip spuogų, tai pasveiks. Dėl to šią dieną vadina „čystuoju 
ketvirtadieniu“ (Šilavotas, LMD 1429/28). 

47. „Čystiniam četverge“ reikia nubėgt nesidairant (ir 
išsimaudyti) prieš saulę tekančiam vandeny, tai kūnas bus 
švarus. Kad dar geriau veiktų, reikia apsivilkti išvirkščiais 
marškiniais. (Veisiejai, LTA 208/197—9). 

48. „Čystajam četverge“ reikia prieš saulei užtekant 
nusiprausti burna — bus švari, nespuoguota (Salakas, LTA 
1487 /94). 

49. D.k. galima išsigydyti nuo niežų: reikia išeiti dar 
saulei nepatekėjus į ežerą, upę ar prūdą ir jame išsimaudyti 
(Seirijai, LTA 1741/102). 

50. D.k. saulei netekėjus eina žmonės praustis prie šal- 
tinio, tai nebus jokių dėmių ant veido (Dūkštas, LMD III 
114/8). 

51. Jeigu D.k. dar saulei netekėjus apsiprausi, tai visus 
metus būsi švarus (Striūnaitis, LMD III 23a/14—8). 

52. D.k. sodžiuje paprastai vadinamas „čystasai čet- 
vergas“. Reikia gerai nusiprausti, o jeigu kieno veidas ne- 
sveikas, tai pagelbės (Vilnius, LMD I 386/11). 

53. D.k. eina prieš dieną, dar be saulės, vandens (par- 
sinešti). Šaltam vandeny maudydavos, tai niežai, dedervinės 
ir votys pranykdavo (Tverečius, LMD I 475/3—290). 

54. D.k. balelėj maudos, ratų pravėžose voliojasi, kad 
niežai išnyktų (Tverečius, LMD I 457/26). 

55. Kas niežų turi, tai D.k. eina eketėn maudytis (Tve- 
rečius, LMD I 475/3—328). 

56. Kas D.k. upėj išsiplaudžia, tai pranyksta ligos ir 
visoki nesmagumai su nešvarumais (LMD I 474/82). 

57. D.K. reikia išsimaudyti — būsi labai sveikas. (LTA 
440/137). 

58. Pasimaudyk prieš Velykas — išnyks votys (Tau- 
ragnai, LTA 545/132— 124). 

69. Nusiprausęs D.k. sniegu, vasarą saule nedegsi 
(Užpaliai, LTA 14/340). 

60. Reikia D.k. niekam nematant sniegu nusiprausti, 
tai per visus metus būsi švarus (Antazavė, LTA 1418/ 
505). 

61. D.k. reikia nusiprausti, kad pasiliktum baltas (Žas- 
liai. LTA 1555/134—40). 

6la. D.k. kiekvienas stengiasi išsimaudyti, tai visus 
metus bus labai švarus kūnas (Žasliai, LTA 1316/183). 

62. Lydos aps. prieš. D. k. vidurnaktį kuria pirtį. Iki 
aušros jau turi būti išsimazgoję vyrai ir moterys. Ketvir- 
tadienio rytą visi turi būti švarūs, linksmi. Likusis laikas 
iki Velykų geras valyti trobas, bet ne gyvulius (Lyda, LMD 
I 474/832). 

63. D.k. iššukuojami plaukai, pirty išvanojamas visas 
kūnas, kad per metus nebūtų pas žmogų papuškų nei vo- 
čių (Tverečius, LMD I 457/26—3). 

64. D.k. visada reikia išsišukuoti, tai visi metai utėlių 
nebus (dar ir dabar kai kur D.k. vadina „čysciniu“) (Ka- 
beliai, LMD I 189/1). 

65. „Čystajam četverge“ reikia šukuoti galva — nebus 
utėlių (Salakas, LMD 1487/95). 

66. D.k. gyvulius išglosto, kad nebūtų inkštirų (Sala- 
kas, LTA 1483/336). 

67. Pirma buvo ne Didysis, bet „čystasai četvergas“. 
Viską lig paskutiniam auteliui išmazgoja. Sako, seniau net 
ir gyvulius prausdavo (Tverečius, LMD I 475/3—192). 

68. D.k. reikia išplauti arklį, tai visada bus švarus ir 
sveikas (Aukštadvaris, LTA 723/113— 139). 

69. „Čystajam četverge“ reikia visus nešvarumus iš- 
šluoti, išmazgoti, išvalyti, tada visi metai švariai užsilaikys. 
Užtat bobos stengiasi viską švariai nuvalyti, kad paskum 
per visus metus būtų švara (Dusetos, LTA 1693/443). 

70. D.k. turi būti visa kuo švariausiai išmazgota, kad 
visi kampai žibėtų. Mergos gali sau verpti, tai gyvenimas 
tuos metuos gerai seksis. (Apsa, LMD I 474/282). 

71. Prieš Velykas visi žmonės išsikrečia, išvalo kamba- 
rius (Merkinė, LTA 1572/99). 

72. D.k. arba „čystinės diena“. Šią dieną naujai kloja 
lovas, krečia patalus, vėdina, trobą valo, žodžiu, tai švaros 
diena. Ir tvartuose iškrečia voratinklius, kad velnias arklių 
nejodinėtų. Šią dieną „čystina“ (kastruoja) tekius, baroniu- 
kus, nes tada greičiau ir lengviau sugyja (Liškiava, LTA 
374/3162). 

73. D.k.—čystinė. Tą dieną namie apvalo kaminus, tro- 
bas ir lovas krečia, taip pat paršiukus čystina, aviniukus 
skabina (Liškiava, LTA 374/2330). 


119 


74. D.k. vadinamas „čysciniu cetvergu“. Tą dieną va- 
lomi (kastruojami) aviniukai, paršiukai ir kiti gyvuliai (Sei- 
rijai, LTA 1741/101). 

75. Kad blusų nebūtų, reikia švariai iššluoti gryčią (Du- 
setos, LTA 56/69). 

76. Reikia D.k. sniegu (o jei jo nėra, tai smėliu) išbars- 
tyti grindis, o paskum iššluoti, tik kad niekas nematytų ir 
nežinotų, tada blusų nebus (Daugėliškis, LMD I 272/1— 
3). 

77. D.k. reikia anksti iššluoti visas stubas ir sąšlavas 
išnešti ant artimiausio kaimyno rubežiaus, išpilti ir neat- 
sigręžus eiti namo, tada nebus namuose blusų (Vilkaviškis, 
LTA 210/206—23.— Žr. dar nr. 134, 213). 

78. D.k. reikia atsikelti anksti rytą, išvalyti grindis ir 
save, tas visas šiukšles nunešti už kaimyno tvoros ir pa- 
berti, tada visi nešvarumai pereis pas kaimyną (Švenčio- 
nys, LMD I 627/12). 

79. D.k. reikia nueiti į mišką, susiskinti alksninę šluotą 
ir atsinešus namo šluoti pirkią. Kai jį užklausia: „Ką da- 
rai?“, tai atsako: „Blusas vaikau?“ — „Kur?“ Nurodžius 
kokią vietą, ten ir nueina visos blusos (Tverečius, LTA 339/ 
3—64). 

80. D.k. vienas kito klausia, kur šią naktį blusos nak- 
vojo. Paklaustasis greitai atsako, kad ten ir-ten, pas tokį ir 
tokį, tenai ir blusos pereina (Imbradas, LTA 355/89—5). 

81. Norint išvyti blusas iš lovų, reikia prieš Velykas 
ketvirtadienį susigauti blusų sauja, išnešti laukan ir kur 
pamačius žmogų einant ant jo mesti, tada blusos prapuola 
(Naumiestis, LMD I 190/3). 

82. D.k. nelieja aslos vandeniu ir nesiprausia ant aslos, 
kad visus metus nebūtų blusų (Rimšė, LMD I 581/1—13). 

83. Norint išvyti iš namų rupūžes, reikia D.k. prieš 
saulės tekėjimą nevalgiusiam apšluoti tris sykius visas tro- 
bas ir stengtis, kad niekas nematytų (Naujamiestis, LMD 
I 190/3). 

84. D.k. malkų pavogęs pečių iškūrenk, tuomet būsi lai- 
mingas, gerai seksis (Paringis, LMD III 27/212). 

85. D.k. eina iš kitų pirčių vogti malkų, tai paukščių 
kiaušinių ras (Tverečius, LMD 1 475/3—290). 

86. D.k. nueik pas kaimyną ir pavok glėbį malkų, tai 

vasarą rasi daug paukščių lizdų (Daugėliškis, LTA 339/ 
1—21). 

87. „Čystajam četverge“ reikia iš svetimo skiedryno 
skiedrų pavogti — daug lizdų žinosi (Švenčionys, LTA 
796/48— 152). 

88. Kas pirmiausia D.k. atsikelia ir pirmas kašelę skied- 
rų atneša, tai pavasarį ras daug laukinių ančių kiaušinių 
(Daugėliškis, LMD I 997/6). 

89. D.k. rytą, dar be saulės, reikia įnešt pirkion glėbys 
skiedrų, — taip padarius seksis ieškoti ančių kiaušinių, greit 
rasi (Salakas, LTA 1486/316). 

90. Kas D.k. pirmas sausą skiedrą apneš aplink pirkią, 
tai pirmas ras anties kiaušinius (Tverečius, LTA 339/3— 
63). 

91. D.k. reikia anksti atsikelti, kad niekas negirdėtų, 
atnešti kryžmai į visus keturis kampus po sterblę skiedrų, 
tada rasi antį ant kiaušinių. Mažus vaikus apgaudinėja, 
sako, kad reikia grynam ir basam nueiti žardan, tai ber- 
niukai ten rasią čebatėlius, o mergaitės sukneles. Kai sušąla, 
net raudoni pasidaro, tai jiems suknelės ir čebatėliai (Tve- 
rečius, LMD I 475/3—326). 

92. D.k. kampuose skiedrelių pilia, kad laukinių ančių 
kiaušinių rastų. Kad stovus pabaigia, tai lazdele aplink 
pirkią tris kartus jodo ir tada laukinių bėga (Tverečius, 
LMD I 475/3—191). 

93. Jei Velykų rytą (gal D.k.?) moteris be sijono arba 
vyras be kelnių atneštų malkų kiaušiniams virti, sektųsi 
paukščiai rasti (Pušalotas, LTA 600/184— 11). 


94. Reikia D.k. paimti naują puodą ir pripylus druskos 
pastatyti į pečerą. Velykų rytą reikia šį puodą su druska 
apnešioti aplink visas trobas. Ši druska yra vaistas susir- 
gusiems gyvuliams (Salakas, LTA 1778/27). 


95. D.k. mazginukan padėti saują druskos ir užkavot, 
kad per visus metus nieks nepajudintų. Vėliau duoda tos 
druskos vaikam ir gyvuliams nuo akių (Aukštadvaris, LTA 
1406/463). 

96. Kad pienas gerai rūgtų, reikia D.k. atsinešti iš trijų 
laukų po tris akmenėlius ir ugnyje įkaitinus dėti į puodynes, 
po tris į kiekvieną, ir užpylus vandeniu apdengti. Taip iš- 

šutintose puodynėse gerai rūgsta pienas ir esti skanūs sū- 
riai (Salakas, LTA 1773/28). 

97. D.k. panelės stengiasi perbėgti čigonui kelią, — 
jei pasiseka, tai tuomet greit ištekės: jei ketvirtadienį, tai 
už turtingo, o jei Did. penktadienį, tai už neturtingo, bet 
dievobaimingo. Čigonas, tai pamatęs, stengiasi, kad mergai- 
tė kelio nepereitų, nes tada jis nustos čigoniškos laimės, 
negaus lašinių ir kiaušinių (Dūkštas, LTA I 393/2). 

98. Negalima D.k. verpti, nes pirštus skaudės (Striū- 
naitis, LMD III 23a/14—2). 

99. Negalima D.k. su kultuve žlugtą skalbti, tą asmenį 
gali griausmas trenkti (Južintai, LTA 2069/40). 

100. Kas yra gimęs D.k., negali eiti į šermenis (dvasias 
mato) (LMD I 187/6). 

101. Norint paveldėti kokio žmogaus turtus, reikia D.k. 
prieš auštant apjoti aplink visą kaimą (Vilnius, LMD I 
624/2). 

102. Jeigu nori, kad kaimynų nauda tau būtų, apjok 
D.k. visą sodžių ant kačergos (Daugėliškis, LMD I 474/ 
1049). 

103. D.k., saulei netekėjus ir kad niekas nematytų, pa- 
imk vištos mėšlo ir nunešk į kaimyno daržą, tai jis tada 
savo daržoves apgins nuo vištų (Paringis, LMD I 196/1— 
15). 

104. Norint visur turėti laimę, reikia „čystiniam ketver- 
ge“ po vakarienės nunešti skruzdėlynan padliamka, palai- 
kius savaitę po vakarienės parsinešti ir prikalti prie autuvo 
(Marcinkonys, LTA 725/335). 

105. D.k. reikia atnešti skruzdėlių, kad kiaulės raudon- 
lige nesirgtų (Dusetos, LTA 70c/569). 

106. Did. trečiadienį reikia surakt (sukasti) žolynam 
žemė, o D.k. persodinti dienmedžius, sibirnikus, kad ket- 
virtadienį viskas būtų šviežioj žemelėj (Tverečius, LMD 
I 457/29). 

107. Kas D.k. nupjaustys sode nuo obelų visas sausą- 
sias šakas, tai kirmėlės nekliudys nei vaisių, nei lapų (Tve- 
rečius, LTA 339/3—65). 

108. D.k. vadinasi „žaliasai“. Regi, neša visokius žoly- 
nus, žolynėlius iš girios, kad rugeliai gerai keltysi, žaliuotų 
(Tverečius, LMD I 457/26—4). 

109. D.k. vis reikia visur bėginam lėkt,— kad ką darysi, 
vis sparčiau darbas eitų (Tverečius, LMD I 457/26— 12). 

110. D.k. reikia keltis kuo anksčiausiai, kad spartus 
darbe būtum (Tverečius, LMD I 457/26—2). 

111. Kad duona nepelytų, tai reikia kepti prieš Velykas 
ketverge — visą metą nepelija (Naumiestis, LMD I 190/8). 

112. Jei D.k. šukuosi galvą, tai vištos ežias išdraskys 
(Daugėliškis, LTA 339/1—15). 

113. Ligi D.k. būtinai reikia iškrėsti kaminas ir troba, 
nes vėliau užkrėsi Kristui akis, dėl to linai nederės (Leipalin- 
gis, LTA 1436/121). 


b) Didysis penktadienis (D.p.) 


114. Per visą D. s. nešluostyk dulkių nuo lubų, sienų ir 
krosnies, nes Jėzui akis užkrėsi (Eišiškės, LMD III 63/2— 
29). 

115. D.p. nešluosto pirkios, nes bijo, kad Jėzui akių ne- 
užkrėstų (Kabeliai, LMD I 189/1). 

116. Šią dieną (D.p.) jeigu kas čystina, trobas krečia, 
tai Ponui Jėzui akis užkrečia (Liškiava, LTA 374/2330a). 

117. Žmonės pasakoja, kad kai D.p. eina arti, tai reikia 
per arklį perpilti kibiras vandens, tada arklys būna riebus. 
Tačiau reikia tik merginoms taip daryti, — jei vedęs perpila, 
tai arklys sukūsta (Liškiava, LTA 374/2607). 

118. Jei D.p. nuo dvyliktos nakties iki dvyliktos valan- 
dos dienos nei žodžio nesakytum, tai ką manai, tas tikrai 
išsipildytų (Alytus, LTA 600/189—4). 

119. Jei D.p. pasninkausi, tai daug laukinių ančių kiau- 
šinių rasi (Alytus, LTA 773/426). 

120. Norint išvaryt iš namų svirplius, reikia D.p. nueiti 
į kapines ir parsinešti smėlio, paskum barstyti ten, kur yra 
svirplių ir sakyti: „Senieji išeikit, jaunieji pareikit!“ (Eržvil- 
kas, LTA 1299/22). 

121. Kas D.p. eina išpažinties, tas yra viedzma (raga- 
na, -ius) (Kabeliai, Gardino aps., LMD I 189/1). 

122. D.p. neduoda komunijos, nes išpažinties eina če- 
rauninkai. Iš svetimų dangčių šiaudus tąso, paskum puo- 
dynėles šutina (Tverečius, LMD I 475/3—193). 

123. D.p. nevirdavo viralo (visas tris D.s. dienas?), 

tada batviniai gerai dera (Tverečius, LMD I 475/3—205). 

124. Šią dieną (D.p.) nevelėja kultuve, kad ledai ne- 
išmušt javų, nemala rankinėm girnom, kad griausmas ne- 
trenkt (Liškiava, LTA 374/1470). 

125. D.p. ir D.š. negalima nei malti, nei velėti, nes va- 
sarą bus dideli griausmai (Merkinė, LTA 1572/100). 

126. D.p. negalima sėti, nes ledai javus išmuš (Merki- 
nė, LTA 1572/101). 

127. D.p. merginos stato prieš save veidrodį ir mato, 
už ko ištekės (Veliuona, LTA 409/282). 


c) Didysis, arba Velykų „šeštadienis 
(D.š. arba V.š.) 


128. V.š. pasėtos rūtos labai auga ir neišnyksta (Liš- 
kiava, LTA 374/2650). 

129. Kai V.š. kuriama pirtis, tai reikia pakurt serbentų 
šakele, tada bus daug serbentų uogų (Šimonys, LTA 1575/ 
2). 

130. V.š. negalima kūrenti pirtis, nederės tais metais 
kopūstai (Salakas, LTA 1486/57). 

131. Kas pirmesnis D.š. pavalgo, iš pirties pareina ir 
ugnies ataneša, tai tam sparčiau per visus metus eis darbas 
(Tverečius, LMD I 475/3—209). 

132. Jei per V.š. su visais barsies, tai su tais ir per visus 
metus barsies; jei verksi, tai per visus metus verksi (Sei- 
rijai, LTA 1305/305t). 

133. Kad nebūtų musių, reikia V.š. iššluoti visas trobas 
ir šiukšles nešti per rubežių į kito žemę (Vegeriai, LTA 
1357/189.— Plg. nr. 77—78). 

134. Priešąt€lykas D. š. iššluoja gryčią ir šiukšles iš- 
meta svetiman daržan — kaimynui teks blusos (Antaliep- 
tė, LTA 1693/77.— Plg. nr. 77—78, 213). 

135. D.š. mergaitėms reikia paberti grūdų ir pasišaukti 
gaidį: iš kurios merginos grūdų greičiau ims lesti, toji grei- 
čiau ištekės (Židikai, LTA 1279/354). 

136. Kai D.š. iššluoja gryčią, tai šiukšles reikia išnešti 
laukan ir klausytis, iš kur šuo loja — iš to krašto bus piršliai 
(Papilys, LTA 365/260—4,— Plg. „Užgavėnės“ nr. 213). 

137. Jei V.š. pučia pietų vėjas, tai būna šilta vasara, 

jei rytų — javai uždera, jei žiemių — esti šalta vasara, o 
jei vakarų — tai lietinga (Kalvarija, Mar., LTA 600/183— 
38). 

138. Kad nereikėtų pirmądien Velykų, tai D.š. pakaria 
sūpuokles, bet Dieve gink negalima net pakliudyti supuok- 
lių (Tverečius, LMD I 475/3—208). 


Pašventinta ugnis 


139. D.š. parsinešę iš bažnyčios švęstos ugnies, žmonės 
ją išlaiko iki pirmosios Velykų dienos ryto ir neša aplink 
savo trobesius, kad jie iki kitų metų nesudegtų (Raseiniai, 
LTA 1299/50). 

140. Tik parnešus švęstos ugnies kurdavo pečių ragai- 
šiui ir kitiems Velykų valgiams kepti bei virti, taip pat ir 
pirtį kurdavo. Velykų kiaušinius būtinai reikia virti švęsta 
ugnimi (Visur Lietuvoje). 

141. D.š. iš tolimesnių kaimų suėję Žmonės negali par- 
sinešti šventintos ugnies. Jie atsineša degtukus ir, kai ku- 
nigas šventina ugnį, jie atidaro degtukų dėžutes ir kunigas 
pašventina degtukus. Parėję į namus, jie užsikuria tais deg- 
tukais ugnį (Godžiūnai, LTA 1040/92). 

141a. Seniau (prieš 20 metų) būdavo švenčia ir sier- 
čikus (Salakas, LTA 1486/320). 

142. Kai Velykų ugnelę atneši, tai uždek kiek šakelių 
šventa ugnele, tada visos gyvatės išbėgioja (Tverečius, 
LMD I 474/682). 

143. D.š. neša namo ugnį ir užkuria ant svetimo lauko, 
tada sudeginsi visas savo lauko bjaurybes ir joks įkandi- 
mas gyvuliams nekenks (Antazavė, LTA 1418/496). 

144. D.š. piemuo eina parnešti švęstos ugnies ir švęstos 
vondens. Jis stengiasi pats pirmas pasisemti vondens, tada 
jo šeimininko bus riebūs gyvuliai ir piemuo visuomet pir- 
mas išgins bandą, t. y. bus nemiegalis. Jei parneš degan- 
čią ugnį, tai jo šeimininko arkliai kaip ugnia degs, t. y. bus 
riebūs ir greiti (Dūkštas, LMD I 393/2). 


Pašventintas vanduo 


145. Kai V.š. pašventina vandenį, tai žmonės skubina- 
si, už vienas kito lenktyn, semti vandenį: kas pirmesnis pa- 

sisems, tas pirmiau tais metais apsidirbs (Šventežeris, LMD 
I 195/1). 

146. Kas Dėdioje sobata pėrmasės pasėsems švesto 
vandėns, tas ton meta bus laimings (Žemaitija, LTA 2269/ 
24). 

147. Jei dygsta usnys, V.š. vandeniu krapyk dirvą ton 
pusėn, kuriam (kaimynui) nori, kad tavo usnys atitektų 
(Vilnius, LTA 549/121). 

148. Švęstą vandenį geria nuo išgąsčio. Kai neša sėti 
sėmenis, juo apkrapija, kad amarai nepultų (Liškiava, LTA 
374/2330b). 

149. Švęstu vandeniu Velykų rytą apšlaksto gyvulius. 
Dar krapija juo „velnio apsėstuosius“ (Raseiniai, LTA 1299/ 
81). 

150. Gyvulius per Velykas laisto švęstu vandeniu, par- 
neštu D.š. Nuo švęsto vandens, sako, gyvuliai neserga ir 
niekas negali jų užkerėti (Raseiniai, LTA 1299/58). 

151. Parnešus švęstą vandenį, visi mirko į jį pirštus ir 
žegnojasi. Šeimininkas apšlaksto juo gyvenamus namus 
ir kitus pastatus, kad Perkūnas netrenktų ir neuždegtų 
(Šilalė). 

152. Parsinešama švęsto vandens, kad mirštant nuo 
numirėlio piktas dvasias išvaikytų, ir geriamas pirmą Ve- 
lykų dieną (Girkalnis, LTA 1415/284). 


3. VELYKŲ NAKTIS (V.n.) 


153. Naktį iš D.š. į Velykas prie bažnyčios maino pyp- 
kėm ir tabako kapšiukais (Smilgiai, LTA 607/100). 

154. Susirinkę V.n. į bažnyčią, kiti ilgai nebūna, bet 
nueina pas žydelį, ten mainosi ne tik kepurėmis ir pypkė- 
mis, bet visokiausiai: daiktais. Kitas, susigniaužęs į saują 
popieriaus gniužuliuką, išmaino jį į peilį ir ką kitą (Taura- 
gė, LTA 1284/265). 

155. Visi V.n. eina į bažnyčią. Ten įtaiso griausmą ir 
žaibą, velnią ir Kristaus kankintojus, kurie laksto po baž- 
nyčią su liesvomis. Velniukas lando tarp žmonių ir, atra- 
dęs kur miegančius, duoda tiems uodega per snukį (Sala- 
kas, LTA 1593/137). 

156. Vyrai V.n. apsirengia žydais, eina į bažnyčią ir 
ten daro įvairias išdaigas su miegančiais: paima veršio 
uodegą ir brauko per veidą, kitas pakiša panosėn stinkspi- 
ričio (amoniako), dar kitas turi pasidaręs varną ir kerta 
miegančiam snapu. Rytą, kai žmonės eina aplink bažnyčią, 
jie turi bėgti priešingon pusėn ir apibėgti 9 kartus. Kokį 
daiktą bebėgdamas nutveria, tai turi neštis. Per sumą jie 
guli bažnyčios gale kryžium. Paprotys prieš keletą metų 
išnyko (Kvėdarna). 

157. Velykų rytą kai kurie ateina į bažnyčią persirengę 
žydais. Jie nešiojasi kopėčias, kirvį ir kūjį. Kai žmonės eina 
aplink bažnyčią, tai jie eina prieš Žmones su visais pami- 
nėtais daiktais. Tebedaroma (Laukuva). 

158. V.n bažnyčia yra atdara ir žmonės joje budi. Se- 
niau jie ten miegodavo ir valgydavo, bet dabar to vengia- 
ma. Tą naktį žmonės gieda įvairias giesmes. Prie majes- 
toto yra padaromi žydai ir įvairūs kareiviai, jie stovi arba 
eina pasirodyti į visą bažnyčią. Radę miegančius žmones, 
jie juos įvairiai išjuokia (Girkalnis, LTA 1299/6, 10, 19, 
66). 

159. Velykų naktį reik iššauti, tai sako — savo neprie- 
telius atmuši („Živaia starina“, 1906, IV, p. 201, nr. 210. 
Iš Šiaulių). Seniau V.n. bažnyčios šventoriuje šaudydavo ir 
mušdavo būgnus. 

160. Jeigu V. n. ar rytą važiuojant į bažnyčią pakelė- 
je sutinkama moteris, tai kelionėje atsitiks kokia nors nelai- 
mė. Kad jos išvengtum, reikia grįžti tuo pačiu keliu atgal ir 
į bažnyčią nuvažiuoti kitu keliu (Veliuona, LTA 745/110). 


4. VELYKŲ RYTAS (V. r.) 
a) Vandens magija 


161. Kur bėga upelis, ta. V. n. per 12 valandų vanduo 
vynu pavirsta (Liškiava, LTA 374/2797). (Paprastai taip 
kalbama apie Kalėdų naktį.— J.B.) 

162. V. r. prieš saulėtekį reikia visam nusiplauti, tai 
nebus nei vočių, nei skaudulių (Veliuona, LTA 409/303.— 
Žr. nr. 53). 

163. V. r. prieš saulės tekėjimą reikia visam nusiplauti, 
kad nebūtų vočių, skaudulių ir t. t. (Šiauliai, ŽS 1906, 
IV, 195). 

164. Reikia V. r. saulei netekėjus nusiprausti, tai vočių 
nebūna (Liškiava. LTA 374/2610.— Žr. nr. 48, 51, 53, 58). 

165. V. r. saulei netekėjus reikia grynam (nuogam) 
praustis, tai būsi labai baltas (Liškiava, LTA 374/2652.— 
Žr. nr. 61). 

166. Prieš Velykų pirmą dieną reikia naktį nueiti pas 
upę, nusirengti ir išsiprausti, tai būni visados baltas (Pelesa, 
LMD I 392/2—15.— Žr. nr. 50, 59). | 

167. V. r. dar saulei netekėjus reikia parsinešt van- 
dens, kuris teka, ir tuo vandeniu praustis, tada visus metus 
nesirgsi. Tą vandenį galima laikyti keletą metų, jis nepa- 
sensta (Klipstai, Klaipėdos aps., LTA 2321 /29). 

168. V. r. per prisikėlimą reikia nusimaudyti tekančia- 
me vandenyje, tai per visus metus būsi sveikas (Veliuona, 
LTA 747/27.— Žr. nr. 47, 51, 53, 56, 57, 6la). 

169. Kad didesnis užaugtum, reikia Velykų pirmą dieną 
lietui lyjant kurį laiką pastovėti vienplaukiam lietuje (Ve- 
liuona, LTA 745/118). 

170. V. r. reikia iš svetimo šulinio parnešti vandens, tik 
kad niekas nematytų, ir pagirdyti arklius, kad geri būtų 
(Telšiai, LTA 284/555). 

171. Antrą Velykų dieną pilamas miegančiam pašonėn 
vanduo. Apipiltas turi duoti kiaušinių tam, kas jį apipylė 
(LTA 1039/1667). 

172. Vyrai laistosi antrą Velykų dieną, o mergaitės lais- 
tosi trečią dieną (Kėdainiai (?), LTA 1039/1671). 

173. Ūkininką laisto V. r., nes tada esti geri linai 
(Šiaulėnai). 

174. Velykų antrąją dieną tą aplieja vandeniu, kas il- 
giau miega (Kalvarija, Telšių aps., LTA 600/33—16). 

175. Velykų antrą dieną kas pirmiau atsikelia ir aplais- 
to miegančius, tai tas daug kiaušinių tą dieną išritins 
(Šiluva, LTA 1300/440). 

176. Antros Velykų dienos rytmetį reikia tinginius ir 
miegalius apkrapyti su šlapia verba, kol dar neatsikėlę. Jei 
kas nesileidžia, tai reikia kuo nors atsipirkti (Viduklė, LTA 
1471/29). 

177. Velykų antrą dieną visi stengiasi anksčiau atsikel- 
ti ir aplieti begulinčius kitus namiškius. Kuriuos apliejo, tie 
bus per visus metus miegaliai (Tirkšliai, LTA 407/478). 

178. Velykų nedėlioj jaunimas, anksti atsikėlęs, laisto 
vandeniu tebemiegančius, arba ištraukę iš patalo neša upe- 
lin ir būtinai pamerkia. Tas žmogus būsiąs visur pirmas 
(Dusetos, LTA 1418/527). 

179. Kas ilgai V. r. miegos, tas visus metus bus snau- 
dalis ir jam nesiseks darbas (Alanta, LTA 2019/186). 

180. Kas pirmas pasikels V. r., tam geriausia seksis 
darbas. (Melagėnai, LMD II 14/8— 14). 

181. Pas mus laistydavosi vandeniu antrą dieną Vely- 
kų. Parėję iš bažnyčios „eina gulti. Mergės pritaiso virš 
lovos milžtuvę ir kibirą, nuveda virvutę laukan, kai bernai 
sugula, patraukia virvutę ir aplieja (J. Andriulienė, Užven- 
tis. D 1/30). 

182. Per Velykas (antrą dieną?) eina rankas plauti: nu- 
sineša vandens butelį, rankšluostį, paskum už tai plovikas 
gauna paplauti gerklę (Naujamiestis, LMD I 588/2). 

183. Kad apsaugotų laukus nuo audrų, seniau gaspa- 
dorius V. r. per prisikėlimą, pasiėmęs Velykų švęsto van- 
dens, krapydavo laukus ir peržegnodavo visas kertes (Židi- 
kai, LTA 1513/33.— Žr. nr. 150—151). 

184. Kad nebūtų tavo žemėje gyvačių, reikia V. r. paš- 
ventinti rubežius švęstu vandeniu (Telšiai LTA 1582/ 
82—19). 

185. Norint apsaugoti laukus nuo šturmo (audros), 
reikia V. r. juos apšvęsti. Arba kai karvė atveda dvynius 
(jaučiukus), tai reikia jais aparti savo laukų rubežius 
(Salakas, LTA 1779/121—8). 

186. V. r. žmonės smilkosi ir šlaksto švęstu vandeniu 
savo gyvenamuosius namus, nes V. r. piktosios dvasios išei- 
nančios iš namų »rie tų, kurie nesimeldžia. Palieka vienos 
dūšios, kurias reikia pasmilkyti. Sugrįžusios piktosios dva- 
sios nebedrįstančios į pašventintus namus įeiti, todėl vėlėms 
pasidarą lengviau. T:bežinoma (Laukuva). 


b) Saulės šokinėjimas 


187. Velykų pirmos dienos rytą patekėdama saulė šoki- 
nėja: triskart pašokėja aukštyn ir žemyn, mainosi įvairio- 

mis spalvomis ir plastėja, nes ji džiaugiasi, kad Kristus 
prisikėlė. (Visoje Lietuvoje.— Tas pats sakoma apie saulę 
Joninių rytą.) 

188. Žmonės anksti keldavosi ir eidavo žiūrėti, kaip 
saulė iš džiaugsmo šoka. „Aš pati savo akimis mačiau jau- 
nystėje, o dabar nepastebėjau, gal mano nuodėmingos 
akys jau to nemato“, sakė viena moteriškė (Antalieptė, 
LTA 1657/149). | 

189. Velykų rytą saulė rodos: kai teka, tai pasidaro 
raudona, žalia, mėlyna, balta. Ji būna ne visa vienokia, bet 
tokiais plėmais. Mums seneliai tada liepdavo eiti saulės 
dabot (Salakas, LTA 1486/318). 

190. Iš ryto nuo zarios Žmonės dar laukia, kaip saulė 
supsis. Kai ima ji suptis, tai viršun žemyn (supasi), žalia 
melsva (pasidaro), negalima atsižiūrėti (Tverečius, LMD I 
475/3—256). 

191. Velykų pirmą dieną, dar saulei neužtekėjus, žmo- 
nės keliasi ir eina žiūrėti, kaip saulė tekės ir ar labai šoks: 
kad visi sutvėrimai džiaugiasi, tai ir saulė dži:ugias (Adu- 
tiškis, LMD I 203/1). 

192. Per Velykas, kai visi žmonės esti linksmi, tai net 
ir saulė iš to smagumo šokinėja: kilsu, kilsu (Pakruojis, 
LTA 600/181—5). 

193. Saulė V. r. šokinėja iš džiaugsmo, kad Kristus 


»oyvo- 


ti, kai einama aplink bažnyčią (Rokiškis). 
c) Einant aplink bažnyčią 


194. Kai žmonės V. r. per prisikėlimą eina aplink baž- 
nyčią, reikia sukalbėti poterius į šv. Antaną ir pabaigoje 
prieš žodį „amen“ pasakyti: „Kad nematyčiau savo akim 
lauku lekiančių ir žeme šliaužiančių“. Tada visus metus 
nesutikti vilko ir nematysi gyvatės. Taip mane mokė moti- 
na, užtat man neteko tų baisybių sutikti ar matyti (Anta- 
lieptė, LTA 1657/146). 

195. Mano motina sakydavo, kad V. r., ypač tas metas, 
kai žmonės eina aplink bažnyčią, tinkamas visokiems pra- 
šymams. Reikia tik apieravoti 9 poterius šv. Antanui (nuo 
gyvačių ir vilkų), šv. Jurgiui (kad gyvuliai eitų rankon), 

dar šv. Antanui (jei mergaitė nori tais metais ištekėti), 
tik prieš Žodį „amen“ reikia pasakyti savo prašymą, ko 
nori (Antalieptė, LTA 1657/147). 

196. Jei nori tais metais nematyti jokių vaidinuoklių, 
raganų, aitvarų, tai V. r. einant apie bažnyčią reikia ant 
šventoriaus, nusigręžus nuo bažnyčios, sukalbėti penkerius 
poterius,— tada nieko tais metais nematysi, nei vedžios kas, 
nei paklaidins (Kupiškis, LTA 1560/29). 

197. V. r. einant su procesija aplink bažnyčią, reikia 
sukalbėti 7 poterius Kristaus prisikėlimo intencijai ir dar ga- 
le pridėti žodžius: „Kad aš nesusironytum ir jokių bjau- 
rybių nematyč.“ Tada visus metus nesusižeisi ir nesusitiksi 
su gyvate (Dusetos, LTA 1693/440). 

198. Kas nori pralobti, tas turi per Velykas, visiems 
einant apie bažnyčią, eiti triskart į priešingą pusę, eidamas 
rankoje laikyti sidabrinį rublį ir vis sakyti: „Aš turiu par- 
mazonską rublį...“ (Naujamiestis, LMD I 199/1—72). 

199. Pirmą Velykų dieną einant kunigui į bažnyčią rei- 
kia pavogti iš jo drabužių nors siūlą. Jeigu tu esi muzikan- 
tas ir panorėsi atkeršyti kitam muzikantui už konkuravi- 
mą, tai perkąsk tą siūlą ir jam sutrūkinės visos stygos 
(Kaniava, LMD III 78/4—5). 

200. Pirmą Velykų dieną per pakylėjimą reikia iš baž- 
nyčios slenksčio dantimis išskelti gabalėlį medžio. Jeigu pas- 
kui susipyksi su muzikantais ir panorėsi jiems atkeršyti, 
tai laužk tą medžio gabalėlį ir trūks begrojančių muzikan- 
tų stygos (Šventežeris, LMD I 195/1). 

201. Jeigu nori, kad lošiant kortomis tau sektųsi, tai 
reikia pasiimti vieną kortą, duokim būgnų tūzą, ir nusinešti 
jį V. r. į bažnyčią. Kai tik kunigas užgiedos „Per Tavo 
šventą prisikėlimą“, reikia sušukti: „Būgnų tūzas pas ma- 
ne!“ Tada visados išloši (Suvalkija, LTA 600/30). 

202. Velykų pirmą dieną per rezurekcijas reikia baž- 
nyčioje ištraukti iš kišenės virvelę ir einant aplink bažny- 
čią ją tęsti per grindis, tačiau taip daryti, kad Žmonės 
nepastebėtų. Tada reikia įtraukti į medį tuščią avilį ir jį su 
ta virvele prie medžio pritvirtinti, tai tame avilyje apsigy- 
vens bitės ir seksis su jomis (Degučiai, LTA 2088/222). 

203. Jei nori, kad tuščian avilin atskristų bičių spie- 
čius, reikia V. r., kai žmonės giedodami „Aleliuja“ eina 

aplink bažnyčią, iškelti tą avilį aukščiau žemės paviršiaus 
(Antalieptė, LTA 1276/181). 

204. V. r. einant apie bažnyčią neškis sūrį ir kaišiok 
visiems po nosim, tada pamatysi visas raganas (Šeduva, 
LTA 896/67). 

205. Norint pamatyti raganą, reikia V. r. einant į baž- 
nyčią įsidėti sūrio, paskui bažnyčioj jį valgyti ir kitiems da- 
linti. Kas nuo tavęs ims ir valgys kartu su tavim, tai bus 
tikra ragana (Šeduva, LTA 1516/96). 

206. V. r. kai eina aplink bažnyčią, reikia šventinti 
daržai, tai nebus žolės (Tauragnai, LTA 1534/655). 

207. Merginos pirmą Velykų dieną nesiklaupia bažny- 
čioje, tai geriau augs gėlės ir bus labai gražios (Leipalin- 
gis, LTA 1436/88). 

208. Kad žąsys gerai sektųsi, reikia jas užleisti (perė- 
jimui) V. r. tuo metu, kai einama aplink bažnyčią (Pilviškiai, 
LTA 600/166— 1). 

208a. V. r. procesijos metu reikia krapyti su švęstu 
vandeniu kurmarausius ir kaišyti juos Perkūno trenktu 
medžiu — vasarą nebus kurmių (Viduklė, LTA 1471/28). 

209. V. r., kai Žmonės eina apie bažnyčią, reikia žiūrėti, 
iš kurios pusės vėjas pučia — tą metą visą laiką pūs tas 
vėjas. Sako: jei vakaris — bus lietinga vasara, jei pietys — 
sausa, jei šiaurys — šalta. Iš to spėja ir apie derlių (Šimkai- 
čiai, LTA 1629/70). 

210. Kai pirmą Velykų dieną pradeda eiti apie bažny- 
čią, reikia šluoti iš visų keturių trobos kampų, tai iš vieno 
kampo pasirodys tas, su kuriuo apsivesi (Alytus, LTA 1457/ 
1 —94). 

211. V. r., kai žmonės per prisikėlimą eina aplink baž- 
nyčią, tinka burtams arba kerštui, bet tokius burtus da- 
ryti taip šventu laiku yra didelė nuodėmė („smertelnas 
griekas“). Burtais galima nukreipti ligas į kaimyno gyvu- 
lius, kaimynui kokią nors nelaimę užsiundyti (pvz. kad 
griausmas trenktų jo namus arba trobos sudegtų). Darant 
burtus, nekalba poterių, bet kažką daro ar užkeikia,— 
to pasakyti negaliu, nes mano motina apie tai smulkiau ne- 
aiškino (Antalieptė, LTA 1657/148). 

d) Kiti burtai (apie blusas, peles) 


212. Kad vasarą nebūtų troboje blusų, reikia V. r. anks- 
ti atsikelti, dar aulei netekėjus, kai visi kiti miega, nuo- 
gai esant iššluoti trobas ir šiukšles išnešus išpilti kaimyno 
daržan (ar svetiman laukan, toli nuo savo trobesių); šiukš- 
les nešti irgi nuogai ir saugotis, kad niekas nematytų (Vi- 
soje Lietuvoje). 


213. V. r. anksti šluojant trobą reikia susemti sąšlavas 
į skudurą ir nunešti į kito ūkininko žemę. Ten numetus sku- 
durą greitai bėgti atgal ir neatsigręžti į užpakalį: jei atsi- 
gręši, tai ne tik tos, bet ir kito ūkininko blusos sugrįžta 
atgal į namus (Tauragė, LTA 1609/145.— Plg. nr. 77—78). 

214. „An einem Ostermorgen ist sie sogar irūh auiges- 
tanden, hat splitterfasernackt das Haus ausgefegt und das 
Gemūll ebenso nackt ūber die Grenze getragen. Aber 
geholien hat auch das nur tūr kurze Zeit“ (H. Suder- 
mann, Litauische Geschichten, 1917, p. 289). 

215. Kai žmonės V. r. grįžta iš bažnyčios, tai tie, kurie 
visą naktį išbuvo bažnyčioje, klausia namie pasilikusių: 
„Kur blusos?“ Paklaustasis jam atsako, kad jos tokio ir to- 
kio kaimyno namuose apsigyveno (pasako kaimyno pavar- 
dę). Tada pas tą kaimyną ir liks blusos, o iš šitų namų 
išeis (Imbradas, LTA 1278/65.— Plg. nr. 79, 80). 

216. Per Velykas kas pirma ateina iš bažnyčios namo, 
tai jo klausia, pas ką blusos. Ir pas ką jis pasakys, tai 
pas tą labai daug blusų bus (Gervėčiai, LMD I 640/31). 


217. Kad vasarą nebūtų blusų, reikia pirmą Velykų die- 
ną anksti rytą išeiti laukan ir pro langą klausti viduj 
esančių: „Ar yra blusų?“ Viduj esantis atsako: „Nėra“. 
Trečias priduria: „Kad jų ir nebūtų“ (Varėna, LTA 73a/ 
191). 

218. Jei katroj troboj yra pelių ar varlių, tai reikia V. r. 
per pat procesiją švęstu vandeniu iškrapyti visus trobos 
kampus (Viduklė, LTA 1471—30). 

219. V. r. per prisikėlimą reikia apkrapyti namų pa- 
matus, kad nebūtų po grindimis pelių, Žiurkių ir var- 
lių (Kuliai, LTA 322/145). | 

220. Jei V. r. iššluoja kamarą, šiukšles nuneša ir sube- 

ria į prūdą, tai pelių namuose nebelieka (Skaistgiris, LTA 
1623/344). 

221. V. r. susigauk pelę, pakinkyk į šluotą ir pats at- 
bulas tempk. Kur nutempęs paliksi, ten visos pelės iš tavo 
namų nubėgs (Girkalnis, LTA 1543/150). 

222. Kad namuose išnyktų pelės, reikia anksti V. r., 
bažnyčioje vykstant prisikėlimo apeigoms, papešti iš visų ke- 
turių gryčios kerčių po truputį sienos samanų, jas sudėti 
ant gryčios slenksčio ir sudeginti. Paskui pelenus gražiai 
sušluoti, supilti į jaučio ragą, išnešti laukan ir pučiant 
šiaurės vėjui berti prieš vėją, kalbant šiuos žodžius: „Žie- 
my, žiemeli, išpūsk peles!“ Pelenai beriami prieš vėją ir 
žodžiai kartojami tris kartus. Taip padarius, po trumpo 
laiko gryčioj nebelieka nei vienos pelės (Veliuona, LTA 
745/107). 


5. LENKTYNIAVIMAS VELYKŲ RYTĄ 


223. Kas pirmas pasikels V. r., tam geriausia seksis 
darbas (Melagėnai, LMD II 14/8—14). 

224. V. r. kiekvienas stengiasi pirmas sukurti ugnį, tai 
tas tą metą pirmas ir visus darbus nudirbs (Raseiniai, 
LTA 1496/47). 

225. V. r., vos tik pasibaigus bažnyčioje pamaldoms ir 
kunigui pašventinus velykinius valgius, visi skubinasi kuo 
greičiausiai namo, lenktyniauja raiti, važiuoti ir pėsti, kiek- 
vienas stengiasi aplenkti savo kaimyną ir pirmas pasiekti 
namus, — mat tikima, kad kas pirmas pasieks namus, tas ir 
su darbais vasaros metu visus aplenks: jam labai seksis, 
visuose darbuose bus pirmas, pirmiau už kitus apdirbs lau- 
ką, suvalys javus, visą vasarą eis sodžiuje pirmutinis su 
darbais, pirmas su darbais nuo laukų nueis ir pan. (Visoje 
Lietuvoje). 

226. Kas pirmas V. r. garvažiuoja namo, tas pirmas 
nupjauna rugius (Liškiava, Veisiejai, Leipalingis, Seirijai, 
Kalvarija). 

227. Kas pirmas Velykų dieną parvažiuoja iš bažny- 
čios, to gyvuliai bus stipriausi (Merkinė, LTA 73a/70). 

228. V. r. reikia skubytis su pašveicavoniom, tai bitės 
gerai spiesis (Varėna, LMD II 11/22). 

229. V. r. ūkininkai skubinasi iš bažnyčios namo. Sako, 
jei jis pirmiau negu kaimynas pareis namo, tai jo javai 
geriau augs negu kaimyno (Igliauka, LMD I 195/1). 

230. V. r. važiuojant iš bažnyčios namo, kuris daugiau 
aplenkia žmonių, tas greičiau apsidirba darbus (Vilnius, 
LTA 415/143—22). 

231. V. r. nespėja kunigas apšventinti švenčiankas 
(valgius), kiekvienas griebia už karbijos (krepšio) ir kuo 
greičiausiai skuba į vežimą. Kito jau ir vežimas stovi pa- 
ruoštas ties artimiausia vieta ir kiekvienas stengiasi pirmas 
su švenčianka parvažiuoti. Seniau buvo baisios lenktynės 
V. r. namo važiuojant, nes kuris pirmas sodžiun parva- 
žiuos, tai tas pirma apsidirbs — rugius nupjaus. Dar ir 
dabar pasilenktyniuoja, suardo ir vežimus, ir tada lieka pas- 
kiausias (Liškiava, LTA 374/1468a). 


6. VELYKŲ PUSRYTIS (ATSIGAVĖJIMAS) 


232. Seniau (prieš 15—20 metų) V. r. nešdavo bažny- 
čion pašvęst valgius — „švenčionus“. Būdavo, sukrauna ka- 
šeliotėn po truputį visokių valgymų ir neša bažnyčion, ten 
pastato išilgai bažnyčią per dvi eiles, kad per vidurį būtų 
takas kunigui praeit, o kunigas ir apšventina (Salakas, LTA 
1486/322). 

233. V. r. nešama bažnyčion šventinti velykiniai valgiai: 
marginti kiaušiniai, pyragas ir mėsa. Taip daroma, kad šei- 
mos nariai, paragavę šventintų velykinių patiekalų, būtų do- 
ri, geri žmonės, tarpusavy nesivaidytų ir nesipyktų, kad 
namuose nuolat būtų ramybė ir broliška santaika (Veliuona, 
LTA 745/111). 

234. Velykų valgius, — kiaušinius, sviestą, pyragą,— 
nešdavo į bažnyčią ir dėdavo už grotelių, kad pašventintų 
(Skaistgiris, LTA 1623/342). 

235. Per Velykas mėsą, kiaušinius bei pyragus šventina 
dėl to, kad Pondievs duotų gerą derlių, kad kiaulės būtų 
sveikos, vištų vanagas nenuneštų ir kad jos būtų dėslios 
(Mažeikiai, LTA 1313/71). 

236. D. š. ir V. r. šventinami šventoriuje V. r. valgiai. 
Velykose pusryčius valgyti pradedama kiaušiniu. Velykų 

pusryčiai sūdomi tik šventinta druska (Seirijai, LTA Ši 
90). | 

237. Kas neturi karvės, mėsos, bičių, tai visi žmonės, 
kas kiek turi, ar pikti ar ne, turi nešti jam ir duoti Ve- 
lykoms atsigavėti (Tverečius, LMD I 475/3—217). 

238. Kas per Velykas anksčiausia pusrytį pavalgo, tas 
anksčiausia pavasarį išeina į laukus dirbti (Grinkiškis). 

239. V. r., kol saulė neužteka, valgyt negalima (Kėdai- 
niai (?), LTA 1039/1671). 

240. V. r., prieš sėdant valgyti, šeimininkė turi tris 
kartus peržegnoti velykiniais valgiais apkrautą stalą, kad 
tuose namuose visus metus būtų santaika ir ramybė (Veliuo- 
na, LTA 745/100). 

241. Šeimininkas, atsistojęs prieš šventųjų paveikslus, 
pasako: „Mes atsigavim, tegul bėdos užsigavi“. Visi valgo 
vieną kiaušinį. Pirma valgo kiaušinius, paskui sviestą, deš- 
ras, mėsą. Atsigavėjime reikia be viralo valgyti, tik pie- 
tums esti kopūstai (Tverečius, LMD I 475/3—235). 

242. V. r. pusryčių metu Montautienė (iš Šudaičių k., 
Šiaulėnų v.) visai šeimai padalina po keletą margintų kiau- 
šinių, o vieną kietai išvirtą pati šeimininkė supjausto į dalis 
ir visiems šeimos nariams po dalį to kiaušinio įdeda į burną. 
Taip darydama sako: „Kad Velykose duoda, tai visus metus 
duos viso gero“ (Šiaulėnai, LTA 4557/171— 11). 

243. Velykose atsigavi žmonės stati. Kai senyboj valgė 
žąsis, tai net ant suolo atsistoję palubėj valgydavo, kad 
žąsys aukštai skraidžiotų, kito pavasarėn nepapultų (Tve- 
rečius, LMD I 475/3—219). 

244. Atsigavint ir pirmoj Velykų dienoj priimta šeimi- 
ninkui su savo samdiniais kartu tas pats valgymas iš vieno 
bliūdo valgyti. Antroj dienoj jau kad ir aplenkia šeimi- 
ninkas, tai ką gi padarysi (Tverečius, LMD I 475/3— 
239). 

245. V. r. apšvenčia švęstu vandeniu valgius, o paval- 
gius šeimininkas ar šeimininkė apšvenčia visą gaspadorystę 
(Salakas, LTA 1569/41). 

246. V. r. valgant nepamirštamos ir mirusių vėlės. 
„Dūšiom, katrų niekas neatmena, reikia pirmą Velykų dieną 
valgant nupilti tris šaukštus po stalu“ (Veisiejai, LTA 
208/279—5). 

247. Senovėj pirmą Velykų dieną (šeimininkė?) eidavo 
su ąsočiu alaus aplink savo trobas. Vyras: „Kas čia eina?“ 


Moteris atsako: „Ponas Dievas“.— „Ką jis neša?“ — „Geras 
dienas.“ (Subačius, LTA 1040/297). 


7. VELYKŲ KIAUŠINIAI: 
SIMBOLIKA, MAGIJA, ŽAIDIMAI 


248. Bėdoje prisimink tą vardą, su kuo Velykose per- 
pus kiaušinį valgei, bus pagelbėta (Dusetos, LTA 56/ 
94.— Žr. 242). 

249. Jei kelią pametei ar miške paklydai, reikia atsimin- 
ti, su kuo Velykose pirmą kiaušinį mušei: kai atsiminsi ir 
blūdas išnyks (Šiaulėnai, LTA 455b/171—9). 

250. Reikia prieš Velykas namie dažyti kiaušiniai, nes 
jeigu namie nedažysi, tai vištos eis dėti kiaušinius pas 
kaimynus (Pelesa, LMD III 61/19). 

251. Kiaušinius dažo todėl, kad Pono Dievo kūnas buvo 
sudaužytas, žaliai mėlynai margas, tai ir kiaušiniai buvo 
marginami (Tauragė, LTA 1284/309). 

252. Patys margučiai primena Kristų, o jų dažymas tai 
Kristaus kančias. Kai Kristus ėjo į Golgotos kalną, jis 
sutiko Cirinėjų su sūnumi, kurie nešėsi krepšį kiaušinių. 
Cirinėjus paliko kiaušinius ir padėjo Kristui nešti kryžių. Kai 
jis atėjo (atgal), tai rado visus kiaušinius gražiai išmar- 
gintus (Girkalnis, LTA 1299/2). 

253. Kitą kartą darinių (t. y. dažų) kiaušiniams nepir- 
kdavo. Darydavo su cibuliais, beržų lapais, geltonaisiais 
ramuliais. Prie šių žolių ar lapų pridėdavo alūno, suvirin- 
davo ir tada dėdavo virti kiaušinius. Išrašytų tada neda- 
rydavo (prieš kokia 40—70 metų) (Skaistgiris, LTA 1623/ 
338). 

254. D. š. vakare vyresnieji liepia vaikams pakabinti 
po palangėmis krestelius. Rytą vaikai atsikėlę randa kres- 
telį pridėtą kiaušinių, tai neva „Velykų bobutė“ atvežusi. 
Žinoma, pilnus krestelius randa tik geri vaikai. „Velykų 
bobutė“ paprastai važiuojanti gražiu mažučiu arkliuku, 
gražiame vežimėlyje, kuris pilnas pridėtas kiaušinių (Eržvil- 
kas, LTA 1299/21). 

255. „Velykų bobutė“ atvažiuoja pirmąją Velykų dieną 
dar prieš saulės tekėjimą. Jos ratai iš buroko, arkliai iš 
vaško, vadžios iš „ubago lazdų“. Ji prieš saulės tekėjimą 
važiuoja todėl, kad neištirptų jos arkliai. Atvažiavusi pade- 
da vaikams kiaušinius prie lovos, ant lango, ar kur netoli 
nuo trobos augančiam medy (Eržvilkas, LTA 1299/31). 

256. Velykų naktį „Velykų bobutė“ vežioja vaikams 
margučius. Todėl tą naktį reikia uždaryti šunis, kad jos ne- 
sudraskytų. Rytą atsikėlę vaikai randa ant lango ties savo 
lova „bobutės“ atvežtų margučių (Pilviškiai, LMD I 706/ 
2—7). 

257. Vaikams kiaušinius Velykų naktį padeda „Velykė“ 
(Kupiškis). 

258. Kiaušinius dažydavo D. š. vakare. Velykų rytą 
juos išnešdavo, padėdavo kur lauke už trobos, o vaikams 
sakydavo, kad „Velykos“ važiuodamos padėjo (Skaistgiris, 
LTA 1623/340). 

259. Per Velykas šeimininkės, viena su kita lenktyniau- 
damos, stengiasi išvirti kuo daugiau kiaušinių. Tatai daroma 
todėl, kad užaugtų našesnės bulvės ir rudenį jų daugiau pri- 
kastų (Veliuona, LTA 745/116). 

260. Išmargintus kiaušinius sudeda į gražų krepšelį, 
kuris vadinamas kiaušininku. Toks krepšelis padaromas 
taip: paimama kartono, padaromas krepšelis ir aplipinamas 
įvairiais popieriukais. Kai jau paruoštas Velykų stalas, tai 
pastatomas ant jo ir tas kiaušininkas su kiaušiniais (Lau- 
kuva). 

261. Iš Velykų margučių lupimosi sprendžiama apie li- 
nų gerumą: jeigu margučiai V. r. gerai lupasi, tai tais metais 
ir linai gerai užderės, gerai valysis, turės baltą stiprų 
pluoštą ir t. t. O jeigu margučiai nesilupa, linai bus blogi, 
neužderės, bus nestiprūs, minant smuks po mintuvais (Ve- 
liuona, LTA 745/117. Veiveriai, LTA 320/12—1. Survi- 
liškis, LTA 264/152— 131. Girkalnis, LTA 1600/25. Dūkštas, 
LMD III 114/825). 

262. Jeigu margučių lukšto vištos nors kiek sulesa, tai 
kiaušiniai gražiai nenusidažys (Onuškis, LTA 1288/265). 

263. Mūsų šeimininkės su ypatingu stropumu saugoja, 
kad vištos negautų lesti Velykų margučių lukštų, nes 
kaime vyrauja nuomonė, kad jeigu vištos gauna paragauti 

velykinių margučių lukštų, tai vėliau daržuose neatbaido- 
mai lesa kopūstų ir burokų lapus ir kitas daržoves (Ve- 
liuona, LTA 745/112). 

264. Jei vištos gauna lesti margučių lukštų, tai paskum 
jos lesa savo kiaušinius (Eržvilkas, Girkalnis, Raseiniai, Ši- 
lalė). (Arba ima dėti minkštakiaušius). 

265. Velykų margučių lukštus reikia atiduoti vištoms 
sulesti, kad vištos būtų dėslesnės (Veliuona, LTA 745/ 
95). 

266. Per Velykas švęstų kiaušinių lukštus deda pečiun 
(Liškiava, LTA 374/2978). 

267. Margučių lukštus šeimininkė stropiai iš visur su- 
renka ir sudegina krosny. Tai daroma, kad: 1) maži na- 
miniai paukšteliai (viščiukai, ančiukai, žąsiukai) lengvai ris- 
tųsi iš kiaušinių, 2) pavasarį greičiau išeitų iš žemės paša- 
las, 3) greičiau pavasarį išsišertų gyvuliai, 4) greičiau išs- 
progtų medžių ir kitų augalų pumpurai, 5) greičiau pava- 
sarį pradėtų kaltis jauna žolė (Veliuona, LTA 745/108). 

268. Jei piemuo Velykose suvalgytų pora kiaušinių su 
lukštais, būtų karvės ramios (Tverečius, LMD I 254/ 
1—234). 

269. Seniau prisidėdavo pilnas kišenes margučių ir ei- 
davo mušti. Katras sumuša, tas ir pasiima kiaušinį. Sako- 
ma, kad katro drūtesnis margutis, to gyvenimas ilgesnis 
(Keturvalakiai, LTA 1349/42). 

270. Per Velykas yra paprotys daužti ir risti kiaušiniais. 
Daužant kiekvienas stengiasi turėti stipresnį kiaušinį. Kurio 
yra stipresnis kiaušinis ir sudaužo kito, tas ilgiau gyvena. 
Ritant taip pat: kas daugiau kiaušinių išrita, tas ilgiau 
gyvena (Raseiniai, LTA 1299/82). 

271. Velykose daužauja kiaušiniais todėl, kad per visus 
metus turėtų kiaušinių valgyti (Dusetos, LTA 14/170). 

272. Velykų pirmą dieną galima kiaušiniais mušti tik 
smaigaliu, o antrą dieną jau abiem galais (Šiaulėnai, 
LTA 455b/171—26. Žr. dar LTA 1039/1671; LTA 1309/ 
1666). 

273. Kad kiaušinis būtų nesudaužomas, reikia (iš) 
smalos išvirti ir dažais aptepti (Salakas, LTA 1483/340). 

274. Kad turėtum stiprų kiaušinį, reikia kokias dvi sa- 
vaiti prieš Velykas pradurt skylutes, išpūsti viską iš kiau- 

šinio, pripilti tiek žemių, kad būtų kiaušinio svoris ir pa- 
kabinti smaigaliu žemyn. Žemės sudžius ir kiaušinis bus 
stiprus. Skylutės užlipdomos vašku (Seirijai, LTA 1578/ 
38). 

275. Jei nori drūto kiaušinio, reikia įkasti papečėn ir te- 
būna ten visus metus (Tverečius, LMD I 475/3—178). 

276. Norint įsigyti nepramušamą kiaušinį, reikia jį pas- 
tatyti smaigaliu ir palikti kiek laiko (Girkalnis, LTA 1299/ 
12). 

277. Paimama luobas ir juo ritinama kiaušinis; jei jis 
paliečia kitą kiaušinį, kuris būna padėtas tiesiai prieš luobą, 
tai tas, kuris ritino, pasiima aną kiaušinį; paskum ritina 
kitas (Girkalnis, LTA 1299/11). 

278. Jei nori, kad per Velykas sektųsi ritinti kiauši- 
nius, tai pamačius pirmą peteliškę reikia ją sugauti ir su- 
valgyti (LMD I 197/1—10). 

279. Per Velykas sugauti peteliškę ir kepurėn įsidėti — 
vesis kiaušiniais grot (Švenčionys, LTA 796/49—129). 

280. Kiaušinius ritinėti priimta tik jauniems vyrams ir 
bernams, mergaitės kiaušinius tik dalija, o kai ir išlošia, 
tai išlošto jai imti gėda, lyg ir negalima, nepriimta. Ritinė- 
ti, mušti, juo labiau kortoms lošti joms netinka. Jei kurios 
merginos bernas pristinga kiaušinių, tai jau merga turi jam 
paieškoti (Tverečius, LMD I 475/3—228). 


8. VAIKŲ KIAUŠINIAVIMAS 


281. Vaikai pirmą Velykų dieną apeina kaimynus ir 
gauna po kiaušinį. Vaikas parėjęs namo žiūri, kas kurį kiau- 
šinį davė. Tėvai tą pirmąjį gautą kiaušinį iš vaiko paima ir, 
kada ištinka gaisras, apibėga su juo aplink degantį trobesį 
ir įmeta ugnin, tada ugnis nesiplečia (Liškiava, LTA 374/ 
1474). 

282. Kai nueini Velykose kur kiaušiniauti, tai reikia 
stovėti ties durim išsižiojus ir rankas į kišenes susikišus lig 
duos kiaušinį (Dusetos, LTA 1618/262). 

283. Antrą Velykų dieną pradedama kiaušiniauti. Norjs 
gauti margučių turi sakyti: „Aš esu žekelis, Panos Marijos 
kazokelis, šokau į dangų, radau rūtų darželį, pasiskyniau 

kvietkelį, mečiau ant kelio, kur Viešpats jojo, linksmai gie- 
dojo. Velykų rytą lelija pražydo, ne dėl manęs vieno, dėl 
viso svieto. Amen aleliuja, kiaušinių mėlynųjų“. Arba atė- 
jusieji sveikina su Velykomis ir įsikiša smilį pirštą į burną. 
Tai pamačiusios, šeimininkės turi duoti margučių (Vai- 
nutas). 

284. Eidami per Velykas kiaušiniauti, vaikai sakydavo 
šią oraciją: „Aš mažas vaikelis, kaip pupų pėdelis. Velykų 
rytą lelija pražydo ne dėl manęs vieno, ale ir dėl viso svie- 
to. Anoj pusėj upės gandras betupjs, sparnu berašąs, kiau- 
šinių beprašąs. Gaspadine, negailėk, į karzinką man įdėk“ 
(Girkalnis, LTA 1477/43). 

285. „Aš mažas vaikelis, Dievo žėkelis, skyniau kvietke- 
lę, mečiau ant kelio, kad Kristus jojo, linksmai giedojo. 
Velykų rytą lelija pražydo, — ne dėl manęs vieno, dėl viso 
svieto. Prašom, gaspadin, nesididžiuot, mažam žėkeliui 
velykaičių duot“ (Raseiniai, LTA 1299/83.— Plg. nr. 8). 

286. „Aš mažas vaikelis, kaip kirminėlis. Mokykloj 
buvau, rykštės nemačiau. Rykštė žalia, medis sausas. My- 
lėki Dievą, duoki pyrago, pora kiaušinių, sūrio kampelį“. 
Sakoma per Velykas, kai vaikai eidavo velykauti (Šimkai- 
čiai, LTA 1547/22). 

287. Velykų dienomis vakare vyrai po langais gieda 
Aleliuja, pagiedoję sako šią oraciją: „Aš mažas vaikelis, 
kaip grikių pėdelis, škaloj nebuvau, vyties (t. y. rykštės) 
nemačiau, ką žinojau — pasakiau“ (Pabaiskas, LTA 1368/ 
15). 

288. „Aš mažas bernelis, kaip pupų pėdelis, sėdėjau ant 
kelmelio. Jojo Viešpats Jėzus, išmetė rūtų kvietkelį, ne dėl 
manęs vieno, dėl viso svieto. U-tu-tu nušalau. Nuėjau ant 
šv. Joną, davė man šiaudų žiponą; nuėjau ant Jeruzolimo 
miestą, davė kiaušinių ir sviesto“ (Rokiškis, LTA 1064/62). 

289. Piemenys pas ūkininkus velykaudami taip kalba: 
„Sveiki sulaukę šv. Velykų: pakajaus, rodzajaus, gerų metų, 
Pono Jėzuso iš numirusių prisikėlimo. Aš esu kazokėlis, 
Panos Marijos sūnelis, ėjau į darželį, skyniau kvietkelę, 
kada Viešpats jojo, linksmai giedojo. Velykų rytą lelija pra- 
žydo, — ne dėl munis vieno, dėl viso svieto. Aš matau raš- 
tą, netoli nuo krašto. Duok, Dieve, sveikatą ligi kito meto, o 
kitą metą geriau išmanysiu, geriau pasakysiu. Prašom ne- 

rūgoti, velykaitį duoti“ (Tytuvėnai, LTA 1059/267.— Dar žr. 
LDA II nr. 631—32). 

290. Jei lalauninkų tarpe (Žr. nr. 29ltt.) yra jaunesnis 
vaikis, tada jis kalba tokią oraciją: „Aš mažas bernelis, 
kaip grikių pėdelis, aš nemoku arti, nei šienelio pjauti, tik 
moku dainuoti, namelius palinksminti. Aleliuja, aleliuja, 
amen“ (Merkinė, LTA 930/61). 


9. DZŪKŲ LALAUNINKAI 


291. Dar gavėnioje susidaro būrys bernų, išmoksta gie- 
dot Velykų giesmę „Linksmą dieną apturėjo“. Katras brei- 
vas ir raciją pasako mergom, kad duot kiaušinių, o gaspa- 
dinei — kad duot pyrago, dešrų. Tai jau mergos kai sužino, 
kad pereis lalaunykai, margina iš anksto kiaušinius, kiek- 
viena rūpinasi kuo gražiausiai juos numarginti, kad lalauny- 
kai nepadarytų gėdos. Velykų pirmą dieną vakare eina 
lalaunykai po 5—6, kai kur net kokie 15 susidaro. Jei katrie 
nori, kad juos žmonės geriau priimtų, tai pasiima muzi- 
kas, tai tokiems lalaunykams daugiau ir duoda visa ko: 
kiaušinių, pyrago, dešrų. O seniau kai dar buvo dvarai, tai 
būdavo kai nueina į dvarą, gražiai pagieda, muzikas pagra- 
jina, katras moka, tai ponui, poniai ir panaitėm gražias ra- 
cijas pasako, tai jau gauna ko tik nori valgyti ir gerti, 
muzika pagrajina, tai dar ponas ir pinigų duoda. Žinoma, 
lalaut reikia mokėti. Jei nori daugiau gauti, reikia būti 
prakilnam. Pirmiausia atėjus reikia povalio pabarškinti į 
langą ir pasiprašyti: „Gaspador, gaspador, ar pavelysit pa- 
giedot, palinksmint namelių (vaikelių)?“ Iš karto dar gaspa- 
dorius ar gaspadinė pasikirko, sako: „Mumi gaidys gražiau 
pagieda“ ar kaip kitaip. Jei pavelina, tai gieda „Linksmą 
dieną“. Pagiedojus kelis punktus šios giesmės, vienas raciją 
sako, gaspadorių ar gaspadinę „tamista“ vadina, o jeigu 
yra merga, tai vardu: „Sveika, Mariute, kai sulaukei Ve- 
lykų šventų. Atėjom mes lalaunykai, kad tave palinksmin- 
tum. Kad tau Dievulis duotų saldų miegelį, kad tu susap- 
nuotai savo bernelį, katras auga vienas pas savo tėvelį. Tai 
nušėrė (jis) juodbėrį žirgelį, atneš tau gražų aukso žiedelį, 
užmaus tau ant baltų rankelių, tada tu jo amžinai, mer- 

gela“. Tokių racijų būna visokių, aš atsimenu tik šitą vieną ir 
tai dar ne visą.— Katrie gaspadoriai visai atsako, nieko ne-, 
duoda, tai tokiem pasako kitokią raciją: „Kad jūs vištų šik- 
nos užaugtų, per amžius nedėtų, o vištukus jūs patys ištu- 
pėtut“. Mergai: „Kad tu neištekėtai, greit pastervėtai ir per 
amžius ant pečiaus tupėtai“. Taip vaikščiodami per naktį 
pirkia nuo pirkios, prisirenka kelis kašikus kiaušinių. Ant 
rytojaus, antrą Velykų dieną, padaro gūžynes, bernai atsi- 
neša šnapso, o mergos kiaušinių, kepa pautienes ir būna 
baisūs baliai.— Pasakoja mano motina, kad šis lalavimas 
prieš 40—50 metų buvo labai plačiai paplitęs mūsų apy- 
linkėj (Antnemunio v., kuris dabar yra prijungtas prie 
Alytaus v.).Per naktį praeidavo po kelias partijas. Lalavi- 
mas pradėjo nykti jau prieš Did. karą, o karo metu buvo 
visai pamirštas. Vėliau 1924 m. šis paprotys buvo pradėtas 
atgaivinti šiuose kaimuose: Praniūnuose, Mikutiškiuose, Jo- 
vaišonyse, Kriauniuose, Dubėnuose. Tačiau laikėsi tik apie 
3 metus: vieni iš kitų pradėjo juoktis, kad ubagai, neturi 
ko valgyti, tai eina šunų lodyti. Dabar jei kuriame kaime 
ir eina lalaut, tai tik apyseniai žmonės (Praniūnų k., 
Alytaus v. Užr. J. Dereškevičius, 1937. LTA 1421/34). 


292. Velykų pirmos dienos vakare susirenka būrys ber- 
nų ir naktį eina lalauti. Galima dalyvauti ir vedusiems, bet 
jie nelabai yra pageidaujami maišytis nevedusiųjų tarpe, 
be to, dar ir patys žmonės nelabai būna patenkinti, jei 
lalauja vedę vyrai. Todėl daugiausia būna vien tik bernų 
būriai. Dažnai su šiuo būriu vaikšto smuikininkas ir armoš- 
kininkas. Būrio skaičius nenustatytas, daugiausia būna nuo 
8 iki 14 asmenų iš vieno to paties kaimo. Pačioje pradžioje 
pasiskiria kurį vieną iš savo tarpo nešioti kiaušinius. Iš vaka- 
ro pradeda lalauti nuo svetimųjų kaimų, o pabaigoje, antro- 
sios Velykų dienos ryte, sugrįžta į savo kaimą: savam kaime 
ne taip svarbu gerai pasirodyti su giesmėmis, be to, ir kiau- 
šinių nereikia toli nešioti. Vienas asmuo būna paskirtas 
prašytis prie langų, kad leistų pagiedot, „pavasalyt (pa- 
linksmint) namelius“. Pirmiausia priėjęs prie lango tas pra- 
šytojas sako: „Garbė Jėzui Kristui“ ir pabeldęs į langą 
šaukia: „Tėveli, tėveli, pazvelyk pavasalyc namelių!“ 
Jei kartais gyventojas nenori, tai visai neatsišaukia arba 
atsako, kad kiaušinių neturi. Didelė gėda būna tiems na- 

mams, kurie neduoda lalauninkams giedot, o ypač jei tame 
name dar yra mergų. Kai namų savininkas leidžia lalau- 
ninkams giedot. tai daugiausia būna giedamos giesmės 
„Kristus Dievas mūsų“ arba „Linksmą dieną apturėjom“. 
Po šventų giesmių, išmoktų iš kantičkų, sakoma oracija: 
„Ankstų nedėlios rytelį sauliutė tekėjo, Panelė Švenčiausia 
po dangų vaikščiojo, savo sūnelį už rankos vedžiojo. Davedė 
in mėlynas marias, pas tas marias trys grabai, pas tuos 
grabus žydi trys lelijos. Iš tų lelijų išlėkė paukštelis, tai 
ne paukštelis, o Dievo sūnelis, aleliuja, aleliuja, amen“.— 
Jei namų šeimininkė duoda mažai kiaušinių, pvz. vieną ar du, 
tai tuos kiaušinius sumuša į duris ir taip palieka. Arba 
jei visai neduoda, tai padaro kokį šposą, pvz.: nugriauna 
malkų rietuves, vartus išverčia, duris užriša, arba šulnis 
akmenų primėto ir nueina taip palikę. Be to, dar su šeimi- 
ninke barasi, sako: „Kad tu, gaspadine, nesulauktumei nei 
vieno kiaušinio, kad tavo vištos akmenis, o ne kiaušinius 
dėtų“. Arba kitaip dar: „Kad tavo visos vištos po pečiuj 
ištintų, kaip kupetos šieno, kad tu jų su arkliu neištrauk- 
tai, o traukdama kad tu pečių sugriautai. Ir kad kaip tu 
apleisi vištą, tai kad ne viščiukai, o vanagėliai išeitų“. 
Jei duoda kokis 6—8 kiaušinius, tai tada gražiai padėkoja.— 
Kur būna mergų, tai ten dar giedama „lalynka“. Pvz., 
viena iš tų lalinkų: 


Oi ant dvarelio stov žalia grūšelė, 
Vyneli vyno žaliasai *. 

Pagal tą grūšelę rūtelių darželis. 
Oi niekam niekam neit in tą darželį, 
Oi tiktai eiti NN mergelei, 

Rūtelę skinti ir prikalbėti: 

— Dyki, rūtele, dyki, žalioji! 

Vai ir užaugo žalia rūtelė. 

Tai ji suskynė rūtų vainikėlį 

Ir užsidėjo sau ant galvelės. 

Vai ir papūtė šiaurus vėjelis, 

Vai ir nupūtė rūtų vainikėlį, 


* Kartojama po kiekvienos eilutės. 

Rūtų vainikėlį gilan Dūnojėlin, 

Gilan vandenėlin, bistran vandenėlin. 
Žiūriu — atplaukia trys ribokėliai. 

— Oi jūs ribokėliai, jauni bernužėliai, 
Oi jūs sugaukit rūtų vainikėlį, 

Oi jum suteiksiu didžių dovanėlių: 
Pirmam bernužėliui aukso žiedelį, 
Antram bernužėliui šilko skarelę, 

O trečiam — neteksiu, pati jauna teksiu. 


Už šią dainą turi duoti kiaušinių atskirai. Toks lalavi- 
mas yra dar ir dabar šiose apylinkėse žinomas (Pap. J. Sau- 
lėnas, 28 m. a., Pavarėnio k., Varėnos v. Užr. Br. Saulė- 
nas, 1937 m. LTA 1310/17). 

293. Velykų pirmosios dienos pavakare susideda kele- 
tas vyrų, kai kada pasiima smuiką, ir eina lalaut. Jie vadi- 
nasi „lalaunykai“. Vieną iš savo tarpo, Velykį, parėdo bal- 
tom paklodėm, jam rankosin paduoda kelis žilvičius (Kristų 
plakusių rykščių simbolis) ir kašelėj pora kiaušinių. Lalau- 
nykai eina nuo trobos prie trobos, gieda šventas giesmes, 
sveikina su šv. Velykomis ir už tai gauna dovanų. Lala- 
vimo apeigos štai kaip atrodo. Lalaunykai ateina prie durų, 
dažniausiai prie lango, ir klausia pabaladoję: „Gaspadinėle, 
gaspadorėli, ar možna šituos namelius palinksmint, vaike- 
lius nuramint?“ Iš trobos visada gauna teigiamą atsakymą, 
nes žmonės mielai lalaunykų laukia. Lalaunykai tada sveiki- 
nasi: „Garbė Jėzui Kristui!“ — „Ant amžių amžinųjų, amen. 
O kas jūs esat?“ — „Mes vyrai iš Galilejos.“— „Tai ko jūs. 
norit?“ — „Jėzaus Nazarėno, prisikėlusio iš grabo, jieš- 
kom.“ — „Nejieškokit. Jis prisikėlė! Jo čia nėra!“ Gavę tokį 
atsakymą, lalaunykai giedodami sveikina su šventėmis. Už- 
veda Velykis: „Sveiki sulaukę šventų Velykų, didžios links- 
mybės dėl katalikų“. Gieda paprastai tik du pirmu posmu. 
Toliau eina paprastos iš kantičkų išmoktos velykinės gies- 
mės. O po to lalinka: 


1. Ant tėvulio dvaro, 2. Tenai sėdėjo 
Vyšnelių sodelin, Miela šeimynėlė. 
Vynelis vynu Žaliasai *. 


* Priedainis kas dvi eilutės. 

3. — Išeik, gaspadinėle, 7. Butelį arielkos, 
Ant tėvulio dvaro. Sūrį ant torielkos. 

4. Miels gaspadorėli 8. Dėkui šeimynėlei 
Su gaspadinėle. Užu dovanėles. 0 

5. Nešk lalaunykėliam Vynelis vynu žaliasai. 
Šventų dovanėlių. (Nevisa, daugiau 

6. Išneški, mergele, neatsiminė.) 

Butelį arielkos. * 

Kita lalinka: 

1. Ant tėvulio dvaro | | 
Rūtelių darželis, 10. O ir pasrodė | 
Vynelis vynu žaliasai *, Trys ribokėliai. 

2. Tame daržely 11. Trys ribokėliai, | 
Aukso krėslelis. Trys lalaunykėliai. 

3. Tame krėslely 12. O ir kalbino = 
Sėdi mergelė. Jauną mergužėlę. 

4. Sėdi mergelė, 13. — Išeiki, mergele, 
Vainikėlį pina. Ant tėvulio dvaro. 

5. Vainikėlį pina, 14. Išneški, mergele, 
Ant kaselių deda. Sūrį ant torielkos. 

6. Ant kaselių, 15. Sūrį ant torielkos, 
Ant geltonųjų. Butelį arielkos. 

7. Vai ir papūtė 16. Išneški, mergele, 
Šiaurus vėjelis. Kapą kiaušinėlių. 

8. Vai ir nupūtė 17. Kapą ne kapą, 


Rūtų vainikėlį. 


„ Rūtelių vainikėlį 


Gilan Dūnojėlin. 


O puskapį duosi. 
Vynelis vynu žaliasai. 


Lalaunykai moka ir daugiau bet kokių dainų, kurias, 
šeimininkams paprašius, turi pagiedoti. Gautas dovanas ne- 
ša Velykis. Baigus lalauti, dovanos dalijamasi. Lalau- 
nykais būna jauni vyrai, kartais piemenys, bet niekados ne 
seniai. Lalaut einama ne tik savo sodžiuj, bet apeinami ir 
kaimyniniai. Lalaunykų dažnai būna lyg ir profesionalų, 
jie kasmet vis tie patys eina ir jiems niekas neužbėga 
už akių (J. Ajauskienė, 54 m. a., Seiliūnų k., Seirijų v. 
Užr. A. Kružas, 1937, LTA 1296/49). 


* Priedainis kas dvi eilutės. 

294. Pirmą Velykų dieną vakare bernai būry eina nuo 
vieno ūkininko (ar pono) pas kitą ir prašo duoti kiaušinių. 
Jie vadinami lalauninkais. Kai kada juos pakviečia ir vidun 
pavaišinti, bet taip esti retai. Atėję jie pirmiausia sustoja 
prie lango, pasveikina (Tegul bus pagarbintas...), šeimi- 
ninkas atsako, tada vienas sako: „Tėveli, motinėle, pavelyk 
namelį paveselyt (palinksmint)?“ Šeimininkas liepia pagie- 
doti. Tada jie ir gieda bet kokią šventą Velykų giesmę, 
„Sveiki, sulaukę šv. Velykų“ ar kurią kitą. Pagiedojus 
vienas kalba oraciją: „Ak nuilsau čion bėgdamas, norėjau 
kuo greičiau paskubint ir Tamstos pono palinksminti. Atėjau 
po langu, žiūriu — nustatyta marinuotais kilbosais, valgiais 
ir gėrimais. Ak, koks geras laikas. Ponas gaspadoriau, 
ponia gaspadine, prašau duoti pakaštavoti, o neiškadyti ir 
kišenėn pakavoti. Prašau duoti poras penkias, būsiu pono 
žentas“. Tada jiems šeimininkai duoda kiaušinių ir jie eina 
kitur. Jei kur namuose yra jauna suaugusi pana, tada po 
tos oracijos dar padainuoja lalinką: 


1. Ant tėvulio dvaro o. Jaunimėlin ėjo 
Rūtelių darželis, Su rūta kalbėjo. 
Vyneli mano žaliasai *. 6. — Rūtele mano 

2. Tame daržely Žalioji mano, 
Mergelė sėdėjo. 7. O kad tu žydėtai 

3. Rūtelę skynė, Visas viekelis. 
Vainikėlį pynė. 8. Visas viekelis 

4. Ant galvelės dėjo, Ant mano galvelės, 
Jaunimėlin ėjo. Vyneli mano žaliasai. 


Gieda prie lango per Velykas prašydami kiaušinių (O. Pi- 
gagienė, 35 m. a., Jaujakaimio k., Merkinės v. Užr. P. Moc- 
kaitis, 1936 m.). LTA 930/52, 61. 

Daugiau lalinkų tekstų žr.: TD III (1937) 94—98 ir 
V(1938) nr. 316—317; „Istorija“ (Vilnius, 1972) XII 161— 
163; LDA II (1977) nr. 627—630; A. Juška, Liet. dainos, 
I, nr. 311. 

Gudai irgi turi velykinių dainų, jas dainuoja vaikščioją 
prašytojai, kurie šalia slav. pavadinimo „voločebniki“ vadi- 
nami ir „lalouniki, lalynščiki“, tie vardai paskolinti iš 


* Kartoja po kiekvieno posmo. 

lietuvių, padaryti pagal žodžius „laluoti, lalaunyks“, t. y. 
dainuoti su refrenu, dainininkas (žr. Zelenin 367). 

295. Velykose lalauninkai lalaudami kalba tokias ora- 
cijas: 

a) Nedėlios rytelį saulelė tekėjo, Pana Švenčiausia po 
dangų vaikščiojo, sūnelį vedžiojo. Priėjo mareles, pas tas 
mareles akmenėlį, ant to akmenėlio bažnytėlę. Toj bažnytė- 
lėj trys grabeliai: vienam grabely guli Ponas Dievulis, kitam 
grabely Ponas Jezulis, trečiam grabely — Panelė Švenčiau- 
sia. Amen. 

b) Velykų rytelį saulutė tekėjo, Panelė Švenčiausia sa- 
vo sūnelį vedžiojo po dangelį. Nuvedė pas baltas mareles. 
Pas tas mareles stovi bažnyčia. Toj bažnyčioj trys altoriai: 
pirmas altorius Viešpačiui Dievui, kitas altorius Viešpačiui 
Jėzui, trečias altorius Panelei Švenčiausiai. Prieš Dievo al- 
torių žvakės dega, prieš Jėzaus altorių aniolai griaunas, 
prieš Panos Marijos rožė pražydėjo. Iš tos rožės išlėkė 
paukštukė, nutūpė ant stalelio, žaizdas atvėrė, sau kraują 
praliejo. Kai šitų oracijų sakys — rojus atsidarys, pragaras 
užsidarys (V. Zagorskis, 57 m. a., Meškučių k., Varėnos v. 
Užr. St. Biziulevičius, 1937 m. LTA 1254/76—77.— Plg. 
nr. 292). 

296. Lalaunykam vis reikia duot kiaušinių, bo kai lazdą 
paliks, tai vilkais neatsiginsi tais metais (Tverečius, LMD 
I 660/94). 


10. BŪRIMAI SU VELYKŲ VALGIAIS 


297. Kai per Velykas nulupi kiaušinius, tai tuos lukštus 
reikia sutrinti, įmaišyti į sėjamus grūdus ir kartu pasėti, 
tai šių javų amarės neės (Varėna, LTA 1310/61). 

298. Kai nulupa Velykų pirmą dieną šventintą kiaušinį, 
tai tuos lukštus deda į sėmenis, kad linai gerai derėtų, dideli 
augtų (Melagėnai, LMD I 630/33). Vasiūnai, LMD III 
20/95—57). 

299. Svęstų kiaušinių lukštus išpila ant rugių, kad ge- 
riau derėtų (Dūkštas, LMD III 114/8—21). 

300. Velykų kiaušinių lukštus ir kumpių kaulus pakasa 
per šv. Jurgį ant savo lauko ežios, kai eina pajurginėt, kad 

ledai nemuštų ir javai nebotų nieko (Liškiava, LTA 374/ 
2254a). 

301. Margučių lukštus per Jurgines išneša ant lauko ir 
išmeta, tada javai gerai auga (Aukštadvaris, LTA 1289/ 
284). 

302. Velykose pavalgę pusryčius gaspadoriai veža į ru- 
gių lauką švęstų kiaušinių lukštus, švęstų valgių trupinius 
ir užkasa dirvon, kad geriau augtų rugiai (Daugeliškis, 
LMD I 616/2—23). 

303. Lukštelius ir kaulelius nuo švęstųjų (valgių) už- 
kasa žemėsna, kad ledai neišmuštų naudos nei rugių (Tve- 
rečius, LMD I 475/3—234). 

304. Pašvęstos mėsos kaulus užkasa savo lauke ant ru- 
bežių, tai jau ledai nemuš naudos (Tverečius, LMD I 
475/3—250). 

305. Šventintus kaulus užkasa rugiuosna, tai tada 
vėjas nesukina (Butrimonys, LTA 1286/124). 

306. Jei dirvoje (kurmiai?) lupa kanalus, reikia apkasti 
Velykų kaulą, tada nelups (Aukštadvaris, LTA 723/ 
113—9). 

307. Kai Velykose valgo švęstus valgius, tai surenka 
kiaušinių lukštus ir mėsos kaulus, nuneša ir pakasa ant 
savo laukų rubežių, kad pelės pasėtų javų negraužtų (Šven- 
čionys, LMD I 627/26). 

308. Kad ledai javų nemuštų, reikia per Velykas šven- 
tintos mėsos kaulų užkasti parubežyje (Pilviškiai, LTA 
600/166—3). 

309. Jei nori, kad ledai javų neišmuštų, reikia Vely- 
kose pašvęstos mėsos kaulai išbedžioti laukuose (Panemu- 
nėlis, LTA 1481 /35). 

310. Pirmąjį Velykų rytą neša pašvęsti aviną arba avie- 
nos mėsos. Tą mėsą pakasdavo savo lauke, kad Dievas 
saugotų laukus nuo audrų. Dar kasa ir velykaičių ke- 
valus (Jurbarkas, LTA 1437/31). 

311. Velykų šventintos mėsos kauliukus ir kiaušinių 
lukštus nuneša ant savo kreisos ir pakasa, tai apsaugoja 
laukus nuo bangų, t. y. nuo liūčių ir ledų (Liškiava, LTA 
374/1731). 

312. Likusį nuo Velykų kumpio kaulą reikia pakišti po 
krekva, tai vėjas stogų nedrasko ir į tuos namus Perkū- 

nas nemuša (Alytus, LTA 1421/5—8). 

313. Per Velykas šventinto valgio liekanas sėja ant lau- 
ko, kad būtų derlingesni metai (Pumpėnai, LTA 444/293). 

314. Kai per Velykas pašventina mėsą, tai reikia tuos 
kaulelius, kurie lieka pavalgius, nunešti ir įkišti toj vietoj, 
kur auga usnys, tada jos nebeaugs (Vievis, LTA 1555/ 
134—408). 

315. Per Velykas pašventinto paršiuko viršutinė lūpa 
reikia pakasti ant pūdymo, kur vasarą ganosi kiaulės, tai 
jos gerai ės ir neknis (Varėna, LTA 73a/57). 

"316. Kad pelės javų nekapotų, reikia vežant iš lauko 
pirmą javų vežimą patiesti prie klojimo pastyrę (staltiesę), 
ant kurios buvo sudėti Velykų valgiai, ir per ją perva- 
žiuoti (Aukštadvaris, LTA 1580/959). 

317. Pavalgius pirmosios Velykų dienos rytą, reikia 
maisto likučius laikyti ant stalo visą savaitę iki Atvelykio, 
kad visus metus būtų skalsa (Veliuona, LTA 745/98). 

318. Einant į bažnyčią su švenčiankom, kai kas įsideda 
karbijon kelias žalias bulves, jas parsivežę padeda ir kai 
sodina bulves, tai jas pirma suskaldo į sėklą ir sodina, 
tai sako, nekrinta amaras (Liškiava, LTA 374/1466). 

319. Per Velykas žmonės švenčia druską. Kada gyvu- 
liai leidžiami laukan, tai juos aplieja ta druska sūdytu 
vandeniu, tada gyvuliai duos daug pieno ir niekas nega- 
lės jų užkerėti (Antazavė, LTA 1418/591). 

320. Velykose šventintų kiaušinių lukštus padeda dėl 
vaisto moterų ligoms. Pasideda ir per Velykas šventintos 
druskos dėl gyvulių. Šventinto kumpio kaulą padegina ir 
padeda. Kai užeina rėmuo, tai to kaulo sutrina ir išgeria 
su vandeniu (Liškiava, LTA 374/1471). 


11. RŪPINIMASIS NAMINIAIS GYVULIAIS 


321. Velykų rytą šeimininkė neša kiaulėms paragauti 
švenčių valgių, kad jos būtų vaisingos ir gerai penėtųsi. 
Šeimininkas panašiai daro su raguočiais ir arkliais (Žas- 
liai, LTA 1316/185). 

322. Velykų rytą gyvuliams duoda dobilų ir šieno, o 
arkliams ir avims avižų, kad būtų arkliai stiprūs, avys 

daug vilnų duotų, o karvės pieno (Vegeriai, LTA 1357/ 
182). 

323. Karves šeria gardesniu šieneliu, kad ir jos pažintų 
Velykas „ir duoda tiek, kad net lieka, nors šėrio jau ir 
maža bebūna (Tverečius, LMD I 475/3—237). 

324. Velykų rytą turi šeimininkas nuėjęs į tvartą pa- 
glostyti ir paglamonėti visus gyvulius, kad jie per metus 
būtų jaukūs ir nepikti (Veliuona, LTA 745/105). 

325. Pirmą Velykų dieną pašventinius reikia duoti ir šu- 
niui, tai jeigu jis pasius, tada nieko savo sodžiaus ne- 
kąs (Marcinkonys, LMD III 129/3—18). 

326. Velykų rytą veislinėms kiaulėms reikia duoti mie- 
žių grūdų, kad atsivestų daug paršelių (Veliuona, LTA 
745/101). 

327. Jei nori, kad avys po porą vestų, tai Velykų rytą 
reikia praustis po porą iš vieno bliūdo (Biržai, LTA 365/ 
211). 

328. Pirmosios Velykų dienos rytą sočiai prišeriamos 
avys, kad jos būdamos alkanos nebliautų, nes jeigu Velykų 
rytą bliauja avys, tai vėliau per ištisus metus maži vaikai 
nuolat bliauna (Veliuona, LTA 745/114). 

329. Jei Velykų rytą tvartuose ėriukai bliauna, reikia 
taupyti sekantiems metams pašarą, nes gali būti badas 
(Širvintos, LTA 499/37—14 ir 600/105—14). 

330. Kad nepasigadintų karvių pienas, reikia pirmos 
Velykų dienos rytą melžti karves per šermukšnių šakeles 
(Veliuona, LTA 746/103). 

331. Gaspadinė Velykų rytą supančiodavusi karves, 
kad vasarą negyliuotų (Ylakiai, LTA 249/16). 

332. Seniau per Velykas neleisdavo piemens ganyti, 
sako, tada darbai laukuose nenori suskubti. Tverečius, 
LMD I 475/3—241. 

333. Per Velykas laisto gyvulius švęstu vandeniu, 
parneštu D. š., sako, tada gyvuliai neserga ir niekas negali 
jų užkerėti (Raseiniai, LTA 1299/58). 

334. Per Velykas gyvulius smilko ir krapija, kad jų ra- 
ganos neapsėstų (Mažeikiai, LTA 1313/70). 

335. Kad bitės toli nelėktų, išleidžiant pirmąkart pava- 
sarį apšlaksto į visą rinkį su Velykų vandeniu (Tirkšliai, 
LTA 600/212—6). 

336. Velykų pirmą dieną neseka gyvuliams pašaras 
kratyti (Liškiava, LTA 374/2627). 

337. Velykų ir Kalėdų pirmomis dienomis gyvuliams 
nieko neduoda ėsti, kad jie nezyliotų per vasaros karščius, 
bet aš pats tam netikiu (Degučiai, LTA 1722/17). 

338. Jei nori, kad karvės vasarą nezyliotų, tai reikia 
pirmą Velykų dieną neduoti gerti (Obeliai, LTA 1479/111). 

339. Kad vilkas gyvulių nepultų, reikia Velykų pirmos 
dienos rytą, atsisėdus valgyti pusryčių, persižegnojus tris- 
kart pasakyti šie žodžiai: vilkas, gyvate... Tada kai pasi- 
rodo vilkas,gana pasakyti: „Ko tu čia atėjai? Vietos neturi? 
Eik ten, iš kur atėjai!“ Ir vilkas gyvulių nekliudys (Daugė- 
liškis, LMD I 272/1—2). 

340. Velykų rytą reikia lanke vištas palesinti, tada jos 
nemėto kiaušinių ir deda vienoje gūžtoje (Šimkaičiai, LTA 
1477/169). 

341. Velykų rytą saulei tekant padeda ant žemės lanką 
ir lesina vištas, kad kiaušinių nemėtytų, savo gūžton dėtų 
(Kupiškis, LTA 979/53). 

342. Velykų rytą turi šeimininkė duoti vištoms lesti 
žvyro, kad kiaušinių nelestų (Veliuona, LTA 745/102). 

343. Velykų pirmą dieną negalima virti kopūstų, nes 
vištos pavasarį labai les darže kopūstų daigus (rasodą, 
plencus) (Surviliškis, Gudžiūnai, Veliuona, Šešuoliai). 

344. Velykų rytą, kai dar tamsu, reikia sukišti maišan 
vištas ir išnešus ant lauko iškratyti, tada jos neina daržų 
kasti, vis būna ant lauko (Biržai, LTA 245/26). 

345. Velykų pirmą dieną reikia pienu pakrapyti vietą, 
kurioje vasarą tupi naminiai paukščiai, tada vanagai paukš- 
čių nelies (Dusetos, LTA 14/43b). 

346. Velykų antros dienos rytą reikia pasistengti ką 
nors nuplakti, kad vištos būtų dėslios (Ylakiai, LTA 486/ 
25—7). 

347. Jei Velykų naktis Žvaigždėta, tai tais metais bus 
dėslios vištos (Veliuona, LTA 745/96). 


12. SUPIMASIS 


348. Per Velykas daro kliūkus ir supasi (Keturvalakiai, 
LTA 1349/47). 


152 


349. Velykose supasi dėl to, kad per visus metus būtų 
linksmi (Dusetos, LTA 14/172). 

350. Per Velykas eina visi ant supyklų suptis, kad geri 
linai užaugtų: kas aukščiausia supasi, to linai bus aukščiau- 
si (Dieveniškės, LMD I 398/3—4). 

351. Velykose supasi:' kas aukščiau užsimeta, tai to 
linai didesni auga (Tverečius, LMD I 475/221). 

352. Katras nesisupa, tam nauda nederės, linai neaugs. 
Kas aukščiau užsimesdavo, tai to bunda aukštesnė augdavo 
(Tverečius, LMD I 475/3—251, 255). 

353. Už pasupimą reikėjo duoti kiaušinių. Kas neduoda- 
vo, tą kišdavo po doklu sakydami: „Lai paded kiaušinį“ 
(Skaistgiris, LTA 1623/341). 

Aiškinimas. Supimasis sūpuoklėse per Velykas 
išsilaikė rytinėj Lietuvoj iki paskutinių laikų. Sūpuokles 
parišdavo kluonuose arba daržinėse. Yra ir tam tikrų sū- 
puoklinių dainų: „Supkit, meskit mane jauną...“ (TD V nr. 
93—94). Dėl dažnų nelaimingų atsitikimų besisupant, vy- 
resnieji draudė sūpuokles. 


13. SVEČIAVIMASIS 


354. Paprastai žmonės pirmą Velykų dieną į svečius 
nevaikščioja. Jei kas tą dieną nueina kur nors į vaišes, tai 
tam įduoda kailinius utinėti (Kvėdarna. Viduklė, LTA 
1471/31). 

355. Pirmoj Velykų dienoj pas mus susbučiuoja, linki 
viso gero. Pirmądien niekur svečiai nevažiuoja, šiaip juok- 
tųsi, kad išvaryti (Tverečius, LMD I 475/3—240). 

356. Šitai Dieve gink, kad svetimas žmogus ateitų pir- 
mądien Velykų, o jau iš kito kaimo, tai jeigu tik su didele ne- 
laime. Tik vaikai landžioja, ir tai vogčium, kad kiaušinių 
duoda (Tverečius, LMD I 475/3—230). 

357. Jei pirmoj Velykų dienoj eina būriai, tuos metuos 
žmones votys apstoja (Tverečius, LMD I 475/3—237). 

358. Pirmądien Velykų nevalia nei giedot (t. y. dai- 
nuot), nei šokt, nei ant sūpuoklių eit (Tverečius, LMD I 
475/3—231). 

359. Antrą Velykų dieną svečiuosna važiuoja, gieda ir 

šoka, kiaušinius rita. Trečią dieną pridera labai ilgai miego- 
ti, sako, (ši diena) Dievo tinginiui pašvęsta. Kaulam nuo 
pirmos dienos apdarinėt sūrį su sviestu patirpdo (Tvere- 
čius, LMD I 475/3—245). 


14. SPĖJIMAI IŠ VELYKŲ ORO 


360. Pagal Velykų pirmos dienos orą spėja ir vasaros 
orą: koks būna tą dieną oras, tokia bus ir vasara (Anta- 
lieptė, LTA 2088/98). 

361. Koks vėjas pūs Velykų rytą, po prisikėlimo einant 
su procesija aplink bažnyčią, toks vėjas daugiausia pūs ir 
per visą vasarą (Girkalnis, Žagarė, Kražiai, Raseiniai 
(iki šv. Jono), LTA 1595/29). 

362. Geriausia, jei Velykų rytą važiuojant į bažnyčią 
pučia pietų vėjas, — sako, jog ir per visus metus tas vėjas 
pūsiąs (Raseiniai, LTA 1299/63). 

363. Koks vėjas pučia Velykų rytą, tokia bus vasara: 
jeigu pietų vėjas, tai šilta vasara, vakarų — šilta ir lytin- 
ga, rytų — sausa ir šalta, žiemių — šalta (Šiauliai, ŽS 
1906, p. 149). 

364. Jei Velykų diena bus labai vėjuota, tai ir vasara 
bus su vėjais (Antalieptė, LTA 2088/97). 

365. Jei Velykų rytą pučia šiaurės vėjas, tai visi metai 
bus šalti (Kuliai, LTA 322/111. Šimkaičiai, LTA 1477/ 
142). 

366. Jei Velykų rytą pučia šiaurės vėjas, tai bus blogi 
metai, o jei pietų ar vakarų — geri (Vegeriai, LTA 1357/ 
183). 

367. Jei Velykų rytą pučia vėjas iš rytų ar pietų — 
bus vidutinė vasara, jei vakarų ar pietų — bus šilta, jei žie- 
mių — šalta ir šlapia (Papilys, LTA 1571/12). 

368. Jei pirmosios Velykų dienos rytą pučia pietų vė- 
jas — vasara bus karšta, jei žiemių — šalta, jei vakarų — 
lietinga, jei rytų — „brudinga“, t. y. turtinga įvairiais vabz- 
džiais bei gadintojais (Veliuona, LTA 747/102.— Plg. 
nr. 209). 

369. Jei pirmą Velykų dieną per razarekcijas (žiemių?) 
vėjas pučia, tai tais metais bus menkas grikių derlius (Varė- 
na, LTA 1310/214). 

370. Jei Velykų rytą einant aplink bažnyčią teka raudo- 
na saulutė, tai vasarą bus kenksmingas griaustinis (Grinkiš- 
kis, LTA 1403/306). 

371. Jei Velykų rytas yra saulėtas, tai visi metai bus 
gražūs, saulėti; jei Velykų pirmą dieną esti perkūnija ir 
audra, tai visi metai bus audringi (Raseiniai, LTA 1299/ 
59). 

372. Jei Velykų pirmą rytą graži diena, tai vasara bus 
graži ir šilta (Skaistgiris, LTA 1623/343). 

373. Jei pirmą Velykų dieną būna saulė, tai bus giedri 
vasara (Alytus, LTA 1421/13—9). 

374. Jei Velykų dieną giedra, tie metai bus labai geri 
vasarojui (Biržai, LTA 348/31—39). 

375. Jei Velykų rytas yra saulėtas ir gražus, tai metai 
bus gražūs, saulėti ir derlingi; o jei Velykų rytą lyja ar 
kartais net griaustinis griauja, tai jau tie metai bus blogi 
ir šlapi (Raseiniai, LTA 1299/74). 

376. Jei per Velykas lietus, bus lietaus ir birželio mėne- 
sį (Aukštadvaris, LTA 1289/288). 

377. Jei per Velykas šąla, šals ir gegužy (Aul 
ris, LTA 1289/289). 

378. Jei Velykos žalios, tai Kalėdos riebios (b 
metai) (Dusetos, LTA 56/66). 


15. ĮVAIRŪS BŪRIMAI IR SPĖJIMAI 


379. Velykų pirmą dieną moterims negalima galvos š. 
kuoti, nes vištos kapstys daržus arba mergaičių gėlynu 
(Žasliai, Marcinkonys, Liškiava, V. Rūda, Veliuona, Šiaulė 
nai, Krekenava (žvirbliai rūtas kapos), Varėna, Aukštad- 
varis). 

380. Velykų rytą negalima galvos šukuoti, numirus ei- 
nančios per numirėlį utėlės (Ylakiai, LTA 486/25— 172) 

381. Pirmą Velykų ir Kalėdų dieną nešukuojama gal 
va, nešluojama pirkia, taipgi nekūrenama iš ryto pečiu: 
(Tverečius, LMD I 400/2—15). 

382. Velykų pirmą dieną pirkios nešluoja: jei šluos, ta 
visų metų laimę iššluos (Valkininkai, LMD III 196/2—18) 

383. Pirmą Kalėdų ir Velykų dieną neseka šluoti pirkio 

aslos, nes per visus metus bus tušti aruodai (Kalesninkai, 
LTA 602/13). 

384. Kas iššluoja pirmądien per Velykas pirkią, tam 
paritina vidun pirkios puodą (Lazdūnai, LTA 412/259). 

385. Pirmą Velykų dieną negalima šluoti pirkios, nes 
vištos kapstys daržus (Butrimonys, LTA 895/126). 

386. Jei nori nematyti gyvačių, tai saugokis, kad pirmą 
Velykų dieną nepamatytum adatos (Tverečius, LMD III 
63/5—16). 

387. Verpstes pakuopia (suslepia), kad pirmądien Ve- 
lykų jų niekas ir akyse neužvystų, tada iškart vasarą gy- 
vatę susitiktų (Tverečius, LMD I 475/3—210). 

388. Velykose reikia sukalbėti tris kartus „Sveika Mari- 
ja“, tai gyvačių nematysi (Panemunėlis, LTA 1481/38). 

389. Pirmą Velykų dieną neseka kopt ant pečiaus, nes 
kiaulės vasarą javus išknis (Marcinkonys, LMD I 189/1). 

390. Jei Velykų rytą sušlapdysi kojas, tai tada lietus 
niekad nenuplaus tavo javų (Tverečius, LTA 339/11—22). 

391. Kad per metus sektųsi medžioklė, reikia Velykų 
pirmą dieną pamedžioti (Dusetos, LTA 2069/193). 

+ 392. Norint su laime medžioti, reikia Velykų rytą priimti 

komuniją, išėmus iš burnos išsinešti į lauką ir sušaudyti, 
tada būsi laimingas medžiotojas (Ylakiai, LTA 486/25— 
145). 

393. Jeigu pirmosios Velykų dienos rytą saulei tekant 
pragysta gaidys, tai iš tų namų tais metais kas nors mirs 
(Veliuona, L/A 745/99). 

394. Žmonės sako, kad jei pirmą Velykų dieną pereini 
skersai kelią, tai iš tų namų turės kas mirti (Liškiava, LTA 
374/2982). 

395. Antrą Velykų dieną keliauk pratęsdamas linus 
(Betygala, LTA 392/137). 

396. Jei Velykų rytą apžiūrėsi laukus, tai geriau užde- 
rės (Eržvilkas, LTA 1299/39). 

397. Tą žmogų, kuris Velykų rytą apžiūri laukus, laiko 
negeru, nes jis neapkenčiąs pavargėlių (Girkalnis, LTA 
1543/148). | 

398. Kad javai gerai derėtų, reikia pirmą Velykų dieną 
triskart apeiti aplink namus (Veisiejai, LTA 208/279—4). 

399. Moterys Velykų rytą eidamos į bažnyčią kosėja, 

kad geriau kopūstai augtų (Taujėnai, LTA 1581/121). 

400. Per Velykas būna bažnyčioj obuolinės Žvakės, tai 
tas žvakių vaškas vartojamas nuo visokių ligų, ištirpdytą 
geria su vandeniu (Liškiava, LTA 374/1996—2). 

401. Žmonės sako, kad jei per Velykas katrą dieną at- 
lekia vieversys, tai bus labai geras ruduo (Liškiava, LTA 
374/2981). 

402. Prieš Velykas iškūrenk pirtį ir eik atatupsta pir- 
tin. Jei prisiartinus prie palų paglostys šilta ranka, tai 
gausi gerą vyrą, o jei duos kūloku per nugarą, tai gausi 
blogą vyrą (Daugeliškis, LTA 339/1—20). 

403. Velykų rytą bėk dvare tris kartus aplink palocių 
ir jei sutiksi paną — gausi sau už moterį, jei vedusį — 
bus nelaimė (Seda, LMD I 194/6). 

404. Kad kandys vasarą neėstų bažnytinių (išeiginių) 
drabužių, reikia jais Velykų rytą miegant užsikloti (Veliuo- 
na, LTA 745/109). 

405. Jei nori, kad sektųsi darbai, reikia pirmą Velykų 
dieną eiti išpažinties (Liudvinavas, LTA 1658/578—43). 

406. Jeigu pirmądien Velykų neklausysi tėvų, tai visus 
metus neklausysi; jeigu apmuš tėvai, tai visus metus būsi 
apmuštas. Jei nepasiseka pirmądien koks darbas, tai visus 
metus bus taip pat (Tverečius, LMD I 475/3—222). 

407. Pirmą Velykų dieną meldžiamasi: kiekvienas gieda 
Aleliuja kokis tris kartus, prašo laimės ir sveikatos. Mergos 
poterius kalba, kad ištekėtų, kad jos bernas kitų nemylėtų. 
Sako, pirmos Velykų dienos maldos labai pamačlyvos 
(Tverečius, LMD I 4753—244). 

408. Po Velykų tą savaitę moterys nemeta audeklo, — 
sako, kad audžiant siūlai metasi (Liškiava, LTA 3742972). 

409. Apie Velykų šventės atsiradimą štai kas pasako- 
jama: buvęs įkastas žemėn stiebas, pavasario metu bėgioję 
vaikai aplink tą stiebą sakydami: „Vely, vely!“— ir praminę 
tą dieną Velykomis (Skaistgiris, LTA 1623339). 

Aiškinimas. Iš tikrųjų žodis „velykos“ yra pasis- 
kolintas iš gudų ir reiškia „didelę dieną“ (veliki den'). 

16. „LEDŲ DIENA“ 


410. Trečiadienį po Velykų negalima dirbti lauko darbų, 
judinti žemę, t. y. arti ar akėti, kitaip vasarą kruša išmuš 

javus, — todėl šią dieną vadina „ledų diena“ (Visa Lietuva). 

411. Velykų trečią dieną žmonės jau nebešvenčia, ją va- 
dina „ledų diena“, tačiau tą dieną Žmonės stengiasi neju- 
dinti žemės: nei aria, nei akėja. Jei kaimynas pamato kai- 
myną beariantį, tuojau eina perspėti sakydamas: „Per tave 
vieną mes visi turėsime nukentėti, juk negalima šiandie 
judinti žemės, pavasarį ledai javus iškapos“. Tebetikima 
(Laukuva). 

412. Jei trečia Velykų diena šviesi, tai ledai javus neiš- 
kirs (Viduklė, LTA 1480682). 

413. Ledų dieną, trečią Velykų dieną, nevalia eiti į lau- 
kus ir ką nors dirbti. Kur laukai bus sutrenkti kokiu nors 
judėjimu, tai nebus derliaus (Viduklė, LTA 147132). 

414. Velykų trečią dieną žmonės švenčia, kad gyvuliai 
sektųsi (Liškiava, LTA 3742969). 

415. Velykų trečią dieną bernai su mergom ragočius 
varto, tai sako — būna greiti (Liškiava, LTA 3742593, 
2806). 

416. Trečią Velykų dieną neseka senas daiktas siūti 
(Liškiava, LTA 3742619). 

417. „Ledų diena“ yra ketvirtoji Velykų diena, tą dieną 
žmonės turi švęsti, nes priešingu atveju ledai javus išmuš 
(Švenčionys, Tauragnai, Tverečius, Marijampolė, Veliuo- 
na). 

418. Ketvirta Velykų diena — ledinė diena. Eina lau- 
kuosna, po kryžiais meldžias, o kas darbą kruta, tai bara- 
si: „Už tave ir mūsų laukus (ledai) išmuš ir vilkai kume- 
liukus padusins (Tverečius, LMD I 4753—246.— Plg. nr. 
411). 

419. Užauginęs dvynius teliukus įkinkyk juos plūgan ir 
apvažiuok jais aplink sodžiaus laukus, tuo ant visados ap- 
saugosi laukus nuo ledų (Tverečius, LMD III 635—35). 

Aiškinimas. Tai tikėjimas į „magiško rato“ apsau- 
gojamąją galią. Dvyniai irgi turi ypatingą reikšmę. J. Basa- 
navičius rašė: girdėjęs, kad jo gimtojo Ožkabalių kaimo 
laukai buvę aplink aparti vaga dvyniais jaučiais ir „dvinia- 
pusio“ artojo (MLLG II, nr. 10, 1885, p. 9). 

IV. NUO JURGINIŲ IKI DEVINTINIŲ 


x**x* 


1. JURGINĖS (IV.23.) 


I. Visoje Lietuvoje šv. Jurgis yra laikomas gyvu- 
lių, ypač arklių, globėju arba patronu. 

2. Arklių ir karvių globėjas — šv. Jurgis, paukš- 
čių — šv. Martynas (Viduklė, LTA 156593). 

3. Gyvulių globėju yra šv. Jurgis ir šv. Mykolas: 
šv. Jurgis gano, o šv. Mykolas priima į kūtę (Vegeriai, 
LTA 1546166). 

4. Gyvulių globėju laikomas šv. Jurgis, o artojų glo- 
bėju — šv. Dzidorius (LTA 162321). 

5. Gyvulių globėjas — šv. Jurgis. Kad gerai veistųsi 
gyvuliai, tai reikia šv. Jurgio paveikslas laikyti tvarte 
(Varėna, LTA 1310236). 

ba. Visų gyvulių globėju laikomas šv. Jurgis. Seniau 
tvartuose laikydavo pakabintą šv. Jurgio paveikslą. Jis ap- 
saugodavęs nuo perkūnijos (Simnas). 

6. Gyvulių globėjas yra šv. Jurgis. Jo dienoje neval- 
na gyvulių mušti ir reikia juos kuo geriau tądien prižiūrėti 
(Aukštadvaris, LTA 1406581). 

7. Seniau šv. Jurgio dieną niekas arkliais nedirbda- 
vo — šventė (Dusetos, LTA 1661/60). 

8. Per šv. Jurgį, nors ir nešventa, bet nedirbama, nes 
šv. Jurgis gyvulių patronas ir galįs jiems pakenkti (Seiri- 
jai, LTA 1578/20). 

9. Šventam Jurgy nieko nedirbama arkliais dėl to, 
kad jis yra jų patronas (Obeliai, LTA 1635/102). 

10. Šv. Jurgis yra laikomas gyvulių globėju ir todėl 
per šv. Jurgį su arkliais nieko nedirbama (Girkalnis, LTA 
1599 /57). 

11. Gyvulių globėjas — šv. Jurgis. Jo dienoje ir dabar 

gyvulius gerbia, nieko jais nedirba (Seirijai, LTA 1755/95). 

12. Geras gaspadorius šv. Jurgio dieną arkliais nieko 
nedirba (Aviliai, LTA 1526/117). 

13. Šv. Jurgy su arkliais negalima dirbti, nes arkliai 
nesiseks (Grinkiškis). 

14. Per šv. Jurgį negalima arti lauko arkliais ar kuo 
kitu, reikia jiems duoti pailsėti (Papilė, LTA 1402/238). 

Plg. Haase 81 —82 (rusai). Sartori III 169 išn. 9 (vok.) 

15. Šv. Jurgio dieną negalima žemės dirbti (arti, 
akėti) — nesiseks arkliai (LTA 440/102). 

16. Per šv. Jurgį žemės nejudink, nes gyvuliai nesi- 
seks. (Jieznas, LTA 73a/18). 

17. Kas šv. Jurgio dienoj su arkliais dirba, tai tas 
niekados neturės gerų arklių: vis bus kūdi, tokie susisukę 
(Kupiškis, LTA 1282/127). 

18. Šv. Jurgio dienoje negalima su gyvuliais dirbti, 
nes tai yra jų šventė, — kitaip šv. Jurgis užpyks ir gyvuliai 
pradės dvėsti (Seirijai, LTA 1423/193). 

19. Šv. Jurgio dienoje nereikia nieko dirbti su arkliais, 
tai per visus metus arkliai bus sveiki (Betygala, LTA 
392/181). 

20. Šv. Jurgio dienoje gyvuliais nedirbama ir net už 
gyvulius žmonės meldžiasi, kad šv. Jurgis saugotų ūkinin- 
kus ir jų gyvulius nuo ligų ir visokių nelaimių (Merkinė, 
LTA 1426/60). 

21. Jurginių dieną su gyvuliais nieko negalima dirbti: 
nei arti su jaučiais, nei arkliais važiuoti, — kas gyvuliais 
dirbs, to gyvuliai kris arba žvėrys išpjaus (Šiaulėnai, LTA 
455b/171—28). 

22. Šv. Jurgyje su arkliais negalima dirbti, nes ark- 
liai nesiseks (Grinkiškis, LTA 1403/154). 

23. Jei šv. Jurgio dienoj dirbsi žemę — vilkai kumeliu- 
kus ir arklius pjaus (Musninkai, LTA 317/6—1). 

24. Šv. Jurgio dienoje nedirba arkliais, kad (-angi) jų 
šventė ir kad ledai javų neišmuštų (Naujamiestis, LMD I 
199/1—83). 

25. Tą dieną stengiamasi nedirbti tų ūkio darbų, kurie 
yra surišti su Žeme, kaip tai: arti, sėti, akėti, žemę kasti ir 
kt. (Seirijai, LTA 1741/35). 

26. Kas šv. Jurgio dieną su gyvuliais dirba, tai to 

gyvuliams nesiseka, atsitinka nelaimės, pvz., nusilaužia ko- 
ją. Šv. Jurgio dieną reikia gyvulius geriau pašerti (tas tvir- 
tai tikima) (Girkalnis, LTA 1415/118). 

27. Paprastai šv. Jurgio dienoje arklio nevalna imt 
darban, galima su juo tik pervežti kampininką (Aukštad- 
varis, LTA 1289/494). 

28. „Der Litauer verrichtet an dem Georgstage dur- 
chaus keine Feldarbeiten. Es konnen ihm sonst Naturreigni- 
sse, wie Gewitter, Hagel, grossen Schaden verursachen.“ 
(Kuntze 59). 

28a. „Am 23. April dart keine Feldarbeit gemacht wer- 
den, sonst kommt Hagelschlag.“ (Liobartai, Bezz. Lit. 
Forsch. 80). | 

29. „Am Tage St. Georgs dart man nichts Abgemach- 
tes essen, sonst giebt es Schaden am Vieh...“ Yra nuro- 
dyta pora konkrečių atsitikimų, kai įvyko nelaimės su gyvu- 
liais, kur to nebuvo prisilaikyta (Piliakalnis, MLLG V 509). 

30. Šv. Jurgio rytą maudo arklius, tai arkliai būna 
gražūs (Alytus, LTA 1457/1—75). 

31. Kad arkliai žibėtų, reikia šv. Jurgio rytą išpraus- 
ti ant bėgančio vandens (Veisiejai, LTA 208/186—25). 

Plg. HDA III 652 (vengrai). 

32. Šv. Jurgio rytą prieš saulėtekį išmaudyti ark- 
lius — neturės nudos (niežų?) (LTA 440/136). 

33. Seniau mano tėvas per Jurgines visus savo arklius 
šukuodavo, jų kanopas švarindavo arba vesdavo ežeran 
pamaudyti, kad paskui arkliai niežų neturėtų, jokiais parkais 
nesirgtų. Gerai juos pašerdavo, kad visus metus ėdrūs būtų 
ir nusiganytų, jokio darbo arkliams neduodavo, sakydamas, 
kad Jurginės arklių šventė (Antalieptė, LTA 2069/70). 

34. Kad arklys būt obuoliuotas, tai kai kumelė apsi- 
kumeliuoja, per šv. Jurgį reikia apdengt kailiniais (Veisie- 
jai, LTA 208/186). 

35. Jei šv. Jurgio rytas žvaigždėtas, gerai veisis tais 
metais gyvuliai (Tauragnai, LTA 545/132—16). 

36. Praetorius XVII am. rašė: kai nadruviai ir šala- 
vėnai pirmąkart išgena gyvulius, tai daro taip: šeimininkas 
visus gyvulius išvaro iš tvartų į priedaržę, apeina triskart 
aplink gyvulius ir kalba maldą, kad Dievas saugotų jo ban- 
dą; taip pat jis dėkoja už tai, kad Dievas iki šiol jo bandą 

užlaikė ir pagaliau šaukiasi į šv. Jurgį, kad jis savo medžiok- 
linius šunis, t. y. meškas, vilkus ir lapes, nuo jo gyvulių 
gintų ir neleistų jiems kenkti; po tokios maldos piemenys 
išgena bandą; visą tą dieną šeimininkas ir kiti šeimynykš- 
čiai nieko nevalgo ir pasninkauja, kol banda grįžta namo; 
kai gyvulius suvarinėja į tvartus, tada šeimininkė paduoda 
valgį; šeimininkas meldžiasi, stovėdamas su kaušeliu ran- 
koje, prašo gero oro, lietaus, žolės ir sveikatos gyvuliams, 
šaukiasi į šv. Jurgį, kad jis savo medžioklėse jiems nieko 
blogo nepadarytų, taip pat kad joks burtininkas arba nedo- 
ras žmogus gyvulių nepaliestų; po to daug geriama ir 
valgoma, — kuo linksmiau esti, tuo geriau (Mannh GL 566). 

37. Su gyvuliais ir ganymu susiję yra ganyklų ir žo- 
lės reikalai. Todėl šv. Jurgis yra prašomas atrakinti žemę, 
duoti gaivinančią rasą, leisti augti žolę. 


a) Jurja, geras vakaras! (2) 

Jurja, paimk raktus, (2) 

Jurja, atrakink žemę, (2) 

Jurja, išlaidz žolelę. (2) 
Zolelę šilkinę, 
Raselę meduotą,— 
Žolelė bus dėl arklelio, 
Raselė dėl veršelių. 

Melagėnai, TD IV 132 nr. 343. 


b) Jurgi, geras vakars! (2) 
Jurgi, neženytas. (2) 
Jurgi, apsiženij , (2) 
Jurgi, palaidz rasų. (2) 
Adutiškis, LTA 2374258. 


c) Jurgi, šildai žemį! (2) 
Jurgi, palaidz rasų! (2) 
Jurgi, palaidz žalį! (2) 
Jurgi, neženytas, (2) 
Jurgi, apsiženij ! (2) 
Nėra pa man mergų, (2) 
Citau viena ražė (2) 

Ir ta darži auga, (2) 

Tuinu aptuinyta, (2) 
Undeniu aplaista, (2) 
Rūtam apsadzinta. (2) 
Tuinų palaužysiu, (2) 
Undenį išlaisiu, (2) 
Rūtelas išrausiu, (2) 
Ražį sau paimsiu. 
Adutiškis 
Laikas tarp seno ir naujo kalendoriaus Jurginių vadi- 
namas „tarpujurginiai“. Kiekvieną vakarą sodžiaus mergi- 
nos lipa ant tvoros ir dainuoja šią dainą. Tas paprotys ži- 
nomas Adutiškio miestely ir aplinkiniuose sodžiuose (LTA 
1924/14). 
d) Jurgi, geras vakaras! (2) 
Jurgi, augink žolį! 
Jurgi, geras vakaras! 
Jurgi, paliej rasų! (2) 
Jurgi, dėl arklelių! 
Jurgi, dėl karvelių! 


Apylinkės gyventojai, visi lietuviai, šią giesmę giedoda- 
vo rusiškai ar gudiškai, o paskum mergos pervertė į lietuvių 
kalbą. „Mes prašom Jurgio, kad atšiltų, kad žolės būt grei- 
čiau.“ O vyrai sako, kad atšąla, kai jūs giedat tas jurgi- 
nes (Adutiškis, LTA 223817). 

„38. Jurginių nedaug lietuviškai tebuvę giedama. Gie- 
dodavo nuo „ruskos“ Jurginės iki „polskos“ Jurginės. Gie- 
dodavo moterys (mergos ir bobos pamačija). Jurginės gie- 
damos užsilipus ant tvoros (stovi, kad gera tvora, tai ir 
atsisėda), ir būtinai ant tų tvorų, kurios yra parugėje. Vyrai 
būdavę nepatenkinti, kad mergos gieda jurgines, sakydavę: 
„Negiedokit, ba bus šalta, atšals!“ O kai mergos ima giedo- 
ti, tada patys vyrai arba berniokai pasiunčiami su bota- 
gais mušti ir išvaikyti, kad negiedotų. Giedotojos, norėda- 
mos išvengti šitokio „pliaškinimo“, paprastai mažesnius vai- 
kus' paskiria eiti sargybą, kad praneštų, kai tik pamatys 
atlekiant su botagais, o giedotojos tada gali pasprukti. 
Botagais pleškina ne juokais, nežiūri, nors ir nepiktai 

pliekia. Jurginių giedojimai tęsdavosi 12 dienų, per tas die- 
nas būdavo giedama vakarais (prietemoj) jurginės. Kad ir 
šventą dieną, vis tiek prietemoj giedodavo. (Adutiškis, 
LTA 223816). 

Aiškinimas. Toks kreipimasis tam tikra giesme į 
Jurgį žinomas tik rytų Lietuvoje, apie Adutiškį ir Mela- 
gėnus, yra paskolintas iš slavų, tatai rodo jau vartoji- 
mas vardo „Jur ja“. Rusai kreipiasi tokia malda: „Jurij, 
atsikelk anksti, atidaryk Žemę, nuleisk rasą karštą vasarą 
ant dygstančių javų“ (Haase 80). 

39. Jurginėse sulipa ant tvorų ir gieda „kopaliją“, 
kad aukščiau girdėtųsi. Jurgyje varčion dėdavo kiaušinį, o 
kai pirmąkart išgena, tai tuos kiaušinius šventina (Adutiš+ 
kis, LTA 238855). 

40. Šv. Jurgis laikomas gyvulių globėjas. Pavasarį 
prašo jo, kad atidarytų daržines, kad gyvuliai greičiau 
išeitų ant žolės (Girkalnis, LTA 1542/100). 

41. Per šv. Jurgį, piemenėliai saugodavos, kad (žalią) 
šakelę nenulaužtų (Tverečius, LMD I 4753—265). 

42. Kad rūtos gražiai augtų ir būtų garbiniuotos, 
reikia jas pasėti šv. Jurgio rytą ir užakėti su katės (katino) 
koja (Kurkliai, Marijampolė, Viš. Rūda, Naumiestis, Alytus, 
Leipalingis, Seirijai). 

Aiškinimas. Ne visados Jurginėse jau želia žalia 
žolelė ir galima rūtas sėti, kartais dar esti gana šalta ir 
sniegti. Tada sakoma, kad šv. Jurgis ant šyvio atjoja. Ta- 
čiau ir šalta Jurginių diena yra geras ženklas — būsią geri 
metai (Plg. HDA III 656). 

43. „Mūsų tėvai ale ir liubėdavo apie tokius čėsus pa- 
pasakoti, kad švents Jurgis su šimeliais parjot liubėdavęs; 
tai esti ant šv. Jurgio dar taip šalta, kad kitą metą Jurgio 
dienoj per Kuršiškąsias marias su šlajėmis pervažiavę. 
Sniegs — tai šv. Jurgio arklys,— kad šv. Jurgio dienose 
snigt liubėdavo, tai sakydavo, kad šv. Jurgis ant šimelio 
parjojęs“ („Tiesos prietelius“, Priekulė, 1881, nr. 17, cit 
Bezz. LF 80). 

43a. „Jurgis už šumelo parjoja“ — sagt man, wenn es 
am 23. April schneit. (Liobartai, Bezz. LF 80). 

44. „Kelk, Tomukai, kelk greičiau — šv. Jurgis ant šy- 
vo arklio atjojo“ (MsRt 1935 nr. 31). 

44a. „Kelkit, vaikai, nematot, kas darosi lauke — šv. 
Jurgis su širmiu atjojo!“ (MsLk 1940 nr. 16). 

45. „Kommt St. George aut dem Schimmel geritten, 
so gibt's ein gutes Frūjahr“ (Memel i.J. 1851, Bezz LF 80 
išn. 3). 

46. Kad Jurgis parjoja širmu žirgu, sako, bus geri me- 
tai (Kuliai, LTA 322127). 

47. Jeigu per šv. Jurgį storai pašąla, tai ir šieno storai 
bus (Veliuona, LTA 74438). 

48. Kai pavasarį esti blogi keliai ir orai, tai žemaičiai 
sako: „Dabar pats Šlapjurgis“. O kada pavasarį sausas 
vėjas pradeda džiovinti dirvas arimui, sako: „Grynas Saus- 
"'jurgis prasidėjo“. Kai pavasarį gyvuliai badauja, o darži- 
nės tuščios ir ganyklose žolės nėra, žmonės dejuoja saky- 
dami: „Juratėli, Juratėli! Kas bus? Kada sulauksime žo- 
lelės?“ (ŪkPt 1934 nr. 17). 

Aiškinimas. Šv. Jurgis yra laikomas ne tik naminių 
gyvulių globėju, bet jo žinioje esą ir didžiausi pastarųjų 
priešininkai — vilkai. Šias dvi tradicijas stengiasi suderinti 
ir atitinkamai elgtis (Plg. HDA III 651). 

49. Šv. Jurgio kurtai yra vilkiai: ką Jurgis paskiria 
vilkui, tai tą vilkas ir ima (Liškiava, LTA 374/1735a). 

50. Reikia į šv. Jurgį sukalbėti treji poteriai, tai bus 
gyvuliai apginti. Pasakotoja pasakoja (nuotykį), kad jos tė- 
vas buvęs kelionėje ir apsinakvojęs. Per miegus juntąs, kad 
kas už plaukų patraukė ir sako: „Kelkis ir sukalbėk tre- 
jis poterius į šv. Jurgį — tavo jaučiai Dubakalny guli ir 
eina du vilku“. Jis sukalbėjo poterius ir parvažiavęs suži- 
nojo, kad tikrai jo jaučių ten būta ir aplink dviejų vilkų 
vaikščiota, o jaučiai gyvi išlikę (Liškiava, LTA 374/1736). 

51. Piemenys šv. Jurgio dienoj laukan nešas miltų ir 
verda su sviestu košelę, šakaliukais (valgo) ir minėt rei- 
kia Jurgis, kaip visus vilkus privalgydino košelės puodelį 
išviręs, tai tada vilkai nekliudo karvių, avelių (Tverečius, 
LMD I 475/3—261). 

Plg. pasaką Mt. * 166 (TD II): Vilkui papjauti paskirtas 
žmogus. Tekstą žr. TD III 48 nr. 388—389. Pasaka žinoma ir 
estams (FFC 25 nr. 74). Panaši pasaka užrašyta Archan- 
gelsko gub. (Haase 85). 

02. Per Jurgines negalima austi, nes vilkai gyvulius 
puola (Aukštadvaris, LTA 723/113—113). 

53. Tarpjurginiu negalima audeklų mesti, gyvuliai ne- 
ėda, kūsta ir dvesia (Tverečius, LMD I 254/1). 

54. -Muo katalikų Jurginės ligi ruskių nereikia audek- 
las mesti — gyvuliai nesives (Švenčionys, LTA 796/48— 
116). 

55. Ant šv. Jurgio negalima austi, taip pat reikia išimti 
iš muštuvų skietą, kad žiočių nebūtų, nes kitaip vilkas ave- 
les išnešios (Musninkai, LTA 432/6—25). 

56. Per šv. Jurgį moterys suriša audeklų skiemenis, 
kad vilkas avių negaudytų (Alytus, LTA 773/328). 

57. Per Jurgines nedaro žiočių (audžiant), kad vilkai 
nepripultų prie gyvulių (Aukštadvaris, LTA 1406/535). 

58. Ant Jurginių negalima nešt per laukus skieto, ba 
vilkai puola (gyvulius) (Aukštadvaris, LTA 1406/533). 

59. Šv. Jurgio dieną negalima pernešdinti skieto iš 
vieno sodžiaus į kitą, nes vilkas visas avis vasarą I2pj2US 
(Kaniava, LMD III 78/4—6). 

60. Tarpjurgyje negalima nešti lauku skieto, nes vilkai 
gyvulius pjauna. Jeigu- ir neši, tai privaloma pakabinti 
užraktą ir užrakinti (Aukštadvaris, LTA 723/113—166). 

61. Tarpjurgiais negalima nešti skieto, katran veria 
siūlus, kai audžia. Todėl negalima nešti skieto per lauką į 
savo kaimyną, nes vilkai nešios gyvulius (Nočia, LMD III 
112/1). 

62. Jei reikia per Jurgines skietą nešti ir nori, kad 
vilkai nepultų, tai reikia skietą maišan įdėti ir užrišus neš- 
ti (Aukštadvaris, LTA 1406/534). 

63. Jeigu tarp Jurgio ir Blovieščių reikia skietas nešti, 
tai turi surišti virvute ir surakinti didele spyna, tai nieko 
nekenks gyvuliams (Nočia, LMD III 112/3). 

64. Kad (vilkai) avių nenešt, reikia Jurgio dienoj sau- 
lei netekėjus užrakinti spyną apnešti triskart aplink avių 
tvartą ir sukalbėti septynerius poterius (Kabeliai; LTA 
794/75). 

65. Laikotarpy tarp katalikų ir stačiatikių Jurgio ne- 
galima iš vieno sodžiaus kitan (nešti) jokių siūlų, atamaz- 
gų,— kitaip vilkas aveles išpjaus (Benekainys, LMD I 
612/1—17). 

66. Šv. Jurgio dienoj nieko niekam neskolinama, nes 
vilkas labai pjaus gyvulius (Dūkštas, LMD III 114/8—41). 

67. Tarpujurginėm neseka skolinti kitam nieko (Tve- 
rečius, LMD III 36a/18—7). 

68. Tarpujurgėj mūsuk (pas mus) nevalnia kuolo va- 
ryt. Prieš Jurgį suvaro kuolus, o tarpujurgėj vyčiuoja. 
Tai daro dėl laukinio (vilko) (Gervėčiai, LTA 2447/92). 

Aiškinimas. Kadangi nuo šv. Jurgio malonės 
priklauso likimas didžiausio ūkininko turto — gyvulių, todėl 
šiam šventajam buvo gausiai aukojama. 

69. Kad išsaugotų gyvulius, tai per šv. Jurgį duoda 
apieros bažnyčioje, nes šv. Jurgis yra apiekūnas (globėjas) 
visų gyvulių (Liškiava, LTA 374/1735). 

70. Šv. Jurgis yra apgynėjas visų liūlių.-Neša apie- 
ras, ba jis išganytojas nuo visų iškadų ir gyvulių, tai apie- 
ravoja kiaušinių, duonos ir sūrio. Už tas apieras kunigas mi- 
šias laiko ir išdalina tą visa savo šeimynai (Liškiava, LTA 
374/1482). 

71. Jurgio (dienos) ankstų rytą gaspadoriai eidavo 
seniau į laukus „pajurginėt“. Skirtus apierai valgius ap- 
neša apie savo lauko ežias ir, kai nuvažiuoja bažnyčion, 
apieravoja tai viską šv. Jurgiui (Liškiava, LTA 374/2343). 

72. Per šv. Jurgį aukoja aukas ant gyvulių sveikatos 
(Žagarė, LTA 1623/238—25). 

73. Gyvulių šventuoju yra laikomas šv. Jurgis ir jo 
dieną aukoja aukas ir prašo, kad Dievas duotų sveikatą 
gyvulėliams (Pasvalys, LTA 1780/227). 

74. Šv. Jurgis yra gyvulių globėjas ir tą dieną duoda 
ant mišių, kad sektųsi gyvuliai (Keturvalakiai, LTA 1349/ 
28). | 

75. Visų gyvulių globėju skaitomas šv. Jurgis. Kad 
gyvuliai sektųsi, duoda kunigui kiaušinių, sviesto, sūrių, — 
kad jis atlaikytų prie šv. Jurgio altoriaus mišias. Taip pat 
(jį meldžia), kad šeimyna neišbėgtų, sako, kad šv. Jurgis 
ganytų (Padubysys). 

76. Kad gyvuliai sveiki būtų, šv. Jurgio dieną renka 
aukas ant mišių ir meldžiasi (Kruonis). 

77. Reikia tą dieną apieravoti šį tą iš ūkiškų daiktų 
bažnyčiai, tai kiti gyvuliai (ne tik arkliai) laikysis sveiki 
(Betygala, LTA 392/181). 

78. Jurginėj prieš šv. Jurgio abrozdus neša už gyvu- 
lius džiovintus ir šviežius sūrius, prie jo stovi net didžiau- 
si kūgiai, šv. Jurgis valgo šitai. Jurgis myli ir kiaušinius 
(Tverečius, LMD I 475/3—263). 

79. Šv. Jurgio dienoje reikia būtinai nešti kiaušiniai 
ant altoriaus: šv. Jurgis ganys per visą vasarą avis nuo vil- 
kų ir ligų (Rimšė). 

80. Sv. Jurgio dieną neša bažnyčion duoną, sviestą, 
sūrį ir kiaušinius, aukoja už gyvulius, ir dar duonoj kepa 
kiaušinius piemenims (Tverečius, LMD I 4576). 

81. Sv. Jurgio dieną daugelis eina bažnyčion arba 
namie prie kryžių ir šv. Jurgio paveikslų meldžiasi prašy- 
dami gyvuliams sveikatos ir palaimos. Einantieji bažnyčion 
neša aukų už gyvulius: kiaušinius, sviestą, mėsą ir gyvus 
gyvulius, arba pinigais už parduotus gyvulius. Apie Jurgi- 
nių aukas biržietė Ražienė taip pasakė: „Nuo Jurginių 
gyvulius ganyti paima šv. Jurgis ir gano juos iki rudens. 
Rudenį iš šv. Jurgio gyvulius paima šv. Mykolas iki pava- 
sario saugoti. Taigi, šv. Jurgis vyriausias gyvulių gany- 
tojas, todėl reikia jis tinkamai ir pamylėti" (MsLk 1940 
nr. 16). 

82. Gyvulių globėjas yra šv. Jurgis. Žmonės dažnai 
meldžiasi, kad šv. Jurgis apsaugotų gyvulius nuo ligų ir 
nelaimių (Pumpėnai). 

83. Viekšnių apyl. kai kur dar vis buvo paprotys 
Jurginių dieną varyti gyvulius aplink kryžius. Dėl to daž- 
nai lauke ar ganyklose buvo statomi (šv. Jurgio?) kryžiai 
ar koplytėlės (B. Buračas). 

84. Kurioje vietoje žmonėms įvyksta kokia nelaimė su 
gyvuliais, tai ten statomi Jurgiai kryžiuose (MsLk 1940 
nr. 16). 

85. Kur yra šv. Jurgio kryžius, visa kaimo jaunuo- 
menė gražiai tą kryžių papuošdavo ir visi susirinkę prie 
kryžiaus pagiedo davo Visų šventų litaniją ir šv. Jurgio gies- 
mę (B. Buračas). 

86. Tuoj po Jurgio būna šv. Morkaus diena, tai tą 
dieną ryte eina giedodami po sodžiaus kryžius ir ant kapi- 
nių baigia. Tai daro veluk (dėl) audrų ir ledų (Liškiava, 
LTA 375/2346.— Žr. nr. 224—225). 

Aiškinimas. Šalia bažnytinės kilmės aukų šv. Jur- 

giui dar yra užsilikę ir senesnių laikų aukojimo atgarsių, 
ypač tam tikros duonos kepimas, kuri dabar išvirto „ubagų 
duona“. 

87. Seniau per Jurgines kepdavo du kepaliuku duonos 
ir kiekvienam įkepdavo po penkis kiaušinius. Tas bandukes 
per lauką pernešdavo net dvylika kartų. Vieną kepaliuką 
žemėsna įkasa, o kitą suvalgo, tada vilkai avių nenešioja 
ir keltuvos (karvės) visus metus būna sveikos (Gervė- 
čiai, LMD I 4741043). Tai labai senos apeigos aukoti 
žemei liekana. 

88. Prieš Jurginę kepa duoną ubagam ir su kukele 
apeidavo (šeimininkas?) rytą visus laukus, tada atėjęs tą 
kukelę visiems šeimyniečiams padalydavo, kad derėt rugiai 
(Tverečius, LMD I 66051. Plg. Haase 80). 

89. Jurginėj kai kepa duoną, tai nemožna niekam teš- 
los paragaut, kolei ubagam duoną pakepi. Paskui kepa už 
gyvulius: kiek arklių, tiek rėvelių padaro, kitą kukelę (ke- 
pa) už karves. Už aveles ir mažus gyvulius kukelės nėra. 
Tas kukeles suraiko ir išdalina ubagams ir prašo, kad prie 
šv. Jurgio melstųs už arklius sartus, baltus (ir pan.) (Tve- 
rečius, LMD I 4753—262.— Plg. HDA III 653). 

90. Daugely apylinkių Jurginėse ūkininkai aukoja 
bažnyčiai ir pavargėliams gyvulius ir javus, kad gyvuliai 
rankuotųsi ir javai derėtų (ŪkPt 1937 nr. 16). 

Aiškinimas. Jurginių apeigose ir aukose kiauši- 
nis, tas senas vaisingumo simbolis, turi didelę reikšmę. 
Kai kur Jurginėse su kiaušiniais panašiai elgiamasi kaip 
Velykose. 

91. Šeduvos parapijoje Jurginėse dažomi, marginami 
kiaušiniai, kaip Velykose (JnKt 1932 nr. 16). 

92. Keliaudamas Biržų apyl. patyriau, kad ir čia Jur- 
ginėse dažomi kiaušiniai, kaip ir Velykose (B. Buračas, 
MsLk 1940 nr. 16). 

93. Tą dieną, kaip ir Velykose, duodama piemenims 
margų ir baltų kiaušinių, kad gyvuliai geriau rankuotųsi 
(B. Buračas, ŪkPt 1937 nr. 16). 

94. Piemenėliui kukelėn prieš Jurginį reikia įkepti 
kiaušinis, o valgyti kiaušinis reikia paskučiausia (Tverečius, 
LMD I 4753—260). | 

95. Mergos ir bernai per Jurgį atlaiduose išsinešę 

mušdavo kiaušinius. Jurgis tai ricierius ant kumpanijų ir 
kiaušinių, tai kiaušinių kermošius. Tą rytą gaudavo kiekvie- 
nas iš tėvų po pora ir kai kada po dvi poras kiaušinių. Tai 
tau ne žertas šv. Jurgis. Dabar tai nieko nėr, nėr tokio rucho 
(judėjimo), kaip seniau būdavo. Dar ir dabar kur šv. Jurgio 
altorius ar paveikslas, tai jam deda kiaušinių apieras ir ki- 
ta — dėl gyvulių, ba šv. Jurgis gano gyvulius. O jo kurtai — 
tai vilkai (Liškiava, LTA 3742339). 

96. Dzūkuose yra Jurginėse senovės paprotys: mer- 
gaičiai, bernaičiai ir piemens gauna bent po dvi pori margų 
kiaušinių. Jurginės — tai artojų, arkliaganių ir baudžiau- 
ninkų didžioji šventė. Kiaušiniai duodama, kad gyvuliai ge- 
riau rankuotųsi (B. Buračas, MsLk 1940 nr. 16). 

97. Kai kuriose Lietuvos apylinkėse Jurginės buvo di- 
delė arkliaganių šventė. Tauragės aps. arkliaganiai tą dieną 
rengdavo dideles vaišes šv. Jurgiui, kaip gyvulių globėjui 
ir arkliaganių užtarytojui, pagerbti. Tos vaišės panašios į 
Sekminių piemenų šventę. Jurginėse arkliaganiai iš savo 
šeimininkių renka po keletą kiaušinių, gabaliuką lašinių ar 
šiaip kokio maisto. Iš to paskui gamina sudėtinę arklia- 
ganių kiaušinienę. Maisto šeimininkės mielai duoda kuo dau- 
giausia, kad šv. Jurgis laikytų sveikus jų gyvulėlius ir 
apsaugotų juos nuo visų nelaimių (JnKr 1932 nr. 16, plg. 
MsLk 1940 nr. 16). 

98. Seniau visame mūsų krašte Jurginių atlaidų metu 
įvykdavo dideli ir triukšmingi gyvulių prekymečiai ir mugės. 
Prieš kelis metus Jurginių metu teko būti Alytuje, kur 
Jurgio kermošius sutraukia minias. Lietuvoje priskaitoma 
apie 20 šv. Jurgio vardo bažnyčių, kitose gi bažnyčiose yra 
tik šventojo garbei altorius ir atlaidai (B. Buračas, MsLk 
1940 nr. 16). 

Aiškinimas. Seniausias apeigas i ir aukų formas mi- 
ni šie du užrašymai (nr. 99— 100). 

99. Dar kiti kaimynai seniau, — dabar taip jau neda- 
ro, — juodą gaidį pjaudavo ir to gaidžio krauju visus gyvu- 
lius tvarte aptaškydavo, o taipgi arklių lovius ir ėdžias. Ti- 
kėjo, kad tas būdas apsaugo visus gyvulius nuo ligų, burtų 
ir visokių nelaimių (Antalieptė, LTA 2069/70). 

100. „Jurginės tai buvo ypatiška šventė. Tam laike apie 
Jurgines gimęs vaikas buvo laikomas kaip žegnonės žmė- 

gus, pramydavo jį Jurgium arba Jurumi. Sodui žaliuojant, 
pumpurus mezgant, pastojo toks Juras labai kaštaunas. 
Jei kokiuos namuos toks vaikelis radosi, tam visokių ska- 
numynų priteikdavo, prašydami duot susirėdyt ant nuogo 
kūno. Saulei nusileidus, sutemus vedžiodavo jį po sodą 
(t. y. sodžių) aplinkui. Ir kaimynai mielai tokį Jurgutį 
tankiai permaldydavo, visa ko žadėdami bei dovanodami. 
Tada taip ilgai (truko), kol jis mergelių nesigėdydavo, ta- 
da, žinoma, jau neįsileisdavo su senųjų papročiu. Man yra 
taipo pat nusidavę“ (Jurgis Banaitis, Paskalviai, Klaipėdos 
aps. TD III 37 nr. 353) Plg. Sartori III 167—168; Haase 81. 

101. Šv. Jurgis yra biednų šventė.-Nuo Jurgio (dienos) 
samdydavo tarnus ir, kurie be savo vietos, nuo Jurgio 
keldavos į kitą vietą (Obeliai, LTA 1635/102). 

102. Tą dieną dabar keliasi kumečiai ir andinarninkai. 
Seniau keldavos kumečiai per Martyną (Keturvalakiai, LTA 
1349/28). 

103. Kaip nuo senovės įprasta, Jurginės yra lyg ir žem- 
dirbių nauji metai. Tą dieną senieji nuomininkai išsikelia, 
o jų vieton atsikelia nauji. To papročio daugelis tebesilaiko 
ir dabar (MsLk 1940 nr. 16). 

104. Šv. Jurgis yra samdininkų diena: jie tą dieną kur 
nori ten eina ir nieko neveikia (Liubavas, LTA 1446/488). 

105. Kas išeina iš stancijos į kitą ne per šv. Jurgį, ale 
kitu laiku, tas nebus geruoju su trobos gaspadoriais ir 
neišbus toj troboj metų (Viduklė, LTA 1471 /43). 

106. Kad randauninkai neišeitų iš trobos ne per šv. Jur- 
gj (t. y. prieš laiką), reikia padrožti nuo šv. Jurgio al- 
toriaus arba kryžiaus ir tas skiedrikes prikalti viršum durų 
arba tos stancijos palubėj (Viduklė, LTA 1471/44). 

107. Jurginėse šeimininkės užtupdo ant kiaušinių perėti 
žąsis, vištas ir kitus paukščius. Taip daro, kad greičiau iš 
kiaušinių ristųsi. Šis paprotys žinomas Šiaulių, Raseinių 
apyl. (B. Buračas, ŪkPt 1934 nr. 17). 

108. Kad cibuliai būtų laimės (pilni), reik anuos sodinti 
šv. Jurgio dieną (Viduklė, LTA 1471 /45). 

109. Kad liepa gražiai žydėtų, reikia šv. Jurgio rytą 
užkabint ant šakų balta skarukė (Veisiejai, LTA 208/ 
186—23). 

110. Šv. Jurgio naktį pakabina prieš gurbo duris lapką 

(vyžą?), kad nuodininkas nepernuodytų (Taujėnai, LTA 
1581 /80). 

111. Prieš šv. Jurgį negalima maudytis, nes sergą. Šv. 
Jurgis kiša geležį į vandenį. (Tada vanduo pasidaro nekenk- 
smingas) (Pasvalys, LTA 600/165—2). 

112. Jei prieš šv. Jurgį esti lietingos dienos, nederės 
tais metais bulvės (Tauragnai, LTA 545/132— 19). 

113. Jei bulves pasėsi tarpe Jurgių (rusko ir kataliko), 
tai kirmėlės ėda (LMD I 188/3—11). 

114. Jurgio dienoje nevalgydavo nei jokio tauko, nei 
mėsos (Paskalviai, TD III 37 nr. 354). 

115. Šv. Jurgis sulaukia blezdingų (Kalvarija, Telš., 
LTA 709/56). 

116. Ant Jurgio parlekia gegužė. Jurgio rytą jei užgirs- 
ta žmogus kukuojant gegužę, o turi pinigų kišeniuj, tai 
per visus metus pinigų turi (Liškiava, LTA 374/2904). 

117. Iki Jurgio šventės negalima beržai arba klevai 
gręžti sulai, nes šv. Jurgio naktį suloj raganos būna, todėl 
sula esti negardi ir galima nusinuodyti (Utena, LTA 421/ 
552—3). 

118. Ant šv. Jurgio vakaro žmonės apverčia dugnu vir- 
šun puodus nuo sulos, kad raganos nakčia neateitų praus- 
tis (Benekainys, LMD I 612/1—25). 

119. Šv. Jurgio ryte išpila sulas iš indo, nes juose ra- 
ganos maudėsi (LTA 1832/220). | 

120. Šv. Jurgio ryte išpila sulą iš indo į žemę, nes 
tame vandenyje tą naktį raganos prausėsi (Užpaliai, LTA 
218/1080). 

121. Mergaičių burtai: a) Šv. Jurgio vakare reikia gra- 
žiai susišukavus atsigulti, sako, ateinąs mylimasis bučiuo- 
ti; b) Per šv. Jurgį leidžia vainiką ežere ant vandens: 
kurin šonan nuplauks, ten ištekėsi; c) Per šv. Jurgį sėja 
aguonas po paduška,— ką susapnuosi, tai tas bus tavo (vy- 
ras) (Kalesninkai, LMD I 474/437—439). 


Pirmasis bandos išginimas 


Aiškinimas. Visoje Lietuvoje sakoma, kad banda 
pirmąkart išvaroma į ganyklą šv. Jurgio dieną, nes jis yra 
gyvulių globėjas. Vis tiek jei dar šalta ir žolės nėra, reikia 

išvaryti gyvulius laukan nors trumpam laikui pasilaigyti, 
pabėgioti. Išleisdamas gyvulius iš kūtės į lauką ,ūkininkas 
kartu ir džiaugiasi, ir būgštauja. Pavasarį paprastai pri- 
trūksta gyvuliams ėdesio, gyvuliai dažnai esti išbadėję, 
tačiau ganykloje ir miške gyvuliams ir paukščiams gresia 
pavojai nuo vilkų ir vanagų, be to, ir pikti žmonės, bur- 
tininkai ir nužiūrėtojai, gali čia lengviau prie gyvulių pri- 
eiti ir jiems pakenkti. Visokios epideminės gyvulių ligos 
dažniausiai pasitaiko vasaros karščių metu.- Nuo visų šių pa- 
vojų ūkininkas stengiasi savo gyvulius kiek galima daugiau 
apdrausti. Užtat tiek daug burtų yra daroma pirmo gyvu- 
lių išginimo metu. Kūtėje gyvulius globojo šv. Mykolas, o 
dabar juos paveda iki rudens šv. Jurgio globai. Bet šis 
šventasis kartu yra ir vilkų, didžiausio naminių gyvulių 
priešo, globėjas, vilkai — jo kurtai. Todėl pirmojo išginimo 
metu ir buvo stengiamasi tam tikromis apeigomis ir magi- 
ja tuodu priešingumu suderinti. Žr. Bezz. LF 80; TD III 
37—38 nr. 354; Mannh. GL 566. Plg. Sartori III 169 išn. 
7, Haase 81— 83. 

122. Seniau žmonės gyvulių išvarymo laukan dieną lai- 
kydavo kaip šventę. Gyvulius pirmą kartą išvarydavo lau- 
kan šv. Jurgy. Mat šv. Jurgis yra gyvulių patronas, tai jis 
turi pamatyti, kiek gaspadorius turi gyvulių, su jais pasikal- 
bėti. Prieš išvarant gyvulius laukan, parūko juos šventais 
žolynais, verbomis, devintinio žolynais. Parūkę peržegnoja, 
išvaro laukan, nors ir sniegas būtų. Tą dieną ir gano. Jeigu 
kartais šalta esti, tai (ir vėl) suvaro gurban ir laiko gur- 
be, kol sušyla. Tada išvaro be jokių ceremonijų. Gyvulius 
leisdami laukan, įsižymi, sutartu būdu įkerpa ausin, paukš- 
čiams nupjauna nagus (Anykščiai, LTA 2424/67). 

123. Kai gyvulius pirmąkart laukan išvaro, tai gaspa- 
dinė ar gaspadorius paima atrakintą spyną ir apeina vie- 
nąkart apie gyvulius, tada spyną užrakina,— tai sako, vil- 
kui nasrus surakino. O paskum atneša spyną namo ir pa- 
kabina. Taip užrakintą laiko per visą vasarą, o rudenį, 
kai gyvulius tvartan suvaro, spyną atrakina (Salakas, LTA 
1469/53). Zr. 60, 63—64. Plg. Haase 82: „Tegul žvėries 
nasrai taip tvirtai būna užrakinti“. 

Varymas per kiaušinius 


125. Pirmąkart leidžiant gyvulius į ganyklą, reikia po 
tvarto slenksčiu pakasti pora kiaušinių. Per tuos kiaušinius 
pervaromi visi gyvuliai. Šis daroma tam, kad apsaugoj us 
gyvulius nuo ligų ir nuo vilkų. Tuos kiaušinius atiduoda 
pirmam atėjusiam pavargėliui (Merkinė). 

126. Pirmąkart karves išgenant į laukus, šeimininkė 
deda. po slenksčiu du kiaušiniu: vieną paskum atiduoda 
ubagui, kitą piemeniui,— karvės bus riebios (Dieveniškės, 
LTA 2374/382). 

127. Vesdami karves pirmąkart į lauką, ant slenksčio 
padeda Velykose švęstą kiaušinį: veda per jį karves, visos 
turi pereiti ir nenumesti (kiaušinio). Jei kuri numeta, tai ta 
padarys vasarą -nuostolį (Antazavė, LTA 1608/2). 

128. Laukan genant reikia padėti po slenksčiu du kiau- 
šiniu, o per vidurį patiest kelnes, tai tada karvė akių nebi- 
jos (jos nepakerės) (Švenčionys, LMD III 173/8). 

129. Pakasa tarpdury po mėšlu kiaušinį ir pro jį pra- 
varo gyvulius. Paskui tą kiaušinį atiduoda ubagui (Leipa- 
lingis). 

130. Pirmąsyk išleisdami gyvulius po slenksčiu pakasa 
kiaušinį ir pervaro per jį visus gyvulius iš tvarto ir į tvartą. 
Paskum tą kiaušinį paima iš Žemės ir atiduoda elgetai 
(Liškiava). 

131. Kai pargini, tai reikia vartuos padėt velėna ir 
varyt karves, o gale velėnos padėt kiaušiniai: jeigu nesu- 
muš, tai neišgaiš nei vienas gyvulys, o kai pereis per velė- 
ną, tai bus rieknas, kaip velėna (Tverečius, LTA 790/62). 

132. Jurginėse pirmą kartą gyvuliai į ganyklą išvaro- 
mi, kad juos šv. Jurgis saugotų nuo ligų ir piktų Žvėrių. Gy- 
vuliai varoma pro vartus, kuriuose padėta į kailinius įvy- 
niotas tvarto raktas ir Velykų kiaušiniai (B. Buračas). 

133. Dar kiti, išvarant karves pirmąkart laukan, po 
slenksčiu padėdavo du kiaušiniu, kad gyvuliai tokie pilni 
ir apskriti būtų kaip tie kiaušiniai (Daugailiai, LTA 1657/ 
342). 

134. Pavasarį pirmąkart išvarant avis laukan, padeda 
prie slenksčio po mėšlu vištos kiaušinį. Paskum tą avelių 

pravarytą kiaušinį atiduoda atėjusiam elgetai, kad pasimel|s- 
tų (Miroslavas). 

135. Kad vilkas nenešiotų avių, reikia genant padėti po 
slenksčiu pora kiaušinių ir per juos pervaryti avis, paskum 
tuos kiaušinius paaukoti šv. Jurgiui (Merkinė, LTA 311/ 
2—161). 

136. Kai avis pirmąkart gena į lauką, po slenksčiu 
padeda kiaušinį, per kurį turės visos avys perbėgti. Jei 
kiaušinis pasiliks sveikas, tai ir avys išliks sveikos iki ru- 
dens (Ubiškė, Telš., LTA 1582/60—82). 

137. Išleidžiant avis į ganyklą, reikia po slenksčiu pa- 
dėti du kiaušiniu ir (vėliau) duoti piemeniui suvalgyti, 
tai avys ves po du ėriukus (Alytus). 

138. Kai išleidžia avis, tai tvarte prie durų apkasa kiau- 
šinius (Kapčiamiestis). 

139. Kad avys nebėgiotų, lengva būtų ganyti, reikia 
pirmąkart genant padėti prie slenksčio virtą kiaušinį. Avims 
iš tvarto išėjus, jį paimti ir laukuose suvalgyti (LTA 440/ 
186). , 

Aiškinimas. Čia turime seno tikėjimo ir aukojimo 
liekaną. Po slenksčiu gyvena dvasios, kiaušiniai yra joms 
auka, kad gyvuliai būtų sveiki. Vėliau dvasių vietoj kiauši- 
nis atiteko šv. Jurgiui, elgetoms ar piemeniui. Senesnis yra 
tikėjimas, kad gyvuliai kaip tik turėjo tuos kiaušinius su- 
traiškyti, tada bus pilna auka (plg. Jahn 80, 302). Rusuose 
pirmąkart išginęs piemuo meta į bandą kiaušinį (Haase 84). 


Karvės ir pienas 


140. Šv. Jurgio dieną reikia išgyti gyvulius į lauką, 
bus gyvuliai gražūs ir sveiki (Seirijai, LTA 464/72—32). 

141. Reikia šv. Jurgio dienoj išgyti karves, tai per visus 
metus duos daug pieno (Pandėlys, LTA 536/7). 

142. Jeigu šv. Jurgio dieną lyja arba rytas rasotas, 
tai tais metais karvės duos daug pieno, bus pieningi me- 
tai, o jeigu giedra, tai pieno bus maža (Šešuoliai, Ramy- 
gala, Dusetos, Kaltanėnai, Veliuona). 

143. Kuriais metais Jurginės esti penktadienį, tai tais 
metais bus maža pieno (Dusetos, LTA 56/93. Kamajai, 
LMD I 212/24). 

144. Vakare prieš šv. Jurgį reikia pamelžti karvių, kad 
kas pieno neatimtų (Papilys, LTA 1942/246). 

145. Jei nori, kad vasarą karvės duotų (daug) pieno, 
tai turi išgyti anksti pavasarį, kai dar žolės būna nepražy- 
dusios (Rudnia, LMD III 89/17). 

146. Kitos moterys, pavasarį išvarydamos pirmąkart 
laukan karves, per sietą pildavo vandenį, — manydavo, 
kad padaugės pieno (Balninkai, LTA 1278/298). 

147. Jei nori, kad karvės duotų daug pieno, reikia ūka- 
notą vasaros rytą, kuo anksčiausiai atsikėlus ir niekam ne- 
matant, išbėgti su milžtuve į ganyklas ir braukti nuo žolės 
milžtuvėn rasą. Kuo daugiau pribrauksi iki karvių išginimo, 
tuo daugiau karvės duos pieno (Barklainiai, LTA 785/ 
362). 


Plakimas rykšte (verba) 


148. Pirmą kartą išgenant bandą, gyvulius išvaro iš 
tvarto ir plaka su verba (kadugio šakute), tą rykštę par- 
gindamas piemuo parsineša namo ir užkiša tvarte už bal- 
kio, — tada gyvuliai nesiskirstys, visi pareis namo (Papilys, 
Rimšė, Krinčinas, N. Radviliškis, Alytus, Žiežmariai, Kruo- 
nis, Baisogala, Seredžius, Merkinė, Bartininkai, Grinkiškis, 
Pabiržė, Kuršėnai, Pakruojis, Semeliškės, Musninkai). 

149. Aveles reikia aplupti su verba ir sakyti: „Škin lauk, 
škin lauk! Kur buvs, kur nebuvs eik namo!“ (N. Radviliš- 
kis). 

150. Kad geriau avys „stotų“, gindami pirmąsyk apeina 
triskart aplink su verba sakydami: „Škiur laukan, škiur 
laukan!“ (Kalvarija, Mar., LTA 600/183- 13). 

151. Išvarant iš tvarto (gyvulius), muša verba ir sako: 
„Eikite laimiingai ant savo duonos“ (Onuškis). 

152. Kitos gyvulių plakimo verba reikšmės yra: a) bus 
gražios karvės (Alytus); b) Visai vasarai gyvulius apsau- 
goja nuo ligų (Merkinė); c) Niekas gyvulių nenužiūrės ar- 
ba neužburs (Žiežmariai); d) Gyvulių nekankins šmikštė 
(slogutė) arba velnias (Semeliškės). 

Aiškinimas. Seniausius aiškinimus mums duoda 
nr. 152, tai tikėjimas magiška žalios šakelės galia (plg. 
plakimą Verbų sekmadienį). Pirmąkart Jurginėse išgydami 

gyvulius, verbas vartoja ir mūsų kaimynai rusai (Zelenin 
59) ir vokiečiai (Jahn 299, Wuttke 694). 


Gyvulių smilkymas 


153. Visoje Lietuvoje iki paskutinių laikų plačiai 
buvo randamas paprotys pirmąkart išgenamus gyvulius 
apsmilkyti verba (rečiau Devintinėmis žolėmis) ir de- 
vindrekiu. Paprastai imamas puodas su žarijomis, ant jų 
beriamos ėglio arba kadugio (verbos) šakelės, devindre- 
kis arba abiejų mišinys, puodas (šukė) pakišamas karvei po 
pilvu ir taip smilkoma. Priduodama tokia reikšmė: kad 
blogos akys nenužiūrėtų ir karvėms pieno neatimtų, t. y. 
jos nesirgtų,— dažniausias aiškinimas; dar kad vilkas ne- 
papjautų, gyvatė neįkirstų, griausmas neužmuštų,— žodžiu, 
toks smilkymas apsaugos bandą nuo visokių nelaimių.— 
Gyvulių apšlakstymas ta proga švęstu vandeniu irgi dažnai 
užtinkamas. 

154. Išleidžiant karves į ganyklą, reikia pasmilkyti, 
kad laumės pieno neatimtų (Skaistgiris, LTA 1623/172). 

154a. Kad apsaugotų nuo įvairių nelaimių savo gyvu- 
lius, juos rūko švęstom žolėm, verba, prašo šv. Jurgio, 
kad juos globotų (Padubysys). 

155. Apsaugai nuo pakerėjimo gyvuliams aprūkyti var- 
toja ir visą eilę kitų medžiagų: 

a) Ruginius miltus (Padubysys, Lekėčiai, Šaukėnai, 
Seredžius, Šiaudinė, Tauragnai, Taujėnai (kviečius), Merki- 
nė (pirma supjauto rugių pėdo šiaudus); 

b) Uždegtą kačergą arba pagaikštį (Leipalingis, Le- 
liūnai, Obeliai, Kupiškis, Tauragnai, Žiežmariai, Baisogala 
(apibado arba apmuša nuodėguliu); 

c) Puodkilį arba skudurą (Leipalingis), Triskart apei- 
nant aplink (Simnas). Obeliai (paukščiams). 

d) Kitas medžiagas: Kūčių šieną (Semeliškės), žirnių 
virkščias (Simnas), kiaušinių lukštus (Aukštadvaris). 

156. Kad vilkas avelių nenešiotų iš lauko, reikia pirmą- 
kart pavasarį išgenant aprūkyti jas vilko trąša (Kalesnin- 
kai, LMD I 651/2—5). 

157. Kad gyvuliai nesiskirstytų iš bandos, reikia vi- 
siems iškirpti po truputį plaukų ir jais pirmąkart išgenant 

pasmilkyti (Panemunis, Telšiai, LTA 1582/60— 19). 

158. Kai pirmąkart varo gyvulius laukan, juos rūko ir 
ant (tvarto) durų išpiešia kryžių. Tą pat daro ir prieš žiemą, 
kad su gyvuliais nejeitų į tvartą piktosios dvasios (De- 
beikiai). 

Naminių paukščių apsauga 


159. Norėdami apsaugoti naminius paukščius (žąsiu- 
kus, ančiukus, viščiukus) nuo vanago ir varnų, pirmąkart 
išleidžiant į lauką juos irgi pataria apsmilkyti. Tam rei- 
kalui vartoja: 

a) Kiaušinių lukštus, iš kurių tie paukštyčiai išsiperėjo 
(nuo vanagų) (Žiežmariai, Gudeliai, Alanta, Čekiškė, Prie- 
nai, Semeliškės, Butrimonys, Aukštadvaris, Sidabrava, 
N. Radviliškis (gūžta); 

b) Varnų plunksnomis (nuo varnų) (Žiežmariai, Kre- 
kenava, Žagarė, Kruonis, Kamajai, Kupiškis, Veliuona). 

c) Paraku (nuo vanagų ir varnų) (Visa Lietuva). 

d) Verba (ėgliu) (Girkalnis, Viešintos). 

160. Paukščius pirmąkart išleisdami smilko švęstomis 
žolėmis ir varnų plunksnomis, kad negaudytų varnos. Kad 
paukščių žvėrys neišnešiotų, patepa galvas grūstu paraku 
(Šaukėnai). 

161. Pirmąkart išleidžiant laukan, paukščius reikia 
pasmilkyti varnalizdžiu ir išleisti ne ankstų rytą, bet apie 
vidurdienį, kada plėšrieji paukščiai jau yra prilesę, tai tą 
metą jie neišgaudys naminių paukščiukų (Telšiai). 

162. Išleisdami paukščius į ganyklą, viename krašte, 
iš kur pučia vėjas, uždega parako, kad jo kvapu apneštų 
visus paukščius, tuomet vanagas ar lapė jų nelies (Kruo- 
nis). 

163. Pirmąkart išleidžiant žąsiukus į lauką, sudėti juos 
į krepšį, pakabinti palubėje ir pasmilkyti paraku, — negau- 
dys varnos ir vanagai (Varniai). 

164. Išleisdami pirmąkart, paukščius sudeda į rėtį ir iš 
apačios smilko — geriau auga (Pašilė, Ukmergės aps.). 

165. Kad apsaugotų paukščius (žąsiukus, viščiukus ir 
kt.) nuo vanago ir varnų, reikia, pirmąkart išleidžiant į 
lauką, perkišti per tam tikrą angą: 

a) Per vyriškų kelnių blauzdą (Telšiai, Žygaičiai, Šiau- 
dinė, Alytus, Ramygala, Biržai, Rokiškis ir N. Radviliškis 
(tik išsiperėjusius), Pumpėnai (iškišti atgalia ranka), Si- 
dabrava, Juodupė, Dusetos, Betygala, Girkalnis, Varėna, 
Raseiniai, Liudvinavas (per bobiškas kelnes); 

b) Per sijoną (perdėti per sijono spragą arba prajer- 
ką) (Vasiūnai, Kaišiadorys, Papilys, Rimšė (kad akių nebi- 
jotų); 

c) Per marškinių užantį (Zarasai, Vasiūnai, Butri- 
monys). 

166. Pirmą kartą išleidžiant paukščius, reikia juos šei- 
mininkei išleisti per savo kelnių koją, jų nenusivilkus, tai 
jų vanagas nenuneš (N. Radviliškis). 

167. Pirmąkart paukštyčius leidžiant į lauką, reikia su- 
kišti juos užantin, o išėjus atsijuosti juostą ir iškratyti, 
tada jie nebijos akių (Aukštadvaris), vanagas negaudys ir 
nesiskirs nuo pulko (Biržai). 

168. Paukštyčius pirmąkart kvartuke išnešti į lauką, 
paskui neatsigręžiant bėgti namo, tai vanagas nenešios 
(Ramygala, LTA 323/191—18). | 

169. Pirmąkart nešti į lauką paukštyčius susidėjus į 
skreitą šiauduose ir paleidus peržegnoti (Telšiai, LTA 
1582/160). 

170. Paukštyčius sudėti maišan ir iš jo kieme paleisti 
(Vasiūnai, LMD III 63/1). 

171. Viščiukus pirmąkart leidžiant laukan, reikia juos 
leisti per rato stebulę, kad jų vanagai neišnešiotų (Prie- 
nai, Papilys, Butrimonys, Kamajai, Taujėnai, Vasiūnai, Aly- 
tus ( ir tą ratą ant ilgos šatros iškelti), Imbradas (tuoj 
išsiritus), Tverečius (nuo akių). 

171a. Paukščius pirmąkart į lauką išleidžiant, reikia 
juos per pavalkus į šiaurės pusę už galvelės išvedžioti, 
tuomet nevogs varnos (Mosėdis). 

172. Reikia paleisti paukštyčius į šiaurės pusę nuo namo, 
tada vanagas ir varnos jų nelies (Žemaičių Kalvarija), Plun- 
gė, Ylakiai, Varniai (apnešti apie trobą ir paleisti šiau- 
rės pusėj). 

173. Pirmąkart išnešant išperintus naminius paukščius, 
reikia pašlakstyti švęstu vandeniu, pasmilkyti verbomis, 
išnešti kokiame inde ir mokėti taip išversti, kad visi kartu 

patektų ant Žemės; iškratyti atsisukus į šiaurės pusę. Tada 
jie bus sveiki ir varnos neišgaudys (Telšiai). 

174. Išleisdami pirmąkart laukan gyvulius ir paukš- 
čius. smilko verbomis ir taiko išleisti, kada esti šiaurės vė- 
jas, nes tiki, kad tuo vėju paukščių ir gyvulių nepuldinėja 
priešininkai (Alsėdžiai). 

175. Išperintus žąsiukus pirmąkart į lauką išvarant, 
reikia varyti žiemiu vėju. Prieš išvarant, sudėti juos į krepšį, 
aprūkyti švęstomis (?) Joninių žolėmis ir išnešti iš trobos 
per žiemių pusės langą. Tada paukščiai gerai rankosis ir 
varnos jų neužkabins (Padubysys, LTA 455b/179—26). 

176. Išleisdami viščiukus (ančiukus) pirmąkart lau- 
kan, papila į krūvą ir Žiūri, kad pūstų šiaurės vėjas, — 
tuomet varnos jų negaudo (Vaiguva, Varniai). 

177. Gyvulius reikia su verba išgyti (žr. nr. 148), tai 
nepaklysta, o paukščius ant atbulo rėčio sudėti, kartu su 
tais šiaudais, ant kurių išsiperėjo (Alytus). 

178. Kad vanagas ir varnos neišnešiotų naminių paukš- 
čių, reikia taip elgtis: 

a) Užleisti perekšlę ant kiaušinių dar saulei netekėjus 
arba jau nusileidus, kai paukščiai miega (Girkalnis, Du- 
setos, Veliuona, Rokiškis, Salakas, Vegeriai); 

b) Išnešti paukštyčius laukan saulei nusileidus ar dar 
netekėjus (Krinčinas, Dusetos, Veliuona, Girkalnis); 

c) Perinant įdėti į gūžtę varnos plunksnų (Švėkšna, 
Papilys); 

d) Užleisti vištą ant kiaušinių penktadienį ir viščiukus 
išleisti laukan irgi penktadienį (Veliuona); užleisti šv. Jur- 
gio dieną (Seirijai); per šv. Jurgį nunešti į bažnyčią kiauši- 
nių (Alytus); 

e) -Nereikia pirkią šluoti pušine (skujine) šluota (Sas- 
nava, Antalieptė, Kaltinėnai, Aviliai, Kazlai (nemesti sąšla- 
vų per slenkstį laukan)); 

t) -Nenešti kūlės iš miško namo (Pandėlys, LTA 
536/9). 

179. Reikia užmauti kieme ant mieto seno rato stebulę 
su stipinais, tai vanagas relies naminių paukščių (Kupiš- 
kis, Kalesninkai, Aukštadvaris, Varėna (Kūčių dieną), Ve- 
liuona (triskart apėjus aplink sodybą). 

180. Pirmąkart išleidžiant į lauką naminius paukščius. 

reikia pakabinti ant tvoros kuolo seną apverstą puodą, ta- 
da vanagas jų neišnešioja (Varėna, Žiežmariai, Salakas, 
Šešuoliai, Aukštadvaris, Melagėnai, Tverečius, Aviliai, Mus- 
ninkai (puodą be dugno apnešti aplink savo daržą), Ma- 
kiai (pakabinti krepšį). 

181. Vanagas nelankys sodybos, kur kieme ant mieto 
(karties) bus pakabinta arklio kaukolė (Pandėlys, 
Tauragė, Užventis, Daugailiai, Vegeriai, Kupiškis (dantimis 
aukštyn), Šeduva (vanagui apsisuka galva), Dusetos (kie- 
me pamesti) ). 

182. Mažus viščiukus išneša ant lauko vakare, kai 
paukščiai miega (žr. nr. 187b). Rytą prirenka tiek akmenė- 
lių, kiek yra viščiukų, leidžia viščiukus po vieną, mėto ak- 
menėlius į užpakalį ir sako: „Tau, varna, akemeniukas, o 
man viščiukas“ (Žiežmariai). 

Aiškinimas. Naminiai paukščiai, ypač vištos, buvo 
šeimininkės pajamų šaltinis, tai jos „vištapinigiai“, kuriuos 
ji galėjo leisti savo nuožiūra, vyro neatsiklausdama, užtat 
labai rūpinosi viščiukų apsauga. 


Magiški daiktai 


183. Gyvuliams apsaugoti nuo pakerėjimo dažniausiai 
yra vartojamas devindrekis (bot.: Asa foetida). Liau- 
dis paprastai jį laiko velnio išmatomis, jį pirkdavo iš vengrių 
arba vaistinėse. Deginamas labai bjauriai dvokia ir tuo būdu 
nubaidąs velnius ir kitas piktas dvasias, jo bijo raganos. 
Šalia šio dažniausio aiškinimo, devindrekis ir kitaip kil- 
dinamas: 

a) Tai tam tikro augalo šaknis (Obeliai, Kamajai, 
Baisogala, Kuršėnai (augalas, savo lapais panašus į agur- 
ką, auga skiedrynuose); b) Tai smala (Kamajai, Alsėdžiai 
(velnio pikis)); c) Miške ant kelmų auganti kempinė (Sie- 
sikai); d) Žolių mišinys (Debeikiai); e) Velniaragis (Prie- 
nai). 

184. -Nedegintą devindrekį pirmąkart išgenant karves 
dar ir taip vartoja apsaugai nuo pakerėjimo: 

a) Suvyniojus į skudurą įriša į uodegą (Pumpėnai, 
Šeduva, Semeliškės, Prienai, Obeliai); 

b) Skepetėlėn įrištą pakabina karvėms ant ragų (De- 
beikiai, Daugailiai, Šventežeris, Šiauliai, Padubysys); 

c) Pragręžia ragą ir smulkiai sutrintą įpila, paskum 
ragą vėl užkala (Varniai, Semeliškės, Šiaulėnai, Kuršė- 
nai). 

d) Kad karvės neėstų kaulų, šniūrų, odų, skudurų, ne- 
graužtų lovių, reikia ragus ištrinti dėvindrekiu (Kuršėnai), 
arba dėvindrekio suminkyti su ruginiais miltais ir tarpuragę 
ištrinti (Telšiai). 

185. -Norėdami apsaugoti gyvulius nuo pakerėjimo, iš- 
leisdami juos pirmąkart į ganyklą, dažnai užriša ant kaklo 
ar ragų kokį nors apsaugą teikiantį daiktą: 

a) Ant kaklo rišamas vyriškų kelnių juosmuo (Kalta- 
nėnai, Salakas, Pašilė, Obeliai (ir adata įdedama)); senos 
kelnės (jų blauzdos) (Dūkštas, Salakas); 

b) Užrišama ant kaklo arba ragų rūkymui pakabintos 
mėsos virvelė, nuo lašinių ar kumpių (Pašilė). 

186. Reikia pragręžti ragą, įdėti gyvojo sidabro ir vėl 
užkalti, tokios karvės niekas nepakerės (Kruonis, Salakas 
(po pirmam teliukui), Kaltanėnai (kairin ragan), Seirijai, 
Biržai). 

Duona, druska ir kt. 

187. Išleisdami pirmąkart gyvulius į ganyklą, duoda 
duonos su druska (Onuškis). 

188. „Kad arklius pirmą sykį ant žolės leidi, reikia 
jiems duonos duoti, — šiaip, sako, kad kitų arkliai šių kva- 
pą pavėjui gauna užuosti, šiems visą sylą atima“ (Klaipė- 
da, TD III 9 nr. 5). 

189. Genant piemeniui pirmąsyk bandą, duodama rie- 
kelė duonos, kurioje esti išpjauta skylutė ir įberta drus- 
kos. Vakare toji duona išdalinama gyvuliams, kad jie rastų 
savo namus (Obeliai). 

190. Gyvulius pirmąkart išleisdami laukan, apgirdo 
gyvate (Salakas). 

191. Kai per šv. Jurgį gena laukan galvijus, tai ap- 
mazgoja D. ketvirtadienį virtu viralu, kad musės nepultų 
(Kupiškis, LTA 979/60). 

Kad gyvuliai nepasimestų 


192. Gindamas galvijus, pašlakstyk (kuo?), tada gy- 
vuliai per visus metus nepasimes (Biržai, LTA 350/314). 

193. Pirmąkart išleidžiant paukščius, reikia sušlapinti 
(jų) kojas, kad jie toli neitų (N. Radviliškis). 

194. Išleidžiant pirmąkart avis, atidarius avių gardą 
tiesiamas žiurstas ir avys per jį varomos, tada jos visada 
gerai pareis iš ganyklos (Krakės). 

195. Kai pargena aveles, reikia pakalt vartuos juosta, 
tai visos avelės eis namo juosta (neišsisklaidžiusios).(Tve- 
rečius, LTA 790/63). | 

195a. Kai pirmą dieną pargena iš lauko, tai patiesia 
vartuose juostą, kad avelės namo eitų (Tverečius, LMD 
I 194/2). 

196. Pirmąkart išjojus į lauką arklius, sumaino pan- 
čius, tada arkliai laikysis vienos vietos (Biržai). 

197. Kai pavasarį išvaro pirmąkart galvijus į ganyklą, 
tai kad jie neitų iš žardžio, turi tas, kas juos varė, spragą 
užkišti ir žardyje ant žolės voliotis. Tatai pastebėjau šį pa- 
vasarį (1938 m.) eidamas per Vartuliškių k. (Pagėgių aps.), 
kada išvarė ūkininko Jakšto galvijus. Man paklausus, 
kodėl voliojas, ūkininkas Jakštas man taip paaiškino. (Užr. 
V. Augaitis-Butkus, LTA 1585/126). 

198. Pavasarį leidžiant gyvulius iš tvarto, reikia žiū- 
rėti, kad nebūtų vėjo, — jei bus vėjas, tai gyvuliai tais metais 
labai lakstys (Varniai). 

199. Kad avys laikytųsi kaimenės, reikia pirmąsyk 
išginus surinkti tiek akmenų, kiek yra avių, ir pakasti po 
tvarto slenksčiu — neišsiskirstys (Merkinė, LTA 311/2— 
134). 

200. Pavasarį, pirmąkart genant į lauką avis, reikia į 
tvartą įmesti tiek akmenėlių, kiek išginė į lauką avių; tada 
avys visuomet pareis į namus ir nenuklys į svetimus tvar- 
tus (Taujėnai). 

201. Pirmąsyk išvarę avis į lauką, parneša tiek akme- 
nėlių, kiek buvo avių. Tuos akmenėlius papila avių tvarte po 
slenksčiu. Taip daro dėl to, kad avys kasdien pareitų 
namo (Žiežmariai). 

Plg. II. Užgavėnės, nr. 204—207: piemuo suriša ne- 
mazgotus šaukštus, peilius ir samtį — tada vasarą nesis- 
kirstys banda. 

Kiti būrimai 


202. Kai pirmąkart veda laukan arklius, tai kad nepa- 
vogtų, taip darydavo: įkerta slenkstin iš tvarto pusės kirvį, 
prie slenksčio pastato (irgi iš tvarto pusės) dantimis vir- 
šun pielą, tada per tą slenkstį veda arklius laukan. Taip 
padarius, vagiant arklį vis kas nors sutrukdo (Salakas, 
LTA 1486/202). 

203. -Norėdami, kad avys vestų po du ar tris ėriukus, 
kai pavasarį pirmąkart gena į ganyklą, varo avis pro neš- 
tuvus (Krinčinas, LTA 1780/42). 

204. Jei nori, kad avinai būtų labai dideli ir gražūs, tai 
reikia juos pavasarį pirmąkart išleidžiant laukan apnešti 
aukštielninkus triskart aplink namus (Kurkliai, LTA 407/ 
307—22). 

205. Kai pavasarį išeina iš tvarto arkliai arba karvės 
ir juodvarniai pradeda pešti jų plaukus, tai žmonės sako: 
„Šįmet tas nebemins pas mane dobilą“, tai reiškia — 
padvės (Kaišiadorys, LTA 1555/134—3). 

206. Jei išgenant karves katra nešasi už danties kyšantį 
šiaudą, tai šeimininkui pavasarį užteks šėro, o jei eidama na- 
mo nešasi, tam šeimininkui reikės pavasarį šėro pirkti 
(Tverečius, LTA 339/3—19). 

207. Pirmąkart gydami iš tvarto gyvulius, po slenksčiu 
patiesia, virvę, tai tais metais gyvuliai neėda virvių (Pil- 
viškiai). | 

Piemens rolė 


208. Pirmąkart parginęs, piemuo kiša pastogėn botagą 
arba kasa jį po žeme, kur stovi avelės, kad jos visada parei- 
tų namo (Debeikiai. Žr. nr. 148). 

209. Pirmąkart išgintą rykštę dangtin deda (Adutiškis. 
LTA 2388/56). 

210. Piemeniui pirmąkart išgenant, kad gerai sektųsi 
ganyti, įduoda šermukšninę vytį. Jeigu piemuo pameta tą 
vytį, tai praganys karves, o jei išvaikščioja visą dieną su 
vytimi, tai pargena su onaru ir padeda tą vytį po kūtės 
slenksčiu, kad ta vytis ganytų jo gyvulius (Papilė). 

Apie rykštės vartojimą burtams žr. Rantasalo II 31, 80. 

211. Visoje Lietuvoje randame paprotį, kad pirmą 
dieną parginusį piemenį šeimininkė vakare aplieja vandeniu, 
visu kibiru arba milžtuve vandens. | 

212. Piermuo laistomas todėl, kad karvės tais metais 
daugiau pieno duotų, būtų pieningos (Visa Lietuva). 

213. Piemuo laistomas, kad karvės riebios, gražios būtų 
(Antazavė, Svėdasai, Rokiškis, Raseiniai, Marijampolė (ta- 
da karvės nezylioja). 

Aiškinimas. Pirmąkart bandą išginusį piemenį 
laisto vandeniu taip pat latviai, estai, rusai ir vokiečiai. 

214. Aplaistytą piemenį šeimininkė pavaišina kiauši- 
niais (Antazavė, LTA 1418/589. Viešintos, LTA 1333/68). 

Pastaba. Daug palyginamosios medžiagos apie 
pirmą bandos išginimą randame A. V. Rantasalo veikalo 
Der Weidegang im Volksglauben der Finnen II tome „Die 
Hinaustūhrung des Viehes aut die Weide“ (Helsinki, 1947, 
FFC 135). Pavyzdžiui: apie devindrekį (Asa ioetida) ir jo 
vartojimą (p. 60, 146, 176), šermukšnio rykštę (p. 31), pa- 
gaikštį (p. 39, 175), paukščių išleidimą per vyriškus ar mo- 
teriškus drabužius (p. 111—112), davimą gyvuliams Užga- 
vėnių ir Velykų-maisto likučių (p. 280), varymą per tam tik- 
rus namų apyvokos daiktus, kad gyvuliai nepasimestų ir 
rastų savo namus (p. 267—271) ir kt. 


2. SV. MORKUS (IV.25.) 


215. Morkus reikia švęsti, jei ne — ledai sumuš naudą 
(Kabeliai, 1924 m.). 

216. Jei Morkaus dieną aria žemę, ledai užkerta ja- 
vus (Zapyškis, LTA 458/79—76). 

217. Kas šv. Morkaus dieną eina laukuosna darbo dirb- 
ti, norėdamas tuo pasiskubinti su darbais, tas per visą va- 
sarą bus paskutinis, kad ir labiausiai skubins (Širvintos, 
LTA 600/105—2). 

218. Šv. Morkaus dienoje reikia neiti į laukus dirbti, 
nejudinti žemės, nes kas tą dieną žemę judina, to laukus kur- 
miai vers (Veliuona, LTA 744/37). 

219. Sv. Morkaus dienoj negalima dirbti žemė — kur- 
miai labai žemę vers (LTA 440/147). 

220. Morkaus dienoj nevalgyk mėsos — nauda nederės 
(Tverečius, LMD I 254/217). 

221. Sv. Morkaus dienoj bobos sodina morkas. Jei tą 
dieną būna blogas oras, tai namie morkų grūdus sumaišo 
su žemėmis, — sako, tada morkos labai gerai auga ir būna 
didelės (Antalieptė, LTA 1277/255). 

222. Kai sėsi morkas, tam daikte Morkaus dienoj įkišk 
žemėn kuolą (Tverečius, LMD I 254/216). 

223. Morkaus dienoj nebeda kuolų tan daikte, kur mor- 
kas sėja, tai morkos bus (didelės) (Tverečius, LMD I 
475/3—321). 

224. Morkaus dienoj meldžias po kryžium dėl derliaus 
(Tverečius, LMD I 660/42). 

225. Per šv. Morkų ir Šeštines eina giedodami po so- 
džiaus kryžius, kad bangų (audrų) nebūtų (Liškiava, LTA 
374/2254b). 

226. Sv. Morkaus dienoj turi mergaitė nupinti tris vai- 
nikus: vieną sau, o du paskirti kokiems nors vaikinams, 
nunešti ir įmesti į šulinį, paskum pabarstyti kanapių grūdais 
ir tuomet žiūrėti į šulinį — pamatys ten šavo vaikiną (Šven- 
čionys, LMD I 627/15). 

227. Šv. Morkaus dienoj mergaitė turi valgyti vien tik 
morkas, einant gulti turi parašyti 12 korčiukių, ant kiekvie- 
nos jaunikio vardą, tuomet užrišti į keturis skarelės kam- 
pus po tris (korčiukes) į kiekvieną (kampą), paskum gulant 
padėti (skarelę) po pagalve. Vidurnaktį atsibudus reikia 
atrišti kurį nors kampą ir paimti vieną korčiukę, tai kurio 
vaikino bus ten vardas, už to ir už vyro išeis (Švenčionys, 
LMD I 627/14). 


3. KRYŽAVOS DIENOS 


Aiškinimas. Kryžiaus (kryžavos, kryžiaunos) 
dienos yra laikomos pirmadienis, antradienis ir trečiadienis 
prieš Šeštines. Tose dienose nedirba kai kurių darbų, nevalgo 
mėsos, eina procesijos aplink laukus, prie kryžių ir į kapi- 
nes. 

Laukų apėjimo paprotys siekia labai senus laikus ir jis 
susidarė veikiant pažiūrai, kad kiekviena vieta, kuri yra su 

kultinio pobūdžio procesija ratu apeinama, esti tarsi apsu- 
pama magiška mūro siena, kurios joks blogas demonas 
negali peržengti. Iš kitos pusės, toji vieta pavedama aukš- 
tesnės galybės globai. Tai bus „magische Einkreisungs- 
riten“. Tacitas rašė, kad senovės germanai darydavę dideles 
vaikštynės aplink laukus, nešdami Nerthus deivės pavidalą. 
Apie VII a. galų (Prancūzijoj) ūkininkai nešdavę aplink 
laukus baltai apdengtas dievų stovylas. Jau IV a. popiežius 
Liberius nustatė laukų apėjimo datą šv. Morkaus dieną 
(IV.25.), vėliau Orleano sinodas tam reikalui paskyrė tris 
dienas „maldų savaitėj“. Pop. Gregorius Didysis nustatė vi- 
sas su tuo susijusių apeigų smulkmenas ir maldas. Šis 
paprotys randamas per visus viduramžius ir pasiekė mūsų 
dienas. Tos kryžavų dienų vaikštynės ir maldos (vok. „Bit- 
gange“), išsivysčiusios iš senų magiško rato ritų, turi užtik- 
rinti gerą laukų derlių, išprašyti reikalingą lietų, apsaugoti 
nuo sausros ir ledų. Senovės romėnai tatai darydavo per 
tris pavasario šventes, vadinamas Amburbalias, Robigalias 
ir Floralias (žr. Koren 128— 130). 

228. Kryžavose dienose eina visi, seni ir maži, procesijoj 
giedodami per laukus nuo kryžiaus į kryžių. Kryžiai turi 
būti visuose trijuose laukuose. Mergaitės nupynusios vai- 
nikus taip kryžių apsupa, kad nesimatytų už žolynų nei 
medžio. Gieda giesmes ir savo (giedojimus, dainas?) pri- 
duria, kad apsaugotų nuo koleros, nuo ledų, nuo gumbo ir 
karštinių. Tose dienose negalima arti. Vienas Žmogus ne- 
norėjo laikytis dienos ir arė, tada visi aplinkiniai pas- 
tebėjo, kad jų rugiai kaip iš pieno plaukę, o jo nususę, suvis 
sukritę (Vajasiškis (?), LMD I 474/837). 

229. (Per kryžiaus dienas) eina giedoti po kryžiais ir 
paskiau į kapines, ir ten pagieda, pasimeldžia už dūšias, 
kad laimintų derlių, apsaugotų nuo karų ir kitų nelaimių. 
Dar ir dabar eina į kapus, o jeigu kaime jų nėra, tai eina 
tik po kaimo kryžiais (Liškiava, LTA 374/1490). 

230. Giedoti (kryžiaus dienose) pradėdavo nuo pirmo 
kryžiaus kaimo gale ir baigdavo kapinėse. Eiti giedoti užsa- 
ko kunigas per bažnyčią. Dar ir dabar eina giedodami 
(Liškiava, LTA 374/2349). 

231. Kryžavos dienos yra savaitėje prieš Sekmines (?): 
panedėlyje, utarnyke ir seredoje. Mūsų kaime yra Agotos 

koplyčia. Prie jos pririšdavo lentą ir parpiečių pravadyrius, 
atėjęs pirmas prie kryžiaus (t. b. koplyčios), pradėdavo į len- 
tą tarškyti. Kai išgirsdavo, visi kaimiškiai bėgdavo visus 
darbus atmetę į šalį. Pradėję nuo kryžiaus eidavo į kapus, 
sustodami prie kožno kryžiaus, stovinčio pakelėje. Eidami 
giedodavo Visų šventų litaniją, „Pone karaliau“, „Dievo ga- 
lybė“,— prašydavo Dievo sergėti pasėlius ir gero derliaus 
(Žygaičiai, LTA 1585/101). 

232. Būdavo, pradeda nuo pirmadienio ir iki trečiadie- 
nio vaikščioja po kryžius giedodami, kiekvieną kryželį aplan- 
kydavo. Didžiausias pulkas žmonių vaikščiodavo po kry- 
žiais, o trečiadienį eidavo visi ant kapų, atgiedodavo Visų 
šventų litaniją. Pereina, būdavo, su barabanu per sodžių ir 
visi žino, kad jau reikia eiti melstis. Dabar per kryžavas die- 
nas dar tebėra mada vaikščiot po kryžiais, melstis, tik ne- 
daug žmonių tesusirenka (Baisogala, Užr. V. Žaromskis, 
1937 m. LTA 1060/58—59). 

233. Per kryžiaunas dienas eidavo po kaimą prie kry- 
žių giedoti. Ūkininkas apie lauką eina anksti rytą (Papilė, 
LTA 1402/362, 354). 

234. Kadai kryžiavose dienose nesėdavo naudos (ja- 
vų), regi, nauda suskryžiuoja (Tverečius, LMD I 660/40). 

235. Per kryžavas dienas nereikia sėti javų, nes susi- 
kryžiavos (Kupiškis, LTA 979/56). 

236. Kryžiavose dienose negalima avižas sėti, nes 
bus labai susiraizgę (Šešuoliai, LTA 600/106—5). 

237. Kryžiavose dienose avižų ir kitos pošnios nesėja, 
nes ant lauko susikryžavoja (Tauragnai). 

238. Kad kryžiavose dienose mėsą valgytum, būtų nau- 
da surizgus (Tverečius, LMD I 254/1—218). 

239. Kryžiaunose dienose nereikia bulvių sodinti, nes 
neaugs, ir negalima audeklo mesti (Marijampolė, LTA 
784/274). 

240. Kryžiavose dienose taip pat negalima ir audeklas 
mesti, nes bus irgi susiraizgęs (Šešuoliai, LTA 600/106—6). 

241. Kryžiaus dienose neidavo su gyvuliais laukan nei 
sėti, nei arti, — (kas to nesilaikydavo) tai ledai išmušdavo 
(javus) (Tverečius, LMD 1 660/43). 

242. Jei per šv. Kryžių parsineši iš miško namon rykštę, 
tai rasi iš tos rykštės gyvatę (Daugai, LTA 395/24—12). 

243. Jei šv. Kryžiaus dieną pagada, tie metai (bus) 
bagoti ant bičių, medaus ir spiečių (Biržai, LTA 348/ 
31—46). 

244. Per kryžiaus dienas atgyja kregždės. Sako ir taip 
tiki, kad rudenį jos ant švendžių susikaria ir skandinasi. 
Katram name kregždės lizdus vejas, tai tas namas geras 
(Liškiava, LTA 374/1489). 


4. ŠEŠTINĖS 


245. Šeštinėse valgo po šešis virtinius (Baisogala, LTA 
270/452). 

246. Per Šeštines gaspadinė turi duoti šeimynai po še- 
šis pyragiukus, o piemeniui turi duoti ką nors „šeštinai- 
čio“ (Viduklė, LTA 1471/34). 

247. Šeimynai yra verdami kleckai: po 6 per Šeštines, 
po 7 per Sekmines ir po 9 per Devintines (Seda, LTA 600/ 
151— 1). 

248. Per Šeštinį turi suvalgyti šešis virtinius (Pasvalys, 
LTA 1780/297). | 

249. Šeštiny verda šešis kiaušinius ir šešias kojas 
(Tverečius, LMD I 474/838). 

250. Šeštiny verda 6 virtinius, 6 kojas ir žirnius valgo 
6 kartus, bo (taip nedarant) žirniai nederės, kiaulės nesi- 
ves ir miltų pristigsi (Tverečius, LMD I 660/48). 

251. Per Šeštines duoda piemenims „šeštinuką“, daž- 
niausiai šešis lašinėtus kleckus. Po tiek pat kleckų duoda 
ir kitiems šeimynos nariams (Kaltinėnai, LTA 1167/282). 

252. Per Šeštinį verda tam tyčia tais metais skerstų 
gyvulių paliktas kojas (Tverečius, LMD I 400/2—73). 

253. Per Šeštines būtinai turi virti (kiaulių?) kojas su 
žirniais, ir kas vėlai atsikelia, tai iš to juokiasi, kad jo 
kojas išvirė (Gervėčiai (?), LMD I 640/28). 

254. Šeštiny vesdavo arklius, karves kermošiun Adutiš- 
kin, sako, geriausiai pasisekdavo parduoti. Tverečius, LMD I 
660/49. 

255. Jei Šeštinių dieną pagada, tais metais avys bus 
sveikos (Biržai, LTA 348/31—40). 

256. Šeštinių dienoj po visam keli vyriškiai, palipusis 

ant bažnyčios lubų, mėteliojo pro skylę bjaurias liečinas 
(kaukes) kipšų, katras kiti bažnyčioj stovintieji grobstė, 
draskė, mušė, po šventorių valkiojo, it grieždami apmaudą 
ant velnių, per Kristų, iš numirusių atsikėlusį, pergalėtų. 
Antras ir sekmas Žemaičių kunigų susirinkimas uždraudė 
tuos juokingus įsidėjimus bedaryti, šiandie /1848 m./ žmo- 
nės nei žinoti jų nebežino. (M. Valančius, Žemaičių vysku- 
pystė, II, p. 176). 


5. SEKMINĖS 
a) Berželiai ir žalumynai 


257. Per Sekmines kaišo trobas berželiais (Liškiava, 
LTA 374/2292). 

258. Per Sekmines apkaišo duris berželiais, taip pat 
vartus, net ir kambarius jais papuošia (Tryškiai, LMD I 
613/51). 

259. „Von einer altern Sitte rūhrt das noch gebrau- 
chliche Aufstellen einer Piingstmaie her. Maien (Berzu) 
nennt man junge Baume, eben mit dem Schmucke der 
ersten goldgrūnen Blattern geziert, besonders aber der 
Birken, wie sie im Monat Mai sich entwickeln. Ueblich ist 
das Ausschmūcken der Hauser mit Birkenzweigen in den 
litauischen Familien; und sind nicht Birkenzweige zur 
Hand, so vertritt anderes Grūnwerk, Kalmus /ajaras, Aco- 
rus calamus/, Raute /rūta/ usw. deren Stelle.“ (Kuntze 
67). 

260. Šeštadienio popietę mergaitės eina į pievas ir miš- 
kus pasirinkti gėlių, uogienojų ir žalumynų. Didžiuliais 
glėbiais viską nešasi į namus ir pradeda pinti ilgiausius 
vainikus. Tuo tarpu jaunieji vyrai parūpina keletą berže- 
lių, dažniausia beržo šakų. Beržo šakomis išpuošia ne tik 
vartus, prieangius, bet ir seklyčias, nukarstydami viską vai- 
nikais ir gėlių pluoštais (LtAd 1936 nr. 248). 

261. Senovės žmonėms Sekminės buvo pavasario žalu- 
mynų šventė. Kiekviena sodžiaus pirkia, klėtys, darželiai 
būdavo išpuošiami daugiausia jaunais berželiais bei kitais 
žalumynais. Taip pat būdavo puošiamos ir bažnyčios. Sek- 

minėms į atlaidus važiuodavo žmonės irgi pasipuošę žalu- 
mynais. Šventintais Sekminių žalumynais būdavo aprūko- 
mas mirštąs žmogus, naujai pastatytas pastatas, kartais 
ir artėjąs audros debesis. Mat buvo tikima, kad Sekminių 
žolių dūmai nubaido nuo mirštančio žmogaus piktas dva- 
sias, apsaugo nuo negerovių naują pastatą ir nukreipia į 
kitą pusę audros debesį. Sekminėms žalumynais papuošda- 
vo taip pat laukų kryžius, per Sekmines daugumas val- 
gydavo prie papuoštų žalumynais stalų (Trm 1937 nr. 19, 
p. 448). 

262. Reikia Sekminėm pastatyti beržiukai iš abiejų durų 
šonų, kad gaspadorius ir gaspadinė vienas kito klausytų, 
abu būtų viena valia. Tuos namuos užsraigyt palubes 
beržiukais, kad Dvasia šventa atskridus jūsų nameliuos 
turėtų kur atilsį, tada visa šeimyna gyventų taikoj (Tve- 
rečius, LMD I 254/220). 

263. Per Sekminių šventes bobutės laužo berželius iš 
bažnyčios ir nešasi namo. Sako, kad Perkūnas į tuos namus 
netrenkia, kurie yra tom šakutėm iškaišyti (Garliava, LTA 
495/2— 9. Plg. Trm 1937 nr. 19, p. 448). 

Aiškinimas. Sekminių ritualas turi ryšį su augalų 
kultu. Berželių statymas, pietų kraštuose daromas gegužės 
pirmą, šiaurėje tapo nukeltas vėlesniam laikui, kai medeliai 
jau žaliuoja — Sekminėms. Žr. Mannh. WF I 157—159. 
Sartori III 205—208.— Rusai į kaimą atneša išpuoštą mede- 
lį, dažniausiai berželį. Po tais berželiais vyksta linksmas 
jaunimo vaišinimasis, kur svarbiausias patiekalas yra kiau- 
šinių kepsniai (Zelenin 369).— Žr. „Sekmine czyli zielone 
swiątki na Litwie“, Tygod. Illustrow. 1864, t. IX, p. 144. 


b) Karvių vainikavimas, piemenų šventė 


264. Vienur piemenys karves vainikuoja pargydami 
namo Sekminių išvakarėse ir kitą dieną esti nuo ganymo 
laisvi, daro „melstuves“ ir švenčia savo šventę, tuo tarpu 
bandą išgena suaugusios mergaitės taip vadinamų „ryta- 
gonių“ (aukštaičiuose, žr.: TD III 98—104, LtAd 1936 nr. 
248, Trm 1937 nr. 19). Kitur Sekminių pirmos dienos rytą 
kiekvienas piemuo stengdavosi kuo anksčiau savo bandą 
išgyti ir užgriežti Sekminių rageliu ir vėliausiai išginęs 

piemuo pravardžiuojamas „spirgučiu“. Tada karves vaini- 
kuoja pargindami Sekminių pirmos dienos priešpiečiams ir 
tuomet kelia „piemenų pautienę“, daugiau tą dieną bandos 
negindami (suvalkiečiuose ir dzūkuose, žr.: ŪkPt 1933 nr. 
22, JnŪk 1939 nr. 17). 

265. Prieš Sekmines tą vakarą piemenys vainikuoja 
karves: beržų šakelėmis apipina karvių ir kitų gyvulių ra- 
gus. Šeimininkės už tai piemenims duoda po sūrį arba kiau- 
šinių. Duodamą sūrį vadina „vainikačiu“. Kartais „vainika- 
tis“ yra duodamas ir per Vainikus — Dievo kūno šventę. 
Per Sekmines piemenys ganyklose kelia balius, į kuriuos 
susirinkdavo bernai ir patys gaspadoriai. Piemenys jau iš 
anksto pasiruošdavo baliui: pasidirbdavo pečius bulvėm 
kepti, dumtuves, reples. Bulves kepdavo taip: iškasa negi- 
lią duobę, prirenka paplokščių akmenų, tuos akmenis įkaiti- 
na ugny, greit su replėmis sudeda į duobę, dumplėmis nu- 
pučia akmenis (pelenus nuo akmenų), ant akmenų sudeda 
plonai supjaustytas bulves, užpila druskos ir uždengia šva- 
ria velėna, žolėm ant bulvių. Nuo pasidariusio garo bulvės 
iškepa ir esančios nepaprastai gardžios,— „Piemenų kugelį“ 
kepdavo ropėje, paima didelę ropę, perpjauna ją pusiau, iši- 
ma baltymą (žievė lieka), į tuštumą prideda tarkuotų bulvių 
su lašiniais, puses vėl sudeda ir susmeigia pagaliukais, 
kad nepersiskirtų, įkiša į karštus pelenus ir kepa. Išeina 
labai gardus kugelis.— Kartais kepdavo ir „seną varną“. 
Pagaudavo kur iš toliau žąsiną, papjaudavo, išimdavo vidu- 
rius, įpildavo druskos, plunksnas aplipdydavo šlapiu mo- 
liu ir kepdavo lauže. Paskui molius nulupdavo sykiu su 
plunksnomis ir valgydavo (Al. Baškys, 65 m. a., Kaltinė- 
nai. Užr. A. Brazdeikis, 1937 m. LTA 1167/283). 

266. Sekminių šventės išvakarėse piemens, pargindami 
bandą namo, ją aprėdo, apvainikuoja berželių ir purienų vai- 
nikais. Jaučiams prie ragų pririša aukštus berželius, arba 
jų ragus apipina berželių šakomis. Karvėms užkaria ant 
kaklo ar ragų apvalius berželių šakų vainikus. Jei nepa- 
tingi, aprėdo veršius ir aveles (B. Buračas, TD III 98). 

267. Sekminių subatoj piemenys puošdavo gyvulius, ir 
dabar dar tebepuošia, tai beržais apkaišydami karvėms 
ragus, tai vainikais, iš beržų šakų ir žydinčių gėlių nu- 
pintais, apjuosdavo ragus, kaklą. Per Sekmines visi pieme- 

nys būna laisvi. Pirmą Sekminių dieną viso kaimo pieme- 
nys kartu eidavo per kaimą, melsdami „sekminių“: vienas 
rinkdavo lašinius, kitas kiaušinius, trečias miltus ir t. t., 
kiekvienas prašydavo tiktai to, ką renka. Visko prisirinkę 
apsirenka kokį namą, viską ten suneša, o šeimininkė neatsi- 
sako pagaminti. Daugiausia būdavo prikepa kiaušinienės. 
Pasiprašydavo muzikantą. Jei kuri šeimininkė nieko arba 
maža teduoda, jos karvėms prie uodegos pririšdavo šluo- 
tas iš medžio šakų arba iš dilgėlių (Girkalnis, užr. J. Kaspa- 
raitis, 1937 m. LTA 1307/297). 

268. Pirmą dieną Sekminių visada gena anksčiau, nes 
dzūkuose iš senovės Sekminės piemenim nepaprasta šventė. 
Anksti išginę susitaria, kaip parėdyt genant namo kar- 
ves, kad daugiau gautų kiaušinių ir kur po pusryčių eiti 
kepti kiaušinienės. Prieš ginimą namo imasi darbo: vieni 
gano, kiti eina rinkt žolynų, pint vainikų. Susigaminę ima 
rėdyti, taip sakant, vainikuoti karves. Pirmiausia parėdo 
priderėtas (svetimas), nes už kiekvieną gauna po du kiauši- 
niu, savų parėdo tik labiausiai mėgiamą karvę. Parėdę gena 
namo,net gražu žiūrėti. Piemenys taipgi apsikaišę žydinčiais 
žolynais kepures, ar ir per petį pletnelę persijuosę, kaip kokie 
persėtiniai, eina pašaliai stotkų (Valkininkai, LTA 
1240/37). 

269. Šeštadienį prieš Sekmines piemenys apipina kar- 
ves vainikais, nes vainikuotos karvės daugiau pieno duoda. 
Užtai Sekminių vakarą piemens atlanko kiekvieną gaspadinę 
ir gauna sūrio, sviesto, kiaušinių ir kt. Susirinkę įvairių pro- 
duktų, jie vakare iškelia didelį balių, kuriame dalyvauja tik 
piemenys. Mergaitės dažniausiai atskirai susirenka, ber- 
niukai vėl atskirai, bet kai kada ir sykiu (Dusetos, LTA 
11/67). 

270. Prieš Sekmines, Jonines, Žolinę piemens, gindami 
namo gyvulius, aprėdo karves žolėmis. Šeimininkė privalo 
juos pavaišinti, tada bus geri metai ir karvės duos daug pie- 
no (Joniškis, LTA 64/1095). 

271. Sekminėse pina karvėms vainikus, kad jos pieno 
duotų. Dar vartojama prie vainikų ir „padalkos“, kurios 
tada uždedamos (Dusetos, LTA 70c/1009). 

272. Sekminių subatoj reikia karvėm ant ragelių uždė- 
ti nupynus iš beržiukų vainikai, kad būtų karvės ramios, 

vaikščiotų visos krūvoj, kaip vainiku (Tverečius, LMD I 
254/220). 

273. Piemenys pargena bandą iš ganyklos su žolynų 
vainikais ant galvos (savo ar karvių?) (Tryškiai, LMD I 
613/51). 

274. Sekminių laike piemenys pina iš berželių vainikus 
ir deda ant karvių galvų dėl to, kad gaspadinė dažniau 
duotų sūrio ir visus metus nesibartų (Antazavė, LTA 1418/ 
494). 

275. Šeštadienį prieš Sekmines piemenys pargena ban- 
dą vainikuotą. Šeimininkai vaišina piemenis: prikepa pyra- 
gų, kiaušinienės kiek nori, sūrio, sviesto, net degtinės, duo- 
da kiek pinigų. Tą vakarą visi šoka, linksminasi, supasi 
susirinkę viename kieme. Patys sudaro orkestrą, susirenka 
net viso kaimo jaunimas. Sekminių rytą visad šeimininkai 
pamigdo piemenis, patys išgena bandą. Trečią Sekminių 
dieną piemenys vėl liksminasi ir vaišinasi, kaip ir šešta- 
dienį, ir griežia įvairiomis muzikėlėmis-dūdelėmis (Šimkai- 
čiai, LTA 1213/1). 

Aiškinimas. Karvių vainikavimas Sekminėse 
yra plačiai žinomas paprotys (žr. Šartori III 195). Ypač 
iškilmingai apvainikuojamas bandos bulius. Kai kur tas bu- 
lius po iškilmingo vedžiojimo papjaunamas Sekminių puo- 
tai. 

276. Parginęs apvainikuotas karves, piemuo taip sveiki- 
na savo šeimininkus: „Sveikinu tavi dėdziulia (cetula) su 
šventom Sekminėm ir žyčinu, kad Dzievulis aprėdytų ši- 
tus tavo stotkelius blizgančia šersteli ir kad sveikus užlai- 
kyt nuk žvėrių ir visokių nelaimių“. Žinoma, katras vyres- 
nis, tas ir pasveikinimą gražesnį, įdomesnį pasako. Kai 
katrie dar juokingai išmoksta patalaluot: „Prašė jaučias 
duonos, druskos, o karvelė sviesto, avis miltų, o baronas 
pautų; kiaulė lašinių, tekis spirginių; veršis treigys trejo- 
ko, piemuo dešimtoko“. (A. Radzis, 54 m. a., Mištūnų k., 
Valkininkų par.) Kai tik piemuo pasako pasveikinimą ir 
užginėjęs nubučiuoja abi ranki, šeimininkė tada pakiša jam 
surištą ryšulėlį, katram būna sudėta sūrio pentelė, pyra- 
gaitis, dar šio to pagal ištektis ir po du nuo kiekvienos 
karvės kiaušiniu. „Tecis, vaikeli, dovanoju šių mažų dova- 
nėlį, kad Dzievas apdovanot dzidesnėm.“ Piemuo dar nubu- 

čiuoja rankas ir bėga kitan kieman. Kartais, arba kai kokiam 
sodžiuj, pargenant piemuo tik pasveikina, o sekmininio 
ateina paskui atsiimt, kai jau sudaro karves (Valkinin- 
kai, LTA 1240/37). 

277. Piemenų oracija per Sekmines, kai eina kiaušiniau- 
ti: „Sveiki sulaukę šv. Sekminių, sveiki praleisdami su rodas- 
čiu, su pakajum, su žirgais žvengiančiais, su jaučiais bau- 
biančiais. Atsiuntė jautelis in vascių mylistų duonelės, 
karvelė pienelio, avelė miltelių, ožkelė druskelės, meitelėlis 
lašinėlių, kiaulelė taukelių, marga vištelė kiaušinėlių, pie- 
menėliams pinigėlių, tekutis tabokos, gaidys blynų“ (Aly- 
tus, LTA 1187/415). 

278. Toks valgių rinkimas ir piemenų puota Kupiškio 
apyl. vadinama „melstuvėmis“ (Žr. TD III 99— 101). 

279. Sekminėse pirmiausia duodama kiekvienam pieme- 
niui po septynis virtinius (Kupiškis, TD III 100). 

280. Sekminių rytą piemenys gaudavo už karvių apvai- 
nikavimą po 7 virtinius, na, o jei kuris ypač gražiai apvai- 
nikuodavo, tai dar gaudavo ir kelias kapeikas (Trm 
1937 nr. 19). 


281. Sekminių pirmą dieną šeimyna turi gauti po 7 
pyragiukus. Piemenims reikia duoti didesnio gastinčiaus- 
sekminaičio (Viduklė, LTA 1471 /35). 

282. Piemenys renka melstuves, kai melžia karves: 
kiekviena melžėja pila po blėšinę uzbonan, ku“'o kiemo du 
piemenys, tai dvi. Būdavo, praduria blėšinės dugną, užstato 
ant uzbono, kad pienas žemėn netekėtų,— pila pila ir vis 
nepripila. Paskui ustovas pagano (vienas), piemenys renka 
viską po namus. Visko prisirinkę, neša pas kurią šeimi- 
ninkę, kad iškeptų, išvirtų. Jiems pagrodavo toks senu- 
kas Vidugiris. Taip jie baliavodavo visas tris Sekminių 
dienas, kol gyvuliai namie. Vakare lig vėlumos šoka, dai- 
nuoja visokias dainas, pvz.: „Nuo to beržo deguto žydo vai- 
kai pasiuto.“ Taip darydavos dar prieš 35 m. (Alizavos 
apyl., Kupiškio v., 1938. LTA 1645/102). 

283. Per Sekmines būtinai reikia suvalgyti septyni laši- 
nėti arba varškėti kleckai (Tryškiai, LMD I 613/8). 

284. Sekminėse šeimininkė duoda piemeniui sūrį, kad 
karvės pieno daugiau duotų (Dusetos, LTA 14/173). 

285. Sekminių rytą paplakti beržine rykšte karves, kad 
negulėtų (Višakio Rūda, LTA 507/31—410). 

Aiškinimas. Seniau  manydavo, kad apvaini- 
kuotos karvės duosią daugiau pieno (žr. nr. 269—271), ga- 
nant nesiskirstys (nr. 272), tad ir šeimininkė, ir piemuo ti- 
kėjosi iš to naudos, užtat šeimininkė piemenis apdovano- 
davo. Čia pasireiškia tikėjimas į magišką žalumynų galią 
(plg. karvių plakimą beržo rykštele, kad negulėtų, t. y. 
gerai ganytųsi ir daug pieno duotų). Vėliau ši prasmė tapo 
pamiršta, karves piemenys puošdavo todėl, kad už gražų 
papuošimą gautų iš šeimininkės dovanų. 

286. Seniau, kai sodžiuose ganydavo kartu visų gaspa- 
dorių gyvulius, tai antroj dienoj Sekminių piemenys dirbda- 
vo bolių. Būdavo,susirenka piemenų pulkas, ustovas palei- 
džia nuo galvijų kelis (piemenis) ir eina visi per ulyčią su 
maišeliais ir kašelėm, ir renka valgius. Pas kiekvieną užei- 
na. Kai apstoja visi gaspadinę, tai nemožna atsiginti: vienas 
to prašo, kitas vėl (ko), vis kad visiems įdėt ko nors. Kai 
jau visus pereina, apsirenka kvaterijų ir visa suneša vienon 
vieton. Prisineša lašinių, kruopų, sviesto, kiaušinių, miltų ir 
tada kuria pečių, kepa blynus, kepa kiaušinienę, verda mėsą, 
košę. Ir tų namų gaspadinė jiem padeda. Tai pavakary, 
kai pargena galvijus, susidaro visi piemenys, ustovą pakvie- 
čia. Kožnas atsineša šaukštą ir duonos šmotelį, valug savo 
suvalgymo. Kai kurie atsiveda ir mažesnius savo brolius, 
seseris. Tai susėda apie stalus, o ustovą vidury pasisodina, 
kaip karalių. Valgo visi susėdę, džiaugias savo broliu. Ateina 
ir tėvai pažiūrėti, parsivesti namo, kad nebijotų vakare pa- 
reit. Pavalgę visi dainuoja, rateliu eina, šoka, linksminasi, 
ligi apsnūsta. Tai motinos parsiveda namo gult. Jeigu 
dar kas lieka, nesuvalgo kiek surenka, tai atiduoda usto- 
vui. Taip kožni metai vis darydavo tas bolias (Dusetos, 
užr. J. Būgaitė, 1937. LTA 1081/43). 

287. Sekminės laikomos piemenų švente. Jau iš anksto 
prieš Sekmines piemens turi užleistą ganyklos sklypelį, tyčia 
želdinamą Sekminių rytui. Sekminių rytą kiekvienas piemuo 
stengiasi kuo anksčiausiai atsikelti ir išgyti bandą į iš 
anksto jo numatytą gerai prižėlusią vietelę, kad sočiai pri- 
ganytų karves. Kiekvienas piemuo Sekminių rytą išginęs 
bandą turėjo griežti dūdele, vadinama „Sekminių rageliu“. 

Tokią dūdelę kiekvienas piemuo Sekminėms pats pasidary- 
davo iš alksnio ar žilvičio išsukęs, o dėl sustiprinimo balso 
prie jos pridurdavo iškiaurintą jaučio ragą. Kuris piemuo 
visų vėliausiai išgindavo, tai visą metą jį piemens „spirgu- 
čiu“ vadindavo. Kada išgirsta paskutinį uždūduojant Sek- 
minių rageliu, tuomet visi piemenys jį apšaukia „spirgu- 
čiu“ ir dainuoja jam tam tikrą „spirgučio dainą“. Gerai pri- 
ganę gyvulius piemens pasirūpina kuo gražiau visą bandą 
apvainikuoti žolynais ir žaliomis beržo šakomis. Apvaini- 
kuoja ir patys save. Apie priešpiečius gena bandą namo, 
visi dainuodami ir Sekminių rageliais dūduodami. Pieme- 
nis kaimo vartuose pasitikdavo šeimininkė su dovanomis: 
kiaušiniais, sūriu, sviestu ir pyragu. Susirinkę dovanas, 
piemenys eidavo į mišką „piemenų pautienės“ kepti (UkPt 
1933 nr. 22. B. Buračo aprašymas). 

288. Pasakojama, kad kas anksčiau išginęs karves pir- 
mas per Sekmines pagriež ta dūdele (Sekminių rageliu), 
to karvės duosiančios daugiau pieno. Pats instrumentas iš 
rago ir medžio, su liežuvėliu (Merkinė, 1935. LTA 228). 

Aiškinimas. Šveicarų Alpėse anksti rytą Sekminės 
„įpučiamos“ milžiniškais ragais, kurie turi plačius užriestus 
galus, panašius į pypkes (Žr. Spamer 80, Abb. III). 

289. Piemens Sekminių naktį nemiegodavo, kad nepa- 
migtų ir neliktų „spirgučiu“. Mat kas anksčiau išgindavo, 
o kito ūkininko vėliau, tai pirmasai „užspirgindavo“ antrą, 
visaip ant jo oliuodavo ir giedodavo. Ant Sekminių piemens 
pirmąsyk pargindavo gyvulius ant pietų ir kožnas pie- 
muo prieš tai želdindavo „Sekminių pievą“, kad greičiau 
jo gyvuliai priėstų. Parginę piemens prie kaimo rėdydavosi 
visokiom drapanom, skrybėles ir kepures rėdydavo visokių 
spalvų popieromis, prisikabindavo šobliais ir tokiam parėde 
važiuodavo į bažnyčią. O likę namie kaimo piemens eidavo 
pas to kaimo gaspadorius kiaušiniauti, kepdavo pautienę ir 
laukdavo kitų piemenų sugrįžtant iš bažnyčios, — tie parsi- 
veždavo degtinės ir būdavo piemenų balius. Per lenkmetį 
kareiviai, pamatę Pilviškiuose taip apsirėdžiusius piemenis, 
mislijo, kad tai lenkų matežninkai, nugabeno pas komendan- 
tą. Juos paleido, bet gavo įrašų po 16 nagaikų į pasturgalį. 
Nuo to meto, kad ir Sekminių naktį piemens durnavodavo, 
bet tas būdas pamaži pradėjo išnykti, o 1916 m. per Sek- 

mines piemenų jau visai nebuvo girdėti (Suvalkija, užr. 
J. Vencius. LTA 390/13). 

290. Sekminių išvakarėse Kietuviškių piemens, parginę 
bandą namo, vakaroja, neina gulti, kad nepramiegotų Sek- 
minių ryto, — išginsi bandą vėliausiai už kitus, ir liksi vi- 
sam metui tos apylinkės piemenėlių „spirgučiu“ vadinamas. 
Tad geriau visą naktį nemiega, kad tik neliktų „spirgu- 
čiu“. Jei kuris ir gula kiek nusnūsti, tai samdo kokį pus- 
bernį, kad jį laiku pažadintų. Ankstyvą Sekminių rytą visi 
Pašešupiai skambėjo Sekminių ragelių garsais. Išginus 
paskutiniam, visi piemens apšaukė, aprėkė jį „spirgučiu“ 
ir sutartinai užtraukė „spirgučio dainą“. Dainuodami olia- 
vimo dainą, nykščiu brauko pasmakrėje gerklę ir tuo būdu 
gauna ypatingai virpantį balsą. Karvės ganosi tam tyčia 
visą pavasarį piemenų želdinamoje „Sekminių pievelėje“ 
(B. Buračas, JnŪk 1939 nr. 17). 

Aiškinimas. Austrijos Alpėse paskutinis išginęs 
Sekminių rytą piemuo apkaišomas eglių ir berželių šakomis 
ir lydimas į ganyklą šaukiant: „Piingstschlaier!“ Korinti- 
joj jis apvainikuojamas dilgėlių vainiku ir vadinamas „Sek- 
minių karaliumi“ (Koren 142—43). Prancūzų Alpėse, Isėre 
srity, piemenys stengiasi anksčiausia išgyti Joninių rytą ir 
paskutinis išginęs pravardžiuojamas „litchibirrier“, t. y. 
sviestlaižiu (v. Gennep, Dauphinė II 338—340). Mecklen- 
burge paskutinis išginęs vadinamas „Pingstkali“ (Sekmi- 
nių veršis). Paskutinė karvė papuošiama gėlėmis, vainiku, 
pririšama prie uodegos berželio šakos arba uždedamas šiau- 
dų vainikas. Paskutinis išginęs piemuo visaip išjuokiamas 
(Žr. Sartori III 192— 194). 

291. „Seinem Vieh widmet der Litauer zu Piingsten 
besondere sorgialt Es wird aut einen iur das Fest reservier- 
ten Weideplatz getrieben, und am ersten Feiertage kommen 
abends die Kūhe mit Kranzen und Bandern geschmūckt 
nach Hause“ (Kuntze 67. Žr. dar MLLG V 571/572 iš 
Stalupėnų apyl.). 

292. Būdavo,jau prieš Sekmines užsiaugindavom ant 
pūdymo ar pievos „sekminpieves“ (Marijampolė, LTA 
1174/50). 

Aiškinimas. Ir Vokiečiuose plačiai paplitusi 
speciali Sekminėms skirta ganykla. Ypatinga „Pęeingstwei- 

de“ pirmąkart minima jau 1300 m. Frankiurte am M. 
(Spamer 79). 

293. Sekminių naktimis mergos gena karves „rytelio“ 
į pievas geriau paganyti, o gaspadinės įdeda joms sviesto, 
sūrio ir pyrago, ir vaišinasi kol išaušta, o kai išaušta, tada 
gena karves namo, mergos ir piemenys eina į bažnyčią 
(Kvetkai, LTA 936/80). 

294. Sekminėse būdavo seniau nuo ryto mergos išgena 
gyvulius. Jos išsineša indėlio: bent 7 vogones prisidėję svies- 
to, smetonos, sūrių ir kiaušinių. Apipynę vainikais karves, 
raliuoja, gano iki pusryčio, kol ateina karvių melžti namie 
likusios (Alizavos apyl., Kupiškio v., LTA 1645/102). 

295. Pavasarį mergos „ryto gena“, t. y. vietoj piemenų 
viso sodžiaus mergos, po vieną iš kiemo, gano lig pusryčių 
galvijus ir dainuoja. Taip „ryto išgena“ prieš Sekmines 
dukart (ar nedėlios,ar taip kokios šventės rytą), per Sek- 
mines ir Devintinio rytą, ir šiam paskutiniame visas karves 
apvainikuoja (Šiaurės rytų Lietuva, užr. A. R. Niemi. LTA 
626/1651). 

296. Kur piemenis pavaduodamos suaugusios mergai- 
tės išgydavo „rytagonių“ (dar labai anksti, nakties metu, 
vieversiui negiedojus), joms padėti ganyti ateidavo kaimo 
bernai, atsinešdavo muziką, susinešdavo valgių (mergaitė) 
ir gėrimų (bernai), degindavo laužus ir linksmindavosi 
iki ryto: būdavo, vaišinasi, pina vainikus, dainuoja, groja 
ir šoka. Mėgiamiausias rytelninkų pasilinksminimas, tai 
„vestuves kelti“: iš visų mergaičių išrenkama viena kuri 
gražiausioji kaip „jaunoji“, o iš visų bernų išrenkamas 
vienas „jaunikis“ ir vaidinamos vestuvės. Rytelninkų ves- 
tuvių apeigos daromos panašiai kaip seniau buvo daromos 
tikros kaimo vestuvės, tik visa perdirbama juokingai. Kai 
rytelninkės pagaliau pargena bandą namo, vyrai ir samdi- 
ninkai jas sveikina triukšmingai šaukdami, o šeimininkės 
pasitikdamos aplieja iš milžtuvių šaltu vandeniu, kad pie- 
ningesnės karvės būtų (Kupiškis, TD III 101—103, B. Bu- 
račo aprašymas). 

Aiškinimas. Ši apeiga labai panaši į vokiečių 
„Piingstoder Maibraut“. Panašius papročius randame ne 
tik vokiečiuose, bet dar ir danuose, šveduose, prancūzuo- 
se, rumunuose (žr. Mannh. WF I 431—433). Kartais toks 

vaidinimas daromas Joninių naktį. Šis paprotys taip aiš- 
kinamas: gamta tuo metu pergyvena savo žydėjimo laiko- 
tarpį, savotiškas vestuves, tad ir žmonės nori tatai pavaiz- 
duoti atitinkamais vaidinimais (Spamer 93). 

297. Kiek užvalgę namie, piemenys ima rinktis krūvon. 
Susirinkę eina aprinkton vieton, nešdamiesi su savim skau- 
radas, šaukštus, kišenes kiaušinių, ryšulėliuose lašinių, py- 
ragaičių, duonos, kai kada ir degtinės bonką.- Nuėję iš anks- 
to aprinkton vieton, susėda visi ir ima dėt krūvon atsineš- 
tinius daiktus. Taikos, kad būna ir vargingų piemenėlių, ku- 
rie visai maža ko atsineša, bet jei būna meilūs, nebūna tarpu 
jų pavydų, priima ir jį be išimties (Valkininkai, LTA 1240/ 
37). 

298. Piemenims nenori sasissis ir samdiniai bernai 
(bundininkai), jie irgi renka valgius ir antrą Sekminių dieną 
daro „bundinykų pautienę“, (TD III 105—105). 

299. Bernai (tarnai), Sekminių rytą priėję prie savo 
šeimininkų, žemai nusilenkia ir sako: „Mes mylime savo šei- 
mininkus ir linkime kuo geriausios sveikatos“. Už tai ir jie 
nuo šeimininkų gauna dovanų (Dusetos, LTA 11/67). 

300. Samdininkai prieš Sekmines daro sambarų (sudė- 
tinį) alų savo gaspadoriams pavaišinti. Ūkininkės, eidamos 
į sambarus, nešas savo vaišių (valgių). Visi geria alų, už- 
kandžiauja ūkininkių suneštom vaišėm, jaunimas šoka, dai- 
nuoja. (Pakruojis, GtKr 1935 p. 264.Plg. Lt Ad 1936 nr 248). 

301. Kaimo gyventojai ar kaimynai Sekminėms susi- 
pila sambarius: vyrai suneša po sutartą kiekį salyklo pas 
vieną kurį, šis padaro alaus, moterys suneša maisto ir 
taip Sekminių šventės praleidžiamos (Šiauliai). 

302. Sekminėse dažnai būdavo statomi gražūs kaimo 
jaunimo kryžiai, kurių ne vienas dar ir šiandien tebestovi 
kur prie kaimo su užrašu: „Bundinykų kryžius“. Tokius 
kryžius seniau turėdavo kiekvieno kaimo jaunimas (Kupiš- 
kis, TD III 105). 

303. Puponių kaimo jaunimas neturėjo savo kryžiaus. 
Visi kaimo bundinykai, mergos ir bernai, susitarę sudėjo po 
muštinėlį, kad Dievulis laimintų jų jaunas dienas, ir užsa- 
kydino kryžių Vidugiriuose pas kryždirbį Gabrėną. Kaimo 
jaunimas visuomet Sekminių proga ruošia bundinykų balių, 

bet savo paminklinį kryžių statydami ypač gražiai vaiši- 
nosi ir linksminosi (Kupiškis, UkPt 1937 nr. 19). 

303a. Kam nesisekdavo ūkininkauti, per Sekmines sta- 
tydavo apžadinį kryžių (Kaltinėnai, LTA 1167/478). 


c) Rugelių lankymas 


304. Pavasarį sniego nebelikus dviejų sodžių jaunikai- 
čiai sujodavo į vieną paskirtą vietą ir pasidalindavo į du 
būriu. Kiekvienas būrys paskirdavo po stiprų vaikiną nešti 
kokio nors šventojo paveikslą. Paskui kiekvienas būrys, 
turėdamas vidury paveikslo nešėją, jodė po laukus tarsi ru- 
gių apžiūrėti. Susitikusiu įniko varžytis, tankiai susimušda- 
mi ir tolei nesiliovė grumtis, kolei katras nors būrys neiš- 
veržė kitam paveikslo. Tuomet stipresnis būrys, kaipo per- 
galėtojas, linksmas jojo namo giedodamas ar dainuodamas, 
nešdamas du paveikslu, o pamuštojo būrio vaikeliai žiogi- 
no į sodžių nosis nukabinę. Pergalėtojai garbino per kiaurus 
metus tuos šventuosius, kaipo savo užtarytojus, o pergalė- 
tieji, it našlaičiai, neturėjo prie ko glaustis. (M. Valančius, 
Žemaičių vyskupystė, II 175—176) — Neaišku, kada taip bu- 
vo daroma, gal Jurginėse? 

305. Senesnieji kaimo žmonės, vyrai ir moterys, Sek- 
minėse visuomet eidavo į laukus „rugelių lankytų“. Jeigu 
Sekminėse rugius aplankai, sako, javų laima ir branda di- 
desnė esti. Kai kas savo laukus apeidavo net su kunigu (Ku- 
piškis, TD III 405). 

306. Sekminėse eidavo parugėn bernai, mergos, vyrai 
nešdavos arielkos, o mergaitės pyragus, sviesto. Šokdavo 
daugiausia polkas, kadrilius, greitpolkes. Seniau šokdavo 
taip: vienas viduj sukas, o visi sekdavo aplink, trepsėdavo 
(Tverečius, LMD I 660/55). 

307. Sekminių paruginių daina: 

Tu žilviti, dobile, 

Žaliasai medeli, dobile, 

Kaip tu didelis augai, dobile. 

Pirma šakelė, dobile, 

Antra viršūnėlė, dobile. 

Pirmuos varteliuos, dobile, 

Saulutė tekėjo, dobile. 
Antruos varteliuos, dobile, 
Mėnulis riedėjo, dobile, 
Trečiuos varteliuos, dobile, 
Mergelė vaikščiojo, dobile. 


(Adutiškis, LTA 2374/243) 


308. Eidami parugėsna arba susėdę parugėje dainuo- 
ja Sekminėse: 


c) 


a) Kas prisėdo kuoselių, 


€) 


Kas prisėdo kuosytėlių, cutele. 
Ant tėvelio pievelės, 
Ant tėvelio pievužėlės, cutele. 
Aš paimsiu dalgelę, 
Aš paimsiu dalgytėlę, cutele. 
Aš išpjausiu pievelę, 
Aš išpjausiu pievytėlę, cutele. 
Kad nebūtų daiktelio, 
Kad nebūtų daiktytėlio, cutele. 
Atsisėsti kuoselėm, 
Atsisėsti kuosytėlėm, cutele. 
Eisim, sesutėlės, dai lylia, 
Oi lyliute, lylia, dai lylia, 
Laukan padaboti, dai lylia, 
Ką brolelis veikia, dai lylia. 
Pievelę šienauja, dai lylia, 
Sunkiai prakaitauja, dai lylia, 
Oi lyliute, lylia, dai lylia. 
(Adutiškis, 1940. LTA 2374/260—261) 


— Oi ta ta, kupolia graži, 


Dai kur tu buvai, oi ta ta? 


— Oj ta ta, laukėly buvau, 


Rugių dabojau, oi ta ta. 


— Oi ta ta, ką rugeliai 


Dai gražesni, oi ta ta. 


— Oi ta ta, Untana rugiai 


Dai gražesni, oi ta ta. 


— (Oi možna Untanui 

Dai Ženycies, oi ta ta. 
Oi ta ta, možna pridaryc 
Saldaus alucia, oi ta ta. 
Oi ta ta, možna priprašyc 
Meilių svetelių, oi ta ta. 
(Kupolinė, Sekminių antrą dieną 
dainuoja rugius lankant) 


d) Dai geri rugiai lauko, 
Ei dai, geri rugiai lauko, 
Pilka antelė plauko. (2) 
Ei pilka untele plauko, 
Dai dzi sesulės klauso. (2) 
Ei dai, dvi sesulės klauso, 
Dai kū tėveliai kalba. 
(Paruginė, rugius lankant) 
e) Kupalia rožė, 
Su degutu košė — 
Tai bernam, tai bernam. 
Kupalia rožė, 
Su sviestu košė — 
Tai mergam, tai mergam. 


(Karolina Jakštenė, 70 m. a., Dysna, Vasiūnų par., 
Švenčionių aps. (gimusi Tverečiaus par.) Užr. J. Aidulis, 
LTA 1237/285—287). 

309. Sekminėse eidavo parugės(-na). Sueina atskirai 
grupėmis, ne visi kartu. Jaunimas tada dainuodavo: 


Gaspadoriai* suveidami, . 

Gražias kalbas kalbėdami, 

Eina vienas an kitų, 

Ais rugelių* lankytų. (2x2) 

(E. Masiulienė, Rūdžių k. Kamajų v. Užr. R. Jablons- 
kytė, 1940 m. LTA 2388/79). 


S Tolimesniuose posmuose dainuoja: gaspadinės, sesutėlas, braliu- 
kėliai, babutėlas. 

Aiškinimas. Sekminių paruginės dainos yra aiš- 
kiai magiško pobūdžio rugių augumui pakelti. Čia ir saulė, 
ir mėnulis padeda augti žilvičiui ar dobilui (daina 307), arba 
norima nubaidyti javus lesiančius paukščius (308a). Paga- 
liau būdinga, kad tos Sekminių dainos vadinamos „kupo- 
linėm“, o tokios dainos, su aiškiu tikslu pažadinti javų 
augimą, yra dainuojamos Joninėse. „Kupolė“ ar „pupolė“ 
yra augimo simbolis (ang. „būds“) ir „Kupolia rožė“ 
(308 e) yra komiška išvirtusi Joninių daina (žr. J. Balys, 
Joninių arba kupoliavimo dainos. GtKr 1943, nr. 31, p. 
106— 111). 

Kai užderės javai, tai Untanas galės apsivesti (308 c), 
o tėvas dukras ištekinti (308 d). Daina 308 b, atrodo, pridera 
šienapjūtei, o 309 yra jau naujoviška, su rimais.— Apie 
„kupolę“ žr. Bas. Liet. pas. I p. 77—78. 

d) Kitos pramogos 

310. „Kinder und Erwachsene suchen Unterhaltung 
aut dem Anger, im Feld und aut den Wiesen. Ballischlagen 
und Balltreiben vergnūgt Burschen und Magde. Schau- 
keln, an den Balken der Scheune oder zwischen Baume 
aufgehangt, sind immer von Leuten besetzt, die dieses im 
ganzen getahrliche Vergnūgen nicht scheuen“ (Kuntze 66). 

311. „Beragaujant alų, bedainuojant, bešokant, besisu- 
pant supuoklėse. .. ir praeina laikas“ (LtAd 1936 nr. 248). 

312. Sekminėse arba pirmąjį sekmadienį po Sekminių, 
kaimo bernai artojai visuomet būdavo surengia tam tikras 
jaučių badytynes. Paskum tokios badytynės jau rengiamos 
visą vasarą kiekvieną šventadienio popietį. Kuris jautis esti 
stipriausias ir visus nugali, tas vadinasi „viršininkas“, an- 
trasai stiprumu — „antraviršis“ ir trečias — „trečiaviršis“. 
Piemenys bandoje išmokydavo ir suleisdavo pasimušti sa- 
vo avinus ir ožius. Žąsininkai pavasarį suleidžią ir žąsi- 
nus imčių (Kupiškis, TD III 105—106. Aprašė B. Bura- 
čas). 

e) Merginų pramogos ir būrimai 
313. Mergaitės, nors vaišindavosi kartu su berniokais 


bundinykų baliuje, betgi jos turėdavo ir atskirus Sekmi- 
nių pasilinksminimus. Jos,būdavo,susibėga visos iš dviejų 

ar daugiau gretimų kaimų, susiburia kur nors gražiame 
kalnely prie kaimų laukų rubežiaus, ir linksminasi sau vie- 
nos: vainikus pina, dabinasi gėlėmis, buria savo ateitį ir 
laimę (Kupiškis, TD III 105). 

314. Sekminėse mergaitės prisipina daug vainikų ir 
duoda kiekvienam vainiku vardus ir pati, kuri (buria), 
duoda savo vardą (kuriam vainikui) ir paleidžia vainikus 
į pelkę arba į šulinį, kad niekas nematytų. Ryte pasikėlusi 
eina pažiūrėti, kuris (vainikas) prie jos (vainiko) priplau- 
kia, tai už to ištekės (Ceikiniai, LTA 339/27—9). 

315. Prieš Sekmines reikia nupinti iš rugiagėlių didelis 
vainikas ir prie jo prisegti tris šakutes rūtų. Tada einant 
gulti tą vainiką užsideda ant galvos ir jį prisega bet kuo, 
kad jis per miegą nenusimautų nuo galvos. Žegnotis visai 
nereikia (negalima). Kas per sapną vainiką nuo galvos nu- 
ims, tasai bernaitis tos mergaitės atims nekaltybę (Anta- 
lieptė, LTA 1277/264). 

316. Sekminių naktį reikia užsižibinti dvi grabnyčias, 
vidury pastatyti veidrodį, vienai mergai pasitiesti kelnes 
ir atsiklaupti ant klyno, o kitai (bėgti?) apie stalą — veidro- 
dy pamatys būsimą savo vyrą (Vilkaviškis, LTA 210/ 
206—24). 


f) Sekminių vanduo : 


317. Per Sekmines bažnyčiose antrą kartą šventindavo 
ugnį ir vandenį. Jei arti bažnyčios būdavo upė ar ežeras, 
tai jo vanduo taip pat būdavo šventinamas. Seniau ligi 
Sekminių, kol nebūdavo pašventintas vanduo, žmonės nesi- 
maudydavo, nes buvo tikima, kad nešvęstame vandenyje 
galima greičiau paskęsti ar gauti įvairiausių ligų (Trm 
1937 p. 448). 

318. Su tuo vandeniu, kur švęstas Sekminių subatoj, 
reikia Sekminių pirmą dieną krapyti laukus, kad nebūtų vi- 
sokių vabalų, o upes ir prūdus — kad žmonės neskęstų 
(Viduklė, LTA 1471/38). 

319. Sekminių švęstu vandeniu apšvenčiami namai ir 
prie mirštančio ligonio šlaksto (Salakas, LTA 1593/139). 

320. Sekminių vandeniu susišlapina plaukus ir ugnį 
apšlaksto (Girkalnis, LTA 1543/154). 

321. Sekminėse reikia gerti švęstą vandenį, kad vel- 
nias pas žmogų neponavotų, prie jo nepristotų (Girkalnis, 
LTA 1451/116). 

322. Su Sekminių vandeniu sukrapydavo grūdus, kad 
jie niekur nežūtų, kad jų paukščiai nepultų — „negertų“ 
(Kaltinėnai, LTA 1167/285). 

323. Per Sekmines vagia vandens iš bažnyčios akmens, 
kur žmonės krapijasi jeidami ir išeidami. To vandens su 
bonkute parsineša namo, kurį paskui laisto arkliams ant 
akselio — sako, labai gerai ėda, tunka ir gauna labai gražų 
blizgėjimą (Garliava, LTA 495/2—2). 

324. Jei maudysies prieš Sekmines, tai pikta dvasia gali 
pristoti (Pumpėnai, LTA 444/581). 

325. Nuo Sekminių eina žmonės maudytis, sako, vanduo 
šventas, nelimpa nei kokios ligos nei votys (Tverečius, LMD 
1 254/221). 

326. Nuo Sekminių vanojas naujom vantom, beržiukų 
susirišę, nuo ramato, renka žoleles nuo visokių ligų, pila 
švęsto vandens šulnin ir upėn (Tverečius, LMD I 254/ 
222). 

327. Per Sekmines piemenuką aplaisto, kad karvės duo- 
tų daugiau pieno (Josvainiai, Krekenavos v.— Žr. nr. 212). 


g) Įvairūs Sekminių tikėjimai 


328. Kad Dievas duotų gražų orą ir gerai javus užau- 
gintų, Žmonės eidavo melstis trečiomis Kalėdų, Velykų 
ir Sekminių dienomis (Papilė, LTA 1402/361). 

329. Trečioj Sekminių dienoj nieko nereikia su gyvuliais 
dirbti, kad ledai neišmuštų javų (Utena, LTA 421/552—5). 

330. Norint apsaugoti laukus nuo audros, reikia švęs- 
ti Velykų ir Sekminių trečią dieną (Raseiniai, LTA 1300/ 
147). 

331. Reikia švęsti Sekminių trečią dieną, tai ledų nebus 
(Merkinė, LTA 311/2—146). 

Žr. skyr. III, „Ledų diena“. Nr. 410—419. 

332. Kas pirmiausia parvažiuoja namo per Sekmines 
(iš bažnyčios?), to linai gerai dera (Vilniaus kr., LTA 415/ 
143—23). 

Žr. skyr. III, „Lenktyniavimas Velykų rytą“, nr. 223— 
231. 

333. Jei Sekminės esti šlapios, tai bus geri metai (Šedu- 
va, LTA 444/128). 

334. Jei Sekminių dieną pagada, tais metais bus sveiki 
žmonės ir gyvuliai (Biržai, LTA 348/31—41). 

335. Kas pirmą Sekminių dieną šluosto langus, stalus, 
suolus ir kt., vasarą žvirbliai to javus labai lesa (Dusetos, 
LTA 14/349). 

336. Jei per Sekmines išvirsi pančius su lašiniais, tai 
jie (lašiniai) nerūdys, nes paprastai nuo Sekminių baigiasi 
lašiniai (Višakio Rūda, LTA 507/31—9. Simnas). 

337. Prieš Sekmines mergos apkasinėja rūtas, kad visa- 
dos žalios būtų (Tverečius, LMD I 254/223). 

338. -Nuo sekminių iki šv. Traicės nieko negalima sėti, 
labiausiai sėmenų — prapuls žolėse, nes tą savaitę „žoline“ 
vadina (Plungė, LTA 1480/139). 

339. Prieš Sekmines ir prieš šv. Traicg baltinamieji 
audeklai turi būti suvynioti į vieną krūvą, nes jei gulės ant 
pievos, tai audeklus turi kas subadyti (Kabeliai, LMD I 
189/1). 

340. Viename sodžiuje gyveno šeimyna ir iš tos šeimy- 
nos mirė senas žmogus, vardu Simonas Kazlauskas. Jo 
žmona buvo (irgi) sena, vardu Agota. Ir po kelių dienų žmo- 
nai sapne pasakė jos vyras, sako: „Liepk mano sūnums pas- 
tatyti kryžius ant kalno (savo žemėje) ir neškit tenai au- 
kas“. Tai dabar žmonės Sekminių dienoje neša tenai aukas 
(Adutiškis, LMD I 203/1.— Plg. nr. 302—303a). 


6. DEVINTINĖS 


Devintinių šventę įteisino popiežius Urbonas IV apie 
1264 metus. 

341. Ant Devintinių trobas ir bažnyčias rėdo beržiukais. 
Tų beržiukų nevalia atimti be paskutinės Devintinių dienos. 
Paskui anus nevalia išmesti, ale reikia tuojau sudeginti, 
bo gali būti girioms nesčėstis (Viduklė, LTA 1471/33). 

Aiškinimas. Taip pat ir Austrijoje, katalikiškame 
krašte: prie namų sienų atremti berželiai ir jų šakos sudaro 
ištisas alėjas; bažnyčioje moterys laužo pašventintų berželių 
šakas ir nešasi namo (Koren 148— 149). 

342. Gaidėje per Dievo kūną iškaišo bažnyčią ir per 
visą oktavą jų neliečia, tik per paskutinį mišparą paš- 
ventinus žoles žmonės stengiasi nusilaužti beržo rykštelę. 
Su ta rykštele muša vaikus, kad geri būtų, taip pat (tas 
rykšteles) kiša į palėpes, kad griaustinis į trobas netrenktų 
(Gaidė, LMD I 199/33). 

343. Dievo kūno oktavoje žmonės namuose kamšo laz- 
dyno šakeles padangtėj ir palubiais, kad Perkūnas namų 
netrenktų (Užpaliai, LTA 1 277/13). 

344. Devinta diena po Sekminių yra Devintinės — užu- 
meldimai dėliai nelaimingos perkūnijos (Paskalviai, TD 
III 38). 

Aiškinimas. Plg. Spamer 96: „Allgemein aber ist 
das Auistellen von Piingstmaien (Birken) un weitverbrei- 
tet zugleich der Glaube, dass deren Zweige ebenso wie die 
zur Fronleichnams Prozession benutzten Tannenaste und 
Blumenstrausse Haus und Hoi gegen Krankheiten und 
Unwetter schūtzen“. 

345. Per Dievo kūną šeimininkė pina 9 vainikėlius iš 
rūtų ir bažnyčioj pakaria, palaiko 9 dienas. Tie (vainikė- 
liai) geras vaistas nuo (blogų?) akių, vaistas nuo vidurių, 
rūko nuo perkūnijos, kad išrūkytų velnią iš savo namų (Va- 
jasiškės (2), LMD I 474/841). 

346. Tą dieną (Devintinėse) moterys neša švęsti Žžoly- 
nus ir kai numiršta juos deda paduškaitėn, ar kada kas 
sopa, tai geria tų Žolynų arbatą. Visi žolynai šventi, tik 
plaskažolė nešventa, tai jos ir neneša. Seniau kožna viena 
iš žolynų nusipindavo po 9 vainikaičius, juos sudėdavo baž- 
nyčioj ir parsinešdavo tik po 9 mišparų — per paskutinį. 
Dabar tai jokių vainikų nepina, o tik bukietan suriša ir jas 
atsineša švęst per paskutinį mišparą, tą pat dieną ir parsi- 
neša (Liškiava, LTA 374/1495). 

347. Paskutinis mišparas. Ši diena šiokia diena, tik 
žmonės eina į mišparą, moterys turi glėbius žolynų ir 
juos po mišparų, atkalbėjus maldas, kunigas pašventina. 
Tuos Žžolynus sudžiovina ir sergant vartoja: geria ar daro 
vonias. Jei kas miršta ,deda paduškaitėn šių švęstų žolių 
(Liškiava, LTA 374/2352b). 

348. Devintinio paskutinėje dienoje laužo iš bažnyčios 
beržiukus ir neša namo. Parsinešę smaigo kopūstų tarpe- 

žiuose, kad kirminai nekirstų kopūstų (Šiluva, LTA 611/59). 

349. Deivakūnių vakare piemenys pina iš beržų šakelių 
vainikus ir gindami namo papuošia karves (kabina ant 
ragų). Šeimininkė nuo kiekvienos papuoštos karvės turi duo- 
ti po sūrį ar kiek pinigais. Dievakūnių išvakarėse visas 
trobos, svirno duris ir net tarpvarčius išpuošia jaunais 
berželiais, prikaltus išlaiko iki kito ketvirtadienio (visą ok- 
tavą) ir paskum laiko kaip vaistus: vieni jų lapus nusmau- 
ko, išverda arbatą nuo išgąsčio, kiti iškaišioja po visų tro- 
besių pastoges — perkūnija, sako, netrenkia, dar kiti įsmaig- 
sto daržuose — sako, kurmiai žemės nerausia (Tryškiai, 
Užr. J. Kaulavičius, 1937. LTA 1165/72). 

350. Piemenys karves vainikuodavo ant Devintinių. Tą 
vakarą vadindavo „vainikai“. Už bulių turi gaspadorius 
piemenis apdovanoti, o už karves gaspadinė duoda sūrį. 
Verda kleckus: Šeštinėse po 6, Sekminėse — 7, Devintinė- 
se — 9. Ant Devintinių mišparų būgnus mušdavo, kad net 
žemė dreba (Pap. J. Andrulienė iš Užvenčio, Čikagoje 
1949 m. D 1/31). 

351. Vainikuojant karves (per Dievo kūną) reik apvai- 
nikuoti visas ligi vienos, nes neapvainikuotoji pasiliks tąmet 
neapsivaisinus (Šačiai, Telšių aps., LMD I 194/4—18). 

Plačiau žr. skyrių apie karvių vainikavimą Sekminėse, 
nr. 264—274. 

352. Ant Devintinių gaspadinė šeimynai turi duoti po 
devynis tarkainius varškėtus pyragiukus (Viduklė, LTA 
1471/37.— Plg. nr. 279—281, 283). 

353. Jei per Devintines kokį darbą pradedi, gerai sek- 
sis (Zapyškis, LTA 458/79—22). 

354. Jei Devintinių dieną pagada, tie metai bus ant visų 
javų vaisingi (Biržai, LTA 348/31—43.— Plg. nr. 334). 

JONINIŲ PAPROČIAI IR TIKĖJIMAI 


x* ** 


„Joninės yra būdinga vidurvasario šventė, kai gamta 
yra pačiame savo gajume. Žmonės nori užsitikrinti svei- 
katą ir grožį, laimingą vedybinį gyvenimą ir gerą derlių. 
Laukams ir gyvuliams gresia pavojai nuo javų kenkėjų, 
epideminių ligų karščių metu, priskiriamų piktam užbūrimui, 
tad stengiamasi apsisaugoti. Ugnis laikoma gera priemone 
visokiems kenkėjams nuvyti, tad deginama aukštose vieto- 
se, kad apšviestų kuo didesnį plotą. Aiškesnis ryšys su 
saulės gerbimu ir jos „apsigręžimu“ sunku pastebėti, jai 
nedaug dėmesio teskiriama. Augalų dvasios idėja yra ryš- 
kesnė. Joninių papročiai yra vakarietiškos kilmės, rytuose 
jie siekė iki didžiarusių, bet ten neprigijo“ (LE, 1X, p. 482). 


Joninių ugnys: laužai ir kartys 


Joninių išvakarėse deginamos ugnys, kuriami laužai. 
Aplink laužą linksminasi jaunimas. Ugnies kūrimas atlie- 
kamas nevienodai !. 

Seniausią Joninių išvakarių aprašymą randame „Gro- 
vo Kyburgo kelionėj Lietuvon“, kur vaizduojamos neva Vil- 
niuje 1397 m. matytos apeigos. (Žr. LT 1925, III, p. 604). 
Jeigu minimas rašinys ir nėra autentiškas, tai vis dėlto 
Joninių laužų deginimas gali būti maždaug teisingai apra- 
šytas, žinoma, tik daug vėlesne data. Pvz., L. Jucevičius 
rašo, kad jo laikais (apie 1846 m.) Vilniuje Joninėse buvęs 
tebedaromas pagarsėjęs pasivaikščiojimas, vadinamas „eiti 
į Rasus“, kur būdavo pramogaujama ligi saulei patekant. 
Rasais vadinamas kalnelis Vilniuje už Misionierių kapų 
(dabar Rasų kapinės). Ten susirinkdavę ne tik paprasti 

žmonės (darbininkai ir amatininkai), bet eidavę iš smalsu- 
mo pasižiūrėti „naminės šventės“ ir kilmingieji (Litwa 228). 

M. Valančius žemaičių (?) Jonines apie 1848 m. taip 
aprašo: „Nuo senų gadynių lig mūsų amžiaus šv. Jono naktį 
jaunuomenė, vaikinai su mergikėmis, gebėjo sueiti į arti- 
mus beržynus ir ąžuolynus: eidami nešės sudžiūvusius ber- 
želius, katrais per Dievo Kūną papuošė savo namus Ž. Atėję 
tais pačiais berželiais kurdavo didelę ugnį. Tuo tarpu vie- 
nas antras vaikinas, kankles ar skripkas atsinešęs, pradėjo 
skambinti ir džirškinti: .. Tulid visi apsukuo ugnies šokti 
suniko *. Pailsę susėdo pas ugnį, gėrė pakarčiui alų ir ariel- 
ką, katrą statė vaikinai, o mergikės tuojau savo ryšulė- 
liuose užkandžio ieškojo. ..- Nes buvo nepadoru į Jonines 
ateiti, o nieko neatsinešti *. Pailsėjus vėl suniko šokti ir taip 
bruzdėjo iki pat gaidžiams pragystant“ (Žem. Vysk. II 
169— 170). 

Nors ši žinia yra palyginti gana seniai užrašyta, tačiau 
toks Joninių ugnies deginimas yra naujoviško pobūdžio. 
Šokiai apie laužą, atrodo, irgi esą paprasto pasilinksmi- 
nimo pobūdžio. 

Joninių ugnių deginimui būdingas yra stengimasis 
kurti tas ugnis aukštose vietose, ant kalnų, arba bent dirbti- 
nu būdu deginamą daiktą aukščiau iškelti ?. 

„Šv. Jono išvakarėse kiekvienas sodžius degindavo auk- 
štai ant karties iškėlę stebulę. Minakalny (Piniavos v. 
Panevėžio aps.) irgi degindavo... Apylinkėj ir dabar dar 
šv. Jono išvakarėse degina stebules“ (PnBI| 1926 - Nr. 4). 

Meškuičių apyl.: „Bernaičiai tą naktį, kaip tik sutemsta, 
iš pastogių vagia kūlius ir smalinyčias ir išnešę į lauko galą 
pririša ant ilgos karties ir uždegę iškelia aukštyn“ („Vie- 
nybė“ 1913-Nr. 30). 

Vabalninko apyl.: „Švento Jono naktį susirenka ant 
lauko daug žmonių, nuplėšia beržo tošę, suvynioja, paskiaus 
ant kartės pririšę ir uždegę užkelia aukštyn ir, šokdami 
aplink tą kartę, dainuoja“ (Niemi-Sabal. p. 80 -Nr. 413). 

Pakruojo v.: „Pavakary jaunimas netoli kaimo, aukš- 
tesnėj, gražesnėj vietoj stato kartę 5—6 sieksnių aukš- 
greit nedegtų, suduria (sujungia) jas nudėvėtų ratų (teki- 
nių) stebulėmis arba bačkutėmis ir įkasa į žemę; kad sto- 

vėtų, apramsto ramsčiais. Po vakarienės į tą vietą susiren- 
ka jaunimas, ateina paslankesni ūkininkai, ūkininkės. Jau- 
nimas uždega kartę, griežia armonika, šoka, dainuoja, kol 
sudega kartė, paskum dainuodami eina į kaimą ir kieno 
nors kieme ar namuose dainuoja, šoka, geria alų iki pary- 
čių“ (GmKr 1935-Nr. 6 p. 261—262). | 

Žemaičiuose: „Kad iš tolo visi matytų, jog čia Joninės 
vakaruojamos, prie ilgos karties pritaiso smaluotą pakulų 
kuodelį ir aukštai iškėlę uždega. Naktį tokios pašvaistės toli 
matyti. Kalnely užkuriamas didelis laužas. Aplink laužą su- 
sirinkęs jaunimas šoka, dūksta visą naktį linksmai dainuo- 
dami“ (ŪkPt 1937 -Nr. 12). 

„Sukurdavo didžiulius laužus, o dažnai jaunieji įkel- 
davo į medžius smalotas, pakulotas kartis, beržų tošimi 
apsuktus mietus ir kt. ir juos padegdavo. Laužų lieps- 
nos ir dūmai, o ypač aukštai iškeltų karčių degimas būu- 
davo matyti toli, toli“ (LtŪk 1937 Nr. 25). 

Prūsų Lietuvoje Joninių išvakarėse daro supynes ir ant 
kalnų uždega dideles šviečiančias kartis (Tetzner 80, „Glo- 
bus“ 72, 319). 

Jono ir Petro naktį dega stebulė ar statinė nuo degu- 
to — prie tos šviesos (jaunimas) šoka. Taip pat dega ir da- 
bar (apie 1910 m.). Stebulė būna uždegta ir iškelta labai 
aukštai (Biržai, LTA 626/929). 

Jau nuo ryto (šv. Jono šventadienį) jaunimas susirin- 
kęs eina į laukus dainuodami įvairias dainas. Vakare, saulei 
nusileidus, sueina visas kaimas, pasiima įvairių valgių, jau- 
nimas su muzika išeina į pamiškę, susikuria laužą, šoka, 
dainuoja (Dusetos, LTA 11/68). 

Šv. Jono išvakarėse dega šviesos: aukštai iškelia uždeg- 
tą smalos bačką. Jei matyti daug šviesų, bus geri metai, 
geras ruduo (Joniškis, LTA 64/1080). 

Per Jonines jaunimas susirenka kur paupy ar ant kal- 
nelio. Ten susikuria didelį laužą ir šokinėja, žaidžia aplink 
laužą. O kai kada nusiperka statinę su degutu ir pakėlę 
aukštai ant kalno uždega (LTA 1832/217). 

Seniau, sako, degindavo Joninių išvakarėse dideles ug- 
nis (Tverečius, LMD I 660/68). 

Vakare prieš šv. Joną lig 12 valandos aukštam kalne 
kūreno ugnį (Tverečius, LMD I 457/3). 

Laužus kuria šv. Jono naktį: suneša dideles krūvas ša- 
kų, malkų ir jas užkuria. Paskui apie tą laužą jaunimas link- 
sminasi (Šimkaičiai). 

Laužą dega šv. Jono naktį, daugiausia ant piliakalnių, 
šaudo, vaidina (Girkalnis). 

„Vakare prieš šv. Joną. . . susirenka didelis būrys žmo- 
nių: mergaičių, moteriškių, vyrų, o labiausiai ant Bankiš- 
kės kalno, Saločių parakvijos. Ten šoka, grajija, dainuoja, 
naktyje ugnį kūrena, degina liktarnas, aukštai iškeltas ant 
ilgų karčių. Po porą šoka (per laužą?) ir dainuoja šitą 
dainą: 

Švento Jono vakarėlį 

Pyniau rūtų vaininkėlį, 

Iš visokių žolelių, 

Ir visokių lapelių ir t. t. 

(Ilgoka naujoviška daina apie ukiškus darbus). („Var- 
pas“ 1889 p. 83). 

Prieš šv. Joną vakare degindavo stebulę. Parenka vie- 
tą kur nors ant kelio, prie volo (pylimo) ir pan., suieško 
seno rato stebulę ar deguto mazelnyčią, prikiša tošių, pririša 
prie ilgos karties, uždega ir pastato. Būdavo muzika, šo- 
kiai, dainos ir žaidimai, susirenka kelių kaimų jaunimas. 
Degdavo parugės lauke. Šis paprotys buvo prieš 40—50 
m. (apie 1880 m.) (Naciūnų apyl. Biržų v., LTA 853/ 
11)". 

| Vaškiečiuose yra paprotys: vakarą prieš šv. Joną, kai 
jau sutemsta, kiekviename aukštesniame kalnelyje ar šiaip 
gražesnėj vietoj iškelia stipriai smaluotą statinę ar jauni- 
mas susiorganizavęs perkasi statinėlę smalos, ją aukštai 
iškelia ir, kai uždega, matosi iš labai toli. Tuo pačiu visos 
apylinkės jaunimui duodama žinoti, jog čia bus praleidžia- 
mos Joninės. Na, ir renkasi būrių būriai, prasideda įvairūs 
žaidimai: susikabinę ratu aplink iškeltąją ugnį, eina visus 
ratelius („Lai gyvuoja“, „rūtelė“, „karvelėlis“, „ser- 
bentai“ ir kt.). Kai sulaukia 12 valandos nakties, tada 
nustoja žaidę ir eina katras sau (LMD I 605/1—23) 7. 

Labai įdomių žinių apie Joninių kartis pateikia Laz- 
dėnų precentorius Schultze 1832 m. iš Prūsų Lietuvos. Jo- 
ninių išvakarėse kiekvieno kaimo jaunos mergaitės būriais 

traukia į laukus, renka ramunes ir kitas gėles. Susitikę 
du būriai dainuoja ginčų dainą, kurioj giria savo kaimą 
(„bagočiai“) ir peikia svetimus („ubagai“). Prisirinkusios 
gėlių, visos susirenka kaimo aikštėje, kur dainuodamos api- 
pina jomis aukštą kartį, prie kurios dar priraišioja daug 
spalvotų kaspinų, kurie laisvai plevėsuoja ore. Toji kartis 
vadinasi „kopolis“, ją pastato kaimo gale, į javų lauko pu- 
sę, tada mergaitės (tik jos vienos) turi ją, dainuodamos 
Joninių dainas, dvi naktis ir vieną dieną be pertraukos sau- 
goti ir ginti nuo jaunų vaikinų pasikėsinimų, kurie sten- 
giasi tą kartį pagrobti ' . Iš šokių apie Joninių medį verta 
paminėti vienas, kuris turi panašumo su madingu vokiečių 
šviesuomenės šokiu „Galoppade“. Joninių medį saugojan- 
čios mergaitės susiima rankomis, sudaro apie jį (medį) 
ratą, į kurio vidurį jeina dar dvi mergaitės. Tada mer- 
gaičių ratas šoka (sukasi) dainuodamas apie jas. Joms 
sustojus, šoka ir dainuoja dvi ratelyje esančios, kurių viena 
iššaukia į savo vietą kitą mergaitę iš ratelio, pati stodama 
į jos vietą. (Paduotas ir dainos tekstas, bet jis neturi ryšio 
su Joninėmis). Kai Joninių medis laimingai iki nustatyto 
laiko išsaugojamas, tada jis dainuojant vėl nurėdomas ir 
visos tos gėlės sąžiningai padalinamos saugotojoms. Taip 
pašventintiems žolynams priskiriama ypatinga jėga nu- 
kreipti piktų dvasių žalingas įtakas („Altpr. Monatsschrift“ 
Bd. XII, 1875, p. 70—75). 

Šį įdomų Schultzės Joninių medžio apeigų aprašymą 
iš nespausdinto rankraščio nuplagijavo A. Kuntze: Bilder 
aus dem Preussischen Litauen, Rostock 1884, p. 50—53. 
Nežinia tik, iš kur paėmęs Kuntze pridėjo šią žinią: Jo- 
ninių vakare kaimo aikštėje susirenka žmones iš arti ir toli, 
siūbuoja šen ir ten po žalią pievą ir (bernai), norėdami 
parodyti savo vikrumą ar laimėti dovaną, lipa ta pastatyta 
kartimi (iki viršūnės), linksminasi dainuodami, žaisdami ir 
šokdami, o pradėjus temti džiūgauja prie Joninių ugnies, 
kurią uždega ir per kurią šokinėja, kad piktas dvasias 
sutramdytų (p. 50). 

Labai panašiai apie Joninių kartį Rytprūsių lietuviuose, 
kurią mergaitės saugo nuo berniukų dvi naktis ir vieną 
dieną, dar aprašo Brosow 1887 m. (irgi iš Schultzės ar 
Kuntzės?) *. 

Galbūt tas Schultzės aprašymas reikia imti pagrindu, 
aiškinant kitose Lietuvos vietose minimas Joninių kartis. 
Tik ten tos kartys nepuošiamos žolynais ar kaspinais, bet 
deginamos, o Prūsų Lietuvoje, atrodo, laužas kuriamas 
skyrium. Tačiau kiek anksčiau cituotas Tetzneris sako, kad 
ir ten Joninių išvakarėse deginamos „grosse Leuchtstan- 
gen“. Tas „kopolis“ ir-su juo susiję papročiai labai primena 
vokiečių „Maien“ ?. 

Šis paprotys, dabar lietuviuose retai besutinkamas, 
atrodo, senovėje buvo plačiai Žinomas ir siejamas su der- 
liaus apeigomis. M. Praetorius rašo, kad jo laikais (XVII a. 
antroj pusėj) nadruviai ir šalaviai, taip pat ir Žemaičiai, 
turėję paprotį apie Jonines, kai jau pasėja javus, pririšti 
prie ilgos karties visokių žolių puokštę, tą kartį su linksmy- 
be iškelti ir pritvirtinti prie vartų stulpo, pro kur veš ja- 
vus. Tokią kartį jie vadinę „kaupole“ arba „kupole“, o pačią 
šventę „kupoles“ !?. Derlių nuėmus, dalį tos puokštės žolių 
jie sumaišą su javais, nes tos saulės įkaitintos žolės apsaugą 
juos nuo kenkėjų ir pelių, o kitą dalį žolių vartoją kaip 
vaistus nuo visokių ligų (Mannh, Gėtierl. 540 541). 

„Toje dienoje prieš šventą Joną pritaiso stabą arba stul- 
pą nuo kelių sieksnių aukštumo ir ten ant viršaus karties, 
ant lizdo, prideda visokių tavorų. Kas nor prie tų daiktų 
prilipti, tur ta karčia čiuožti.-Ne vienam vienok tas darbas 
nenusiduoda ir šmotą juokų padaro. Ten ant viršaus karties 
yra pridėta kepurių, peilių, mantelių, pypkių ir kitų dalykų. 
Tas lipimas vienok paeina nuo Kuršės (Latvijos) vokie- 
čių“ (Saločiai, „Varpas“ 1889 p. 83). 

Savotiškai būdavo daroma Klaipėdos apyl.: uždegama 
ugnis, bulves apvynioja aliejuje išmirkytais linais arba pa- 
kulomis ir uždegę su lanksčia lazda svaido į aukštį !!. 

Joninių diena ypatingai esti atžymima. Tos dienos iš- 
vakarėse nesuskaitomose vietose dega ugnys, visur trata 
šūviai ir daugelis rankų renka žoles, kurios yra ypatin- 
gai vaistingos. Su dainomis ir maldomis atšvenčia šią dieną 
ir kaimų susirinkimuose senieji sako kalbas „erbauliche 
Reden“, Prūsų Lietuva („Globus“ 22, 239). 

Apie aukas, deginamas Joninių ugnyje, liko labai maža 
žinių. Tiesa, deginamos žolės ir vainikai. O. Vilmantienė 
rašo: „Kad nekristų kruša ir netrenktų žaibai, į degančią 

ugnį mesdavo kiaušinių. Aukodavo ir gyvulių...“ (GmKr 
Nr. 29 p. 117). Vokiečiuose kai kur į Joninių laužus meta 
gyvulių kaulus, Prancūzijoj būdavo deginamos gyvos katės. 
(Mannh. WF515, Frazer 946—955, Freudenthal 317—318). 
Tačiau apie gyvulių aukojimą Joninių laužuose nei lietu- 
viuose, nei mūsų kaimynuose daugiau žinių neturime. 

Prūsų Lietuvoje buvo mėgstama tą vakarą šaudyti: 
pirm visa ko prie to pridera tratinimas iš ugnies ginklų, 
ką girdime visuose kraštuose ir kampuose iki vėlyvos nak- 
ties (Kuntze 49). Šaudymas greičiausiai turėjo tikslą nu- 
baidyti raganas (Plg. GmKr Nr. 29 p. 119, iš Prūsų Lie- 
tuvos) !2. 

Joninių laužams ugnį reikėdavę įžiebti tam tikru skil- 
tuvu (ŪkPt 1932 Nr. 25) !*. 

Labai senas ir pats būdingiausias Joninių paprotys 
yra šokinėti per degantį laužą !*. 

L. Jucevičius rašo: „Senovės prusai ir lietuviai, Rė- 
zos pastebėjimu, dievo Ligo garbei pavasarį ir šv. Jono 
vigilijoj po liepų medžiais uždeginėjo ugnis ir per jas išti- 
są naktį šokinėjo dainuodami dainas ir su kiekvienu prie- 
dainiu kartodami: ligo, ligo '*! Paprotys šokinėti per ugnį 
dar ir šiandie yra Lietuvoje per Žolynės šventę ganyklinio 
dievo (?) garbei“ (Litwa 226, žr. dar p. 228: ant kalnų 
degina ugnį, per kurią šokinėja). 

S. Daukantas rašo: „Paskui naktį tos šventės degino 
tas šėtras ir linksmindamos per ugnį šokinėjo“ (Būdas, 
135— 136). 

Rytprusių lietuviai: „Kitą rytą per tas ugniavietes 
varo gyvulius į ganyklą. Tatai apsaugoja nuo gyvulių 
kritimo, užbūrimo ir pieno atėmimo, bet taip pat ir nuo 
krušos bei audros“ (Grimm, Deutsche Myth dologie, I 
019, pakartoja Schroeder Arische Religion II 236; plg. 
Vilmantienė GmKr Nr. 29 p. 118) !*. 

„Iš laužų liepsnos plezdėjimo visi mėgo paspėlioti ateitį. 
Dažnas bandydavo per liepsnojantį laužą peršokti. Jeigu 
pasisekdavo ir jei liepsna atitinkamai susiūbuodavo, šven- 
tės dalyviai nuspręsdavo, kada galima laukti vedybų, kokio 
galima tikėtis linų derliaus ir t. t. Be to, dar tikėjo, kad 
pervaryti per laužą galvijai bus visus metus sveiki ir jų 

negalės niekas užburti.“ („MsRt 1935 Nr. 48; plg.: ŪkPt 
1932 Nr. 25). 

Pirmykštė šokinėjimo prasmė — apsisaugoti nuo ligų, 
dabar labiausiai išplitęs yra tikėjimas, kad šokinėjimas 
per ugnį žadinąs linų derlių !94 

„Raganų“ deginimas 

Iš Prūsų Lietuvos: „Dar šiandie panemuniais, pama- 
riais, kalnuose ir kalvose Joninių vakare deginamos „ra- 
ganos“... Jaunuoliai ant aukštos karties užtaiso smalotą 
bačką, prikimštą piuvenomis ir kita kuo, užbarsto druskos, 
kad ugnis stipriau spragsėtų. „Raganos“, linksmai dainuo- 
jant ir žaidžiant, sudeginamos dėl to, kad niekam nebūtų 
kenksmingos... Šiaudinės lėlės... kai kuriose srityse 
į Joninių laužus mėtomos dar ir šiandie“ (GmKr Nr. 29 p. 
117—8) !'. 

„Degančių lankų ritinimas 

„Paskutinių šimtmečių bėgyje kai kuriose srityse, ypa- 
tingai toliau pietnemunyje, prigijo paprotys Joninių vakarą 
nuo kalnų ritinti de gančius lankus... tačiau čia jau 
nebevietinis paprotys, o vokiškas, rytuosna atneštas įvairių 
kolonizatorių“ (Prūsų Lietuva, GmKr Nr. 29, p. 118) !*. 


Namų židinio įžiebimas 


„Iškilmių išvakarėse išgesino namų ugneles-židinius, o 
paskui jos ypatingomis apeigomis buvo iš (Joninių) laužų 


naujai įžiebtos... Pirmoj eilėj jaunavedžiai laikė būtina 
pareiga į savo židinį parsinešti lauko ugnies, kad jų namai 
būtų palaiminti. .. Priešaušry, iš laužų į namų židinius ne- 


šant ugnelę, buvo dainuojama ir laiguojama“ (Prūsų Lie- 
tuva, GmKr Nr. 29 p. 117—8) ". 

Dabar namų židinys iš naujo dažniausiai įžiebiamas 
Did. šeštadienį pašventinta ugnimi. 


Kupoliavimas 


Jau Wolienbuttlerio 1573 m. lietuviškoje postilėje ra- 
šoma: „Česa gimdima moterų... su žalemis švęstamis, su 
kanapėmis, su usnėmis, su dilgilemis, su natrinemis, ku- 
rias Žales jie švęsdava diena S. Jana krikštitaja, angu 

(-arba) dieną iemima panas Marias dangų, a vadindava tas 
žales kupalamis. Tamis žalamis ir kitamis tamus ligiamis 
žinaudava... prig moterų česa gimdima jų, jau degindami, 
smilkindami, rukindami... Iš anų žagarų angu karkliu, 
kurias jie vadindava verbamis, kurias švensdava verbničia, 
daridami burtas burdava, križius iš iem daridami kaišadava 
ant atverų ant durų, angu vartų už langų, angu ant lan- 
gų, ir kitur...“ (Mitt. V 147/148). 

L. Jucevičius rašo radęs Kromerio kronikos egzemplio- 
riuje, esančiame Rygos miesto bibliotekoje, tokį senesnių 
laikų prierašą: „Ir mūsų laikais lietuviai, lygiai kaip ir 
latviai bei kuršiai, apie šv. Jono dieną garbina Ledo arba 
Lado. Tuo metu, sekdami senus prietarus, papuošia jie gė- 
lėmis ir žaliomis medžių šakomis visus šaltinius ir renka 
įvairius augalus, kurie turį padėti nuo visokių ligų“ (Lit- 
wa 226)70. 

„Prineša ant kalno žolių, dobilų, žirniukų, panavijų, 
visokių gvazdikų, razetų, jurginų, mėtų, liniukų ir kitų žo- 
lių nuo pievos. Ąžuolo šakeles su lapais, į didelį apskritą 
vainiką supintas, pakabina prie tos karties. Ant kitos kar- 
ties užmauja stebulę smaluotą ir degina per visą naktį. 
Taipjau ir laužus sudėję kūrena ir per juos šoka. Toje die- 
noje renka žoles dėl vaisto: našlaites, ramunėlius, čiabrus, 
starkosnapelius, sidabro žolelės, piktadilgynes, kiečius ir 
t. t. — Žmonės geria, šaudo iš strielbų; sustato krėslus apie 
stabą, kur yra pastatytas stalas dėl valgymo ir gėrimo.— 
Mergaitės atneša žoleles, dainuoja, vainikėlius pina, ded 
ant stalo ir vėl dainuoja. Kiti vėl žiūri ir linksminas. Ant 
tokių kupoliavimų susirenka drauge ir latviai... Latviai ir 
lietuviai per vieną linksminas. Po visus dvarus ir kaimus 
taip daro tą apvaikščiojimą. Dvaruose daro tuos bankietus 
ponai, o sodžiuose gaspadoriai. Kiti geria ir uliavoja po 
karčiamas“ (Saločiai, „Varpas“ 1889 -Nr. 6 p. 83). 

Ir iki šiol dar dažnas tebėra paprotys rinkti gydomą- 
sias ir šiaip žoles arba „kupoliauti“. Apie Papilį: „Prisi- 
rauna kupolių, prineša pas ulyčios vartus, pakrato po sau- 
jelę ir šokdavo. Kitos, t. y. moterys, parsinešę kupolius na- 
mo ir sušutinę, duodavo karvėms atsivedus (Niemi-Sabal. 
p. 81 - Nr. 417). | 

Prieš Jonines nuo pusdienių eina mergos, moterys rauti 

kupolių — tai žolės, kokie mėlynžiedžiai ir daug kitų. Pasi- 
dėdavo kur nors pakraigėje ir stovėdavo ligi žiemos. Kai 
karvės atsiveda, tuomet tas žoles užpila karštu vandeniu, 
prideda miltų ir duoda karvėms (gerti). Buvo (taip daroma) 
maždaug prieš 40 metų Maciūnų k. Biržų apyl. (LTA 
853/10)*!. 

Pašušvio apyl. moterys, kurios nusimano ligų gydyme, 
vakare prieš šv. Joną apsirūpina gydomų žolių atsarga: 
„Eiti tą dieną į lanką žolių rinkti, vadinasi „kupaliauti“. 
Rinkimas vaistinių žolių dabar mažai bevartojamas, gi žodis 
kupaliauti visai iš kalbos išėjęs“ (Katkus,31). 

Tačiau senoms moterims rinkti žoles yra ir rizikos, 
kad neaptartų raganomis. M. Valančius rašo: „Senos drovisi 
šv. Jono naktį ir išlįsti, nes, jei kas paregėtų jas vaikščio- 
jant ar žoles kokias renkant, tuojau apskelbtų esant raga- 
nomis“ (Pal. Juzė 69). 

Betgi reikia ryžtis, nes: „Šiandie nepasirinksi — 
rytoj rinktos jau nė šuniui netinka... Joninių naktį visur 
laukuose ir miškuose bastosi laumės raganos ir visoki nela- 
bieji, kurie pakerėja ar kaip kitaip atima žolių gydomąją ir 
žavėjamąją galybę. Kiti plepa, kad po saulės grąžos žolės 
savaime netenka gydomosios galios. Dėl to po Joninių nie- 
kas vaistažolių ir neberenka. . .- Nuolatos gyvuliams duoda- 
ma Joninėse rankiotų žolelių ėsti, kad jie sveiki būtų, ir 
nuo kieno nors blogų akių įžvelgimo. Kiti karvėms duoda 
jonažolių, kad karvės daugiau pieno duotų... Seniau... 
žolėmis ir nuo perkūnijos gindavosi.:Yra tokia žolė griaus- 
mažole vadinama. . . prikaišo visur namų pastogėse ir užlan- 
gėse, o kai užeina perkūnija — tomis žolėmis smilko na- 
mus, žmones ir gyvulius... Mergiotės, būdavo, rankioja 
Joninėse visokias meiležoles bernams prisivilioti, kad ne- 
liktų senmergėmis“ (MsLk 1940-Nr. 25)22. 

Žodis „kupoliauti“ dabar reiškia ne tik rinkti žoles, bet iš 
viso švęsti Joninių išvakares*“. 

„Vakarop... mergaitės, išėjusios iš sodžiaus, aprinko 
vietą ant plataus kelio, sutemus jaunuomenė toj vie- 
toj susirinko kupoliauti; sukūrė ugnį ir parvesdino 
skripkorių. Tam griežiant, šoko susikibę dainuodami dainas, 
kurių negalėjau gauti“. Papilės par. (Pal. Juzė 69) ““. 

„Kupolio kalnas“ yra Ringailių k. lauke, Žiežmarių v. 

Pasakoja, kad seniau ateidavo jauni vaikinai (svetimi?) 
ir nusivesdavo kaimo jaunimą ant Kupolio kalno. Čia jie 
šoka, linksminasi per naktį. Rytui išaušus, pamato, kad po 
raistą, „Velnio duobelę“,beklampinėją (Užr. U. Venskienė, 
1935. Lietuvių Žemės Vardynas, 7777). 

Susirinkdavo kaimynės moterėlės, prie jų prisidėdavo 
diedai ir jaunimas, pasiimdavo ryšius valgių, gėrimų ir 
išeidavo visai dienai į laukus, pievas ir krūmus. Šioj vie- 
toj eidavo į pašešupę, taip sakant, „kupoliauti“— tai reiš- 
kia — gėliauti, rinkti žoles, gėles, medžių šakas, lapus. Visi 
būdavo pasipuošę ano meto mados šventadieniais tautiniais 
drabužiais, taikydavo, kad būtų kuo margiau. Prisiskynę 
glėbius gėlių, merginos pindavo vainikus, puošdavo vaiki- 
nus; moteriškės turėdavo tikslą suskintas gėles parsinešti 
namo vaistams, bet ir jos nešykštėdavo save jomis pasi- 
kaišyti (Pilviškiai, LTA 842/109). 

Kapsuose: „Joninių naktį, kad jau kupolės žydi, mergos 
eidavo į laukus ir per naktį dainuodavo. Vyrai eidavo mer- 
gų gąsdinti. Triukšmaudavo visą naktį. Kuri merga neida- 
vo Joninių naktį dainuoti, tos vartus ant juoko apkaišy- 
davo visokiomis nuo kelio surinktomis piktžolėmis“ (Trm. 
1933 Nr. 26). 

„(Po) Joninių vidurdienio visos vaistinės gėlės esan- 
čios užburtos ir netinkančios. Jomis reikia pasirūpinti prieš 
Jonines, kada saulutė dar nėra pradėjusi kristi žemyn“ 
(LtAd 1937 -Nr. 279). 

Šv. Jono naktį raganos apraganoja ramunes, kuriomis 
galima išsigydyti kosulį (Gižai, LTA 1476/63—66). 

Po šv. Jono nakties negalima rinkti arbatinių žolelių, 
jos būna be vertės (Alytus, LTA 773/452). 

Gėlelės, surinktos iš laukų prieš šv. Joną, gydo viso- 
kias ligas (Višakio Rūda, LTA 507/31—398). 

Visos žolės, imtos prieš šv. Joną, yra labai reikšmin- 
gos gydymui; vanta ir ta sveika, skinta prieš šv. Joną 
(Tverečius), tokiomis vantomis vanojasi nuo ramato (Du- 
setos). 

Po Joninių niekas ir nerenka žolynų, sako: viedzmų ap- 
lekioti, apmyžti, tai liekarstom nepamačni (Tverečius, LMD 
I 660/154). 

Apie Jonines rinkdavo: ramulius, liepos žiedus, čebre- 

lius, pupalakščius, orelių šaknis, valerijonų šaknis, burle- 
lius, brolelius, snaudalius, pivonijas, dievulėlius, vosilkas 
(Tverečius, LMD I 660/73). 

Šv. Jono dobilai būdavo — jonažolyniai (Tverečius, 
LMD I 660/87) 242. 

Burtų žolės yra: kadugiai (rūko namus, kad nešlaptų), 
durnedegis (nuo durnavojimo), pupelaiškiai (nuo kosulio 
sunkumų); bet reikia visas žoles surinkti prieš Jonines, 
oO po Joninių jos nieko nebereiškia (Simnas, LTA 1445/ 
59)“. 

Tarp šv. Jono ir Petrinių yra kupolinės dienos: per tas 
dienas renka liekarstvai žolynus, vad. kupolines žoles, ku- 
rias džiovina ir reikalui esant vartoja (Liškiava, LTA 374/ 
2362). 

Dienos tarp Petrinių ir Marijos aplankymo vadinamos 
„kupolinėm dienom“ ir per jas renka žolynus — kupolines 
žoles vaistui (Liškiava, LTA 374/2371). 

Kai prieš Jonines arba Sekmines daro kupoles, tai 
reikia daryti parugėje, pagiry arba ant kalno (Tverečius, 
LMD I 474/522). 

Apie kupoliavimą jau XVII a. rašė M. Praetorius: 
surinktas žoles šeimininkas užkišęs po namų balkiu arba į 
svirną, kiekvienam asmeniui po žolę: kieno žolė nežydi 
(nudžiūsta?), tas greit mirsiąs (Mannh. Gėtterl. 566). 

Iš Prūsų Lietuvos turime dar tokių žinių: „Ir dar šian- 
die kaimietės Joninių išvakarėse pievose susirauna devyne- 
riopų žolių pluoštus, pusę jų iki vidurnakčio sušeria savo 
karvėms, o kitą sudžiovinus laiko iki Kalėdų... Tada 
(kai kur ir: N. Metų naktį) tas liekanas duoda karvėms, kad 
liktų sveikos ir pieningos. Tos žolės vartojamos ir smilki- 
nimui, sergant žmonėms ir gyvuliams. .. Devyneriopų žolių 
pluoštelį moterys, nieko nekalbėdamos, Joninių išvakarėse, 
po saulėlydžio meta per galvą ant savo gyvenamosios 
stogo, kad namas liktų apsaugotas nuo ligų ir kitų nelai- 
mių, kad jį aplenktų laumės, raganos ir t. t. Gerai, jei 
gėlių žiedai guli viršun link, o jau blogiau, jei gėlės ant 
stogo krenta kotais į viršų.— Joninių vakarą žmonės kamba- 
riuose pakabina arba į pabalkius pakiša pluoštelius šviežiai 
suskintų jonažolių. . . Jei tos žolės ilgai nesudžiūsta. .., tai 
tiems namams esanti žadėta nepaprasta laimė“ (GmKr Nr. 

29 p. 120—121; Apie Joninių žolių rinkimą ir jų vartojimą 
Klaipėdos apyl. žr. TD III p. 25-Nr. 220 ir 223). 

Vakare prieš šv. Joną lig 12 val. aukštam kalne kūrena 
ugnį, renka gėles, o labiausiai rožes ir kupalus (Tvere- 
čius, LMD I 457/3)7'. 

Renkant žoles dainuojamos tam tikros kupoliavimo dai- 
nos, kuriose randame būdingus reirenus: „Oi kupole“, „ei 
kupoliau, kupolėli“, „kupolio rože, kupolijyte“ ir pan.2š 


Vainikai 


Joninių vainikai pinami ypatingu būdu (nekalbant, ne- 
vartojant siūlo, iš devyneriopų gėlių), su jais mergaitės 
daro daugybę būrimų: sviedžia į medžius ir nori, kad užsi- 
kabintų, plukdo vandenyje, deda nakčiai po pagalve arba 
gula su vainiku ant galvos ir tikisi susapnuoti savo būsi- 
mąjį. Visi šie gausūs būrimai bus apžvelgti vėliau, kartu 
su kitais vedybų spėjimais. 

Tad nenuostabu, jei Daukantas Jonines tiesiog vadina 
„vainikų švente arba vaišėmis“ ??. 

Joninių naktį renka gėles ir pina vainikus, paskui su- 
kuria ugnį ir šoka apie ją degindami vainikus. Kurie ne- 
sudega, tuos atiduoda karvėms, kad daugiau pieno duotų 
(Raseiniai, LTA 370/121) 

Kai kur Joninių vakare ir gyvulius (raguočius) papuo- 
šia vainikais, nors paprastai tatai daroma Sekminių, didžio- 
sios piemenų šventės, išvakarėse““. 

Joninių vakare gena namo gyvulius prieš saulėleidį ir 
papuošia jų ragus vainikais (Priekulė. Bezz. Lit. Forsch. 
77). 

Berželių vainikus pritvirtina prie galvijų ragų ir vienam 
jaučiui pririša (užkabina) didelį vainiką ant kaklo (Tet- 
zner 80). 

Atrodo, kad šis raguočių vainikavimo Joninėse papro- 
tys Žinomas tik Prūsų lietuviams. Gal turi kokį ryšį su 
karvių vainikavimu ir ši Žinia: 

Per šv. Joną piemenys nupina žolių vainiką, tai raganos 
pieno neatima (Liškiava, LTA 374/2602). 

Supuoklės 


Taip pat tik iš Prūsų Lietuvos turime žinių apie Joninių 
sūpuokles,— kitose vietose, ypač rytų Lietuvoje, supa- 
masi Velykose*!. 

Joninių naktį susirenka vaikinai ir mergaitės ir linksmi- 
nasi kartu supdamiesi, dainuodami, valgydami ir gerdami 
(Bezz. Lit. Forsch. 77, plg. Tetzner 80). 

Iš lanksčių berželių stato sūpuokles, kuriose supasi 
abiejų lyčių asmenys ir kuo aukščiau sūpuoklės išsisupa, 
tuo didesnis besisupančių ir žiūrovų džiaugsmas (Klaipė- 
dos apyl., Mitt. V 336). 


Šv. Jono vabalėliai 


Joninių naktį renka ne tik vaistingas Žoles, bet ir 
šviečiančius šv. Jono vabalėlius (kirmėlaites), (Sempyris 
splendidula), kuriuos vartoja vaistams, burtams, net pok- 
štams išdarinėti?*. 

Šv. Jono išvakarėse reikia pririnkti daug žibintukų, 
sumesti į butelį, užpilti spiritu ar degtine ir kietai užkimš- 
ti, — tai būna geri vaistai nuo dantų sopės (Dusetos, LTA 
1722/103). 

Saulės šuneliai — šv. Jono vabalėliai laikomi dideliais 
vaistais nuo danties skaudėjimo, jei jie pagauti Joninių 
naktį (Antazavė). 

Šv. Jono naktį reikia nueiti į mišką šv. Jono kirmė- 
lėlių kopoliot. Jas sudžiovinti ir sutrinti, tai bus geriausis 
vaistas nuo dantų sopėjimo (Linkuva, LTA 338/586). 

Kas šv. Jono naktį savo rankomis sutraiškins tris šv. 
Jono kirmėliukes, tai to rankos gydys gyvulius nuo visokių 
ligų: užtenka sergantį gyvulį paglostyti ir jis bus sveikas 
(Alanta, LTA 1993/119). 

Reikia prisirinkti butelį šv. Jono kirmėliukių ir užpilti 
vandeniu. Vėliau tuo vandeniu nusiplovęs rankas kurią tik 
merginą pasveikinsi, ta pamylės (Veliuona, LTA 747/28). 

Šv. Jono vabalėlį padeda ant baltos lėkštės ir padeda 
mažą sliekelį. Jei tas vabalėlis persirita, persiverčia tris 
kartus (per sliekelį?), tai tas žmogus bus laimingas ir jo 
norai išsipildys, jei nepersirita, tai neturės laimės (Mažei- 
kiai, LTA 1313/67). 

Šv. Jono naktį reikia pririnkti į bonką blizgančių va- 

baliukų ir gerai užkimšus užkasti po slenksčiu. Po metų at- 
kasti, tada atkimšus bonką pradės eiti dujos, kaip vanduo 
(liepsna) (Naujamiestis, LTA 444/103, 711). Jei, pvz., per 
vestuves atkimši tokią bonką, kitiems atrodys, kad užleidi 
vandenį, kirminus, žvėris (?) (Girkalnis, LTA 1451/15). 


Joninių rasa ir vanduo 


Prausimasis ir maudymasis Joninių naktį irgi yra labai 
įdomus ir senas paprotys““. 

S. Daukantas, gal būt iš savo prisiminimų, rašo: „Prieš 
tą šventę ėjęs sviets į šventas upes ir ežerus praustis bei 
mazgotis, idant jaunais tapti, ir kas vis atliko, kaip buvo 
įstatyta, tas rados vieną valandą didei išmintingas ir galėjęs 
regėti piktus žmones, žavėtininkus ir raganas“ (Būdas, 
p. 135—136). 

Maudymąsi upėse, kad apsisaugotų nuo ligų, mini ir 
Jucevičius (Litwa 228). 

Labai svarbi yra Valančiaus apie 1869 m. teikiama 
žinia: „Kitos moteriškės tą pačią naktį ėjo-į upę ar į tven- 
kinį, plovėsi pačios, mazgojo savo drobinius ir šukavosi, 
visa tai darė, kad tuos metus vyrus gautų. Mūsų senolių 
senoliai, būdami stabmeldžiais, tikėjo: tą naktį plaunančiosi 
deivės Laumės; tų tai Laumių paprotį tebepildo mergelės 
apie Biržus ir Pabiržę, ko Žemaičiuose nuo seno nebėra“ 
(Pal. Juzė 69). | 

„Kas Joninių naktį išsimaudo, pasidaro daug gražesnis, 
sveikesnis. Mergaitės visuomet prausdavosi, maudydavosi ir 
kasas mazgodavo. .. Sakoma, kad niekados vanduo tokios 
didelės galios neturi kaip Joninių naktį“ (MsLk 1940 
-Nr. 25)3*. 

Prieš šv. Joną šašuotam reikia nusprausti rasom nuo 
rugių (LMD I 187/6)*?. 

Jei burna inkštiruota, reikia prieš Jonines saulei nusi- 
leidus rasa praustis (Būdavietis, LMD I 474/105). 

Kas turi niežų ar kitokių sopulių, Jono rytą prieš saulės 
tekėjimą turi grynas ant rasos pasivolioti, tai praeina (Liš- 
kiava, LTA 374c/1504b). 

Jei žmogaus kūnas nešvarus (spoguotas), reikia šv. 
Jono saulei tekant voliotis po rasą (Želva). 

Jei turi niežus, pasivoliok po rasą Joninių rytą — ir būsi 

kai piene mazgotas (Apsas, LMD I 474/287). 

Nuo niežų ir visokių vočių pagelbsti, kai šv. Jono ryte 
rasoje išsimaudai: reikia riedėti pievon atsigulus, kaip ka- 
muoliui (Švenčionys, LMD I 474/81). 

Šv. Jono rytą saulei tekant žmonės voliojasi po rasotą 
žolę, kad ant veido spuogų nebūtų (Juodupė). 

Kas turi niežų ar kitą nudą, reikia anksti rytą prieš 
saulės tekėjimą grvynam (nuogam) ant rasos pasvolioti, tai 
išnyksta. O jeigu kur yra upė ir ji tek į saulę (rytų link), 
tai norint nuo nudų išgyti reikia joj prieš saulės tekėjimą 
maudytis (Liškiava, LTA 374d/2357). 

Lig šv. Jono negalima maudytis, nes šv. Jonas dar 
neapkrikštijo vandens (Šešuoliai, LTA 600/107—7) **. 


Raganos, laumės, deivės 

Joninių naktis — piktų dvasių ir raganų siautėjimo nak- 
tis. Todėl daroma įvairiausių būrimų, kad nuo jų apsisaugot, 
apgint gyvulius ir laukus *'. 

Joninių ugnys išvaiko piktąsias dvasias, todėl stengia- 
masi, kad jos kuo didesnius plotus bei javų laukus apšviestų. 
Čia ir glūdi pirmykštė tų ugnių deginimo prasmė. Dargi 
paimtas iš tokio laužo nuodėgulis ir įsmeigtas į dirvą turėjo 
atnešti gerą derlių, o pakištas po pamatu — turėjo visus 
metus apsaugoti namus nuo gaisro nelaimės“? (MsRt 1935 
"Nr. 48). 

Piktąsias dvasias nuvaiko triukšmavimas, šaudymas 
(Prūsų Lietuva), todėl šią naktį jaunimas nemiega ir nuo 
dainų, šūkavimų ir muzikos skamba visi laukai““. 

Yra dar ir daugiau priemonių nuo piktų dvasių, raganų 
ir burtininkų apsisaugoti. 

„Ties staldo durimis ir stalde pakabinami šermukšnio 
ir kiečių pluoštai. .. Tomis pačiomis šakomis nubraukiamos 
ir karvės, kad jokie žyniavimai (kerėjimai) joms nepakenktų 
ir jos duotų daugiau pieno. Šermukšnio dideles šakas ties 
vartų durimis kabina štai dėl ko: šermukšnio lapeliai yra 
smulkūs, jų daug yra. Ragana, prieš įlįsdama tvartan, būti- 
nai turi juos visus suskaityti; kad nespėtų tatai padaryti iki 
vidurnakčio, žmonės ir kabina prie durų kuo didžiausius 
šermukšnių pluoštus.“ (Prūsų Lietuva, GmKr 29, 119). 

Kad Joninių naktį negalėtų į trobas, ypač į kūtę, įsi- 

brauti raganos, čėrauninkai, laumės ar deivės, kurios pakeri 
arba išmelžia karves, reikia vartus, langus, pastogę, o ypač 
kūtės duris, apkaišyti šermukšnio šakutėmis (Alytus, Viša- 
kio Rūda, Mažeikiai, Kalvarija, Žemaičių Kalvarija, Sim- 
nas, Akmenė, Ubiškė, Kalotė, Bezz. Lit. Forsch. 70; Klai- 
pėdos apyl., TD III p. 25 Nr. 221)*". 

Šermukšnio šakelės raganoms smirda ir jos neina 
(Alytus, LTA 773/274). 

Tam pačiam reikalui labai dažnai vartojamos gailiosios 
dilgelės (Alytus, Veisiejai, Leipalingis, Seirijai, Liškiava, 
Utena, Salakas). 

Kad raganos šv. Jono naktį karvių neišmelžtų ir 
avims tarpuragių nenukirptų, aptaisyk duris ir diendaržio 
vartus dagiliais (Pasvalys, LTA 600/201— 16)*!. 

Joninėj kaišydavo tvartus ir klojimus dilgėm, notrėm ir 
dagiliais, — nuo pelių, o gal nuo viedzmų (Tverečius, LMD 
I 660/65). | 

Tvartan nunešti, ir po durim notrių padėti — pieno ne- 
atims (Švenčionys, LMD 796/48— 108). 

Raganos, pasivertusios mašalom arba uodais, atima 
karvių pieną, todėl dilgėmis kaišo tvarto duris ir sienas 
(Liškiava, LTA 374e/3002a). 

Reikia dilgėmis ir epušių lapais užkimšti visas tvarte 
esamas skylutes, kad neparaganotų gyvulių (Salakas, LTA 
1778/24). 

Rytų Lietuvoj epušės šakelėm užkaišo tvarto lange- 
lius (Daugėliškis, LTA 339/1—7); pakraiko jų pirkioj ir 
tvartuose (Tverečius, LMD I 660/101); paspiria tvartus epu- 
šiniais kuolais (Vasiūnų par. Švenčionių aps., LMD III 20/ 
95—192)*2. 

Kad karvėms pieno neatimtų, nepagadintų, tvarto duris 
užstato ekėčiomis, kartais įkiša į jas rykštę (Švenčio- 
nys, LTA 796/48—125; Dusetos, LTA 780/145 ir 56/49). 

Joninių naktį ant kūtės durų išmoliavoja | aumės 
“ y ž ius (vad. pentagramas) (Kalotė, Bezz. Lit. Forsch. 
7). 


Joninių naktį reikia prie tvarto durų pakabinti kelnes, 
tai laumės negalės jeiti (Merkinė, LTA 311/2—129a). 

Kad raganos neatimtų pieno, šv. Jono naktį tepa ragus 
degutu (Žagarė, LTA 1357/137). 

Kai atvaro karves iš lauko, moterys seniau dėdavo kar- 
vėms tarp ragų degutu po kryžiuką, kad nepakerėtų (Alan- 
ta, LTA 2235/158). 

Kad raganos neatimtų pieno, reikia mušti karvę atbu- 
la šluota (LMD I 187/2). 

Karvėms dėl apsisaugojimo duoda duonos ir druskos 
(Prūsų Lietuva, GmKr 29, 119). Dar karvėms į pašarą 
maišo supjaustytus ajarų gabalėlius, jų tešmenis aptepa jon- 
žolių arbata (T.p. 120). 

Prieš Jonines reikia nunešti tvartan šv. Agotos duonos 
ir pakišti po balkiu — pieno neatims (Švenčionys, LTA 
79F /48— 109). 

Nuo raganų apsaugo tvartus ir grabnyčių žvakė, kar- 
tais su ja padaro ant tešmens kryžiuką (Liškiava, LTA 
374d/2355; Mažeikiai, LTA 455b/171- 36, Dukštas, LMD I 
989/16, Dusetos, LTA 780/145). 

Kartą vieno žmogaus karvėms raganos atimdinėdavo 
pieną. Sulaukęs šv. Jono nakties, apkaišė tvartą šermukš- 
niais ir užkišo grabnyčią. Rytą atėjęs į tvartą žiūri — raga- 
nos kaip griebta su dantimis už grabnyčios, imta pusė ir 
nukąsta, o tvarte karvės tešmenų nepaneša (Alytus, LTA 
773/448). | 

Prieš šv. Joną visi čėraunykai pasikelia. Mums senelė 
sakydavo: „Dabokit, vaikeliai, šiandie visi čėraunykai pasi- 
kelia, tai jus paimkite, piktosiomis natrelėmis apmėtykite 
apie tvartų duris, langus — per piktąsias dilgėles čėrau- 
nykai neprieina. Kai natrėm apmėtysit, tai tada prie pačiom 
durim sudėkit iš perlaužto šiaudo kryžių. Per kryžių ne- 
pereis čėrai, negalės atimti pieną“ (Salakas, LTA 1252/ 
409). 

Seneliai sakydavo, kad pieną atima šv. Jono vilijos 
naktį. Darydavę taip: pristaiso raganom, paleidžia savo 
plaukus, pušinę apžergus tris kartus apjoja aplink tvartą, 
o kai apjoja, tą pušinę įmeta pro langą ar pro duris tvar- 
tan, o pati pabėga, — tų karvių pienas pereina į jos karves 
(Salakas, LTA 1252/411). Pastaba: aplink tvartą ant 
pušinės joja ne pasauliui, bet prieš saulę. 

Pieną atima palaidydami (pame!lždami) karves šv. Jono 
vilijos vakare lig dvylikei. Padaro taip: jeina tavo-tvartan, 
palaido ir išsineša tavo pieną, — po to pas tavo karves nebus 

pieno, o tas, katras palaidė, valgys tavo pieną: jo karvės 
duos ir tavo karvių pieną, tavo karvės sudžius (Salakas, 
LTA 1252/410). 

Kai gena šv. Jono vilijos vakare karves namo, tai 
bobos, katros nori atimti svetimų karvių pieną, iš karvių 
pėdų pasisemia žemių. Po to su jom daro tai»: prisigraibsto 
rieškučiom rasos ir šutina laidytuves, pucdynėles. Pripila 
laidytuvėn truputį šilto vandenio, supila tą /-mę ir rasą, ta- 
da išplauna tą laidytuvę ir puodynėles. Kai taip padaro, 
tai tų karvių pienas, iš katrų pėdų paimta žemės, pereina 
į tą bobą (tos bobos karves). Išplovus tą vandenį, sugirdo 
(savo) karvėm. Jei kas nors tą vandenį išpils, tai čėrai ne- 
veiks — reikia, kad tą vandenį sugirdytų savo karvėm (Sa- 
lakas, LTA 1252/412). 

Šv. Jono išvakarėse gurbo duris užstatyti ekėčiom ir 
užkišti grabnyčia, tai raganos karvėms nieko nepadarys 
(Dusetos, LTA 1949/17). 

Apneša apie karvę triskart degančią grabnyčinę žvakę 
ir padaro ant tešmens kryžiuką. Dabar vargu kas taip daro. 
Daugiausia ir dabar dar raguočių tvartus ir duris, kur tik 
yra skylė ar plyšys, apkaišo gailiom dilgelėm (Liškiava, 
LTA 374d/2355). 

„Joninių šventė — dėliai žynių apsigynimo. Galvijus 
pirm saulei nusileidus į stragę arba staldą suvarydavo, 
duodavo duonos bei druskos. .. Rinkdavo devyneriopas lau- 
ko žoles, tas per save užpakalio link ant stogo užmesdavo. 
Rakto skyles prie staldo, taipojau namo, devyneriopoms 
žolėmis užkaišydavo“ (Paskalviai, TD III p. 38 Nr. 355). 

Ant tvarto durų parašo kryželius, kad neparaganotų 
(Pilviškiai, LTA 784/152)**. 

Joninių vakare reikia ant kutės durų padaryti tris kry- 
žius ir į stogą įkišti šermukšnio šakelių, tada nepakerės 
gyvulių (Liobartai, Bezz. Lit. Forsch. 76). 

Prie tvarto ir namų durų smala arba kreida padaromas 
kryžius, kad raganos ir laumės nejlįstų (Prūsų Lietuva, 
GmKr 29, 119). 

Šv. Jono naktį moterys uždeda ant tvarto durų rožan- 
čių ir škaplierius, tai raganos nepešioja avių vilnų (Leipa- 
lingis, LTA 1436/20). 

Kai kur priimta tvarte netoli durų padėti klumpes ir 

veidrodį. Eidamos į tvartą, raganos turi atsitrenkti į klum- 
pes ir palūžti kojas, o pasižiūrėjusios į veidrodį pamato, 
kokios jos baisios ir tada, užmiršusios apsilankymo tikslą, 
pabėga (Prūsų Lietuva, GmKr 29, 119—20). 

Šv. Jono naktį deda į tvartą pelėdos iškamšą, kad vel- 
niai arklių nejodinėtų (Alytus, LTA 773/449) *?. 

Man vienas rusas pasakojo, kad jis savo kieme šv. 
Jono rytą buvo radęs daug kerų (kelmų) primėtyta; tada 
rusas tuos kerus susirinkęs ir savo kaimyno sklypan su- 
metęs, tai jo gyvuliams nieko blogo neatsitikę, o kaimyno 
kiaulės ėmusios sirgti ir dvi nugaišusios (Salakas, LTA 
2088/177). 

Joninių naktį reikia nuo raganų apsaugoti ne tik gyvu- 
lius, bet ir audeklus. Jokiu būdu negalima palikti pernakt 
audeklų lauke, pabalyje, bet parnešti į namus, nes raganos 
juos sudarko: priveria valų (Simnas, Alytus, Seirijai); va- 
lais išsiuvinėja (Liškiava); ašutų priaudžia į audeklą arba 
priraizgo ašutų, kurių jokiu būdu negalima pašalinti iš 
audeklo (Leipalingis); raganos šerių privarsto (Alytus); 
laumės saginius ant audeklo daro (Kabeliai); laumės susiu- 
vinėja (Merkinė); laumės apspjaudo (Alytus); raganos siū- 
lus sutrauko, paskum trūkinėja audeklai (Leipalingis). 

Merginos prieš šv. Jono naktį visus baltinamus prie 
pabalių audeklus sumerkia į vandenį, nes raganos, radusios 
ištiestus audeklus, susiuva arklio valais (Liškiava, LTA 
374e/3002b)). 

Tą naktį raganos valais skersai susiuva audeklus 
(Liškiava, LTA 374c/1498). 

Raganos tą naktį rudais valais skersai sutraukia au- 
deklus. Dar ir dabar slepia audeklus kur kamaroj ir dil- 
gelėm apkaišo, kad nesusiūtų. Kai kam susiuva valais ir 
pagalvin padėtus marškinius. Susiūtus gabalus iškerpa ir 
išmeta (Liškiava, LTA 374d/2357a). 

Joninėse prikaišoma namų pastogėse ir aplink duris 
kadugių, berželių ir kitų žolių, kad į namą perkūnas netren- 
ktų (Šiaulėnai, LTA 455b/171—24) **. 

Jei užgirsi šv. Jono naktį vardu šaukiant — neatsišauk, 
nes ten šaukia tavo nelaimės (Tauragnai, LTA 545/132— 
57). 

Raganų susirinkimas (sabbath) 


Joninių naktį raganos turėdavo duoti velniams ataskai- 
tą iš visų metų savo darbų. Kai pradeda žydėti rugiai, 
tai, vakarais saulei nusileidus, raganos brauko rugių žiedus 
ir iš jų Joninių naktį verda košę, kuria pasitepa pažastis, 
bambą, apsižergia piestą ir joja į Šatriją, Rambinkalnį ar- 
ba Kijevą. Ten sulekia iš visų kraštų raganos ir aptaria 
savo atliktuosius darbus. Ten pasirodo ir jų ponas — vel- 
nias. "Nieko blogo per visus metus nenuveikusi, ragana 
gaudavo nuo savo valdytojų — velnių — bausmę. Dažnai 
skristi besirengiančias raganas pastebėdavo smalsus ber- 
nas — pasitepęs koše ir jis nuskrisdavo į raganų susirin- 
kimą. -Ne vietoj ištarus šventus žodžius, dingsta burtai 
ir bernui tenka pėsčiam grįžti namo (Žr. Basanavičius 
J. Lietuviškos pasakos. II, 1902, p. 146, be to, sakmės Mt. 
3651, jų variantų sąrašas: TD II p. 239)*'. 

„Šią naktį ant Šatrijos kalno susirenka raganos, sujo- 
ja ant piestų raitos, kūrena ugnį, renka uogas ir neša prie 
ugnies sėdinčiam seniui su alksnine nosimi. Auštant vėl 
išsiskirsto“ (Katkus 29; be to, žr. dar: LtAd 1937 Nr. 
279, LtŪk 1937 -Nr. 25, UkPt 1938 - Nr. 25). 

Šv. Jono naktį laumės kalbasi tarp savęs ir lekia į 
Šatriją (Telšiai, LTA 600/32). 

Šv. Jono naktį raganos sujodavo ant kačergų į Šatri- 
jos kalną ir jų viršininkas duodavęs joms įsakymus: kam 
pieną atimti, kam veršiuką neužaugdinti ir kt. (Žagarė, LTA 
1623/9). 

Jono naktį raganos vaikščioja. Jos ant piestų joja Ki- 
jevan: ten jų karaliai, didesnės raganos esti (Liškiava, LTA 
374c/1498). 

Šv. Jono naktį labai pavojinga vienam vaikščioti po 
mišką, nes velniai raganas vaiko (Grinkiškis, LTA 1403/ 
308). 

„Šv. Jono gimimo dieną negalima eiti į mišką uogauti 
nei į pievą žolių ir gėlių rinkti. Paprastai šitie dalykai pa- 
ruošiami tos šventės išvakarėse. Bet saulei nusileidus, ber- 
niokai laksto po pievas, iš kur atneša šviečiančių vabalėlių, 

mergiotės nedrįsta nė žingsnio išeiti už savo sodybos vartų, 
kad miškų ir laukų baidyklės jų neišgąsdintų“ (Kukolnik, 
P. Čerty iz istoriji i žizni litovskava naroda, Vilno 1854, 
94—5). 

Ypač Joninių išvakarėse čėrauninkai galėdavo paversti 
žmones vilkais ir vilkėmis; tuos pavertėlius pas mus vilko- 
lotais vadindavo (Antalieptė, LTA 2069/66). 

Per šv. Jono naktį raganos laksto po laukus ir daug 
jos skriaudų pridaro žmonėms: karves išžinda ir kt. (Lazū- 
nai, LMD I 636/2—2). 

Did. penktadienis ir Joninių išvakarės — tai didelės 
čėrauninkų dienos: tada užburdavo gyvulius (gadindavo iš 
pavydo ar keršto), apleisdavo blusomis, gyvatėmis ir kt. 
bjaurybėmis; tomis dienomis negalima buvo burtininkų pyk- 
dinti (Antalieptė, LTA 2069/65). 

Joninių naktį raganos verda košę iš rugių rasų (kuo- 
kelių); kad jos niekur negalėtų gauti ugnies, reikia uždaryti 
kaminus; kas užeina raganas verdant tą košę ir jos para- 
gauna, tas pavirsta ragana (Leipalingis, LTA 1436/11)**. 

Šv. Jono naktį žmonės krečia nuo rugių rasas, kad 
raganos neturėtų iš ko košės virti, nes jei išverda, tai tais 
metais nebūna grūdų (Leipalingis, LTA 1436/13). 

Šv. Jono naktį raganos su rankšluosčiais brauko nuo 
rugių rasą, kad galėtų žmonėms ligas siųsti (Alytus, LTA 
773/450). 

Šv. Jono rytą raganos brauko nuo rugių rasą ir verda 
košę; kaip priėda tos košės, tai per kaminą išlekia (Kabe- 
liai, 1934). | 

-Naktį prieš šv. Joną, tai pats raganų nerštas ir jos tą 
naktį verda košę iš rugių rasų: vaikščioja naktį po rugius 
ir prisibraukia rugių rasų (rugiai rasoja — Žydi): Pas raga- 
ną tarnavo bernas ir jis kiemini (numanė), kad pas raganą 
tarnauja. Tą naktį prieš šv. Joną jų (raganų) prisirinko ir 
virė košę iš rugių rasų. Jis matė, kaip tik katra pakaštavoja, 
tuoj ir išlekia per kaminą. Pasinorėjo ir bernui pakaštavoti 
tos košės, bet kad jis nelėktų per kaminą, prisirišo piestą 
ir tada pakaštavojo raganų virtos rasų košės. Kai tik pakaš- 
tavojo, tai jį ir su piesta išnešė per kaminą ten, kur visos rs- 
ganos (renkasi). Apsidairė ir žiuri, kad ir jo gaspadinė tam 


daikte. Sako, tą naktį raganos į Kijėvą lekia, nes ten jų sta- 
lica (Liškiava, LTA 374d/2354). 

Joninių vidurnaktį reikia nusinešti ant kapčiaus seną 
stebulę ir deginti (mėsinėti), tai atbėgs ragana, pasivertusi 
kiaule (Merkinė, LTA 307/201) ir 1658/62) *?. 

Sako, kad šv. Jono naktį raganos turi su kiaulėmis 
atjoti į kryžkelę (Panevėžio apyl., TirŽ V 642). 

Joninių naktį raganos ant kiaulių sujoja kryžkelėse 
ir čia keliaujantiems iškrečia įvairius šposus (Seirijai, LTA 
1296/119)*". 

Kryžkelėje negalima švilpauti, nes prilėks daug velnių 
(Simnas, LTA 447/50). 

Reikia šv. Jono naktį 12 val. nueiti ant kryžkelės, 
ten pamatysi velnią (Židikai, LTA 1279/356). 

Joninėse, sako, seniau raganos vaikus kviesdavo (vi- 
liodavo). „Eikš, — sako, — kasnyką duosiu, galvelę sušukuo- 
siu“. O kai primonydavo — užkutendavo. Tą dieną vienas 
neik. Tos viedzmos gyvena kartu su žmonėmis ir darbuojasi 
tą patį, tiktai Did. penktadienį neina prie Dievo, o tik išpa- 
žinties, ir Joninių naktį grynos (nuogos) lekioja (Tvere- 
čius, LMD I 660/139). 

Kur ragana yra, tai iš šv. Jono nakties apie tą vietą 
matyti šermukšnių metūgės ne peiliu nupjaustytos, bet 
kaip ožkų su dantimis nukramtytos (Žagarė)?!. 

Šv. Jono vakare raganos velėja (Dusetos, LTA 780/ 
193). 

Šv. Jono vilijoj reikia sudėti saldaus pieno sūrį ir su- 
džiovinti. Paskum per gavėnią kiekvieną sekmadienį būti 
per krapijimą bažnyčioje ir turėti tą sūrį kišenėje, o Velykų 
naktį einant į bažnyčią pasiimti tą sūrį, tai Velykų rytą 
pamatysi visas raganas, kurios bus bažnyčioje: joms bus su 
spyna surakintos lūpos ir žiūrės į duris (Joniškis, LTA 
337/601, 632)?*. 

Joninių naktį ieškodavo varlių ir mušdavo visi rėkda- 
mi: „Šitai, regi — viedzma!“ (Tverečius, LMD I 660/91). 


Paparčio žiedas 


Joninių naktį žydįs papartis. Kas randąs tokį žiedą, ga- 
lįs viską Žinoti, matyti žemėje paslėptus turtus. Tačiau tą 

žiedą surasti ir ypač jį paimti esą nepaprastai sunku: jį 
saugą piktosios dvasios ir sugebą žmogų nuo šios laimės 
nubaidyti arba apgauti.: Nurodomos priemonės, kaip galima 
būtų tą žiedą paimti, tačiau paprastai tatai niekam nepa- 
vyksta, nebent netyčiomis užkrenta tas žiedas už apavo ei- 
nant per mišką, bet žmogus nesusipranta ir ta laime nepasi- 
naudoja. Apie tai yra daug sakmių (Žr.: TD II p. 238 Mt. 
2644— 2645) 93. 

M. Valančius rašė: „Tą pačią naktį mienesienoj luob 
žmonės eiti paparčio Žiedo ieškoti, tikėdamies, jog radusis 
patampa dideliai bukliu, gali kiaurai matyti, kame yra žemėj 
pinigai užkasti, akies mirksniu pažinti visas raganas ir persi- 
kelti iš vienos į kitą vietą, nei žingsnio nežergdamas 
ir t. t. Tuo tik negerai, kad paparčiui trumputėliai težydint 
nieks nesugebėjo jo žiedą atrasti“ (Žem. Vysk. II 171). 

Kas turi radęs paparčio žiedą, tas viską žino, kas de- 
dasi pasaulyje, dargi žino ir kitų Žmonių mintis, taigi, pasi- 
daro tarsi burtininkas ir yra laimingas, nes žino, kur galima 
rasti pakastus lobius (Priekulė ir Liobartai, Bezz. Lit. 
Forsch. 76, Viekšniai, Seirijai, Sargūnai (Šiaulių aps.), 
Tverečius, Garliava, Dusetos, Žemaičių Kalvarija, Raseiniai, 
Kėdainiai, Salakas, Grinkiškis, Krakės, Pumpėnai, Vilkaviš- 
kis, Leipalingis, Girkalnis, Šventežeris). 

Šv. Jono naktį reikia pinti vainiką iš paparčių. Jeigu 
bepinant surasi paparčio žiedą, tai žinosi visų gyvulių kal- 
bas (Suvalkija, LTA 600/31). 

Kas šv. Jono naktį nuskina papartį, tas viską žino: 
supranta, ką gyvuliai ir paukščiai kalba, jam žemė lyg 
stiklas permatoma (Nočia, LMD I 474/192)**. 

Kas jį nuskina, tai viską žino, kur kas yra: „Kaip 
gyvi ir kaip negyvi sutvėrimai kalba, ką medžiai ūžia, ką 
bitelės zvimbia“ (Nočia, LMD I 474/770). 

Radęs paparčio žiedą, viską žinotum (kur ir kiek pinigų 
užkasta, kas šitame krašte bus, kokie gyvuliai sektųsi, kur 
brangiau parduotum), tik savo mirties nežinotum (Tvere- 
čius, LMD I 660/111). 

Šitas žiedas duoda galios žinoti savo ateitį, atspėti, 
kada mirsi (Seirijai, LTA 1296/209). 

Atrodo, kad tuo klausimu žmonių pažiūros skiriasi. 
Tačiau ir pirmajam užrašyme sakoma, kad žinotuin, „kiek 


235 


metų gyvensi“, matyt, norima tik pabrėžti, kad vis dėlto 
nežinotum savo mirties dienos (J. B.). 

Ne visi paparčiai žydi, tik tam tikra jų rūšis arba tik 
vienas žiedas per metus visame pasaulyje. 

Kur dabar mes miške matom daugelį paparčių, tai šie 
nežydi, ba jie netikri paparčiai, — yra kitoks, gražus, kuris 
žydi; o kur jų yra, tai (pasakotoja) nežino, — jų yra labai 
mažai, — taip mano pasakotoja (Liškiava, LTA 374c/1497). 

Žydi tik tikrasis papartis, kur lapai susitvarkę, kaip 
palmės, o ne vienas stiebas, ir tik šv. Jono naktį dvylikėj 
vieną minutę (Dusetos, LTA 70c/584). 

Sako, kad šitie netikri paparčiai, jie nežydi; yra tik- 
rieji: apgarbėję lapukai ir mažesnis už šituos paparčius, jų 
retai kur yra, tai tik tie žydi (Liškiava, LTA 374d/2353). 

Joninėj eidavo ieškoti juodo blizgančio paparčio, jo 
žiedas kaip žvaigždė, visas žiba (Tverečius, LMD I 660/ 
71). 

Paparčio žiedas baltas, kaip tik toks, kaip mėnulis su 
dantukais (Nočia, LMD I 474/770). 

Jis, sako, kaip tik šviečia, rodos, mėnulis pražydęs 
(LMD I 474/843). 

Juodojo paparčio žiedas didumo kaip trys kūlokai (Tve- 
rečius, LMD I 660/110). 

Paparčio žiedas yra visai mažas (Veliuona, LTA 
744/2). 

Papartis ne bet koks pražydi, bet tik sulaukęs septynis 
metus (Keturvalakiai, LTA 1349/51). 

Joninių naktį žydi dėmedis arba žalmedis, kai jis su- 
laukia septynis metus (Ragainė, Priekulė, Liobartai, Bezz. 
Lit. Forsch. 76). 

Septynių metų diemedis ar papartis žydi šv. Jono 
naktį (Višakio Rūda, LTA 507/31—342). 

Diemedys pražydi šv. Jono naktį. Kad kas nuskintų, 
tai viską Žinotų (Tverečius, LMD I 660/88). 

Šv. Jono naktį žydi geltonu žiedu papartis ir „naktibal- 
da (Vilkaviškis, LTA 210/206—25). 

Joninių naktį žydi Jono papartis, kuris nuo paprasto 
paparčio yra skirtingas. Jo žiedą galima laimėti, kai tą 
naktį apie Jono papartį sustatomos ratu degančios žva- 
kės, o tarpas tarp žvakių ir paparčio apstatomas šv. van- 

deniu. Tada ateina prie to rato laumės ir kitos piktos dvasios, 
bet rato negali peržengti (Bezz. Lit. Forsch. 76). 

Norint rasti paparčio žiedą, reikia prieš šv. Joną vidur- 
naktį nueiti vienam prie devynių metų paparčio krūmo, 
apsibrėžti ratą šermukšniniu pagaliu arba maršalkos lazda, 
patiesti šilkinę skepetėlę, užsidegti žvakę (grabnyčią) ir 
melstis nesižvalgant į visokias piktybes. Žiedas, kaip aukso 
grūdelis, nukris ant skepetėlės. Tada reikia jį įsisiūti (po 
oda) delnan („Varpas“ 1889 -Nr. 6). 

Ieškant paparčio žiedo, reikia nueiti taip toli į mišką, 
kad negirdėtų nei šuns lojimo, nei gaidžio giedojimo (Su- 
valkija,, LTA 600/31; Telšiai, LTA 1582/116—37; Jucevi- 
čius, Wspom. Žmudzi p. 146)??. 

“Norėdamas rasti paparčio žiedą, Joninių išvakarėse turi 
atsigerti visiškai juodo gaidžio, neturinčio nė vienos šviesios 
plunksnos, kraujo, — tada tikrai rasi (Seirijai, LTA 1296/ 
209). 

Paparčio žiedo pražystant laukia visos piktosios dva- 
sios, tad norint, kad jos žiedo iš tavęs nepaveržtų, Joninių 
vidurnaktį, girioje belaukiant pražystančio paparčio, reikia 
atlikti visą eilę veiksmų bei imtis tam tikrų apsisaugojimo 
priemonių. 

Pirmiausia reikia papartyne apsibrėžti aplink save ma- 
gišką ratą: grabnyčių žvake (Vilkaviškis, Nočia, Skapiš- 
kis), šermukšnine lazda (Veliuona, Eržvilkas), žvake nuo 
altoriaus (Višakio Rūda), žvakių gesikliu (Viduklė), šven- 
tinta (Trijų Karalių) kreida (Liškiava, Vilniaus kraštas), 
rožančium (Telšiai), šventu daiktu (Liškiava), tiesiog apsi- 
brėžti aplink save ratą (Girkalnis, Kuliai, Alytus). 

Kartais brėžiami trys ratai (Telšiai), netgi devyni: per 
8 rėžius ledokas (velnias) perėjęs, o per devintą rėžį berno 
nedaėjęs (Liškiava). 

Kad krisdamas žiedas neprapultų žolėje, reikia po pa- 
partynu patiesti (juodą) šilkinę skarelę (skepetą, skarą) 
(Keturvalakiai, Papilė, Višakio Rūda, Liškiava, Veliuona, 
Liobartai, Bezz. Lit. Forsch. 76), drobulę arba maršką 
(Viekšniai, Salakas). 

Reikia užžiebti iš abiejų pusių po grabnyčinę žvakę 
(Leipalingis, Vilkaviškis). Kartais dar žvakę pavožia po 
puodu (Liškiava, Vilniaus kraštas). 

Tada reikia rimtai ir ramiai laikytis: skaityti maldas 
(Liškiava, Viekšniai), šv. Jono evangeliją (Vilniaus kraš- 
tas), kalbėti poterius (Šeduva, Vilkaviškis), klūpoti ir mels- 
tis (Alytus, Skapiškis). 

Svarbiausia reikia nesidairyti, nesijuokti ir neišsigąsti. 
Piktosios dvasios pavydi žmogui laimės, žiedas ir joms rei- 
kalingas, todėl visaip stengiasi žmogų apgauti. Žmogui ro- 
dosi visokios baidyklės ir baisybės: medžiai ant tavęs griū- 
va, peiliu pjausto, žvėrys išsižioję gąsdina, gaidys vežimą 
veža — vežimas virsta; tiktai dantyti žmonės (burtininkai) 
atsigina (Tverečius, LMD I 660/112); rodosi baisūs paveiks- 
lai: arklys ar šuo be galvos, vežimas važiuoja be arklių 
(Vilkaviškis, LMD I 186/1); kad ima eiti visoki liūliai, bai- 
dyklės: ir su vežimu šieno važiuoja, ir jau griūva ant 
jo, — bet negalima žiūrėti, dairytis, atsakinėti, o reikia tik 
melstis (Liškiava, LTA 374/2353a); rodos, jau diena, žmo- 
nės važiuoja iš šv. Jono, čia pat vieškelis, o tik truputį pasi- 
kelk ir viskas prapuola (Suvalkija, LTA 1415/362); baidyk- 
les sulaiko apsibrėžtas ratas, užtat negalima bėgti, kai pa- 
matysi visokias bjaurybes ateinant, — jei bėgsi, bus blogai 
(Girkalnis, LTA 1415/362); negalima dairytis ir juoktis, 
nors tave ir kažin kas juokintų, — iš nusijuokusio velnias 
atima žiedą (Leipalingis, LTA 1436/94). 

Taip turi neišsigandęs sulaukti gaidį pragystant ir 
skaroje rasi žiedą (Papilys, LTA 265/261—1). Gyvatė tau 
išspjaus paparčio žiedą (LMD I 207/1—38). Kai tik gaidys 
užgiedojo, žiedas nukrito ir ledokai išlakiojo (Liškiava, LTA 
374d/2353a). Tuoj pražydęs žiedais nukrenta ir čia reikia 
suskubti jį paimti, — jei nespėja jo pagriebti, jis prapuola 
iš akių (Vilkaviškis, LTA 210/206—27). Šį lemiamą aki- 
mirksnį piktosios dvasios kaip tik stengiasi Žmogų suvi- 
lioti ar išgąsdinti““. 

Pagal pasakojimą lietuvių iš Raseinių paviečio, toje 
naktyje prieš šventą Joną žydi papartis. Kas tą kvietką 
atranda, stojasi laimingas, turtingas. Kas ant pražydėjimo 
paparčio žiedo laukia per vidurnaktį, tą gandin visokios pik- 
tybės, norėdamos nubaidyti, o pačios žiedą nutverti. Datyręs 
vienok žmogus žino, kad reikia eiti ten vienam prie papar- 
čio nuo devynių metų, apgrinszti ant žemės ratą šermukš- 
niniu pagaliu arba lazda iš bažnyčios, kurią per atlaidus 

bažnyčioje kunigams, ponams taip vadinama maršalka tarp 
suspaudimo svieto taką daro. Patiesia po keru to paparčio 
šilkinę skepetėlę, kad ten kristų žiedas. Tada reikia tam, 
kurs daboja, nesižvalgyti ant piktybių, melstis uždegus 
vaškinę žvakę. Tas žiedas, nukrentantis ant skepečiuko, 
yra lyg aukso grūdelis, duodantis laimę ir turtą radusiam. 
Jį reikia įsiūti po delno skūra rankoje (Raseiniai, „Varpas“ 
1889 -Nr. 6 p. 83). 

Laimėjęs paparčio žiedą, turi jį gerai paslėpti, kad ne- 
pamestum ar nepavogtų. Geriausia yra prapjauti rankos odą 
(mažajame pirštuke), įdėti jį į žaizdą ir užgydyti (Keturva- 
lakiai) Krakės, Višakio Rūda, Papilys, Vilniaus kraštas, No- 
čia, Veliuona, Alanta). Delne užsiūti (Alytus, Panevėžys, 
Skapiškis). Prapjauti kairės rankos nykščio raumuo, įdėti 
ten paparčio žiedą ir leisti užgyti (Višakio Rūda, LTA 507/ 
31—17). 

Tiesios rankos smagurio pirštan kryžmai įpjauna, ten 
žiedą įdeda ir užgydo. Jeigu kas prapuola ar kitką nori ži- 
noti, persižegnoja, paima už to piršto ir žino (Liškiava, LTA 
374d/2353a). 

Radus paparčio žiedą, negalima niekam pasigirti, nes 
tada žiedas prapultų ir jau antrą sykį nerastum (Telšiai, 
LTA 1583/116—37). 

Zr.: 1) L.A. Jucewicz, Wspomnienia Žmudzi, Wilno 
1842, p. 145— 146). 

2) A. Kossarzewski, O sveti paportnika. „Pametnaja 
knižka Kovenskoj gub.“ 1862. 


Skruzdėlių kodylas 


Skruzdėlės savo skruzdėlyne turi pasidarę kodylą, ku- 
riuo bažnyčioje kunigai smilkina. Šv. Jono naktį, pačioj 
dvylikėj, jos tą kodylą iškelia ant viršaus. Tai tada reikia 
nusaugoti. Kas nusaugo ir paima, tai gauna už jį didelius 
pinigus, nes jį perka bažnyčios reikalams (Rokiškis, LTA 
1505/12—1, 1515/24— 1). 

Šv. Jono rytą, prieš saulės patekėjimą, kiekvieno skruz- 
dėlyno skruzdėlės išneša ant viršaus pravėdinti kodylą. Tai 
toks baltas, kaip bičių, korys, bet neilgai telaiko, vos minutę. 
Jeigu toje minutėje pataikysi, tai jį gausi (Kupiškis, LTA 
1560/32). 

Šv. Jono rytą saulei tekant skruzdėlės iškelia kodylą. 
(Skapiškis, TirŽ V 643). 

Šv. Jono dieną skrūzdėlynuose žmonės ieško „kodylo“. 
„Kodylus“ daro skruzdės ir laiko savo skruzdėlynuose la- 
bai giliai, tik retkarčiais juos vėdina ir putomis verda. Tai 
labai brangus vaistas ir bažnyčioms reikalingas (Antalieptė, 
LTA 1277/220). 

Kodylą išneša skruzdėlės šv. Jono naktį ir sustato vir- 
šuj skruzdėlyno, paskui vėl susineša (Tauragnai, LTA 
1534/614). 

Joninėse apie 12 val. naktį skruzdėlės išneša kodylą 
džiovinti, medum apsideda, iš debesio tas medus, bet nuo jo 
kiaulės dvesia (Tverečius, LMD I 660/96). 

Skruzdėlės suneša tokį korį, vadinamą kodylu. Šv. Jo- 
no dienoj skruzdėlės tą korį išneša vėdinti (Salakas, LTA 
1779/28). 

Joninėse skruzdėlės išneša kodylą saulėje padžiovinti, 
aplink jį apstoja, sako, net devyniomis eilėmis (Nočia, LMD 
474/771). 

Ir bitelės, sako, Joninėse būna daug linksmesnės negu 
kitomis dienomis (Nočia, LMD I 474/772). 

Taigi, šv. Jono naktį yra daug kas veikti, todėl maža 
kas temiega, ypač iš jaunimo. 

Kas šv. Jono naktį anksti eina gulti, tam nesiseks per 
metus (Alanta, LTA 1584/151)*7. 

Šv. Jono naktį nemiegok, tai visus metus sveikas būsi 
(Degučiai, LTA 2088/262). 

Seniau šv. Jono dieną šventė tik ten, kurioj parapijoj 
buvo atlaidai. Kur atlaidų nėra, tai būna tik pusšventė: že- 
mės nejudina, o eina, būdavo, tą dieną karnauti, uogauti ir 
kitus lengvus darbus dirba (Liškiava, LTA 374d/2365). 


Joninių saulė 


Pagaliau išaušta Joninių diena, kuri toli gražu nėra tiek 
svarbi kaip praėjusi naktis. Teka saulė, tačiau šiandie ji 
nepaprastai teka. Užtekėdama „šoka“ (triskart pašokėja 
aukštyn ir žemyn) arba „rėdosi“ (mainosi įvairiomis spal- 
vomis, plastena) (Zarasai, Antalieptė, Antazavė, Dusetos, 
Salakas, Pušalotas, Adutiškis, Dūkštas, Obeliai, Utena, 

Degučiai, Alanta, Rokiškis, Skapiškis, Juodupė, Daugai- 
liai, Panemunis, Kupiškis, Naujamiestis, Želva, Joniškis, 
Užventis, Tverečius, Nočia)?*. 

Saulė rėdosi, t. y. kelis kartus apsirengia ir pasirėdo 
naujuose rūbuose, o tuo metu, kai maino rūbą, esti tamsu 
(Zarasai, Dusetos, Antazavė). Saulė rodosi ir ruošiasi į 
vestuves (Dusetos). 

Šv. Jono rytą saulė šokanti,— sako, jos gimimo diena 
(Dusetos, LTA 1534/234). 

Šv. Jono vigilijoj (?) saulė tekant ir leidžiantis (?) 
mainosi visokiais gražiausiais rūbais: mėlynais, žaliais, 
raudonais... (LTA 600/161—3). 

Šv. Jone saulė šokinėja, nes Jonas vis kloniojosi Kris- 
tui (Tverečius, LMD I 474/929). 

Šv. Jono ryte šokinėja saulutė ir būna daug švieses- 
nė, nes kai ėjo Marija pas Elžbietą palaimintame stone, tai 
Jonas iš tolo pamatęs šokinėjo iš džiaugsmo, kad ir jis pa- 
matys Kristų (Plg.: Evang. Luko I 41; Nočia, LMD I 
474/928). 

Šv. Jono dieną saulė užtekėdama, sakydavo, pašokė- 
ja, — Žmonės atsikėlę eidavo žiūrėti. Kai šv. Jonui kirto 
galvą, tai ji pašokėjusi (Utena). 

Bešokančią ar besirėdančią saulę gali tik tas pamatyti, 
kas visą Joninių naktį nemiegojo (Zarasai, Obeliai, Pane- 
munis, Žeimelis). Arba reikia žiūrėti per šilkinę skarelę 
(Salakas). 

Kai saulė rėdosi, moterys tuo metu bėga į laukus rinkti 
įvairių žolių ir duoda karvėms, kad daugiau pieno duotų 
(Antazavė, Salakas). 

Saulei šokant, reikia eiti ieškoti gydomų žolelių, nes 
tuomet jos gerai veikia (Pušalotas). 

Šv. Jono rytą saulelė žydi už tai, kad šv. Jonas žoli- 
ninkas, o šv. Petras raktininkas,— kad visos žolelės žydi, 
tai ir saulutė žydi (Šimonys). 

Iš Joninių arba „kupoliavimo“ dainų, kurių nėra daug ir 
jos siejasi su rugelių ar linelių derliaus pažadinimu, aiškiai 
išsiskiria vos viena, kurioje Saulė kalbasi su Mėnuliu: 

Ein Saulelė aplinkui dangų, 

Ei kupoliau, kupolėli *), 

Aplinkui dangų Mėnulio kelti. 

— Kelkis, Mėnuli, kelkis, šviesusis! 


Jau aš šviesi seniai kėliausi 
Jau nušviečiau visą svietą: 
Seną, jauną, mažą ir didį. 
Eina martelė šešiuro kelti. . . 


Karvių užbūrimas 


Ypač didelis pavojus Joninių rytą gresia karvėms iš 
raganaujančių moterų: gali joms atimti arba pagadinti pie- 
ną (Visoje Lietuvoje). 

Tuo tikslu anksti rytą, kol dar nenukritusi rasa, rei- 
kia vilkti per karvių ganyklas apinasrį, rankšluostį, koštuvą 
ar šiaip audeklą ir kalbėti: „Į mane pienas... Tpriuska, 
tpriuska duok man pieno... Tai tau pienas, tai man pie- 
nas... NN (šaukti karvių vardus: šia margoji, šia žaloji), 
atiduok man pieną. .. Man jo karvių pienas...“ ir pan.; jei 
ant tos vietos užeis karvės ir užės žolės, tai jų pienas atiteks 
burtą dariusiai (Švenčionys, Šešuoliai, Seda, Utena, Anta- 
zavė, Melagėnai, Kaltinėnai, Obeliai, Želva, Užpaliai, Sala- 
kas, Vasiūnai). 

Parsinešę namo, pakabina tą apinasrį ar kitą daiktą 
ant sienos ir iš jo visad teka pienas, arba tiesiog iš jo 
„melžia pieną“. Tą burtą paprastai daro tokiose ganyklose, 
kur ganosi pieningos karvės arba ant kaimyno ežios (Viso- 
je Lietuvoje). 

Vieną kartą šv. Jono rytą išginęs vienas senukas ar- 
klius pasiganyti. Žiūri — kažkokia boba tąso palą po pievą 
ir šneka: „Man pusė, man pusė...“ Tai senukas pasiėmęs 


* Šis priedainis kartojamas po kiekvienos eilutės ir kiekviena eilutė 
dainuojama po du kartu. 

(Šventežeris, užrašė Kazys Būga, 1902 m. LMD rinkiniuose su- 
rado J. Balys 1934 m. ir pakartotinai paskelbė, žr.: „Židinys“, 1939, Nr. 7, 
p. 28; GmKr, 1943, Nr. 31).- 


Deja šioje labai gražioje dainoje Saulė ir Mėnulis pavartotas tik 
kaip poetinis palyginimas arba paralelizmas ir tuojau pereinama į žmo- 
nių gyvenimą. 

apinasrį tąso po pievą ir sako: „Man visas, man visas...“ 
Parsinešęs namo apinasrius, žiūri, kad iš jų pienas bėga 
(Alytus, LTA 773/451). Panašių pasakojimų yra gana daug 
(sakmė Mt. 3653, variantų sąrašą žr. TD II p. 240). 

Šv. Jono rytą burtininkė išeina į pievą ir apsižergusi 
koštuvą traukia į save per rasą, tai reiškia: atima nuo kitų 
karvių pieną (Ūk 1930-Nr. 43 eil. 2). 

Prieš šv. Joną vakare pavalkiok koštuvą po pievą ant 
rasos, tai bus daug pieno (Suvainiškis, PnB! 1932 Nr. 4 
eil. 60). 

Šv. Jono rytą bobos jodo po pievą raitos ant palių sa- 
kydamos: „Man pienelis, man pienelis...“ Tai būna labai 
riebus pienas (Kaišiadorys, LTA 1555/134—102). 

Šį būrimą reikia daryti nuogai (Zablatiškės, Šven- 
čionių aps., LMD I 213/2—3) arba bent būti basai ir pa- 
laidomis kasomis (Salakas, LTA 1778/31)?*. 

Dar anksti be saulės eina į pievas, voliojasi gryna (nuo- 
ga), graibsto rasą, atima pieną, jei kas pamatęs suriktų, tai 
tada burtas nieko nepakenktų (Tverečius, LMD I 475/ 
3—282)*0, 

Toks būrimas su rasa gana įvairiai atliekamas. 

Reikia rankšluosčiu braukti rasą ir gręžti į milžtuvę,— 
kiek rasos prisunksi, tiek iš kitų karvių pieno savo karvėms 
pridėsi (Ylakiai, Kalvarija, Salakas, Ubiškė). 

Rasą braukia kiaušinio kevalu ir pila į bonką,— tuo bū- 
du nubraukia grietinę nuo tų karvių, kurios užės tos žolės 
(Garliava). 

Šv. Jono rytą saulei tekant galima prisigaudyti pie- 
no: reikia prieš saulės tekėjimą paėmus milžtuvę pabrau- 
kyti po išganą — kuri karvė eis per nubraukytą vietą, visus 
metus duos pieną tam, kuris braukė žolę (Užpaliai). 

Iš apinasrio ištekėjęs pienas reikia sugirdyti savo karvei 
(Kuktiškės). 

Šv. Jono rytą nori kaip nors įmelžti į savo indą sve- 
timos karvės pieno (Užpaliai, LTA 218/4081) *!. 

Šv. Jono naktį pamelžti svetimą karvę, parsinešus namo 
pieną išpilti, kur gulėjo savo karvė (Kabeliai, LTA 794/ 
128). 

Jei nori kaimyno karves apraganoti, kad pieno neduotų, 
reikia Joninių vidurnaktį nuėjus, nieko nekalbant ir neatsi- 

gręžiant, iš kiekvienos išmelžti po tris lašus pieno, tada pa- 
imti devyneriopų tą dieną surinktų žolių, jas dar tą pačią 
naktį suvirinti, į tas žoles supilti išmelžtą pieną, triskart 
sumaišyti ir tuojau po triskart duoti (savo?) karvėms ger- 
ti (Prūsų Lietuva, GmKr 29, 120). 

Joninių vakare reikia parnešti iš kaimyno lauko ąžuolo 
lapų, juos išvirti ir iššutinti visus pieno indus, tada visus 
metus atimsi kaimynui grietinę ir sviestą — jis turės prastą 
(liesą, mėlyną, vandeningą) pieną ir tas nedaugelis svies- 
to, kurį jis gaus, bus liesas ir trupiniuotas (Liobartai, 
Bezz. Lit. Forsch. 66—67). 

Joninių vakare po 11 val. nueina ūkininkas į savo kai- 
myno pievą, nupjauna visuose keturiuose kampuose po saują 
žolės, netardamas nei žodžio ir nesižvalgydamas, tada pa- 
reina namo ir išbarsto tą žolę visuose savo tvarto kam- 
puose ir ėdžiose, tuo būdu jis mano pasinaudosiąs savo kai- 
myno karvių pienu, grietine ir sviestu (Ten pat) *?. 

Joninių vakarą suskinti nuo septynių kaimynų rubežių 
po vieną gėlę, bet vis kitokias, tuojau jas suvirinti ir duoti 
karvėms gerti, tada jos duos daugiau pieno, o anų septy- 
nių kaimynų karvės jau nebebus tokios pieningos (Prūsų 
Lietuva. GmKr 29, 120). 

Anksti šv. Jono rytą (arba naktį) reikia prirauti iš sve- 
timo sklypo daug žolės ir sušerti savo karvėms — jų pieną 
atimsi sau (Dusetos, LTA 14/372, Obeliai, LTA 1635/75). 
Tas žoles galima duoti ir kitiems gyvuliams, tada seksis 
auginti ir laikyti, o kaimyno gyvuliai eis menkyn (Antaliep- 
tė, LTA 1657/275). 

Anksti šv. Jono rytą gena karves pasiganyti į svetimą 
lauką, tada iš to lauko karvių pieną sau gauna (Žemaičių 
Kalvarija, LTA 600/50; Dusetos, LTA 14/371). 

Šv. Jono dieną iš svetimo tvarto (reikia) ištraukti šiau- 
dų ir atnešus pakloti savo karvėms: tų karvių pienas pra- 
puls, o šitų prisidės (Švenčionys, LMD I 654/33). 

Joninių dieną audeklus kloja ant takų, iš dangčių tąso 
šiaudus, tai pieną atima (Tverečius, LMD I 660/136). 

Išpeša iš dangčio šiaudų ir eina laukan tąsyti po rasą, 
kur gano karves — atima iš kitų pieną (Kaltinėnai, LMD 
III 149/20). 

Šv. Jono rytą anksti atsikėlus reikia pririnkti šiaudelių 

nuo kelio, kur svetimos karvės vaikščioja, tais šiaudeliais 
pašutinti uzboną, tai atimsi pieną iš tų karvių, kurios per 
tuos šiaudus vaikščiojo (Alytus, LTA 773/381). 

Iš kitos karvės pėdų ima žemę ir šutina puodynėles, 
kiti šiltą svetimos karvės mėšlą sugirdo savo karvėms, tada 
pieną atima (Tverečius, LMD I 660/136). 

Šv. Jono ryte seniau bobos svetimas vantas vogdavo ir 
jas ant savo laukų išdraikydavo, kad joms karvės sektųsi 
(Dusetos, LTA 1693/441). 

Kai šv. Jono rytą teka saulė, reikia imti žemės iš svetimo 
daržo ir su sterble nešti į savo daržą, tai reiškia, kad at- 
neši į savo daržą visą gerumą (Žeimelis). 

Čėrauninkai, norėdami ką nors pačėravoti arba karvių 
pieną atimti, ateina šv. Jono rytą ko nors skolinti (Taurag- 
nai, LTA 545/132— 111). 

Šv. Jono dienoj nieko neskolinama, nes pienas labai 
genda (Dūkštas) *?. 

„Daugiausia akylumo privalo turėti ūkininkai Joninių 
išvakarėse. Tos dienos vakarą burtininkės atima karvėms 
pieną. Norint to išvengti, kaišiojama į tvartų sienų plyšius 
švęstas šakeles, prilipdoma kryžmai sudėtas žvakeles, o kar- 
tais verdamas pieno koštuvis švęstame vandenyje, paimta- 
me iš trijų bažnyčių. Ši pastaroji priemonė suteikia burti- 
ninkei baisių kančių. Ji, negalėdama to pakęsti, eina į na- 
mus, kur verdamas koštuvis, ir prašo jai duoti kokį nors 
daiktą. Jai atsakius (davus neigiamą atsakymą), prašo do- 
vanoti ir grąžina karvėms pieną“ (Kukolnik, Čerty 94)“*. 

Kalba žmonės, kad šv. Jono rytą raganos su kultuvėm 
velėja visokias žoles ir šaukia karves visokiais vardais. Jei 
pasitaiko tuo metu galvijai lauke ir atitinka karvių var- 
dai, sugadina ir atima užvardytom karvėm pieną. Todėl žmo- 
nės ir negena anksti šv. Jone, saugosi rasos (Dusetos, LTA 
1949/15). 

Šv. Jono rytą, kai pievos labai rasotos, apsisupusi 
balta marška moteris eina per pievas ir ji atima pieną, jei 
pasisukioja apie karves (Utena, LTA 1949/17). 

Mano tėvas pasakojo, kad norėdama atimti pieną mote- 
ris su kibiru braukia per rasotą žolę, — kiek sušlampa kibi- 
ras, tiek atima pieno (Utena, LTA 1949/18). 

Šv. Jone nuvariau karvę ant Kapelių ir tik sutino kar- 

vėi tešmuo. Verkdama parsivariau (karvę namo) ir nežinau, 
kas daryti. Ateina Ivanienė, rusė iš Griodvario, ir sako: „Un- 
tasien, ko verki?“ Parodžiau karvę. Ana sako: „Duok sietą“. 
Padaviau, pylė kryžiškai vandenį (per sietą) ant karvės pu- 
siaujo ir greit pasitaisė karvei tešmuo. Paskui ana ir sako: 
„Nigdi nevaryk šv. Jone karves ant rasos“. Aš buvau ir už- 
miršus, kad buvo Jono rytas (Antalieptė, LTA 1949/16.) 

Šv. Jono naktį reikia smetona aptepti taką, kuris veda 
pas tą ūkininką, katro karvių pieną nori atimti, be to, iš 
to kiemo pavogti koštuvą ir vilkti tuo taku (Žemaičių Kalva- 
rija, LTA 600/53). 

Joninių anksti rytą pamelžę savo karves, pieną supila į 
molinį puodą ir nuneša ant kaimyno rubežiaus susikryža- 
vojimo; ten užkuria ugnį, uždeda pieną su indu ir rūgina; 
parūginus nuneša ir lieja ant kaimyno raguočių tvarto durų; 
dai, LTA 436/153 5). 

Jei nori, kad karvės duotų daug pieno, tai reikia (Joni- 
nių rytą?) dar saulei netekėjus parsinešti vandens iš svetimo 
šulinio, kur yra karvių. Kai karvė apsiteliuos, tai reikia 
kryžmai melžti tan vandenin ir sugirdyti, tai duos daug pie- 
no (Alytus, LTA 1457/1— 109). 

Kadangi karvėms Joninių naktį ir ypač rytą gresia taip 
daug pavojų iš raganų ir burtininkų pusės (gali visiems 
metams atimti pieną), tai imamasi visos eilės priemonių 
apsisaugoti nuo žalingų burtų pasekmių. 

Pavojingiausias ir dažniausiai vartojamas burtas yra 
„rasos braukimas“: kieno karvės pirmutinės užės tokią žolę, 
jų pienas bus atimtas. Todėl Joninių rytą niekas nenori pir- 
mas išgyti karvių, užtat į lauką gena vėlai, kai rasa jau nu- 
kritusi, dažniausia tik apie vidurdienį, arba bent jau saulei 
patekėjus (Antalieptė, Akmenė, Antazavė, Degučiai, Seiri- 
jai, Ylakiai, Ubiškė (Telšių aps.), Kamajai, Daugeliškis, 
Rodunė, Utena, Leipalingis, Alytus, Dusetos, Merkinė, But- 
rimonys, Melagėnai, Viekšniai, Liškiava, Salakas, Varėna; 
Tverečius, Tirkšliai; Kurtuvėnai (TirŽ V 642)“?. 

Yra daug kitokių priemonių apsaugoti karvėms nuo už- 
būrimo. 

Šv. Jono rytą paimti puodelis druskos ir perbraukti 
(su druska?) tris kartus ranka per tešmenį, tai tada niekas 

nepačėravos (Dusetos, LTA 1418 807). 

Šv. Jono rytą prie tvarto slenksčio padėdavo koštuvę 
(seniau koštuvė būdavo paprastas drobės gabalas), kad va- 
romi gyvuliai ją peržengtų, tada tikėdavo, kad karvės duos 
daugiau pieno (Alanta, LTA 2235 141). 

Prieš saulės tekėjimą reikia triskart aplėkti per devynis 
laukus, surinkti triskart po devynias žoleles (treja devy- 
neria), surinkti iš kiekvieno lauko po akmenėlį, žolynėliais 
karves pagirdyti, akmenėliais puodynėles iššutinti, tai bus 
daug smetonos ir viedzmos pieno nepaims (Tverečius, LMD 
I 660/121). 

Šv. Jono dieną reikia karvėms duoti paparčių užėsti, 
tada laumės pieno neatims (Merkinė, LTA 1573/64). 

Prieš šv. Joną reikia anksti karves melžti, nes ateina 
laumė ir išžinda (Židikai, LTA 1279/355). 

Aš buvau dar jauna mergaitė, kai šeimininkė užbaltino 
viralą ir pienas pavirto į šmotus. Tada šeimininkė sako: 
„Tai šiąnakt mūsų karves apraganavo“. Paskui paėmė vi- 
sokių javų po saują, sumaišė, išvirė ir sušėrė. Tada pienas 
vėl toks pat paliko kaip ir pirma (Keturvalakiai, LTA 
1489/12). 

Įsitikinęs, kad koks jo priešininkas apraganavo karves, 
ūkininkas išpeša iš savo karvių tarpusavio (tarpuragio) po 
tris plaukus ir kaip nors stengiasi juos nunešti į to žmogaus 
tvartą; jeigu jo karvės su šienu tuos plaukus suės, tai jos 
pačios nebeduos pieno, o ano ūkininko karvės pasitaisys 
(Prūsų Lietuva, GmKr 29, 120). 

Jei kas karvę užkerėjo ir ji neduoda pieno, tai nueik 
ant kryžkelio, parauk žolės ir duok jai ėsti, sakydamas: „Vel- 
nio galybė tave apsėdo, o Dievo ranka išgelbės“ (Betygala, 
LTA 392/119). 

Jeigu šv. Jono naktį parodai pirštu į mėnulį, tai reikia 
įkąsti dantimis pirštą taip, kad net kraujas pasirodytų, o jei 
taip nepadarysi, tai labai gaiš gyvuliai (Leipalingis, LTA 
1436/65). 


Spėjimai apie vedybas 


Senas yra žmogaus noras sužinoti savo ateitį, ypač 
apie vedybas ir mirtį. Tam tikros dienos yra laikomos ypač 

gera proga ateičiai sužinoti. Atrodo, kad žymiųjų spėjimų 
metas sutampa su senųjų laikų vedybų sezonais. Manome, 
kad tokių vedybų -sezonų esą buvę du: vienas vidurvasarį 
apie Jonines, kitas viduržiemį apie Kalėdas. Tuo metu (dar 
ir prieš šv. Andriejaus dieną) ir dabar daugiausia daroma 
visokių būrimų ateičiai atspėti. Psichologiškai tai lengva pa- 
aiškinti: juk daugiausia spėjimų kaip tik skiriami ką nors 
sužinoti apie būsimąjį (-ją). Pažymėtina, kad tokiais spėji- 
mais daugiausia užsiima mergaitės, vyrai labai retai“. 

Joninių išvakarės vedybiniu požiūriu turi ypatingą 
reikšmę. Susitikti tą naktį patinkamą asmenį yra labai 
geras ženklas, iš čia kilo savotiška Joninių nakties roman- 
tika, jaunimo pamėgti „gūžinėjimai“, kuriuos dvasininkai 
ir moralistai dažnai mini ir smerkia“". 

Skirstantis nuo Joninių laužo jei pirmiausia susitiksi tos 
pačios lyties asmenį — blogas ženklas, jei priešingos — 
reiškia pasisekimą, o jei susitiksi mylimąjį (-ją), tai tą patį 
reiškia, ką ir žodį duoti — jau tada nebereikia viens kitam 
pasižadėti. Jei kartais tokia pora iširsta, tai sakoma: „Tai 
Dievaži, kas gi tikėjosi, — pamislyk sau, sesiule, gi Joninių 
naktį susitiko“ (Vaškai, LMD I 605/1—23)**. 

Prieš šv. Joną mergaitės pasninkauja, išvakarėse sukal- 
ba septynis poterius ir tada jau buria; sako, kad tada būri- 
mas būna teisingas ir piktosios dvasios neklaidina (Kurkliai, 
LTA 1438/48). 

Jei Joninėse kur nors paklysi, tai saugok tais metais vai- 
nikėlį (Kalesninkai, LMD I 474/423). 

Vainikai ir gėlės 

Spėjimams apie ištekėjimą merginos pirmiausia įvairiai 
panaudoja Joninių vainikus, — atrodo, kad svarbiausia tam 
reikalui jie ir pinami. 

Mergaitės Joninių naktį renka ir pina iš Jono žolės 
arba devynių (triskart devynių) nenustatytos rūšies Žolynų 
vainikus; rinkdamos Joninių žoles murma: „Jons kirta, Ma- 
rije rinka, pry ko pridedu, pry to prytinka“ (Ragainė, Prie- 
kulė, Bezz. Lit. Forsch. 77). 

„Iš vainikų galima būdavo atspėti savo laimę: : . Eiti, 
skinti ir vainiką pinti ji privalėjo nepratardama nei žodžio, 
ir pats vainikas turėjo būti pinamas iš devynių gėlių (rū- 

šių), nevartojant siūlo. Jeigu pavykdavo kuriai vainiką nu- 
pinti nepratarus nė žodžio, ta galėjo būti rami — laimė jos 
neapleis ištisus metus“ (MsRt 1935-Nr. 48)“. 

Mergaitės meta naktį rūtų vainikus į medžius, ypač į 
liepas, — nukrinta vainikas, tai mergaitė tais metais dar ne- 
gaus vyro (Tetzner 80). 

„Iki šių dienų plačiai tebežinomas devyneriopų žolių 
skynimas. Joninių išvakarėse mergaitės nueina į pievą, pri- 
renka devyneriopų gėlių (rūtų, ramunėlių, jonažolių ir kitų), 
iš kurių pina vainiką, bet be jokio siūlo; nueinant ir grįžtant 
neleista nei kalbėti, nei atsigręžti. Grįžtant vainikas per gal- 
vą metamas į beržą arba gluosnį. Jei jis tuoj pirmą kartą 
metant šakose užklius, mergaitė ištekės dar tais pačiais 
metais, o kiek kartų jis nukris, tiek metų dar teks laukti“. 
(Prūsų Lietuva, GmKr 29, 119). 

„Ta mergaitė, kuri norėdavo sužinoti, kada pasiims pas 
save jos mylimasis, nupintą vainiką turėdavo įsviesti į medį. 
Sviesti reikėdavo per galvą, į medį atsistojus nugara. Jeigu 
vainikas patekdavo tarp medžio šakų, reikšdavo, kad ištekėti 
pavyks, o jei nekrisdavo ant žemės, tai būdavo ženklas, kad 
dar reikės mergauti“ (MsRt 1940 Nr. 48). 

Šv. Jono naktį eina į mišką, pina ąžuolo vainikus ir 
meta į medį; katros vainikas palieka, ta gaus ištekėti, katros 
iškrenta — ta negaus (Akmenė, LTA 69/131)". 

Joninių naktį reikia nupinti vainikas iš gėlių, paimtų iš 
trijų ūkininkų laukų ir iš kiekvieno lauko trejopų gėlių. Tas 
vainikas naktį reikia mesti į medį: jeigu vieną kartą mesi ir 
vainikas pasikabins, tai tais metais ištekėsi, jeigu tik iš antro 
metimo pasikabins, tai antrais ir t. t. — kiek kartų mestas 
vainikas nepasikabins, tiek metų neištekėsi (Biržai, LTA 
365/210). 

Atsuka į liepą nugarą ir sviedžia į ją vainiką. Ach, kiek 
kartų reikės mesti — kiekvienas metimas reiškia metus. Bet 
vainikas tuojau pakibo aukštai liepos viršūnėje ir iš tikrųjų 
metėja dar tais pat metais ištekėjo (Kleinartis, Prūsų Lie- 
tuva, Jung 99). 

Joninių išvakarėse merginos, norėdamos sužinoti, kuri 
ištekės ir kuri ne, daro taip: nupina rūtų vainiką ir meta į 
obelį — kurios vainikas obelyje susilaiko, tai ta ištekės, ku- 

rios nukrenta į žemę, tai ta neištekės (Obeliai, LTA 1604/ 
20). 

Joninėms žiburiui (degančiai smalai) iškelti rengiamoji 
kartis turi būti šakota, nes mergaitės, prieš eidamos ieškoti 
paparčio žiedo, visiems matant viešai meta į kartį nusipintus 
rūtų vainikus: jei vainikas užkliuvęs pasikabina, geras išbū- 
rimas — tikrai išeis už vyro, jei ne — tai aišku, kad dar ne 
(Vaškai, LMD I 605/1—25). 

Joninių naktį mergaitės nusipina vainiką, nueina pas 
užkeltus vartus, atsistoja nugara į vartus, žengia tris žings- 
nius į kiemą ir meta per galvą vainiką; jei vainikas nupuola 
šioj vartų pusėj, tai tą metą neištekės, jei anapus vartų — 
tai ištekės (Vilkaviškis, LTA 223/105, 117). 

Dažnai nupintieji vainikai plukdomi. Tatai daroma kele- 
riopai'!. 

„Šv. Jono vakare merginos nusipina vainikus ir sumeta 
į vandenį. Į kurią pusę vainikas nuplauks, iš tos pusės bus 
vaikinas. Vanduo turi būti ramus“ (Panemunis, TirŽ V 643). 

Paleisti vainiką į sraunų vandenį, kur jis nuplauks, iš 
ten bus piršliai (Tauragė, LTA 1609/228). 

Šv. Jono vakare -nupinti rūtų vainikėlį, vakare įdėti į 
šulinį ir saugoti, į kurią šalį plauks — į tą ir ištekėsi (Jos- 
vainiai, LTA 53/12). 

Mergaitės Joninių naktį supina keturis vainikėlius ir lei- 
džia vandenin į keturis kampus. Jei visi vienan kampan 
suplaukia, tai ton pusėn nutekėsi (Tverečius, LMD I 660/ 
127). 

Šv. Jono dieną mergos leidžia upėn ar ežeran vaini- 
kus: kurios vainikas toliau nuplauks, tai ta greičiau ište- 
kės (Punskas, LMD I 474/227). 

Reikia šv. Jono vakare nupinti vainikus ir paleisti į 
marką plaukyti; jeigu vienas išsiskirs iš kitų ir plauks sky- 
rium, tai reiškia, kad tu išsiskirsi iš seselių — tais metais iš- 
tekėsi (Šeduva, LTA 444/732). 

Suskinti iš trijų ūkininkų laukų gėlių, iš kiekvieno 
lauko trejopos rūšies, ir nupinti du vainiku. Vieną pažymėti 
savo vardu, kitą mylimojo ir juos Joninių naktį kartu įmesti 
tekančian vandenin. Jei jie kiek nuplaukę išsiskirs, tai teks 
skirtis, o jei nuplaukę vėl sueis į vieną vietą ir apsistos, tai 
už jo ištekėsi (Biržai, LTA 365/210—2). 


250) 


Šv. Jono naktį paleisti ant tekančio vandens du vainiku, 
ant kurių užstatyti po žvakutę,— jei tie vainikai susitiks, 
tai burtas išsipildys (Kuktiškės, LTA 409/376). 

Norint sužinoti, ar už mylimo vaikino ištekėsi, reikia 
Joninių vakare nupinti iš įvairių pievos gėlių du vainiku, 
ant kiekvieno padėti degančią vaškinę žvakę ir paleisti iš 
vieno krašto, tik kiek atstui nuo viens kito, pavėjui į kūdrą, — 
jei suplauks į kruvą, tai už jo ištekėsi (Alvitas, LTA 436/ 
153— 199). 

Prisirinkti įvairių pievos gėlių ir nusipinti tris vainikė- 
lius. Joninių naktį prieš einant gulti nunešti į kūdrą ir paleisti 
į vandenį pavėjui. Anksti rytą nueiti pažiūrėti: jei rasi du vai- 
nikėliu suplaukusiu į krūvą, tai ateinančiais metais ištekėsi 
(Vilkaviškis, LTA 436/153—274). 

Šv. Jono vakarą nupina du vainiku (iš rūtų ir iš šv. 
Jono dobilėlių) ir paleidžia ant bėgančio vandens, jei vai- 
nikai abu kartu plaukia, tai ištekėsi už to vaikino, apie kurį 
galvojai vainiką pindama, jei išsiskiria — viskas veltui 
(Taujėnai, Dusetos, Naujamiestis, Grinkiškis). 

Šv. Jono naktį reikia numesti į šulinį du kuzuliukai 
kvietkų: vienas rūtų, antras baltųjų dobilėlių ir vienas vie- 
name šulinio pakraštyje, kitas kitame. Jei per naktį jie su- 
eina krūvon, tai ištekėsi už to, apie kurį galvojai juos neš- 
dama šulinin (Taujėnai, LTA 158 1/305). 

Joninėse mergos meta vainikus į keturis šulinio kam- 
pus, o vieną vidurin. Vainikus pavadina bernų vardais. Su 
kuriuo merginos vainikas (vidurinis) suplaukia, tas bus jos 
bernas (Švenčionys, LMD I 474/27). 

Nupinti tiek vainikėlių, kiek turi patinkamų vaikinų, 
ir pažymėti juos vardais. Taip pat nusipinti ir sau vainikėlį, 
būtinai rūtų (vaikinų vainikėliai gali būti įvairių gėlių). 
Tuos vainikėlius Joninių naktį nunešti ir suleisti į kūdrą: 
vaikinų į kampus, savo į vidurį. Vanduo turi būti ramus. 
Anksti rytą, dar saulei netekėjus, nueiti pažiūrėti, su kurio 
vaikino vainikėliu tavasis yra susiglaudęs (susikabinęs)-- 
už to ištekėsi. Paleidžia ir kelis bevardžius vainikėlius dar 
nepažįstamiems. Kartais ant vainikėlių užstato žvakutės 
(Antalieptė, Tverečius, Adutiškis, Melagėnai, Kaltinėnai) .— 
Tokius vaikinams skirtus vainikėlius vidurnaktį sudeda į pil- 
ną vandens geldą, o mergaitė atsistoja šalia ir laukia, kuris 

vainikėlis arčiausiai priplauks — už to ištekės (Dusetos, 
LTA 14/54). 

„Šv. Jono vakarą nupinti devynis vainikus ir ant kiek- 
vieno prisegti kortelę su pavarde. Kuris vainikas išplauks į 
krantą, už to ištekėsi“ (Skapiškis, TirŽ V 643). 

„Šv. Jono naktį reikia nueiti paupin, nusinešti daug 
vainikėlių, visiems duoti vardus ir užsižymėti vieną sau. 
Pirma įmesti savasis, o paskum visi kiti ir žiūrėti, kuris prie 
jo priplauks. Tokiu vardu ir bus tavasis“ (Ten pat). 

„Šv. Jono naktį 12 val. įmesti į upę 12 vainikų. Jei vai- 
nikai suplauks poromis, tai ištekėsi, ir atvirkščiai“ (Ten pat). 

Joninių naktį vaikinai ir merginos susirenka ant upės 
kranto, pina vainikus ir juos paženklinę meta į vandenį: 
jei merginos ir vaikino vainikai drauge suplaukia, tai jiedu 
apsives (Marijampolė, LTA 307/178). 

Vakare prieš šv. Joną nupinama tiek vainikų, kiek kaime 
yra bernelių ir mergelių. Kiekvienam vainikui duoda vardą. 
Pina iš rūtų. Paskum nuneša visus kūdron ir sumeta. Rytą 
anksti, saulei tekant, eina žiūrėti, su kieno vainikėliu savasis 
susiporavęs, — iš to žino, koks bus vyras ar žmona (Antaza- 
vė, LTA 1418/592). 

„Nusipynėm kelios mergaitės po vainiką ir sumetėm 
Peršekės upėn. Mano vainikas plaukė ir nuplaukė Krokia- 
laukio link, o Magdutės vainiką apipuolė žąsiukai, ėmė pe- 
šiot ir nudraskė. .. Verkia mergaitė nabagė su ašarom, o ki- 
tos iš jos juokiasi“ (MsLk 1940-Nr. 25). 

Būrimas, kuris anksčiau buvo atliekamas vieno asmens 
ir slaptai (užsidarius troboje,vandens geldoje), ilgainiui iš- 
virto vieša bendruomeniška jaunimo pramoga. Tačiau pir- 
mykštė vainikų plukdymo prasmė greičiausiai buvo auka 
vandeniui ir tik vėliau, pamiršus senąją prasmę, jis išvirto 
vedybiniu spėjimu ir jaunimo pramoga (J. B.). 


Sapnai 


Ką Joninių naktį sapnuosi, tas tikrai išsipildys. Pirmiau- 
sia tam panaudojami vainikai ir gėlės. 

„Mergaitės šv. Jono vilijoj pina devynis vainikėlius iš 
devyneriopų kvietkų ir paskui, einant gult, pasideda sau 
po galva, tuomet kurį susapnuoja, tai tas berniukas bus jos 
vyras“ (Naujamiestis, LT IV 155) 72. 

„Neretai mergaitės pinasi dar ir antrą vainikėlį, kuris 
Joninių naktį dedamas po pagalve, kad sapne pasirodytų 
žadėtasis. Tačiau vainiko negalima trobon neštis per slenks- 
tį, jį reikia vėl per galvą mesti kambarin pro langą. Vai- 
nikėlis namuose dar ilgai laikomas, kaip laimės ir sveikatos 
simbolis“ (Prūsų Lietuva, GmKr 29, 119). 

Saulei leidžiantis abi mergaitės nekalbėdamos pynė sau 
vainikus iš devyneriopų žolių. Juos įnešė vidun ne per duris 
ir slenkstį, bet įtraukė atbulomis ant siūlo per langą ir tada 
visai paslapčiomis padėjo po pagalve. Ką aš tada sapnuosiu, 
tas išsipildys! Tačiau ji nieko nesapnavo (Kleinartis, Prūsų 
Lietuva, Jung 98). 

„Šv. Jono naktį reikia apeiti aplink tris laukus ir iš jų 
prisiskinti gėlių. Paskum nusipinti iš tų gėlių vainiką ir pasi- 
dėti po priegalve. Kuris vaikinas per sapnus ateis vainiko 
imti, tas bus tavo vyru“ (Skapiškis, TirŽ V 643). 

Žr. MsRt 1935 Nr. 48, MsLk 1932 Nr. 141, LtAd 1932 
“Nr. 141. 

"„ Sapno spėjimui naudojamas vainikėlis turi būti nepap- 
rastai nupintas: 

iš devyneriopų gėlių (Naujamiestis, Šeduva, Merkinė); 
iš devynių rūšių gėlių po devynias kiekvienos rūšies arba 
devyni vainikėliai iš devyneriopų gėlių (Naujamiestis); iš 
devynių laukų surinktų gėlių (Biržai); iš devynių rūšių gėlių 
nupinti devynis vainikus, kiekviename triskart po devynias 
gėles (Antalieptė); iš septynių kaimų laukų gėlių (Pa- 
biržė); iš trijų ūkininkų laukų po tris rūšis gėlių (Biržai), 
iš trijų darželių gėlių (Ramygala); iš trijų laukų skintų Žo- 
lynų (Biržai, Skapiškis); iš rūtų (Antazavė); iš dvylikos 
įvairių gėlių (Kaltinėnai). 

Vainikai pinami Joninių išvakarėse arba naktį. Pinti 
reikia niekam nematant (Ramygala). 

Vainikas užsidedamas ant galvos ir gulamasi miegoti 
(Ramygala, Pabiržė, Biržai — dažnai) '?. 

Vainiką (-us) pasidėti po pagalve (Naujamiestis, Še- 
duva, Panemunėlis, Skaistgiris, Merkinė, Antalieptė, Vilka- 
viškis, Kaltinėnai, Skapiškis). 

Einant gulti nereikia su niekuo kalbėti, nesimelsti, dargi 
nepersižegnoti (Apsas, Naujamiestis). Arba sukalbėti devy- 
nis poterius prie šv. Antano. 

Kokį vyriškį susapnuosi, tas bus tavo vyru. Arba: jis 
paims vainiką (Pabiržė, Skaistgiris, Skapiškis, Merkinė), 
nuo vainiko gers vandenį (Antazavė), prausis ant kėdės 
padėtu vandeniu (Biržai). 

Šv. Jono vigilijoj reikia nupinti rūtų vainikėlį, pasisemti 
vandens su puodeliu ir viską padėti palovyje; naktį sap- 
nuosi — kas tau paduos su tuo puodeliu gerti, už to ištekėsi 
(Linkuva, LTA 337/541). 

Deda po pagalve ne tik vainikus, bet ir paprastai nus- 
kintas gėles: vakare devintą valandą suskintas (Apsas), 
septynias gėles (Pašušvis), tris rūtų šakeles kryžiškai (An- 
talieptė), šiaip tą naktį prisirinktas visokias žoles ir gėles 
(Pandėlys) ““. 

Viena mergaitė pasidėjo šv. Jono naktį po pagalve 
kryžiškai tris rūtų šakeles ir susapnavo: atėjo vienas bernai- 
tis ir sako jai: „Dėk nedėk, vis tiek čia mano rūtos — aš ir 
paimsiu“. Tas vaikinas ją ir vedė. Kita mergaitė irgi taip 
pat padarė, ji susapnavo, kad jos kambarin įnešė grabą, išė- 
mė iš pagalvio rūtų šakeles ir jomis apvainikavo grabą. Ta 
mergaitė mirė senmerge (Antalieptė, LTA 1277 /260). 

Jei merga nori susapnuoti savo berną (būsimą vyrą), 
tai reikia šv. Jono naktį pasidėti po galva aguonų (Kabe- 
liai, LMD I 189/1). 

Šv. Jono naktį reikia apsiberti aplinkui kanapėmis ir 
miegoti tiktai lauke, — ką tada susapnuosi, tai taip ir bus 
(Panevėžys, LTA 260/235 ir 600/87). 

Šv. Jono naktį nueiti į miežius ir miežių rasa nusi- 
prausti. Būtinai nenusišluostyti ir einant namo neatsigręžti 
(Pandėlys, LTA 716/177). 

Šv. Jono išvakarėse reikia truputį užmigti, o pabudus 
nusiprausti pievos rasa rankas ir veidą. Vėl užmigus, 
sapne aplankys tave tas, už kurio ištekėsi. Pasakoja šį bur- 
tą dariusi su savo drauge ir tikrai susapnavusios savo 
būsimuosius. Ji liko neištekėjusi, nes jos sapnuotasis pasimi- 
ręs, o jos draugė tikrai ištekėjusi už to, kurį sapnavo, nors 
iš karto jo ir nemylėjo, net neapkentė. Ant galo pridūrė: 
„Jei netiki, tai taip padaryk ir susapnuosi savo būsimąją“ 
(Salakas, LTA 1778/26). 


Šv. Jono vigilijoj 12 val. naktį nusiprausia ir eina gulti, 

o kai tik užmiega, būsimasis vyras atneša rankšluostį (Rim- 
šė, LMD I 581/1—45) ?. 

Joninių rytą, dar be saulės, mergaitės išeina ir rasa 
apsiprausia, bet nenusišluosto ir vėl atsigula, — kas (sapne) 
atneša rankšluostį, tai tas ją paima (Tverečius, LMD I 
660/209). 

Jei Joninių naktį būna ant kviečių rasa, reikia per 
juos einant ta rasa praustis; parėjus namo, reikia gulti ne- 
nusišluosčius, tada sapnuosi, kas ateis nušluostyti tą rasą 
(veidą), — ką sapnuosi, tai tas bus kavalierius (Marijam- 
polė, LTA 1658/564). 

„Mergaitėms patariama Jono naktį į kurpę įdėti pinigą, 
tada sapnuosiančios apie būsimąjį“ (Prūsų Lietuva, GmKr 
29, 119). 

„Jono naktį merginos po savo lova padeda praustuvę, 
šukas, rankšluostį, muilą. Atsigulti reikia nieko nekalbant; 
vyras, kurį sapne matys, bus sužadėtinis“ (Prūsų Lie- 
tuva, GmKr 29, 119). 

Šv. Jono vigilijoj reikia sukalbėti šešerius poterius į 
šv. Joną ir po poterių į nieką neprakalbėti; toliau pasidėti 
vyriškus baltinius po pagalve ir būtinai padėti prausimuisi 
bliūdą su vandeniu, muilą ir rankšluostį, ant stalelio prie 
lovos pastatyti veidrodį ir šukas, visas duris užrakinti ar 
užkabinti ir atsigulti; bemiegant (sapne) ateis būsimasis, 
nusipraus ir susišukuos, tada žvilgters, tarsi būtų jau senas 
pažįstamas; o jei niekas neateis, tai tais metais dar neište- 
kėsi (Vaškai, LMD I 605/1 22)70. 

Šv. Jono vakare einant gulti, reikia po lova pasistatyti 
lėkštę su vandeniu ir į vandenį įmerkti šiaudą, — tuomet ką 
naktį sapnuosi, tas tikrai įvyks (Šeduva, LTA 1516/33) '". 

Kas nori savo mylimą pamatyti, turi šv. Jono dieną 
pasninkauti, o vakare prieš gulant sukalbėti šimtą poterių 
(Užventis, LTA 267/230). 


Kiti vedybiniai spėjimai 
Šv. Jono naktį paimti baltą nosinę ir triskart perbraukti 
per rasą,— kas pirmas vyrų nusišluostys ta nosine, tas bus 
mylimasis (Antazavė, LTA 1418/594). 


Šv. Jono rytą reikia nusiimti škaplierius, pasiimti bliū- 
dą vandens ir nusiprausti; nusiprausus paduoda nusišluos- 

tyti rankšluostį tas bernas, katras bus tavo vyru — taip 
matosi (Salakas, LTA 1486/36). 

Šv. Jono naktį 11 val. reikia vienai užsidaryti, užsibrėž- 
ti ant stalo ratelį, į jį pastatyti stiklinę, ligi pusės pripiltą 
vandens, užsidegti grabnyčią, prieš save pastatyti veidrodį ir 
skaityti burtų knygą, kol pragys gaidys; tada pažiūrėti į 
stiklinę: kokį veidą pamatysi stiklinėj, už to ištekėsi (Šiau- 
liai, LTA 369/178) "8. 

Šv. Jono naktį reikia už lango lauko pusėj pastatyti 
deganti žvakė, o vidaus pusėj veidrodis. Veidrody pamatysi 
savo vyrą. Jei kartais veidrody pamatytum karstą, tai reiš- 
kia, jog tau skirtas vyras miręs (Žemaičių Kalvarija, LTA 
600/116). 

Per pačią dvyliktą reikia nusirengti visai nuogai, užsi- 
degti dvi grabnyčias, atsisėsti prieš veidrodį ir žiūrėti; tada 
pamatysi savo ateitį: jei karalienę — ištekėsi, grabą — mir- 
si; jei nori, kad išsipildytų, reikia pamačius tuoj uždengti 
veidrodį ir užpūsti grabnyčias (Viekšniai, LTA 1416/645). 

Vakare prieš šv. Joną reikia paimti bliūdą vandens, pas- 
tatyti dvi žvakes ir žiūrėti į vandenį: jei tais metais ištekėsi 
(apsivesi), pamatysi vyrą (moterį), jei ne — grabą (Pan- 
dėlys, LTA 716/193) "?. 

Reikia pastatyti du veidrodžiai vienas prieš kitą (vienas 
pryšaky, antras užpakaly), uždegti dvi grabnyčines ir pažiū- 
rėti per dvylikę: vestuvės reiškia vedybas, laidotuvės — mir- 
tį (Marcinkonys ir Pasvalys, LTA 725/346 ir 600/264—20). 

„Šv. Jono naktį mergaitė turi veidrodį savo kambaryje 
pastatyti taip, kad mėnulis į jį šviestų. Aplink save ant 
grindų apibrėžusi „velnio ratą“, turi atsistoti jo viduryje ir 
žiūrėti į veidrodį, kuriame lygiai vidurnaktį pamatys skir- 
tąjį“ (Prūsų Lietuva, GmKr 29, 119). 

Šv. Jono vakare (prieš Jono dieną) mergaitė turi išpjau- 
ti pievutėj tris duobutes ir vėl jas velėna uždengti; jei ant 
rytojaus vienoje duobučių ras tam tikrą blizgantį vabalą, tai 
ištekės už kareivio, ras kitokį vabalą, tai gali tikėtis šiaip 
vyro, jei nei vienoj duobutėj nebus jokio vabalo, dar liks 
netekėjusi (Ragainė, Bezz. Lit. Forsch. 78)*?. 

Šv. Jono vakarą reikia iškasti devynias duobutes ir ką 
ant rytojaus jose rasi,tai iš to reikia spėti ateitį (Kalvarija, 
LTA 451—391—7). 

Norint sužinoti savo būsimojo (-osios) darbštumą, rei- 
kia šv. Jono dienos vakarą iškasti keturias duobutes: dvi 
sau ir dvi jaunikiui (jaunajai) ir jas kuo nos lengvai už- 
dengti; rytą žiūrėti, kas tose duobelėse yra: jei skruzdė, tai 
bus darbštus (-i), jei sliekas — tinginys (-ė) (Šeduva, LTA 
1516/34). 

Šv. Jono vakarą reikia išpjauti iš žolyno velėnos ga- 
balą ir pasidėti po lova, o iš ryto atsikėlus pažiūrėti: jei 
Velėnoj bus du kirminukai, tai tais metais apsivesi, jei vienas 
ar nei vieno — tai ne (Skaistgiris, LTA 1623/376). 

„Eidamos namo visos trys mergiotės išsikasėm pievoj 
duobutes ir velėnom pridengėm. Rytmetį einame žiūrėti, ką 
tose duobutėse rasime. Ir jokio gyvo vabalėlio neradusios, 
liūdnos kiūtinom namo“ (MsLk 1940 Nr. 25). 

„Prieš vidurnaktį mergaitės darže iškasa gabalėlį velė- 
nos ir jį apvertusios padeda atgal ton pačion vieton. Iš to, ką 
kitą rytą po velėna randa, spėja apie ateitį: kirminas — 
tai vaikas, šakos šmotelis — kapas, vabalas — jaunikis; jei 
vabalas pilkas — vyras bus prasčiokas, jei margas — valdi- 
ninkas arba kariškis, o jei vabaliukas žalias — vyras bus 
ūkininkas“ (Prūsų Lietuva, GmKr 29, 119). 

Šv. Jono vakarą skaito ramunio žiedo lapelius: jei pa- 
poriui — ištekėsi, jei lyka — atliksi (Dusetos, LTA 70c/ 
648 ir 14]8/30)*! | 

"Jano naktį turi ištraukti vis po du ramulių lapuku: 
kad vienas palieka, tai nepadarys vestuvių, kad du — pa- 
darys (Priekulė, Bezz. Lit. Forsch. 77). 

Joninių vakare skyniot po tris ramunių žiedo lapelius: 
jei taip triskart padarius vis išeis poros — ištekėsi (Mažei- 
kiai, LTA 455b/171—35). 

Šv. Jono vigilijoj mergaitė nulaužia tris dilgeles ir jei 
nors viena jų prigis, tai tais metais mergaitė ištekės, o jei 
visos nudžius, tai tais metais nei viena to kaimo mergaitė 
neištekės (Pasvalys, LTA 600/264— 19). 

Jono vakare suriša du kviečiu; kada tas kvietis tą naktį 
atsileidžia, tai nepadarys vestuvių, o jei palieka, tai padarys. 
(Priekulė, Bezz. Lit. Forsche. 77). 

Šv. Jono vakare rauna keturias smilgas, jas užsimerkus 
riša, — jei susiriša du vainikai, ištekės už to berno, apie kurį 
galvojo (Dusetos, LTA 70c/646)*7. 

Šv. Jono vakarą reikia eiti į kryžkelę ir klausytis, ku- 
rioj pusėj šunes loja — iš tos pusės bus piršliai (jau už trijų 
dienų), ten nutekėsi (Seda ir Vaškai, LMD I 194/6 ir 
605/1—24). 

Mergos šildo vašką ir šiltą leidžia į vandenį; jei iš vaško 
išeina žmogus — merga gaus berną, jei grabas ar kas pa- 
našu į žvakę — mirs (Švenčionys, LMD I 474/28). 

Motina sunčia dukterį atnešti malkų glėbį ir skaito, ar 
po porą išeina pagaliai: jei po porą, tai dukrelė ištekės, jei 
ne — liks kitiems metams (Vaškai, LMD I 605/1—26). 

Mergaitės nueina į tvartą ir gaudo avis: jei sugauna 
avį — neištekės, jei aviną — ištekės (Pabiržė, LTA 291/ 
256). 

Mergaitė pripila bliūdą vandens, įmeta ten žiedą ir paė- 
mus nuo laktos vištą atneša prie bliūdo, — jei višta gerdama 
pataiko su snapu į žiedą, tai ištekės (Naujamiestis, LMD I 
502/15—27). 

Mergaitės rašo į korteles savo mylimųjų vardus ir pa- 
deda po pagalve,— katra kortelė atsiverčia, už to ištekės 
(Vabalninkas, LTA 345/194). Arba rašo į korteles ne tik 
vardus, bet ir ypatumus (užsiėmimus), tas visas korteles pa- 
deda po pagalve, o naktį atsibudus ištraukia tris korteles 
ir padeda ant lango, rytą atsikėlus perskaitysi tas korteles ir 
sužinosi, kuo būsi (Apsas, LMD I 591/5) **. 

Pastarieji šeši spėjimai, daromi Joninių išvakarėse, 
ypač mėgstami daryti Kūčių vakare. 


Meilės būrimai 


Spėjimai arba prietarai nuo būrimų arba burtų skiriasi 
tuo, kad pirmuoju atveju stengiamasi tik sužinoti, ką liki- 
mas lemia, vadinasi, tik smalsumą patenkinti, tuo tarpu bur- 
tuose norima tas likimas nukreipti sau pageidaujama link- 
me. Burtuose randame daugiau aktyvumo, tai nėra ir tik 
apsaugos priemonė nuo nemalonių pasekmių, bet pastangos 
tam tikrais magiškais veiksmais priversti kitus Žmones ir net 
negamtiškas jėgas (dvasias, net patį likimą) daryti taip, 
kaip buriančiojo yra pageidaujama. Būrimams galima pa- 
naudoti ne tik magiškas formules, bet ir tam tikrus gamtiš- 
kus daiktus (augalus ir gyvulius bei tam tikras jų dalis, 

mineralus), tik reikia žinoti, kas kuriam reikalui tinka ir 
kaip juos paruošti bei pavartoti. 

Joninių naktį reikia pamelžti trijų ūkininkų po vieną 
karvę, iš to pieno sudėti sūrį ir duoti jo valgyti savo myli- 
majam, tai jis greitu laiku liks tavasis (Biržai, LTA 365/ 
210—3). 

Šv. Jono vakarą surask keturlapį dobilą ir duok myli- 
majam (LTA 549/60). 

Šv. Jono naktį nueik į senkapius, paimk kauliuką ir 
patrink juo mylimąjį, spėdama sau, kuo vardu buvo numirė- 
lis: jei atspėsi — laimėsi (LTA 549/61). 

Jei motina nori, kad duktė ištekėtų už jai patinkamo vy- 
ro, turi Joninių naktį apsigaubti balta paklode, išleisti plau- 
kus, eiti per devynis laukus, nuo kiekvieno lauko paimti po 
akmenį (būtinai ir nuo to patinkamo vyro lauko) ir parsi- 
nešti juos namo (Ramygala, LTA 323/191—12). 

Plačiai yra žinomas būrimas su šikšnosparniu. 

Šv. Jono naktį pasigauk šikšnosparnį, prieš dvyliktą nu- 
nešk skruzdėlynan, tik nešant reikia niekur nesidairyti, išsi- 
žadėti Dievo ir visų šventųjų; kitą naktį prieš dvyliktą nueiti 
paimti — tada rasi grėbliuką ir šakutes; norint, kad įsimy- 
lėtų,— patrauk grėbliuku, jei nusibos, — šakutėmis pastū- 
mėk (Marcinkonys, LTA 725/111)**. 

Susigauti šikšnosparnį ir nunešus į mišką įkišti jį į 
skruzdėlyną po beržu; tada skubiai, nė neatsižiūrėjus, 
bėgti namo; rytmetį nuėjęs į tą vietą, rasi tokį kaip kobi- 
niuką ir lopečiukę (kaulelius); ką myli — patrauk slapčiai 
tuo kobinuku, tai nebeatsitrauks, o ką nemyli — atstumk 
ta lopetėle (Pašušvys, LTA 455b/171—19). 

Šv. Jone mergos pagavę šikšnosparnį suriša vilnoniu 
siūlu ir įmeta skruzdėlynan (nesurišus mesti negalima, iš- 
trūkęs gali suėsti); šv. Petro rytą reikia nueiti surinkti jo 
kaulų: viename sparne rasi kabliuką, o kitame — šakeles; su 
kabliuku galėsi berną prisitraukti, o su šakelėm atstumti 
(Dusetos, LTA 70c/961). 

Pagauti šikšnosparnį, nunešti ir padėti ant skruzdėly- 
no; kai skrūzdės jį suės, liks kaulai, kurių vienas bus 
lenktas, kaip kabliukas; kurią mergaitę ar vaikiną juo už- 
kabinsi, niekuomet neatsiskirs (Daugailiai LTA 1340/21 
— 3). 

Sugauk šikšnosparnį ir dvyliktą valandą nakties nu- 
nešk skruzdėlynan; skruzdės kaip matant jį suris, viso liks 
tik du kauliukai: vienas kaip kriukelis, antras — šakelės: 
kai imsi tuos kaulelius, baidys tave visokios baidyklės, bet tu 
jų nebijok ir drąsiai išsiimk kaulelius; kurio berniuko no- 
rėsi, tai tuo kriukeliu užkabinus patrauksi, o kai nustosi 
mylėti, tada šakelėm nustumsi (Kaltinėnai, LMD III 14/7). 

Reikia sugauti šikšnosparnį ir varlę, sudėti juos į sky- 
lučių pribedžiotą metalinę dėžutę, nunešti miškan ir įkišti 
skruzdėlynan; paskui bėgti atgal, kiek išgali, nes jei išgirsi 
šikšnosparnio balsą, tai tuojau apkursi ir apaksi; ant ryto- 
jaus nuėjus atkasti dėžutę, tenai rasi šakutes ir kabliuką, 
visa kita skruzdėlės suės; jei paėmęs tą kabliuką nematant 
patrauksi mergaitę, ji karštai mylės, pastumsi šakutėmis — 
nebemylės (Naujamiestis, LTA 444/55) *5. 


Būrimai turtui įsigyti 


Joninių naktį galima praturtėti ne tik radus paparčio 
žiedą, bet ir kitais būdais. 

Pardavęs velniui juodą katiną, gali gauti grįžtamą pi- 
nigą. Tačiau tatai ne taip jau lengva padaryti. Joninių vidur- 
naktį visiškai juodą katiną reikia nunešti į kryžkelę.-Nešant 
jį reikia laikyti užpakaly ant pusiaujo (Dūkštas) arba 
paimti ilgą siūlą ir visą apraišioti mazgais: nagus, uodegą, 
kojas, kad būtų kuo daugiausia mazgų (Jonava). Atsisėdus 
kryžkelėj laukti. Visokios baidyklės ims tave gąsdinti, bet 
nebijok: sėdėk kaip sėdėjęs. Dvyliktą valandą atvažiuos po- 
naitis pora arklių, prašys tą katiną parduoti ir klaus, kiek 
už jį nori. Į tą Žmogų nereikia žiūrėti. Jis tris kartus barkš- 
tels į tą katiną ir klaus: „Kiek nori už tą katiną?“ Du kartu 
nereikia nieko kalbėti, o trečią atsakyti: „Vieną auksiną“. 
Jis norės nusiderėti, bet tu nė kiek neišleisk, tik tada gausi 
grįžtantį pinigą (Dusetos). Gavęs pinigą, kuo greičiausiai 
bėk namo, kad jis nesuspėtų atrišti visų mazgų, nes jei atri- 
šęs pavytų, tai galvą nusuktų (Jonava). Jei tą pinigą pirkda- 
mas išleisi, jis vis pas tave sugrįš: Tačiau žmogus katino 
vietoj pardavė velniui savo sielą. Jei nori išsivaduoti, turi 
prieš mirdamas išgręžti uosyje skylę, ten tą pinigą įkišti ir 
užklynuoti (Jonava; žr.: Dūkštas LTA 1194/5, Jonava LMD 
I 593/2, Dusetos LTA 14/29)*“. 

Šv. Jono naktį reikia palangėj pagal sieną ištiesti vielą arba 
siūlą ir ten užverti pergręžtą metalinį pinigą, o prie jo pririšti 
skarelę su pinigais; vidurnaktį tie pinigai pradės šo- kinėti, lakstyti 
po vielą, tada jau reikia juos nuimti; nuimti bus labai sunku, 
gąsdins visokios baidyklės, jei jų neišsigąsi, tai skarelę su pinigais 
nuimsi ir joj esą pinigai išleidus vėl sugrįš, tačiau jeigu kas 
pastebėtų, daugiau nebesugrįžtų (Dusetos, LTA 14/30). 

Joninių dieną per dvylikę prisiskink rugiagėlių ir sudėk į 
degtukų dėžutę; kitą rytą joje rasi pinigą,- jeigu tą pinigą išleisi, 
tai kitą rytą vėl rasi dėžutėje (Židikai, LTA 1279/362). 

Apie grįžtantį pinigą yra nemaža pasakojimų (žr.: TD II p. 
238 Mt. 3650). 

Reikia šv. Jono naktį 12 val. sudeginti juodo teliuko plaukų 
ir tais pelenais ištrinti piniginę, tada visuomet turėsi pinigų 
(Leipalingis, LTA 1436/89). 

Vakare prieš šv. Joną reikia atsinešti gelsva šv. Jono žolė ir 
pasidėti gale galvų; tą naktį reikia galvoti tik apie turtus; kiek rytą 
rasi (lauke?) tos žolės žiedų, tai per kitą šv. Joną tiek turėsi 
muštinių (Daugailiai, LAT 1340/21-2). 

Joninių naktį visi buvo ant kojų - pinigų ieškojo (Tverečius, 
LMD I 660/64-130)*". 

Visą šv. Jono naktį be miego išbuvęs rytmetį gali matyti 
užkastus pinigus garuojant (Ylakiai, LTA 486/25-8)*8. 

Šv. Jono naktį reikia nueiti prie to daikto, kurį nori turėti, tai 
ji įsigysi (Telšiai, LTA 1582/60-41). 


Javai ir derlius 


Paimtas iš tokio (Joninių) laužo nuodėgulis ir įsmiegtas į 
dirvą turėjo atnešti gerą derlių, o pakištas po pamatu - turėjo 
visus metus apsaugoti namus nuo gaisro nelaimės (MsRt 1935 Nr. 
48)“. 

“Sudegusių malkų anglis žmonės mėgsta išbarstyti po savo 
laukus, kad derlius būtų geras" (Prūsų Lietuva, GmKr 29, 118)". 

Po saulės sugrįžimo nebegalima sėtijokie javai, nes nebeauga 
- grįžta atgal (Kupiškis). 

Ką sėji ar sodini daržuose ar laukuose, viską baik iki Joninių, 
nes vėliau sėti neaugs, sako, dėl to, kad gegutė nebekukuoja 
(Šiaulėnai, LTA 455/171-23). 

Po Joninių pasodinta taboka neauga (Butrimonys, LTA 
1286/26). | 

Šv. Jone kurmiarausiais barsto pasėtus linus, kad nežolėti 
būtų (Dusetos, LTA 70c/1072). 

Paskum ūkininkai kurmiarausių žemėmis barsto pievas, kad 
jų kurmiai neraustų. Degina piktžoles, išrovę iš dirvų, kad ir tų 
daugiau dirvoj nebebūtų (Dusetos, LTA 11/68). 

Papilės par.: “Kitos mergelės rovė žoles ir degino, idant 
nebūtų žolėti rugiai ir javai. Vaikiukai sėmė rankomis žemę iš 
kelio ir barstė į pievas, idant kurmiai, rausdami žemę, jų negadintų" 
(Pal. Juzė 69). 

Kad usnys laukuose neaugtų, reikia šv. Jono naktį išrauti 
vieną usnį ir atbulai ją pasodinti - tada visos usnys išnyks 
(Seirijai, LTA 455b/171-71). 

Kas Joninių dieną dirba, tam ledai javus sumuša (Klaipėdos 
apyl., TD III p. 25 Nr. 222 ir GmKr 29, 121). Žvejai neišplaukia 
žvejoti, nes šiuo metu jūra tykojanti aukų (t. p. 121). 

Joninių naktį (iš nakties) randa rugius, susuktus didžiausiais 
verpetais arba surištus, tai bijo ir pjauti, palieka tam daikte, o 
aplinkui nupjauna,- sako,- žmogų susuka; tatai viedzmos, anos 
ką atranda, tai lig smerties užkutendavo (Tverečius, LMD I 660/ 
123)*!. 

Iš vakaro prieš Jonines kapluoja kopūstus ir sako, kad tada 
gerai auga ir būna kietos galvos (LTA 390/143-9)**, 

“Norint išvaryti iš savo trobų žiurkes, reikia šv. Jono rytą, 
prieš saulei tekant, užsilipti ant klojimo ir kultuvu daužyti stogą. 
Tada visos žiurkės išbėgs" (Naujamiestis, TirZŽ. V 642). 

Vabzdžiai ir kenkėjai 

Jei prieš šv. Joną užmuši vieną vabalą - užaugs jų du rėčiai, 
jei po šv. Jono - pranyks jų rėtis (Surviliškis, LTA 264/152-69). 

Uodą užmušus prieš šv. Joną, velnias rėtį (uodų) padidina, o 
užmušus po šv. Jono - rėtį pamažina (Višakio Rūda, LTA 507/ 
31-290). 

Musių nemušk prieš šv. Jono dieną, ba vietoj vienos musios 
prisivaiso devynios, 0 jeigu po šv. Jonui užmuši vieną musią, tai 
pranyks kitos devynios (Suvainiškis, PnBI 1931 Nr. 45 eil. 34). 

Kadvarmą (uodą)užmuši prieš šv. Joną, tai varmų tūkstančiai 
į jo vietą atsiranda, o kad po šv. Jono užmuši vieną - tai 
tūkstančiai žūva (Tauragė, LTA 1284/142). 

Jei prieš šv. Joną užmuši vieną bimbalą, biesas šimtą jų 
paleidžia, o po šv. Jono vieną užmušus, biesas šimtą pakavoja 
kitiems metams (Žemaičių Kalvarija, LTA 709/66). 

Jei prieš šv. Joną užmuši vieną musę, tai rėčiu (šimtu) 
daugiau bus, jei po šv. Jono - rėčiu (šimtu) mažiau liks (Vilkaviškis 
ir Daugailiai. LTA 210/206-138 ir LTA 1657/340). 

Šv. Jono naktį lekia septynių metų parplys; jei lėkdamas 
atsimuša ar į medį, ar į gyvulį, ar į žmogų, tai tie medžiai turi 
nudžiūti ar mirti (Kudirkos Naumiestis, LMD I 190/6). 

Šv. Jono rytą bobutės eina krėsti gyvius ant žolės; jos tiki, kad 
jei taip iškratys, tai daugiau gyvių nebus nei pasjas, nei jų šeimose, 
o teks tam, kas užeis ant tos vietos, kur juos iškratė (Garliava, 
LTA 495/2-11). 

Šv. Jono išvakarėse reikia pririnkti į tris degtukų dežutes iš 
savo trobos tarakonų taip, kad dežutės būtų pilnos; tada tas 
dežutes nežymiai nusviesti kaimynų gryčion, bet taip, kad jie pro 
plyšelį galėtų iš dežučių išlįsti; tada kaimyno troba bus tarakonais 
užleista ir juos išnaikinti bus labai sunku. Taip man sakė vienas 
rusas (Salakas, LTA 2088/179). 


Oras 


Jei šv. Jono naktį griaudžia, bus gera vasara (Seirijai, LTA 
1423/272). 

Jei šv. Jono rytas labai rasotas, bus blogi metai (Tauragnai, 
LTA'545/132-164)93. 

Jei Joninėse lietus lyja, tais metais karvės duos daug pieno 
(Kaltinėnai, LMD III 66/135). 

Po šv. Jono kiekviena troba išprašo lietaus (Kupiškis, LTA 
282/141-18). 

Jei vasara sausa ir reikia lietaus, nukirsk šv. Jono stovylos 
galvą ir įmesk ją upelin - tikrai bus lietaus; tik kas taip padarys, 
kad nuodėmė (Taujėnai, LTA 549/90)**. 


Įvairus būrimai 


Prieš šv. Jono dieną einama arklių ganyti; susirenka visi: vyrai 
ir bobos, bernai ir mergos; vyrai nuperka degtinės, moterys 
atsineša lašinių ir kitko; tada išburiamas (išrenkamas) “jaunasis" 
ir "jaunoji?" ir buriama jiems laimė; jei būrimas išeina gerai, nieko 
blogo neatsitinka, reiškia - bus geras derlius; jei atsitinka koks 
nors nemalonumas, tai bus blogas vasarojus ar kita kokia nelaimė 
(Antazavė, LTA 1418/483)“. 

Dešimtą val. vakaro nueiti į kūdrą, kur auga ajerai ir nupjauti 
kelias jų poras: vieną porą pasižymėti kaip laimę, kitą - nelaimę, 
duoti mylimųjų vardus ir kt., tik gerai įsidėmėti, katrą kam skyrei: 
taip padarius, tuojau eiti gulti; iš ryto tik atsibudus, dar jokio 
darbo nedirbus, bėgti prie kūdros ir žiūrėti, katros didesnės 
užaugo - laimė ar nelaimė ir pan. (Apsas, LMD I 591/5)“. 

Nukerpa arelių (ajerų) kelmelius lig šaknų; kurio ajeras 
greičiau išdygsta, tai tas tuos metus bus laimingesnis (Švenčionys, 
LMD I 474/29). 

Kad vaikai miegotų, reikia šv. Jono rytą berželių palaužti ir 
tynes (vonias) iš jų padaryti (“ Vilnis" 1909 Nr. 128 eil. 11). 

Reikia šv. Jono naktį nueiti į mišką, atrasti kuosų lizdą, išimti 
vieną kuosiuką ir pakarti po lizdu ant šakos; nuėjęs ant rytojaus 
rasi kuosiuko gerklėj mažą akmeniuką; jei tą akmeniuką įdėsi 
gerklėn, tai niekas tavęs nematys, o tu viską matysi ir galėsi daryti. 
Mat kai kuosa pamato pakartą savo vaiką, jai pasidaro labai gaila, 
suieško tą brangų akmenuką ir įdeda vaiko gerklėn - tada jo 
nebemato ir nebegaili. Bet ne kiekvienas gali kuosiuką pakarti, 
nes tada rodosi visokios šmėklos ir baisenybės (Naujamiestis, 
LTA 444/3 - LT IV p. 148 nr. 52). 

Reikia kur nors rasti mažus ežio vaikus ir šv. Jono naktį 
apsmaigyti juos atžagariais gluosniais (šakutėmis). Ant rytojaus 
nuėjęs prie tų gluosniašakių, rasi tokią žolę, su kuria galėsi visur 

įeiti, nors būtų ir užrakinta. Mat ežys susiieško tokią žolę ir 
tada išsiveda vaikus (Naujamiestis, LT 444(712) ir LT IV p. 
148 nr. 54)*". 

Žr. sakmę Mt 3667, TD II p. 242. 

Kas nuima nuo gyvatės karūną, tas turi laimę. Ją galima 
nuimti tik šv. Jono naktį, tada ta karūna labai žiba (Leipalingis, 
LTA 1315/211)98. 

Žr. pasaką Mt. 672 A: gyvačių karaliaus vainikas (TD II 
p. 67). 

Jei nori gerai išsimokyti griežti, tai reikia šv. Jono naktį griežti 
kluone ant balkio (Leipalingis, LTA 1436/98). Arba reikia šv. 
Jono naktį nueiti ant kryžkelės (Alytus, LTA 1457/1-111). 

Jei nori būti gražus, tai reikia šv. Jono naktį nueiti prie 
skruzdėlyno ir smulkiai paspjaudyti, tai jos ima švirkšti aukštyn 
tokį skystimą,- reikia prikišti arti veidus, jos apšvirkš ir būsi 
gražus (Rokiškis, LTA 1504/12-2, 24-2). 

Kad būtum geras medžiotojas, reikia šv. Jono naktį padaryti 
iš mūkelės kulką ir nušauti kiškis - tada visuomet seksis medžioti 
(Leipalingis, LTA 1436/119). 

Prieš šv. Joną, kol gegužė neužkukuoja, radęs gyvatę įprovyk 
į strielbą ir iššauk,- nuo to karto strielba būsianti kuo geriausia 
(Žagarė, LMD I 318/23-8). 

Plg. sakmę Mt. 3667: magiškai daiktai - žolė, kaulelis, 
akmenėlis (TD II 242). 

Šv. Jono rytą saulei netekėjus vagia iš kaimyno daržų dilgėles, 
peni jomis vištas, tada jos būna per metus dėslios (Kabeliai). 

Po šv. Jono piemenys deda į botkočius ženklus, kad kiti 
nesulaužytų; sulaužęs tokį botkotį gauna su tuo pačiu tiek kartų 
į kuprą, kiek ten buvo ženklų (Užventis, LTA 267/213). 


IŠNAŠOS 
' Apie Joninių ugnis vokiečiuose: Freudenthal 288-310. Įvairiose tautose: 
Mannh. WF I 509-512, II 302 t.t., Sartori III 226 (išn. 19-25), Frazer 904-917. 
Pranc.: Mannh. WF I. 511; Gennep, Flandre 1 234-242, 251. Prancūzuose Joninių 
ugnys terandamos tik kai kuriose vietose, ten vyrauja Užgavėnių ugnių degimo paprotys. 
Plg. Frazer 911-914. Apie Joninių ugnis Ispanijoj, Italijoj, Graikijoj, Maroke ir Alžire 
Žr. t. p. 916. “W Mannhardt... mir schreibt, dass er die Johannisgebrūuche der 

Deutschen, Russen, Polen, Esten und Letten fūr durchaus gleichartig halte und dabei 
als die wesentlichen Stūcke nennt die Anzūndung eines Feuers, die Abpfūckung von 
Krautern, die Aufpflanzung von grinen Būschen". (Bielenstein 25). Dėl Joninių ugnių 
Bielensteinas rašo: “In den lettischen Johannislieder sehr wenige Spuren, sehr wenigc 
Andeutungen solcher nachtlichen Feuer sich finden". (t. p. 25). Tas pats ir su lietuvių 
Joninių dainomis. 


2 Dievo kūno dienos berželius arba medžius, pro kuriuos praėjo ši procesija, 
seniau degindavo per Jonines Aukštutinėje Bavarijoje - tik tokie medžiai tiko šiam 
laužui (Freudenthal 291). 


* Apie ugnis, deginamas šv. Jono, Petro-Povilo ir Marijos aplankymo dienomis, 
prie kurių buvo dainuojama, šokama ir šokinėjama, rašo Russow 1584 m., kuris jas 
vadina “Frowdenfeuer"; Mannh. Gėtterl. 406. 


* Apie viešas puotas prie Joninių ugnies žr. HDA IV 737. 


5 L. Jucevičius rašo: “Šv. Jono arba Kupalo šventei tinkamiausia vieta paprastai 
esti kalnai arba paupiai: ant pirmųjų degina ugnį, per kurią šokinėja, pastarosiose 
maudosi, norėdami apsivalyti nuo nuodėmių ir apsisaugoti visiems metams nuo ligų" 
(Litwa 228). 


* Lenkuose, XVI a. kronikininko Marcino liudijimu, “šv. Jono vigilijos vakare 
moterys uždeginėjo ugnis, šokinėjo aplink jas ir dainavo, duodamos velniui aukas. Tas 
stabmeldiškas paprotys ligi šiol, t. y. ligi XVI a., Lenkijoj neužmirštas, atnašaujamos 
augalo artemisia (kietis) aukos, uždeginėjami laužai ugnimi, gauta trinant vieną medį 
į kitą, o kad šitoj šventė būtų tikrai velniška, dainuoja dainas ir šokinėja" (Jucevičius 
227). Lenkai Chojno apyl.: WL III 25.“Bei den Grossrussen gibt es keine Johannisfeuer, 
die bei den Ukrainenund Weissrussen weitverbreitet sin" (Zelenin 370). Tai apie tokią 
tautą tada kalba vienuolis Grigorius 1651 m., rašydamas carui iš Vjazmos: “Taip pat 
dūksta jie Joninėse visą naktį, uždega smalos statines ir ritina jas nuo kalnų žemyn ir 
šokinėja uždegę vainikus" (Mansikka 241). Žinių apie Joninių ugnis vokiečiuose yra 
pradedant XII a. (Freudenthal 301-303), tačiau jos ne visoj Vokietijoj yra randamos, 
o tik kalnuotoje vidurinėje dalyje ir sudaro tarsi juostą, nuo kurios į pietus vyrauja 
Užgavėnių, o į šiaurę - gegužės ir Velykų ugnys (t. p. 288, žr. brėž. p. 219). 

E. Lemke 1884 apie Rytprūsius rašė: “Brennende Theertonnenund Reisighaufen 
sind nur vereinzelt und mehr eine Liebhaberei gebildeter Stande" (I 20). Plg. HDA IV 
733: “In Niederdeutschland sind die Feuer freilich jetzt so gut wie verschwunden". 


"a “Ratelio ėjimas" aplink Joninių ugnį ypatingai ryški apeiga; plg. Freudenthal 
291. 
"I tokį “kopolio" artimą sąryšį su moteriška lytimi nurodo Mannh. WF I 183,216. 


š Visai taip pat apie “kopolį" rašo ir Vilmantienė (GmKr. 1941 p. 118-9), 
medžiagą imdama greičiausiai iš spausdintų šaltinių. Seniausią žinią apie gegužės 
medelį lietuviuose pateikia rusiškas šaltinis (Tareščenko, Byt russkago naroda, Peters- 
burg 1848, VI 212): seniau rusiškoje Lietuvoje statydavo pirmą gegužės pievoje prieš 
kaimą jau išsprogusį, margais kaspinais išpuoštą, medelį; tada kaimo jaunimas rinkdavo 

iš savo tarpo gražiausią mergaitę, uždėdavo jai ant galvos vainiką, apsupdavo ją visą 
berželių šakomis, atvesdavo žaidimų aikštėn ir pastatydavo šalia gegužinio medelio, kur 
linksmas būrys pradėdavo šokti ir dainuoti, nuolat savo žaidimus pertraukdami šūkiu: 
“O Maja! O Maja!" (Mannh. WF I 313). 


* Salzburgo srityje Joninėse daromos labai aukštos (8-10 m.) kartys, apipintos 
vainikais, labai panašios į vilnietiškas verbas, kurias su procesija neša aplink laukus, 
paskui suneša į bažnyčią ir sustato klaupkų galuose. Derliaus šventės metu dar kartą su 
jomis eina aplink laukus. Tai senas vegetacijos burtas, apsaugąs laukus nuo šalčio, žadąs 
gerą šieno derlių. (Spamer, Sitte 133). “An manchen Orten bildet ein Maibaum den 
Mittelpunkt" (Sartori III 226-7, žr. išn. 26, be to, ten pat 229-230 ir išn. 48). 
Vokiečiuose to medžio pastatymu ir saugojimu rūpinasi vaikinai, mergaitės tik puošti 
padeda. Plg. dar: Mannh. WF I 159, 177-180; Spamer, Sitte 99. 


'* Panašus paproys randamas rusuose. Gustiniškoji kronika (apie 1674 m.) rašo: 
“Vakare susirenka abiejų lyčių paprasta liaudis ir pinasi vainikus iš valgomų žolių arba 
šaknų ir apsijuosę žolėmis uždega ugnį; kitur jie pastato žalią šaką irsusikabinę 
(laikydamiesi) rankomis sukasi aplink tą ugnį, dainuodami savo dainas, kuriose minimas 
Kupalo; po to šoka jie per aną ugnį, save paminėtam velniui (t. y. Kupalo) aukodami; 
taip daro nuo Joninių išvakarių iki pjūties ir vėliau. (Mansikka 115). Zeleninas rašo: 
“Kartais šokiai vyksta aplink papuoštą medį, apie gėlių vainikais apkabinėtą stulpą; čia 
pasirodo tas pats augalų kultas, kuris Sekminių rituale dar ryškesnis negu Joninių" (p. 
372).- Plg vok. “Eemai": Mannh. WF I 190-218; Sartori II 91-93. Anot Mannhardto, 
toks karties sudeginimas reiškia “ Darstellung des Durchgangs der Vegetation durch 
die Sommerwžrme" (WF I 186-187). Gudai: prie Pripetės upės prieš Jonines vaikai ir 
jaunimas kuria laužą iš suneštų (suvogtų) nereikalingų daiktų, jo vidury įstato kartį su 
šieno kraitele, paskum apie laužą eina ratelio, dainuoja, šokinėja per jį (Mosz. Polesie 
p. 220 Nr. 541). Plg. EO 1891 Nr. 4 p. 144; Šein I! 219. Kašubai: kur nėra kalnelių, 
vaikinai uždega statinę su smala ir iškelia ant karties (Stelm. 167-8). 


" Vok.: “Brennende Bessen werden geschwungen und in die Luft geworfen": 
Sartori III 227-228. Plg. Wuttke 89 (Valpurgijų naktį). 


12 Apie Rytprūsių vokiečius: “Zuweilen unterbricht ein Pistolenschuss die sich 
immer mehr ausbreitende Stille; dazu kommt'andern das Futter tortknallen" (Lemke 
I 20). Ypač plačiai žinomas paprotys šaudyti Naujus metus sutinkant. Norvegai Joninių 
naktį šaudo, norėdami požeminius nubaidyti (Sartori III 222). Vok. šaudo Valpurgijų 
naktį: Wuttke 89. 


"* Apvalančioji ugnis, kuri paprastai išgaunama trinant vieną medį į kitą, senovės 
vokiečių vadinama “Notfeuer", lenkų “šv. Jono ugnis". Apie vok. Notfeuer žiūr.: 
Freudenthal 189-216; Joninių ugnių įžiebimas trynimu ir skiltuvu t. p. 291. Ypač senas 
ugnies gavimo paprotys žinomas iš Rytprūsių - suka ant mieto užmautą ratą, kol 
užsidega, ta ugnimi iš naujo įkuria namų židinius. Apie tokį ugnies gavimo būdą rašo 
Hennenberger XVI a.: Mannh. G6ėtterl. 315, Plg. Wuttke 93. 


4 Wuttke 93, Sartori III 228-229, Freudenthal 291-294, Mannh. WF I 464. 

Paprastai šokinėjama per laužą poromis, susikabinus rankomis. Apie šokinėjimą per 
Joninių laužą rusuose turime žinių “iš 1597, 1636 i1r 1651 m.: dvasininkai savo raštuose 
smerkia šį liaudies paprotį (Mansikka 235, 238, 242). Plg. Zelenin 372. Pinsko balų 
gyventojai,šį vakarą už kaimo, daugiausia prie vandens, uždega laužą, šokinėja per ugnį, 
žaidžia, dainuoja" (R. Zienkiewicz, Piosenki gminne ludu Pinskiego, Kowno 1851, p. 
178). Gud Muzyriaus apyl.: Mosz. Pol. Nr. 541. Kaš.: Stelm. 172 (jei kas negali peršokti 
per Joninių laužą, tai ženklas, kad jo namuose yra ragana). 


5 Šiandien jau išaiškinta, kad jokio dievo Ligo vardu nebuvo, o žodis “ligo", kaip 
ir “Jado" Kalėdų dainose tėra paprastas beprasmis priedainio žodis. 


6 Frazer 906-9 (Bavarija, Švabija, Badenas, Tirolis, Čekija). 


"a Durchs Johannisfeucr treibt man in Russland, Serben, Lithauen, Preussen, 
Bohmen, England auch das Vich, um es vor Seuche, Zauberei und Milchabnehmung zu 
bewahren": Mannh. WF 1519. Plg. Frazer 909-910 (Slavų kraštai, Prūsų Lietuva), 912 
(Bretanė), 915 (Anglija, Islandija). 


Šokinėjimas per laužą ir gyvulių apie jį varymas; Sartori III 227 (išn. 30). Apie 
gyvulius ir Joninių ugnis: Freudentihal 294, 316. Plg. HDA IV 736. Hennenberger XVI 
a. rašė, kad Mūhlhausene (Rytprūsiai) ant rytojaus pertvaro gyvulius per laužų deginimo 
vietas, kad apsaugotų juos nuo ligų, ir laužų, kūrėjai renka kaip atlyginimą sau pieną 
pakiemiais: Mannh. Gėtterl. 315. 


"7 “Mitunter verbrennt man im ihm die “Hexe" oder irgend einen Popanz": 
Sartori III 228, išn. 32. “Dagegen ist nun das sinnbildliche Verbrennen von Puppen 
unter ihrem Name (Hexe) oder andern Bezeichnungen selten": Freudenthal 295. 
Gudai Mozyriaus apyl.: laužo žarijas berniukai išmėto į tamsumą ir sako, kad sudegina 
“raganas" (Mosz. Pol. p. 220 Nr. 541). Lenkai: Stelm. 173. Pranc.: v. Gennep. Flandre 
1 230 tt., 236. Plg Mannh. WF I 513-4 (austrai, švabai, flandrai, prancūzai, rusai). 
Išvada: “ Wir wagen aus dem allen den Schluss zu ziehen, dass man einst die Puppe im 
Frūhlings - resp. Mittsommerfeuer als Vergegenwartigung des das Sonnenfeuer 
passierenden Vegetationsdimons zu verbrennen pflegte" Mannh. t. p. 523-524). 
Kitaip aiškina Frazeris (p. 944-946, 955): iškamšų ir gyvulių deginimas reiškiąs ne javų 
dvasios, kaip įrodinėja Mannhardtas, bet raganų sunaikinimą. Atrodo, kad pastarasis 
turi daugiau racijos. 


'* Degančia medžiaga apvyniotų ratų ritinimas nuo kalnų vokiečiuose yra neretas: 
taip daroma Užgavėnėse, Velykose, Joninėse, per šv. Martyną. Šis paprotys dažnesnis 
yra kalnuotose srityse, kas savaime suprantama. Būdinga, kad Joninėse degančių ratų 
ridenimas “in Deutschland findet es sich ganz vereinzelt" (Freudenthal 296). daug 
dažniau Užgavėnėse ar net Velykose, t. y. pavasario švenčių metu. “Jedenfalls sollen 
alle diese Feuer dazu dienen, das Gedeihen der Acker zu fordern": Sartori II 108. 


"“Vereinzelt findet sich auch der Brauch, das hausliche Feuer am Johannisfeste 
wieder zu erneuern": Sartori III 229, plg. išn. 45. Mannh. WF I 520 (mozūrai). Frazer 
905-6 (Aukštutinė Bavarija). 

2 Hesene: “Man bekrdnzt zu Johanni den Brunnen, tanzt um ihm, Ubittet ihm, 
auch ferner Wasser zu geben" (Wuttke 429). 


21 Latv.: Cetrocknet sollen diese Krauter den Kūhen heilsam sein nach dem 
Kalben. Zu dem Zwecke werden sie mit Malzmehl gebrūht" (Bielenstein 5-6). Frazer 
909 (Čekija). 


22 Visai taip pat tiki apie Joninėse surinktų žolių galią ir latviai, kaip patiriame iš 
Einhorno liudijimo jau 1627 m. Apie Joninių žolių rinkimą ir jų vartojimą estuose: 
Wiedemann 362-363. Įvairiose tautose: Sartori II 224-5 (išn. 15). Vok.: Wuttke 92. 
Pranc.: v. Gennep, Dauphine II 333-335, Flandre 1 253. Rus.: Zelenin 370-371 
(šiaurės didžiausiai tą dieną vadina '! van travnik'). Apie žolių rinkimą burtų tikslams 
rusuose mini jau 1505 m. šaltinis (Mansikka 224-5); XVII a. dvasininkai per išpažintį 
klausdavo: “ Ar tu nėjai į mišką žolių ir šaknų ieškoti?" (t. p. 256). Gudai: Mosz. Pol. p. 
221-2, Nr. 544. Plg. HDA IV 743-4. 


23 Jau Ipatijaus kronika 1262 m. Joninių išvakares vadina “kupale" (Mansikka 
98). Stryjkowskis savo 1582 m. kronikoj rašo, kad lietuviai šią šventę vadiną “kupala" 
(t. p. 138-139), kas atitinka M. Praetoriaus 1670 m. ir kitų vėlesnių šaltinių liudijimus. 
Kai kas yra linkęs liet. žodžius “kupolė", “kupoliauti" kildinti iš rusų “kupatsja"- 
maudytis. Tačiau šie žodžiai lietuviuose neturi nieko bendro su maudymusi irvandeniu, 
bet tik su žolėmis ir jų rinkimu Joninėse. Milkaus ir Kuršaičio žodynai “kupoles" laiko 
jonažolėmis (hypericum perforatum). Jau 1573 m. postilė mini žolių rinkimą šv. Jono 
dieną: “a vadindava tas žoles “kupalamis" (Mitt. V. 147). Kossarzevskio “Litvanicoj" 
(apie 1857-1863) rašoma: “kupolioti"- rinkti gėles per šv. Joną. Pušalotas (p. 161a). 
“Kupoliai"- lauko žolė, žydi mėlynai ir geltonai (Niemi-Sabal. 346). Basanavičius 
tvirtina, kad paprasta ramunė Joninių naktį yra vadinama “kupole", “kapole", ir mano, 
kad rusai šį žodį pasiskolinę iš lietuvių (Mitt. 11 65-7). Nors maudymasis Joninėse irgi 
turi didelę reikšmę, tačiau būdinga, kad senieji rusų šaltiniai mini tik žolių rinkimą ir 
ugnių deginimą Joninėse, o apie maudymąsi pradeda kalbėti daug vėliau (1551 m.), tuo 
tarpu “kupale" vardas Joninių dienai paminėtas jau 1262 m. 


4 Joninių ugnys mėgstama kūrenti ir kryžkelėse, matyt, todėl, kad ten paprastai 
susirenka piktos dvasios ir raganos, tad norima jas nubaidyti (HDA VI 733). Frazer 907 
(Nordlande, Švedijoj, Joninių ugnis kuria kryžkelėse). 


“Das Johanniskraut (hypericum perforatum)... wurde schon im Heidentumbei 
Sommerfesten viel gerbaucht, u. galt im Mittelalter als Hauptmittel gegen b6sen 
Zauber" (Wuttke 134). Plg. Spamer, Sitte 98. 


5 “Ein Grossteil der sich an die Johanniskrauter anknūpfenden 
Glaubensvorstellungen und Brauchhandlungen erweist sich als Nachklang der 
Darstellungen unserer alten Krauterbūcher, die ihrerseits wieder zumeist aus der 


Lehre der antiken Botaniker schopften": Spamer, Sitte 98). 


* Latv.: Bielenstein 16. 

7 Įdomu, kad Silezijoj Joninių vainikas vadinamas “ Rosentopf", be to, 
Nordhausene ir Goldenen Aue srityje vaikai švenčia tuo pat vardu savo šventę (Spamer, 
Sitte 99). Plg. “fete des roses" (v. Gennep, Flandre I 252). 


8 Kupoliavimo dainas žr.: Altpr. Monatschr", XII 71-72; Jušk. Liet. dainos III 
Nr. 1248; Niemi-Sabal. Nr. 414-427; Biržiška, Dainų istor. vad., 1925, p. 83; LTA 842/ 
109. Gudų kupoliavimo dainas žr.: K. Tyszkiewicz, Wilija i jei brzegi, Drezno 1871, p. 
332-333, 335, 341; R. Ziefkiewicz, Piosenki gminne ludu Pifiskiego, Kowno 1851, p. 
179-180. 


» Vainikų deginimą rusuose mini 1651 m. šaltinis (Mansikka 242). Apie žolių 
deginimą Joninių laužuose žr.: HDA IV 738-739, Freudenthal 298. “Man halt auch 
Pflanzen ins Feuer, um ihre Heilkraft zu stūrken" (HDA IV 738). 


* “Es ist hochst merkwūrdig, wie lettische Lieder das Johannisfest als ein 
Hirtenfest bezeichnen" (Bielenstein 11). Kašubų piemenys ne tik karves puošia žolėmis 
irvainikais, bet net žąsims deda ant kaklo vainikus (Stelm. 167-168). Kai kuriose Alpių 
srityse ir kitur Joninės yra piemenų šventė, vainikuoja karves, išgena bandas į kalnus: 
v. Gennep Dauphinė II 339-341, Flandre I 255-256, Plg. Sartori III 231 (išn. 53). 


“ Jau Stryjkowskis (1582 m.) mini, kad būdavę supamasi Petro-Povilo dieną, 
vakarais po kalėdų ir tatai jis laiko stabmeldišku prietaru. 


32 “Jono vabalėliu" jį vadina dar vokiečiai, danai, rusai, lenkai, vengrai: HDA IV 
761. Plg. Wuttke 94. Vok.: Das Johannis Wūrmchen tritt auffallender Weise wenig 
hervor" (Wuttke 151). HDA IV 761-765. 


* Jau šv. Augustinas skundžiasi, kad daugelis krikščionių, stabmeldžių papročiu, 
eina šv. Jono dieną prie vandens ir maudosi. Apie rasą ir maudymąsi vokiečiuose: 
Sartori III 223 (išn. 8) Wuttke 92: “Dieses Baden im Johannisnacht geht durch ganz 
Europa" (p. 80).- Apie maudymąsi Joninių rytą rusų bažnytinių įstatymų rinkiny iš 
1551 m. skaitome: “Ir kai jau naktis baigiasi, tada eina jie su dideliu riksmu, kaip 
patrakę, prie upės ir plaunasi vandeniu" (Mansikka 258); XVIII a. kunigai klausdavo: 
“Ar nesimaudei Joninių šventės išvakarėse ir Petro-Povilo dieną?" (t. p. 256).- Plg. 
HDA IV 760-761, Mannh. WF I 517 išn. I, II 312. Frazer 908 (švedai). 


4 Rus.: Zelenin 370. Kašubai: Stelm. 168. 


* Vok.: Wuttke 88, 92. Pranc.: v. Gennep, Dauphinė II 337. Plg. Sartori III 223 
(išnaša 9). 


* Ukr.: prieš šv. Joną negalima maudytis; per šv. Joną kai saulė leidžiasi, tada 
saulė maudosi ir vanduo pasidaro sveikas žmonėms; todėl tada daug Žmonių eina 
maudytis, šoka triskart į vandenį. Materialy XIII p. 158 Nr. 34. 


*7 Latv.: Bielenstein 13-15; Est.: Wiedemann 363. Vok.: Sartori III 222 išn. 3. 
8 Lenkai: Vakaruose Prūsuose (Tczew, Starogard) ant laukų uždega ugnis, kad 
išgąsdintų raganas ir jos nekenktų žmonėms (Stelm. 169). Arba : degina ugnis, kad 


gąsdinti raganas (ibid. 172). Viename kaime Gniew apyl. statines su smala degindami 

sako, kad išdegina raganas" (ibid. 173). Frazer 907 (norvegai), 910 (Prūsų Lietuva). 


* Kaš.: kuo daugiau triukšmo ir riksmo, tuo geresnis bus derlius (Stelm. 167-168). 
Frazer (šveduose šaudoma). 


“ Latv.: Bielenstein 17-19 (pirmoj vietoj šermukšnį, toliau duriančias ir 
dilginančias žoles). Vok.: Valpurgijos naktį: Wuttke 89, Joninėse: t. p. 92; tvartų 
apsauga: t. p. 628. Rytprūsiuose XVI a.: Mannh. Gėtterl. 315 (dideles varnalėšas, 
kiečius). Prancūzijoj apkaišo namus žolėmis norėdami pakelti derlių: v. Gennep, 
Dauphinė 11 337-338. 


*! Ukrainoj dar ligi šiol šv. Jono dieną deda ant langų ir slenksčių deginančias 
dilgėles, kad apsisaugotų nuo raganų (Jucevičius 227). Rus.: Zelenin 372. 


* Rus.: Zelenin371. Raganas muša epušiniais pagaliais (t. p. 372). Gudai: kaišioja 
į dirvas (šniūrus) ir tvarto vartus epušės šakas, kad burtininkai negalėtų surinkti 
“sporų" (žiedadulkių) ir pieno; Gardino aps. tuo tikslu deda ant tvarto slenksčio dilges 
(Mosz. Pol. Nr. 542; plg. Materialy Grodnenskoj guberniji I 38 ir 140, Šein I! 220). 
Kašubai tam reikalui vartoja klevą (Stelm. 168, 171). 


4 Tas “laumės kryžius", žinomas Rytprūsių lietuviams (žr. TD III 14 Nr. 81 iš 
Klaipėdos apyl.), kitose Lietuvos vietose nepopuliarus. “Das Pentagrama gebrauchen 
die germanischen Volker ebenso als Schutzmittel gegen Hexenundbose Geisterwesen, 
und dieses magische Zeichen, das von den pythagoraern stammt, trifft man weitweg bei 
den Vėlkern von Nordafrika, Arabien und Indien an" (Rantasalo, FFC 30, p. 86). Šis 
ženklas žinomas taip pat suomiams ir estams (t. p. 85). Plg. “Folk-Liv." 1939 Nr. I p. 
69-70 (šveduose). 


** Moz.: Toeppen 98, 100-1. Vok.: Valpurgijų naktį: Wuttke 89. 

*5 Wuttke 165. 

* Wuttke 93: jau XVI a. buvo taip daroma. 

*7 Apie raganų sabathą turime žinių jau iš XV a. Apie jų skridimą į susirinkimus 
ant kalnų: Wuttke 88 (Valpurgijų naktį) ir 45 (Joninių naktį). Rusai tiki, kad raganos 
Joninių naktį skrenda ant šluotų į Lysaja Gora prie Kijevo, tačiau Zeleninas mano, kad 
ši sakmė esanti paimta iš vokiečių ir didžiarusiams svetima (p. 394). Ir pamario kašubai 
mano, kad raganos renkasi ant aukščiausio kalno, vad. Lysa Gora (Stelm. p. 168, 171). 
Gud.: Mosz. Pol. Nr. 546. Istorinę kilmės apžvalgą duoda Joan P. Couliano, Eros and 
Magic (Chicago, 1987), p. 151-156. 

* Gud.: Mosz. Pol. Nr. 542. 

“ Plg. Wuttke 375. 


*“ Kašubai šią naktį irgi vengia kryžkelių, nes ten ypač daugb raganų (Stelm. 169). 

*" Oldenburge manoma, kad Joninių naktį raganos suvalgo šermukšnių pumpurus: 
Wuttke, 145. 


?2 Kaip pažinti raganas žr. Wuttke 373-6. 

“> Latv.: Bielenstein 7. Vokiečiai paparčio žiedo (sėklų) ieško Kūčių ir N. metų 
naktį, jį gauna su velnio pagalba (Wuttke 123) Moz.: Toeppen 72-73. Ten atpasaxota 
ir lietuviams gerai žinoma sakmė (MT7 3645) apie už apavo užkritusį paparčio Žieda. 
L. Jucevičius tvirtina, kad šis motyvas esąs žinomas visoje Gudijoje ir daugely sričių, 
kadaise priklausiųjų Didžiajai Lietuvos Kunigaikštijai (Litwa 227-228).- Apie paparčio 
žiedą rusuose žr. Zelenin 370, Haase 95-96. 


“4 Rus.: Zelenin 370, Haase 906. 
35 Gudai: Mosz. Pol. p. 222 Nr. 545. 
* Rus.: Zelenin 371. 


*7 Estų Joninių daina sako: “Kas neateina prie Joninių ugnies, to miežiai yra pilni 
dagių, avižos - pilnos rasažolių". (Wiedemann 362). 


8 Latv.: Bielenstein 16-17 (rotajas). Lietuviuose tebėra gyvas įsitikinimas. kad 
saulė užtekėdama šoka dar ir Velykų rytą. Apie tokį latvių įsitikinimą Einhornas rašė 
jau 1627 m. (p. 85). Dar žr. Sartori III 235 išn. 73; atrodo, kad vokiečiuose šis tikėjimas 
nepopuliarus. Rus.: Joninėse saulė patekėdama “žaidžia" arba “šoka". Zelenin 370, 
Haase 94. Ukr.: saulė “maudosi" arba “hulkaja": Materialy XIII p. 158. Nr. 32ir p. 161 
Nr. 53; Federowski, M. Lud bialoruski. I Nr. 540. Serbai maną, kad Joninių dieną saulė 
danguje tris kartus sustojanti, todėl ta diena yra ilga (Jucevičius 225). E. Schneuweiss, 
Grundriss des Volksgl. u. Volksbrauche der Serbokroaten, 1935 p. 193: “Bei 
Sonnenaufgang macht die Sonne angeblich drei Sprūnge, daher der Beiname des 
Heiligen: Igritelj “Tanzer". 


“* Apie nuogumą darant burtus ir jo aiškinimą žr. Wuttke 249: “Ungemein hūufig 
ist die Nachtheit die Bedingung eines Zaubers, u. zwar ganz uberwiegend bei Madchen 
u. Frauen". 

“ Wuttke 88, HDA IV 760. Gud.: Joninių naktį raganos laksto su milžtuvėmis po 
laukus, krečia į jas nuo žolės rasą, tuo būdu atima karvėms pieną: Mat. Grod. gub. I 75, 
140; Šein. 218. Raganos tik per šv. Joną gali atimti pieną (Mosz. Pol. Nr. 543). 

*" Est.: Wiedemann 363. 

“2 Vok.: (Valpurgijų naktį) Wuttke 89. 

** Neskolina taip pat vokiečiai ir vendai: Sartori III 222 (išn. 5). 


** Gud.: virina puode koštuvą - raganai verda širdis (Mosz. Pol. Nr. 542). 


“> Gud.: Kas šv. Jono rytą anksti išvarys gyvulius ant rasos, tas bus laikomas 


burtininku (Mosz. Pol. Nr. 543). 
“6 Plg. Zelenin 377. 


“' Estai Moon saloje Joninių naktį daro simbolišką jaunų porų suguldymą: 
Verhandlungen der Gelehrten estnischen Gesellschaft. 1872 VII 64-65. 


*s Latviuose Joninių naktį mergaitė gali visam gyvenimui laimėti žirgą ir jojėją 
(Bielenstein 45). Latvių Joninių dainose sakoma, kad jei bernas šią naktį miegos, tai 
negaus žmonos arba gaus seną bobą; tas pats atsitiks ir merginoms, bet jei jos dainuos 
“ligo" dainas, tai rudenį tikrai pakels vestuves (t. p. 46). Rusų ritualinėj Joninių dainoj 
sakoma: “Kas neateis pasižiūrėti prie Joninių ugnies, tas niekados neapsives" (Zelenin 
372). Apie žaidimus ir gūžinėjimus Joninių naktį estuose: Wiedemann 362. Apie meilės 
ir vaisingumo burtus Joninėse žr. HDA IV 737-738. Joninių nakties papročių laisvumą 
Zeleninas laiko senojo vedybų sezono palikimu (p. 372). 


* Plg. Moz.: Toeppen 71. Prūs.: Schnippel 80-31. 


" Plg. Kaš.: Stelm. 171, 174. Mosz.: Schnippel 33, Lemke I 20. Toeppen 72. 
Foigtlende: Wuttke 332. Gento srity: v. Gennep, Flandre I 252. Plg. Sartori III 224 išn. 
II: Korintijoj, žem. Austrijoj, Vengrijoj. 


" Atrodo, kad vainikų plukdymo papročio vokiečiai neturi, bet slavams jis 
žinomas. Plg. Sartori III 224 išn. 11. Lenkai Chojno apyl.: WL III 25. Kaš: Stelm. 
167-168, 172. 


7? Plg. Kaš.: Stelm. 169, 175. Moz. Toeppen 73. Prus.: Schnippel 35-36; Wuttke 
92,352. Gud.: dantimis išrauna linų, deda užantin, kad niekas nematytų, nueina į pašalę 
ir stengiasi užmigti - sapne pasirodo būsimasis (Mosz. Pol. Nr. 115). Plg. Sartori III 
224 išn. 11. 


"3 Latviuose Joninių naktį mergaitės pina iš devyneriopų gėlių vainiką ir laiko jį 
ligi Kalėdų; tada guldamosi užsideda ant galvos ir kas jį sapne nuims, tas bus vyras 
(Bielenstein 15-16). 


“ Plg. Wuttke 92 (Rytprūsiuose). Sartori III 224 (išn. 11). Švedai ir vokiečiai 
Harce tam reikalui deda po pagalve devyneriopų gėlių: Schnippel 36. Estuose: 
Wiedemann 363. 

P Latv.: Bielenstein 16. 

"6 Plg. Wuttke 363, 366. 

" “Tiltelio" būrimas žinomas visiems rytiniams slavams (Zelenin 378). 

"ė Būrimas, žiūrint į veidrodį ar indą su vandeniu, daromas dar Kūčių vakare, N. 
metų išvakarėse (apie juos žr. Wuttke 355-356). Šis būrimas liaudies yra paimtas iš 

* Latv.: Bielenstein 16. 

“ Plg. Moz.: Toeppen 73. Rytpr.: Lemke I 21, Wuttke 335. 

Š Vok.: Wuttke 340. 

82 Plg. Wuttke 337. 

8 Plg. Tirolyje ir Austrijoje: Wuttke 333. 

** Ryrpr.: “Das Madchen beruhrt heimlich den Burschen mit einer 
Fledermauskralle" (Wuttke 364). “Meilės kabliuką" vokiečiuose gauna įmesdami šv. 
Jurgio rytą į skruzdėlyną surištą varlę (ten pat. p. 365). 

8 Plg. iš Klaipėdos apyl.: TD III p. 18 Nr. 138. 


*“ Vok.: Wuttke 385.- Liaudis šį būrimą perėmė iš “moksliškosios" magijos 
knygų. 


*7 Sartori III 224 (išn. 13), Zelenin 370. 
* Vok.: Wuttke 92. Est.: Tą naktį degą užkasti lobiai (Wiedemann 363). 


* Wuttke 93, 658, 662; Sartori III 228 išn. 38; HDA IV 741, 744. Pranc.: v. 
Gennep, Flandre I 237; Frazer 908-909 (Tirolis, Čekija), 915 (Airija). 


* Prūsų Lietuvoje Joninių laužų anglims skirdavę ir didelę gydomąją galią, ypač 
sunkioms ligoms gydyti, pvz., nuomiruliu sergantiems duodavę sutrynę tokių anglių 
(GmKr 29, 118 ir 120). 


“ Slav. “zalom" ir “zakrutka": Zelenin 42-43. Gud.: Mosz. Pol. Nr. 83-85, 542. 
*? Rytprūsiuose ir Foigtlende apkaupia nors tris kopūstų kelmus: Wuttke 665. 
“ Jei Joninėse lyja, dar lis 40 dienų ir bus blogas derlius: Wuttke 93, plg. 266. 


** Panašiai elgiasi vokiečių vynininkai su savo patronu šv. Urbanu: jei jo dieną (25 
gegužės) esti gražus oras, jo paveikslą papuošia ir laisto vynu, o jei blogas - apdrabsto 
purvais, įmeta į vandenį: Sartori III 190; Spamer, Sitte 76. 


*5 Šis paprotys primena vokiečių “Maibraut" arba “PfingstIhochzeit": “Man wžhlt 
auch wohl ein Brautpaar oder Konigspaar das besondere Ehrungen geniesst und beim 
Zuge vorangeht" (Sartori II! 204). Plg. Spamer, Sitte 83-4. Tatai daroma Sekminėse. 
Šį paprotį įvairiose tautose randa ir lygina Mannhardtas: WF I 431-440. 


* Vok.: Wuttke 328. 
* Plg. Wuttke 125. Rus.: “razriv trava" (Zelenin 370). 


* Vok.: Wuttke 57 p. 52. 

VI. VISŲ ŠVENTŲ ŠVENTĖ IR 
VĖLINĖS (XI.1—2) 


*** 


Aiškinimas. Visų Šventų šventė buvo įteisinta 
1480 m. popiežiaus Sixto IV. Vėlinės arba „visų mirusių pa- 
minėjimas“, jau IX a. buvo įvesta daugely vienuolynų, tik 
buvo įvairiomis datomis švenčiama, kol (-luny vienuolynas 
nustatė datą, XI.2., kuri prigijo. 

Dlugosz apie 1455— 1480 m. rašė, kad žemaičiai spalių 
mėn. šventė didelę savo šventę, kurioje būdavo atmenami 
mirusieji (žr. Mannh. GL 141—143, Plg. Z. Ivinskis, Soter 
1939 p. 119—120). D. Fabricius apie 1611—1620 m. rašė 
savo Livonijos kronikoj, kad lapkričio mėn. būdavę pager- 
biami mirusieji ir maitinamos vėlės (Mannh. GL 458). 

Žodynininkai Brodowskis (apie 1713—1744) ir Ph. Ru- 
higas (apie 1747) sutartinai ir greičiausiai naudodamiesi 
vienu bendru šaltiniu (Praeetorium?) Visų Šventų dienai 
paduoda orignalų lietuvišką pavadinimą: I | gės, -ių 
(fem. pl.) Paskum šį terminą pasigavo ir kiti. (Žr. Mannh. 
GL 612). Latviai spalį vadinę „velu mėnesis“ arba „velu- 
laiks“ (t. p. 388). | 

D. Poškos rankraščiuose rasta žinia, kad „Vėlinių dieną 
visoje Lietuvoje ir Žemaičiuose esą keliami mirusiųjų gimi- 
nių atminimai — vaišinami svečiai, duodama išmalda elge- 
toms. Pagoniškais laikais Žemaičiuose tas paprotys vadinę- 
sis Szermienia. Poška dviejuose XVII a. dvarų invento- 
riuose skaitęs, kad Pakuršėje Vėlinių dieną keldavę kapinėse 
kažkokias puotas už mirusiųjų sveikatą; tai vadinę Ss ze r- 
mienia; dvaras ir klebonas tai uždraudęs“. (v. Maciūnas, 
Darbai ir dienos VIII p. 283). 

Tie patys mirusiųjų garbstymo bei vėlių sukvietimo ir 
valgydinimo papročiai vėliau dažnai būdavo atliekami ir Vi- 

sų Šventų, ir Vėlinių dienomis, todėl abiejų šių dienų apei- 
gas sunku yra išskirti ir toliau jos bus teikiamos kartu 
viename skyriuje. 

1. „Žemaičiai yra įtikėję, jog Visų Šventų naktį, tuo- 
jau po pirmųjų gaidžių, visos vėlės yra paleidžiamos iš 
skaistyklos ir nebekenčia kančių. Tada jos visais keliais ir 
takeliais, būriais ir pavieniui, traukia melstis į bažnyčias ar- 
ba eina į savo namus aplankyti gyvųjų. Pamačiusios de- 
gant žvakeles, jos ateina ir meldžiasi prie šventųjų smūt- 
kelių. Mažų vaikų vėlelės, kurios palaidotos dar vystyk- 
luose, negalėdamos paeiti, riedėte rieda bažnyčion. .. Kiek- 
vieną Vėlinių vakarą jis (dvasiaregys varpininkas) eidavo į 
kapines mažų, negalinčių paeiti, vaikų vėlelių bažnyčion 
nešti. .. Užsikabindavo jos už juostos, ant pečių sulipdavo, 
į kiekvieną ranką po keturias paimdavo ir nešdavo bažny- 
čion. Iš bažnyčios vėl į kapus nunešdavo“ (LtAd 1938 nr. 
494.— Plg. Bas. Vėl. 115 nr..2 iš Maž. Lietuvos). 

2. Numirėlių vėlės iki aušros tą (Vėlinių) naktį būda- 
vo laisvos ir jos eidavo savo namiškių aplankyti (Tauragė, 
LTA 1284/269). 

3. Vėlinių dienoj Dievas leido mirusiems aplankyti 
savo gyvuosius giminaičius; gyvieji jų negali matyti (Aukš- 
tadvaris, LTA 1289/299). 

4. Po žėlaunojo mišparo visas dūšias paleidžia iš čys- 
čiaus, tada jos pareina į savo namus pas gyvuosius ir 
vaikščioja kartu, tik negali matyti (Žagarė, LTA 1293/209). 

5. Per Zadušnas pareina dūšios iš kapų namo (Sim- 
nas, LTA 600/197—20). 

6. Per Vėlines vėlės sugrįžta į tas vietas, kur jos gy- 
veno (Šiaulėnai, LTA 1300/509). 

7. Tą dieną mirusiųjų vėlės ateina aplankyti gyvųjų, 
prašydamos, kad jie melstųsi už jas (Salakas, LTA 1593/ 
142). 

8. Per Vėlines ateina iš tų namų visos mirusiųjų sielos 
(Varėna, LTA 1310/286). 

9. Dūšių Zadušnoj, sako, tiek prisigrūsdavo (į namus 
ar bažnyčią?), kad niekur ir daikto nebūdavo atsistoti. 
Dūšios, sako, labai rakujas (ginčijasi) dėl maldų, katros 
neapieravotos (Tverečius, LMD I 660/214). 

10. Vieną kartą prieš šventes gaspadinė liepė iššluoti 

trobą ir išbarstyti smiltimis. Ryto metą žiūriu, kad pilna 
troba mažų pėdelių išpėdžiota. Iš kur dabar tos pėdelės, 
namuose nei vieno mažo vaiko nėra. Tik atsiminusi, kad Visi 
Šventi, suprato, kad tai buvo atėję jos maži mirę vaikai 
(Kaltinėnai, Telšių aps., LTA 1167/655). 

11. Jeigu Uždūšinių naktį 12 val. motina nueitų į ka- 
pus, tai pamatytų mirusius savo vaikus (Šešuoliai, LTA 
1341/61). 

12. Vėlinių vakarą galima užtikti nežinomų, apleistų 
kapų: mat tose vietose žybčioja švieselės (Seirijai, LTA 
1296/199). 

13. Plačiai visoje Lietuvoje randamas tikėjimas, 
kad vidurnaktį tarp Visų Šventų dienos ir Vėlinių renkasi 
vėlės bažnyčioje ir ten meldžiasi (klauso mišių); gyvajam 
tuo metu būti bažnyčioje esą labai pavojinga, nes jį paste- 
bėjusios vėlės persekioja ir nori sudraskyti.— Žr. dar Bas. 
Vėl. 116 nr. 3. LTL I nr. 130— 136. Sakmė 3558: „Numirėlių 
mišios“ (TD II 229). 

14. Visų Šventų ir Uždūšinės naktį susirenka į bažny- 
čią tos parapijos dūšios. Vienas žmogus nuėjo tą naktį į 
bažnyčią pažiūrėti, ar ateis jo sūnus ir duktė, kurie jau visi 
metai kaip buvo numirę. Einant į bažnyčią jį kažin kas pa- 
mokino, kad turi pasiimti du rietiniu audeklo ir dūšioms 
užpuolus turi juos jąms mesti, kad jo nesudraskytų. Taip 
paėmęs du ritiniu audeklo nuėjo jis į bažnyčią ir mato: iš 
vienos pusės ateina jo sūnus ir atsineša peilį, iš kitos pu- 
sės — jo duktė ir atsineša virvę, o šiaip visa bažnyčia pilna 
dūšių. Tuoj sūnus ir duktė puolė prie jo, o paskui anuos 
ir visos dūšios. Jis spruko pro duris, leidosi bėgti, o dūšios 
vytis. Tada numetė jis ritinį audeklos ir dūšios puolėsi 
aną draskyti. Sudraskę vėl jį vijosi. Tada jis numetė kitą 
ritinį audeklo ir dūšios vėl puolėsi aną draskyti, o jis tuo 
metu spėjo įbėgti pas ten gyvenantį žmogų (Vilkaviškis, 
LMD I 211/4— 18). 

15. Uždūšinių dienoje būna bažnyčios pilniausios dū- 
šių, kaip silkių, — jos tą dieną nedega ugnyje, tai džiaugiasi 
ir meldžiasi. Tiktai tos dūšios, kurių motinos labai rauda, 
ateina šlapios, — žemiškos ašaros sušlapina jų sukneles. 
Tverečius, LMD I 474/975. Sakmė 3525: „Nereikia mirusių 
verkti“ (žr. TD II 224). 

16. Šią naktį prieš Uždūšines Dievas atleidžia atsipa- 
kūtavojusias dūšias į dangų (Liškiava, LTA 374/1537). 

17. Visų Šventų vakare negalima niekur vaikščioti, 
nes gali dūšios išgąsdinti: sako, dūšios einančios (būriais) 
į bažnyčią melstis (Garliava, LTA 495/2— 14). 

18. Visų Šventų vakare reikia niekur be reikalo ne- 
vaikščioti, nes tą vakarą mirusiųjų vėlės renkasi į savo pa- 
rapijos bažnyčias atsiimti joms skirtųjų maldų. Šlapiam 
keliui esant, įsiklausius net galima girdėti, kaip jos eidamos 
per purvyną pliauškia (Veliuona, LTA 744/105). 

19. Visų Šventų naktį negalima eiti pas kaimyną, tada 
dūšios vaikščioja (Seredžius, LTA 409/331). 

20. Visų Šventėj reikia melstis, niekur (vakare) neiti 
(Tverečius, LMD I 475/3—275). 

21. Vėlinių vakare negalima pas paneles eiti, nes per 
metus dvasios persekios tą jaunikį (Tverečius, LTA 339/ 
3—78). 

22. Visų Šventų ir Zodušnų dienoj negena laukan gy- 
vulių, ba tądien klaidžiojančios dūšios pakenkia (Aukštad- 
varis, LTA 1288/278). 

23. Prieš Vėlines nedžiaudavo jaujos, palikdavo dyką, 
nes dūšios ateis šildytis (Pušalotas). 

24. Vėlinių ar Visų Šventų vakarą negalima eiti į jaują: 
jei sukirsi lažybas, kad tikrai nueisi į jaują, tai gyvas nebe- 
grįši (Šiaulėnai, LTA 455b/171—31). 

25. Dūšių dieną užaušrine jei išėjęs bažnyčion nepa- 
baigsi eiti, visus metus tave klaidins kelyje. Tą dieną nie- 
ko nedirba — tai vargina dūšias, joms uždeda sunkenybę. 
Į griščiukus neik,— dūšios, pamačiusios kad dykaduoniau- 
ji, pramanys tau darbo (Tryškiai, LTA 549/186). 

26. Vakare (per Visus Šventus) giedot (t. y. dainuot) 
ir šokt negalima, nes visus metus būsi liūdnas (Tverečius, 
LMD I 660/211). 

27. Jei Visų Šventų vakare grieži, tai per visus metus 
velnias tave jodinės (Veliuona, LTA 409/280). 

28. Visų Šventų naktį negalima miegoti, reikia melstis, 
nes giminių dūšios ateina pirkiosna, pačiupoja, sako, žmogų. 
Kad ilgai dabotum pro piršto žiedą, tai jas užvystum, bet 
nevalia, nes labai išsigąsi (Tverečius, LMD I 660/112). 

29. Vėlinių dieną ir vakare nenešti laukan sąšlavas ir 

pelenus, neberti kur nors: Vėlinių dieną visur pilna vėlių ir 
beriant pelenus vėlėms akis prikrėsi (Alvitas, LTA 436/ 
153—121). 

30. Vėlinių vakarą nepridera išnešus vandenį lieti lau- 
kan, nes galima vėles aplieti (Alvitas, LTA 436/153— 
161). 

31. Šeštadienio vakarą negalima smarkiai lieti išnešus 
laukan nešvarų vandenį, nes gali pasirodyti vėlės (Vilkaviš- 
kis, LTA 436/153—268). 

32. Visų Šventėj ubagams reikia duoti rugių duonos už 
dūšeles ir už gyvą gaspadorių ir gaspadinę, už derlių, 
nes kitus metus rugiai nederės. Žvakes bažnyčion neša, 
kad bitės sektųsi (Tverečius, LMD I 660/210). 

33. Per vasarinius stalus (dziedus) reikia pirmiausia 
pakepti bandaitė ir atiduoti žydui, o paskui pas tą Žydą 
pirkti arielkos ir visai draugei gerti (Kabeliai, LMD I 
189/1—34). 

34. Tą dieną (Vėlinėse) gyvieji aptaiso mirusiųjų ka- 
pus ir naktį degina žvakes (Salakas, LTA 1593/143). 

35. Dūšios su Dievu kalbasi Zadušnose. Dūšios klau- 
sia Dievą, kada bus kokia pagalba, o Dievas sako: „Lauki 
šiandie iš giminių ar kaimynų“ (Obeliai, LTA 1635/125). 

36. Tą vakarą (Uždūšinėj) senieji, suėję pas kurį nors 
ūkininką, gieda šventas giesmes (Tryškiai, LTA 1165/39). 

37. „Vėlinių vakarą mirusiųjų atminimui žemaičių kai- 
muose giedami „Kalnai“. Pas kurį turtingesnį suvažiuoja 
giminės, suprašomi kaimynai. Giesmininkai vaišinami, kar- 
tais net kelis kartus per naktį“ (LtAd 1938 nr. 494; plg. 
"UkPt 1937 nr. 43). 


38. Vėlinių naktis visados lietinga: dangus verkia ir 
kartu trukdo žmonėms vaikščioti, kad šie nedrumstų ra- 
mybės vėlėms, atėjusioms į šį pasaulį (Seirijai, LTA 1296/ 
188). 

39. Jei lyja Vėlinių naktį, tai tais metais daug (žmo- 
nių) mirs (Tauragnai, LTA 545/132— 173). 

40. Jei Visų Šventų dieną nesimato saulės — bus ne- 
laimingi metai (Tauragnai, LTA 545/132— 176). 

41. Jei Visų Šventų dieną tebėra ant medžių lapai, 
tai bus marai ateinančius metus (Raseiniai, LMD I 193/3). 

42. Jei per Visus Šventus kas nors ką lopo, tai to gėre- 
liai bus margi (Pumpėnai, LTA 607/153). 

43. Jeigu vaikas gimsta per Visų Šventę, tai kai nueina 
į šermenis mato piktąsias dvasias (Naumiestis, LTA 28/ 
275—6). 


Vėlių maitinimas 


44. „Senovėj, sako, (Kupiškio apyl.) numirusį palaido- 
jus dėdavo ant kapo valgių ir gėrimų. Iš valgių dėdavę 
kiaušinių ir duonos, o kokius gėrimus dėjo, jau tikrai nėra 
žinių. Kupiškėnai atsimena, kad dar visai neseniai žmonės 
per Velykas dėjo kiaušinius ant kapų, kuriuos atiduodavo 
savo vaikams. Tai daro, kad vaikai žinotų, kur yra palai- 
doti jų artimieji“. (Ms Rt 1935 nr. 85, plg. MsKr 1938 nr. 43). 

45. Seniau, — kalbėdavo mano diedukas,— sako ne tik- 
tai želabną stalą ištaisydavo, bet ant nakties padėdavo 
visokių valgymų tam numirusiam paskutinį sykį pavalgyti. 
Džiaugdavos, jeigu atrasdavo suvalgyto. „Nabagėlis,— 
sako,— nors kiek užvalgė mano dovanos.“ Valgį dėdavo 
arčiau prie lango ir langus atidarydavo, — sako, dūšios bi- 
josi savo namų, kur griešijo (Tverečius, MLD I 474/684). 

46. Darant atminimą (giedant rožančių už velionį), 
po vakarienės nenuima nuo stalo valgių, kad galėtų vėlės 
privalgyti. Sakoma, jeigu nedaroma, kas aukščiau pasaky- 
ta, tai kitos vėlės nebūna patenkintos tokiu atminimu (Alvi- 
tas, LTA 436/153—281). 

47. „Senieji Pasarčių krašto žmonės kartkartėmis prisi- 
mena, kad seniau buvusios „dūšių velykėlės“ ir „dūšių 
kūčelės“, bet kas jos tokios buvo, šiandieną nebeatse- 
kama“ (XX a. 1938 nr..249) — Apie „vėlių velykas“ Did. 
ketv. žr. Bas. Vėl. 115. 

48. Vokiečių geografas Mūnsteris paliko žinią, jog Že- 
maičiai ne tik savo numirėlius deginę, bet ir vėlėms namie 
aukavę: jie statę kėdes, dėję ant jų valgius, laistę midumi 
ant ugniavietės tikėdami, kad vėlės naktyje atėjusios valgy- 
siančios (Žr. Bas. Vėl. p. XLV). 

49. „Ne menkas vaišes visoje Lietuvoje kelta senovės 
laike kasmet „vėlių“ dienoje (2 d. lapkričio). Slg. Juce- 
wicz, Litwa. Wilno 1846. p. 292. Tą dieną žemaičiai turėję 

paprotį mirusius iš kapų in pirtį ir ant puotos kviestie, o 
kožnas, kiek užprašė, tiek kėdžių statė ir tiek marškinių 
dėjo ant paskirtos vietos, stalus apstatę valgiais ir jvai- 
riais gėralais: patys, namon sugrįžę, per tris dienas gerdami 
vaišinosi, paskui vislab, kas buvo dėl vėlių parengta, jų 
kapus gėralais palaistę, ant kapinių palikdavę“ (Bas. Vėl. 
p. XLVII). 

50. „Senieji žmonės pasakoja, kad dar praeito šimtme- 
čio viduryje kai kuriose vietose Vėlinių vakarą Žmonės 
šventė savotiškomis apeigomis. Kapinėse keldavo vaišes. 
Susirinkusi giminė eidavo į kapines, vedama seniausio tos 
giminės nario, giedodami: „Viešpatie, didžioj smarkybėj ir 
rūstybėj Tavo. ..“ Kartu su savimi nešdavosi visokių valgių 
ir gėrimų. Kapinėse, prie kurio mirusiojo giminės kapo, 
senis vadovas mojęs pirštu į visas keturias šalis, kvies- 
damas vardais mirusiuosius gimines iki pat prabočių, kurių 
tik beatminė vardus. Paskui į visas šalis laistydavo alų, 
degtinę, midų, pieną. Ant kapo padėdavę duonos, mėsos, 
sūrio ir kitokių valgių“ (LtAd 1938 nr. 494). 

Aiškinimas. Tai panašu į vėlių vaišinimo apeigas, 
aprašytas Krasinskio (žr. Bas. Vėl. p. 19—20 nr. 30).— 
Apie panašius latvių papročius nemaža žinių paduoda rašy- 
tiniai šaltiniai, pradedant jau XVI a. Daug žinių teikia baŽ- 
nytiniai įsakymai (Kirchenordnung) ir vizitacijų protokolai 
(žr. Mannh. GL 415, 477, 487, 501, 504).— Dar žr. Ranke 
I 185—312. 

51. „Seniau buvę Gedvainių kaime žmonių, kurie Visų 
Šventų vakare nešdavę šalienos (tarm. košelienos) į jaują, 
kad parėjusios dūšelės galėtų prisisotinti. Padaužos. .. 
nueidavę ir suvalgydavę, o padėjusieji manydavę, kad dū- 
šios jų košelieną suvalgė“ (GtKr 1943 nr. 31 p. 200). 

52. Seniau primušdavo kiaušinių, prikepdavo pautienės 
ir Vėlinių naktį nešė maitinti ant kapų dūšias (Keturva- 
lakiai, LTA 1349/54). 

53. Zadušnųjų ryte dar mūsų daktorinė (iš Daktorių 
km.) bobutė birindavo grucės ant kapų ir, sako, rasdavo 
suvalgytą (Tverečius, LMD I 660/213). 


54. Lapkričio mėn. būna apeigos, vadinamos Ažinkai. 
Šeštadienį vakare turi būtinai visi nusiprausti pirtyje, o 
šeimininkė užkuria pečių; verda jauno paršo ir gaidžio 

mėsą, grikinę košę ir grucę (didžiųjų kruopų košę) ir 
prasalną — vien mėsa ir rasalas nuo burokų ir vandens 
(prideda). Ant rytojaus anksti pasikelia ir išėmę iš pe- 
čiaus viską valgo: pirmiausia valgo mėsą, paskui palaukę 
valgo ir kitus daiktus. Prieš valgant kiekvienas turi paimti 
į rankas nuo šeimininko uždegtą žvakę, triskart apeina ap- 
link stalą, o paskutinis padeda (žvakę) stalo vidury. Tuo- 
met šeimininkas,paėmęs šaukštą pila po stalu tris šaukštus 
pasėmęs, o po jo taip daro visa šeimyna ir tada valgo viską 
iš eilės, kas buvo pagaminta ir kiekvieno viralo vis pila 
tris šaukštus po stalu. Kolei valgo patys, tai visko po biskį 
deda į krepšį ir neša diedam. Pavalgius žvakę užpučia ir 
žiūri, į katrą pusę eina dūmai — į tą pusę reiks tam, kas pū- 
tė, išvažiuoti; o jei (dūmai eina) į viršų, tai (vaikas) auga ir 
namie pasilieka (Melagėnai, LMD I 630/30.— Plg. Trm 
1936 nr. 44: ceremonialus žvakių deginimas Vėlinėse ir 
spėjimai). 

55. „Dziedai“— tai būna skiriamos tam tikros šventės, 
pvz. Visi Šventi, Grabnyčios, Sekminės ir Žolinės. Per 
Žolines būna vad. „naujienų dziedai“. Per šiuos dziedus 
būna prikepama ir priverdama iš naujo tų metų derliaus: 
pakepa duoną iš šiųmečių rugių ir pyragų iš kviečių, papjau- 
nama avis ir keliama vad. „dziedai“. Žolinių rytą viską 
sutvarkius einama pusryčiaut. Visa, ką paskiria dziedam, 
sudeda ant stalo: avies šlaunelė, keli bakanėliai duonos ir 
pyrago. Tada šeimininkas paėmęs uždega žvakę ir leidžia 
per visų prie stalo esančiųjų rankas. Leidžiant žvakę kal- 
bama „Visų Šventų litanija“. Apėjus Žvakei apie stalą, šei- 
mininkas vėl paima šią žvakę, apneša triskart apie tuos 
valgius, kurie yra paskirti dziedams. Visa tai padarius, 
šeima susėda prie stalo pusryčiauti. Po pusryčių vieni šei- 
mos nariai važiuoja į bažnyčią ir tuos paskirtus valgius 
atiduoda dziedams (elgetoms), sėdintiems prie bažnyčios, 
arba atiduoda špitoliun.— Šios apeigos buvo daromos dar ir 
po Did. karo, bet šiuo laiku (1937 m.) nebedaroma. Taip 
buvo daroma Pavarėnų ir apylinkiniuose kaimuose, Varė- 
nos v. (Pagal motinos pasakojimus: užrašė B. Saulėnas, 
LTA 1310/20). 

56. Pavalgius Kūčias, reikia visus valgius ir indus pa- 
likti pernakt ant stalo, nes naktį ateina valgyti (kūčioti) tų 

namų vėlės (Marijampolė, Liudvinavas, Kalvarija, Marį. 
Rudamina, Zapyškis, Veliuona, Ariogala, Aukštadvaris, 
Grinkiškis, Raseiniai, Girkalnis, Viduklė, Skuodas, Pasva- 
lys, Šešuoliai, Salakas, Dusetos, Obeliai). 

57. Sambijos gyventojai „nabašnykų dvasėms arba vė- 
lėms Kalėdų naktį stalą dengia ir ant to pečenkas sus- 
tatą. Didis jų esąs džiaugsmas, kad ryte atranda valgyta... 
Ar dar kur kitur toks pajunkimas esąs — po visam negir- 
dėjau. Tikt pasakojama, būk senovės laike kur kas vėlėms 
valgio ant kapinių nunešęs. Teipogi man pasakota, kad dar 
senesniame laike Lietuvininkai ką palaidodami ant kapinių 
galvijį pasipjovę če pat mėsą išsikepę bei išsivirę ir če šer- 
menis laikę. Tai būtų lyg česnis gyvųjų su nabaštininkų 
dvasėmis arba vėlėmis“ (Krantas, vok. Krantz. Užr. Kr. 
Jurksatis. Bas. Vėl. p. 18 nr. 28). 

58. Pasakojama, jog mirusių vėlės lankosi tą (Kūčių) 
naktį namuose, kuriuose gyveno ar nusidėjo. Mirusieji, 
kaip ir gyvieji, pasninkauja per visą Adventą (o kenčią už 
sunkius nusidėjimus net visai nevalgo), todėl ir pas gy- 
vuosius atsilanko labai išalkę. Tai žinodama, kiekviena šei- 
mininkė padeda ant Kūčių stalo sočiai valgių ir vandens 
ąsotį, kuriuos palieka per visą naktį. Kad vėlės matytų, kur 
padėti valgiai, pastatomos ant joms paruošto Kūčių stalc 
keturios vaško žvakės (Kaltinėnai, Tauragės aps. GtKr nr. 
30 p. 127). 

59. Ant nakties (Kūčiose) visų patrovų reikia po biškį 
pastatyti į kampus, bo naktį ateis dūšikės valgyti (Viduklė, 
LTA 1471/10). 

60. Kūčiose palieka duonos ant stalo todėl, kad mirusie- 
ji ateina kūčių valgyti. Jie ateina tokiuos pat rūbuos, kuriais 
jie buvo pakavoti (Obeliai, LTA 1635/78). 

61. Naktį palieka saldumynus, nes ateina mirusiųjų 
giminių vėlės kūčiauti (Girkalnis, LTA 482/29). 

62. Ant Kūčių stalo dedama po staltiese šieno, o ant 
staltiesės valgiai, — daroma tai, kad naktį palikus valgius 
ir šieną galėtų sielos užvalgyti ir pasilsėti (Salakas, LTA 
1593/127). 

63. Padedamas šienas ant stalo po staltiese ir (deda 


dar) glėbį po stalu, kad turėtų kur nakvoti vėlės (Raseiniai, 
LTA 482/50). 

64. Kas Kūčių vakare nerėk (neverkia) atsiminęs savo 
numirusius gimines, tas yra šunširdis (Viduklė, LTA 1471/ 
7). 

65. Dūšiom, katrų niekas neatmena, reikia valgant pir- 
mą Velykų dieną nupilti tris šaukštus po stalu (Veisiejai, 
LTA 208/279—5). 

66. „O tuo tarpu kiti vyrai ir moterys atlikinėdavo be- 
dieviškas aukas ant kapų prosenelių ir draugų vėlėms, ir ke- 
letą kartų per metus, o ypač per Velykų, Kalėdų ir Visų 
Šventųjų šventes jiems dažniausiai rengdavo puotas...“ 
(Jėzuitų 1611 m. pranešimas. Lietuvos istorijos šaltiniai 
(Vilnius 1955, t. I p. 246). 

67. 1936 m. Acokavų k. Šiaulėnų v. ūkininko A. K. Pasi- 
mirė 15 metų dukrelė. Šių metų Velykose jos tėvas Antanas, 
eidamas bažnyčion į Polekėlį, nunešė 6 margučius, padėjo 
ant savo dukters kapo ir sako: „Bus malonesnės mano Ale- 
nytei Velykos“. Kumečių vaikai rado ant kapo kiaušinius ir 
suvalgė. Kada neberado padėtų kiaušinių, tėvas apsidžiau- 
gė, „Mano geroji Alenytė suvalgė savo velykinių margučių 
dalį“ (B. Buračas, MsKr 1938 nr. 43). 

Plg. H. Sudermann, Litauische Geschichten (1917) p. 
131: kad mirusi mergaitė nesivaidentų, į jos kapą įkasa puo- 
dą su vištiena ir gėrimo butelį. 

SUMMARY * 


x**x* 


I. Christmas Customs and Magic 


The day before Christmas (Lith. Kūčios) was conside- 
red a halfholiday, and people did only work connected with 
the holy season. Especially forbidden was: to use a guern or 
handmill to avoid a thunderstorm in summer (4,6), to spin 
(4,9), to patch garments (10), and to chop wood (11), 
because something bad would happen to your domestic ani- 
mals. 

After fasting all day, a solemn dinner was given aiter 
seeing the Evening Star (8), and all family members would 
try to come together even from tar away. Those absent were 
remembered sadly (40), and for a dead one a glass of beer 
was put at his usual sitting place (48). 

Hay was spread under the table-cloth, because Christ 
was born in a manger (14—22). After dinner hay was put 
under the table and the next day given to animals except 
horses (17—21). The dinner was started, alter saying grace, 
with „plotka“, an unleaven wheat wafer made and distri- 
buted by Church oificials. It is a relic of „agape“, a love 
feast, practiced by the primitive Christians. The family head 
breaks one „plotka“ and gives a piece to everybody as token 
of togetherness (39), and other customs with „plotka“ are 
pertormed (36, 44—47) . No meat (except fish) or dairy pro- 
ducts are served. The principal dish is called kūčia it is a 
mixture ot cooked whole grains oi wheat, barley, oats and 
peas, mixed with honey sweeted water and milk oi ground 
poppy seeds (miešimas) (25, 28—29, 32). Other dishes are: 
red beet soup, fish (usually pike and herring), soup of šliži- 
kai (hard baked small! dumplings), oat iruit jellies (kisie- 
lius), mushrooms,; the drinks are beer and kvass (23—25, 
28—34). 


* The Summary doesn't include „St. John's Customs and Belieis“ 
chapter (V). 

The rest ot the food is left overnight on the table, be- 
cause the dead come to visit their home and may enjoy the 
tood (49—53, 55); or Christ, God's lamb and angels may 
come (49, 54, 56). Souls of the dead like bread and salt 
(55), also mustard (52), „plotka“ (53), and even meat and 
pork products are left for them (50). 


Animals also get their kūčia the same evening or the 
next morning (17, 21, 65, 84, 261—266, 271). At midnight 
animals kneel and pray; they can speak, however, a man who 
tries to listen on purpose — dies (57—63). At midnight 
water in wells turns into wine, but one should not try to 
indulge (68—73). Bees are also remembered: bee-hives are 
lifted and listened for bee-talk (92--101, 272—273). Many 
omens are observed about sheep (9—10, 107—115, 269, 
280— 283). Hens are also treated well expecting good laying 
ot eggs (26—27, 270—271). Fruit trees are bound with 
a bunch ot straw (103—106). 


During dinner prophesies are made irom shadows as to 
how long one will live (77—82), and other divinations are 
observed about life and death, bad and good luck, coming 
events, etc. (85—91, 117—141, 144—149, 257—260). Very 
numerous are omens, divinations and real magic acts per- 
formed by girls who want to know about their future hus- 
bands (169—245). Witches are active at this time oi the year, 
therefore, people take precautions to protect themselves and 
their domestic animals (66, 150— 159, 165— 166, 290, 306, 
317—318, 341 —342, 367). Divinations are made from Chris- 
tmas weather (96—99, 291 —293). 


Christmas is a time for resting, singing of carols (287), 
and enjoying good iood (246—253). On the first day of 
Christmas nobody goes visiting (274—276, 286). Children 
disguised as „Biblical shepherds“, or „Old Man Christmas“, 
„The Three Kings“, „The Old Year“ go around asking for 
donations, usually food (284, 299—300). There were a num- 
ber of Christmas games with disguising (301—305); most 
interesting are: „Leading a Bear“ (301) and „Frying a 
Crane“ (304), the last with a „weddingplay“, similar to 
sham-wedding plays that were also performed at Shrovetide 
(see p. 184 no. 138) and on Whitsunday (see p. 200 no. 
296). 

All debts should be paid before Christmas (289), and 
nothing should be lent on Christmas Eve, or you will give 
away your own luck (12); the same is observed before Easter 

(see p. 116—117 no. 35—41). The head of the household goes 
around his fields on Christmas Eve and prays (83—84); 
more oiten this is done on St. George's Day (see p. 170 no 
87—88). 

The third day ot Christmas was observed as „Day oi 
Hail“ and no work was done in the fields (295—296); the 
same applies to Easter (see p. 157—158 no. 440—418) and 
Whitsunday as precaution against hailstorms. 

"It 15 considered an omen oi good luck if on the first day 
oi Christmas or on New Year*'s day the first visitor is a Jew 
(297, 334), and a bad omen ii the first visitor is a woman 
(334). 

During the whole season between Christmas and Epip- 
hany which is called tarpušvenčiai (i. e. between the holida- 
ys), hard work like spinning (277, 279, 281, 288) and milling 
(277, 280) was forbidden, and everybody was engaged in 
splitting feathers for pillows (277—278). In German this 
period is called „Die Zwėliten“ and English „Twelith or 
Drait Days“. 

New Year's Eve was celebrated in a similar way to 
Christmas Eve (309—313), both meant the start oi a new 
year. Forecasts were made observing New Year's weather 
(314—316, 335, 337). What happens on New Year's Day 
will occur all year long, therefore, everybody is carelul ot 
what he does (320—332, 338, 343). The same kind ot divi- 
nations about the future are made as on Christmas Eve 
(319, 344—364). Midnight to Epiphany is also a good time 
for doing magic acts (365—366). 


II. Shrovetide 


The most typical feature oi the Shrovetide is disguising 
and masking. The people, usually teenagers, disguise them- 
selves as Jews (40—28), beggars and Gypsies (29—38); 
they go from one homestead to another, engage in merry- 
making and expect to be treated with food and drinks. There 
are also animal disguises: as a horse (39—43), billy-goat 
(44—50), crane (51—57) and other animals. Some masks 
themselves as demonic beings: Death (Lith. Giltinė) and the 
Devil (62—65). A typical figure is a lifeless mummy clad as 
a temale and put on a peculiar vehicle, consisting of one 
wheel and one sledge-runner. She is called Kotrė or Morė in 
western Lithuania and is considered to be mother of all 

the disguised persons (66—76). As the vehicle is drawn 
by a long rope, she turns around on the wheel and 
may hit with a flail it any curious person comes too 
close. In other parts of the country the figure has diiie- 
rent names and is considered to be male (80). At the end, 
around midnight, the iigure is burned or drowned (116— 
120). The masks are carved from wood, or are made from 
sheepskin or cloth. Men like to disguise themselves as wo- 
men, and vice versa. A fur coat turned inside out is often 
used. They like to blacken their faces with soot and to soot 
other people. 

Everybody likes to pour water on the carnival party to 
insure a good harvest and a good stand oi ilax (90—106). 
They protect themselves with long whips. The disguised per- 
sons make a great noise and a kind ot music with pots 
and pans, whips, etc. (107—111). They steal food and hou- 
sehold articles (112—115). Around midnight a supposed 
fight between Lašinskis  (Baconman) and Kanapinskis 
(Hempman) apparently takes place in the klėtis (granary) 
and the latter wins, because Lent starts and oil from hemp 
seeds is used for food instead of lard (121—131). The youth 
gather in an inn (or a, peasant house) for a final feast 
with rich food and merrymaking, i. e. dances and games 
until midnight (132—139). 

The food must be rich, fatty and eaten 9 to 12 times 
that day before Lent starts. Several popular dishes are 
described (150— 159). The typical dish is šiupinys: a po- 
rridge ot cooked peas with bits of pork (150— 156). Later 
pancakes become popular (161—165). The leftovers of the 
Shrovetide food are used for magic practices (189—203). 
A number of divinations are made from Shrovetide weather 
(208—212), and the girls try to read omens about their 
future husbands as was done on Christmas Eve (213— 
222). 

It is very important to go sledding on this day to ensure 
a better ilax harvest as it is said, „To drag flax higher“ 
(223—242). It is good it the sledge overturns and this is 
often done on purpose (243—250). Two-year-old colts are 
harnessed for the first time (251—258). Even large spindles 
were used for sledding down the hill (262—265). It is good 
to go visiting tar away, again for good flax harvest (266— 
269). Swings are made (271—273), linens washed (274— 
276), and at least one cart of dung should be taken to the 
field for a good harvest (282—284). It is forbidden to spin 

(289—297), mend (298—300), all work with circular mo- 
vements (301—302), as it will badly afiect animals next 
summer. Even combing hair is not good (303—304). Other 
magic acts are performed with bear hair, wooden shoes and 
firewood (308—310 respectively). 

On Ash-Wednesday people go to church services, ashes 
are put on people*s heads (311—314), and then some go to 
an inn to „wash their mouth out“ with vodka on the pretext 
of removing the rest ot the grease (321—323). You may 
eat only the remnants oi meat stuck between your teeth 
and stories are told about greedy people (316—318). 

A log or block was dragged around on this day, an 
old fertility rite, later explaned as bringing a barrel oi her- 
rings for Lent (329—335). Spinsters and bachelors endured 
harassment at this time from merry carnival people (23— 
28). 

In the middle oi Lent at noon it was allowed to eat 
a rooster, provided that everything was prepared in one hour 
(344—347). It is a reminiscense oi an old sacrifice. The 
personification ot Lent (Gavėnia, Gavėnas) is another mer- 
rymaking event performed by young people (337—339, 
354). A herring was suspended from a piece ot yarn to 
predict which part of Lent may be more difticult to endure: 
if the tail went down it ment that the first p .rt of Lent until 
pusiaugavėnis gave more hardship, and the head down indi- 
cated that the rest oi Lent until Easter will be more severe 
(350—351). 


II. Palm Sunday, Holy Week, and Easter 


On Palm Sunday parents whipped children who were 
still asleep with a twig of juniper, wishing them health 
and announcing that in a week there will be Easter; young 
people at the churchyard also ilogged each other wishing 
health and beauty (1—18). This is an old beliet in the magic 
power of green twig. Everybody should take to church 
a bouguet ot green juniper twigs or willow sprouts, called 
verba, which are blessed in church and later used for a num- 
ber oi magic practices (8, 26, 29, 32). If somebody does 
not have a verba in his hands in church, it is said, the devil 
puts his tail in the person's hand insted (19). 

During Holy Week only work connected with the Eas- 
ter holiday is allowed. Nothing should be loaned to anybo- 

dy, or your luck would go away (35—41). Maundy Thusday 
is a day for cleaning the house (69—73). Washing in a 
stream before sunrise will heal skin diseases, boils and 
scabies (46—61). The bathhouse is (62—63), everybody 
combs his hair to rid of vermin for the whole year (63—65). 
Domestic animals also were washed (66—68), pigs and 
rams were castrated (72—74). If you sweep the house that 
day, you may be rid oi vermin, or you can make a charm to 
transfer them to your neighbour (75—81). It is good to steal 
some firewood from the neighbour (84—87). Bring home so- 
me chips before sunrise, so that you will have luck in sum- 
mer in linding the nests of wild birds (87—93). Several 
other magic acts are performed (101—108). 

On Good Friday it is forbidden to dust, or you may 
put dust into Christ's eyes (113—116). Only sorcerers and 
witches go to coniession this day (121—122). It is forbi- 
dden to trash grain, to grind tlour and to do washing with 
a beetle, it may cause a thunderstorm in summer (124— 
125). 

On Holy Saturday the most important ritual is the 
bringing home oi blessed fire (139—144) and water (145— 
152) from the church since later on they are used for all 
kinds of protection. Many spend the night in church where 
a passion play is sometimes periormed, and the practical 
jokers play tricks on people who fall asleep in church 
(153— 160). 

Easter morning is time again for water magic: he who 
washes himseli before sunrise in a running stream, pre- 
ferably naked, will be free from boils and sores all year, 
will stay healthy and white skin (161—168). Sleepers are 
doused with water (171 — 178), otherwise they will be sleepy 
all year. Holy water is also used to protect house and fields 
(183—186). On Easter morning the rising sun dances ior 
joy (187—193). More common is the beliei that sun dances 
while rising on St. John's morning. The Resurrection ce- 
remony in church is a good time to periorm various magic 
acts (194—211). Again magic acts are performed at home to 
get rid of fleas, mice and frogs (212—221). After church 
service everybody tries to get home first, because the lirst 
at home will be the first to finish all field work that year 
(225—231). 

Easter breakfast after long fasting was a solemn event 
(232—247). It was started with food blessed in church. Very 
important were Easter eggs, colored and ornamented (248— 

269). Young people gambled with eggs, breaking or rolling 
them to win more eggs (269—280). Small children went 
from house to house asking for eggs and reciting a verse 
about the happy event oi Easter, resurrection of Christ 
(281—290). In Dzūkija, the young men, the so-called 
lalauninkai, go in sąuads at night irom one homestead to 
another, giving greetings and certain oration, singing reli- 
gious songs, and where there is a young girl at home, they 
sing a lalinka, a rather erotic songs, wishing her an early 
and happy marriage (291—296). They receive eggs and ot- 
her food. Many charms are done with Easter egg shells 
and ham bones to protect fields from hail and mice 
(297—320). 

Domestic animals also receive special food on Easter 
(321—328) and undergo other magic treatment (330—344). 
Swings are made at Easter (348—353), and people go 
visiting on the second day ot Easter (354—359). Divi- 
nations are made irom Easter weather about the weather 
of the coming year (360—378). Several other charms are 
performed and good and bad omens watched ior (379— 
409). 

The people also are observed the Wednesday aiter 
Easter as the „Day oi Hail“ (ledų diena), did not do any 
field work, otherwise hail would destroy crops in summer 
(4410—419). 


IV. From St. George to Corpus Christi 


St. George is considered to be the protector of domes- 
tic animals. Therefore, on his day (April 23) animals re- 
ceive better treatment, no work is done with horses (17— 
24), or no field work is done at all (25—28). Horses 
are washed and groomed (30—33). 


In Eastern Lithuania some time ago girls climbed on 
fences and sang certain songs asking St. George to unlock 
the ground and let the grass grow (37—39). If it starts 
snowing on April 23, (people say that St. George comes ri- 
ding a white horse (43—46), and it is the sign a prosperous 
year. 

Wolves are hounds ot St. George, and people try 
with magic acts to lock the jaws oi wolves (56—64, 123). 
Food is brought to church and stored at St. George's altar 
or picture for protection ot domestic animals (69—81). A 

special bread with five eggs it was baked, the farmer ca- 
rried the bread around his fields several times, one loafi was 
buried in the ground as a sacrifice to Earth, the other brought 
home and everybody ate of it, or it was distributed to beg- 
gars (87—89). Eggs were again colored and given as 
presents (91—96). An old sacrifice is the killing ot a black 
rooster and sprinkling its blood on all animals, also the 
manger and racks in the stable as protection against 
diseases, witchcraft and misitortune (99). A young boy who 
was born at this time of the year and received George's name 
at his baptism, was led around the village naked aiter 
sunset, and this was considered to bring luck to the whole 
settlement (100). 

Hired farm hands changed masters on this day (101— 
106). Another date for changing masters was Christmas. 
Horse-tenders had their holiday (96—97). Girls made their 
usual divinatios about boys and weddings (121). 

It was believed that St. George's Day birch or maple 
sap was not to be taken; on this night witches wash themsel- 
ves in it, therefore, vessels for collecting sap were turned 
upside down (117—120). 

On St. George's Day the cattle were driven out to pas- 
ture for the first time. The cattle and sheep were driven 
over a couple of eggs laid under the threshold of the stable 
for protection against diseases and wolves; later eggs (il 
not trampled which was a bad omen) were given to a beggar 
(125—139). The cows and sheep were ilogged with juniper 
twigs or verba (148—152), fumigated with various subs- 
tances, including verba and Asa foetida (153—158). Fur- 
ther something was bound on the neck, tail or horns oi 
cattle, or even a hole was drilled in the horn, some subs- 
tance put into it (e. g. mercury, Asa foetida) and sealed 
again (183—186). All this was done to protect animals 
against witchcraft and diseases. 

Special care was taken to protect young iowl against 
hawks and crows. They were fumigated and let out through 
an opening in a certain male or female garment, or through 
a well-nave or horse-collar, and then driven out to the 
North side ot the house, preferably while the North wind 
was blowing (159—178). To scare away hawks from the 
vard, a pot or a wheel-nave, or even the skull of a horse 
was put on a stake (179— 181). 

It was important to get much milk (140—147), also 
to secure that animals would not get lost but always find 

their own home (192—201), and finally to protect them 
against thieves (202). 


The herdsman should be caretful not to lose his whip 
or rod on the first day (208—210). In the evening he was 
drenched with water by the mistress of the house so that 
the cows will give much milk (211—213), and then received 
eggs for supper, better than his usual meal. 

On St. Marcus Day (April 25) no field work should be 
done to prevent hail (215—216) or mole-hills (218—219). 
However, it is good to plant carrots, Lith. morkos (221— 
222), and the girls again make divinations (226—227). 

Three days before Ascension Day processions were ma- 
de to the crosses in the field, ending in the cemetery, with 
prayers and religious songs asking God for a good har- 
vest and protection against hail and drought (228—232). 
The crosses were covered with wreathes of flowers and the 
ceremony was called (The Days oi Crosses“ (kryžavos die- 
nos). This is a Christianized „magic encircling rite“ (ct. 
German Nerthus procession reported by Tacitus). As a rem- 
nant of an ancient rite, the proprietor circles his field early 
in the morning before the religious procesion starts (233). 
The same was done on St. George's Day. 

On Ascension Day everyone has to eat six dumplings 
with bacon, also six pig's teet cooked with peas (245— 
253). Once masks of devils were torn to pieces in church on 
this day (256). 

Whitsunday (Lith. Sekminės) is a great holiday. House 
and church are decorated with young birches, garlands were 
made from flowers, people brought home birch branches, 
which were blessed in church and used for all kinds ot 
magic practices, e. g. for fumigation before a thunderstorm, 
or to drive away bad spirits in case oi death (257—263). 
Herdsmen decorate cows with garlands in the evening 
before Whitsunday and housewives give food for their 
feast (264—284). This was done so that cows would give 
more milk (269—271). In Eastern Lithuania the herdsmen 
were free on Whitsunday and selebrated their festival while 
the adult girls tended cattle (293—296). Young boys came 
to help them and they had their feast: girls took iood and 
boys brought drinks. There was singing and dancing, and 
they performed the „wedding game“ with a selected „bride“ 
and „bridegroom“ (296). 

In Western and Southern Lithuania each herdsman 
tried to drive cattle on Whitsunday morning as early as 

p and to play on a small horn (Sekminių ragelis). 
Ic who overslept and was last laughing -- stock for the 
whole year and was called spirgutis, i. e. „a little piece 
of fried bacon“ (287—290). It was believed that the cattle 
of the first one to drive out and to play the horn would give 
more milk (288). Then the cows were ornamented with 
garlands on Whitsunday beiore taking them home around 
noon, and alterwards the herdsmen had their feast „herd- 
smen omlet firying“ (287). They also decorated themselves 
with paper caps, wooden sabres, etc. (287—289). A special 
„Whitsunday meadow“ was reserved in advance as pasture 
for this day (291—292). 


Interesting are the humorous speeches herdsmen make 
while collecting food for their feast: „The ox asks for bread 
and salt, the cow for butter, the sheep for four, the ram 
for eggs, the sow for bacon, and the herdsman for a dime 
(276, ci. 277). 


The hired labourers also wanted to have their teast on 
the second day of Whitsuntide. They collected food and made 
beer of collected grain, usually barley (sambarų alus such 
beer was called) to which they also invited their landlords 
(298—301). 

Adults on Whitsunday went to the fields „to visit the 
rye“ (rugelių lankyti) and special songs were sung on this 
occasion to increase the harvest (305—308). Other enter- 
tainments were: a fight for the picture oi a saint (304), 
hanging of swings (310—311), arrangements for bull tigh- 
ting to determine which bull is the strongest (312), and the 
usual divinations by girls (313—316). 


Once again water and fire were blessed in church on 
Whitsunday Eve. The people with the blessed water did 
similar practices as with Easter water (317—323). After 
Whitsuntide one may go swimming, the water is blessed and 
no longer dangerous (324—325). Crosses were errected at 
this time (302—303a, 340). The third day ot Whitsuntide 
was also observed as a precaution against hail (329—331). 


On Corpus Christi houses and churches again were 
adorned with young birch trees and kept through the whole 
Octave (341—343). Their branches ware used to chastize 
children against thunder (342). Women brought to church 
buches of flowers for blessing; some made nine small gar- 
lands of rue, kept in church for nine days, later used as 
remedies, for fumigation to drive away the devil, and also 

put into a pillow for dead man in his casket (345- 
347). 

In some places herdsmen put wreathes on cattle heads 
on the Eve oi Corpus Christi (349—350). If a cow did not 
get a wreath, she remained barren (351). The cows on 


Whitsunday morning were struck with birch rod for agility 
(285). 


VI. All saints and all souls' day ( November 1—2) 


People believe that on All Saints Night all souls were 
released from Purgatory, to walk around or to visit their 
former houses and relatives (1—10). The beliet is widespre- 
ad that souls have „midnight mass“ in the church; however, 
it is very dangerous for a living person to be there: the souls 
recognize such intruders, persecute them and try to tear 
them to pieces (13—15). 

It is better to stay at home that night and not go 
anywhere, because wandering souls may be disturbed (17— 
21, 25). Even the herds are kept inside both days (22). The 
kiln (jauja) is heated and lett empty because souls may 
come to warm themselves (23—24). The people do not sing 
and dance (26—27), they should not sleep but pray be- 
cause souls come and touch them; one may see souls by 
looking for a long time through the middle of a finger ring 
(28). Do not throw trash outside the house or pour out 
water because wandering souls may be hit (29—31). 

The people come together and pray, sing religious 
hymns (36—37), or give alms to beggars and poor people, 
and ask to pray their deceased relatives (32—33). The 
souls go to church to collect prayers offered for them, 
and sometimes argue to whom the prayers were intended 
to help (9, 18). The graves are ornamented and candles 
lit on them (34). 

A child born on All Saints Day can see souls; he is a 
seer. Such a person (Lith. dvasiaregys) has a difficult life: 
he has to stay away from the path of wandering souls, or 
carry them on his back (1, 43). 

Feeding of souls. Souls are ied on various occa- 
sions: shortly after death at the memorial dinner (44—48), 
on Christmas Eve (56—62), at the breakiast on Easter mor- 
ning (65), -later same day colored eggs are brought and 
put on the graves oi children (67), -and especially on All 

Souls? Day. On this day iood is leit in the bathhouse (49), 
in the kiln (51), or taken to the cemetary and leit on graves 
(52—53). Originally a common feast for the living and dead 
was celebrated in the cemetary (50, 52—53, 66). The 
Church condemned this custom. 

A special ceremony was performed in Eastern Lithua- 
nia, the so-called ažinkai or dziedai. The whole family had 
a teast: a burning candle was carried around the table by 
everyone in turn, and three spoons ot food were poured 
under the table by everybody for souls of ancestors, called 
dziedai (a word oi Slavic origin). Finally the rest of the food 
was taken to beggars or brought to the poor house (54— 
55). 

If it rains on All Souls? Day as oiten happens in Lithua- 
nia, people say: „Heaven is weeping“ (38). 


PABAIGOS ŽODIS 


„Lietuva yra aukso duobė 
etnologijos mokslui, ten 
esanti medžiaga dar gyva, 
o tuo tarpu kituose kraš- 
tuose toji pat medžiaga jau 
seniai išmirusi, kartais nė 
pėdsakų nepalikusi“. 
Sigurd Erixon/1938. 


Be iškilios mūsų tautiečio Jono Balio asmenybės būtų 
sunku įsivaizduoti XX amžiaus Lietuvos folkloristikos moks- 
lo raidą. Ir būtent tokio tautosakos mokslo, kaip kad šios 
knygos autorius jį suvokė: „Tautosaka yra... tautos kul- 
tūros istorija. Ji padeda pažinti jos istorinį likimą“ !. 

Jonas Balys gimė 1909 m. liepos 2 dieną Krasnavos 
vienkiemyje, Kupiškio valsčiuje. Jau nuo penkiolikos metų 
pradėjęs savarankiškai gyventi, 1924 metais jis įstojo mo- 
kytis į Panevėžio mokytojų seminariją. Užsidirbdamas pra- 
gyvenimui pamokomis ir kurį laiką gaudamas stipendiją, 
tuometinių seminarijos mokytojų — liaudies kultūros puose- 
lėtojų — Petro Būtėno ir Jurgio Elisono įkvėptas, J. Balys 
gyvai susidomėjo liaudies buitimi ir kultūra: rinko tautosa- 
ką, liaudies meno paminklus?. Sudominti jaunuolį tautosa- 
ka ir etnografija nebuvo sunku, nes jo vaikystė prabėgo 
namuose, pilnuose motinos dainuojamų kupiškėniškų dainų. 

J. Balys jau Panevėžyje atsiskleidė kaip tradicinių 
liaudies kultūros dalykų rinkimo organizatorius. Semina- 
rijoje jis vadovavo moksleivių Tautotyros žinių ir senienų 
rinkimo draugijai, kuri surinko „daug tautosakos ir medžia- 
ginės kultūros palaikų“ *. Vien pats autorius užrašė per 
900 tautosakos dalykų. | 

Dar būdamas seminaristu, veiklusis draugijos pirmi- 
ninkas ne tik organizavo medžiagos apie Kalėdų papročius 
rinkimą, bet jau pabandė gautuosius aprašus moksliškai ap- 
doroti, ir 1930 metais buvo išspausdintas pirmasis išsa- 


! Tautosakos rinkėjo vadovas. Red. Jonas Balys. Kaunas. 1940. II 
laida P. 4. 

2 Lietuvos Mokslų Akademijos archyvas. F. 1. Ap. 9. S. v. 25: Jono 
Balio asmens byla (toliau — LMAA). 

* LMAA. L. 2. 

mus J. Balio straipsnis „Kalėdų papročiai ir burtai““ 
Nors, kaip pats autorius pasakė, tada jam dar trūko pa- 
tyrimo ir metodinio pasirengimo folkloro medžiagos stu- 
dijoms, tačiau tai neabejotinai jau buvo J. Balio kaip moks- 
lininko kelio pradžia. 

Užsibrėžęs tikslą studijuoti tautosaką, jis 1928 metais 
įstojo į Kauno Vytauto Didžiojo universitetą. Čia „išklau- 
siau M. Biržiškos skaitytus kursus, o daugiau tautosakos 
nebuvo, tai paėmiau pagrindiniu dalyku Lietuvos istoriją“ *. 
1930 metų pavasarį, užsirekomendavęs kaip gabus studen- 
tas, J. Balys su Švietimo ministerijos stipendija buvo pa- 
siųstas tęsti studijų į Austriją“. Graco (1930--1931) ir 
Vienos (1931—1933) universitetuose „pasirinkau pagrin- 
dine sritimi etnologiją“ *. 

Įsitraukti į inologijos studijas autorių veikiausiai pas- 
katino to meto intelektualinė aplinka: prieškarinės Vakarų 
Europos humanitariniuose moksluose vyravusi palyginti su 
nūdiena nedidelė atskirų mokslų specializacija. Tarp tolklo- 
ristikos ir etnologijos tuo metu atotrūkio beveik nebuvo. 
Kita vertus, studento iš Lietuvos negalėjo nesudominti tuo- 
metinio Vienos universiteto profesoriaus Wilhelmo Šmito 
(Wilhelm Schmidt) — kultūrinės-istorinės etnologijos kryp- 
ties kūrėjo — paskaitos. Greičiausiai Vienos universitete, ku- 
rį baigdamas autorius apgynė daktaro disertaciją“, jis galu- 
tinai susiformavo kaip kultūrinio-istorinio metodo tautotyro- 
je šalininkas. Šiaip ar taip, tačiau vėlesnė jo polemika su 
J. Baldausku parodė, kad J. Balys grįžo į Lietuvą griežtas 
mechaniškojo evoliucionizmo priešininkas. 1937 m. jis rašė: 
„kadangi dvasios srity (o ir technikoje ne absoliučiai) 
„geležinių įstatymų“ nėra, tad čia reikia vadovautis isto- 
riniu metodu: pirma rinkti taktus, juos kritiškai įvertinti ir 
tik tada iš jų daryti apibendrinimus ar išvadas““. 

Nusprendęs atsideti „liaudies intelektualinės kultūros 
tyrinėjimams“ bei susipažinti su tuo metu folkloristikoje 
garsėjančia istorine-geografine suomių mokykla, J. Balys 
metus stažavosi Suomijoje. Čia jis užsiėmė grynai tauto- 
sakos studijomis ir rašė akademinį darbą „Griausmo Dievo 


* J. Balys. Kalėdų papročiai ir burtai // Mūsų tautosaka. Kaunas. 

A Naujoji Vitis“ Ch 1978. „Nr. 17. P. 122 
Naujoji Viltis“.=Chicago. „Nr. 17. P. 

s TMAA LBS go 

' Disertacijos referatas paskelbtas Kauno V. D. univ. Filosol. ir 
teolog. fakulteto leidinyje „Eranus“. 1937. T. 3. P. 147—171. 

* Lietuvos Mokslų Akademijos Lietuvių literatūros ir tautosakos 
instituto Literatūros rankraštynas. F. 69. S. v. 48. L. 2 (toliau — LLR). 

ir velnio priešybė Šiaurės Europos tautų liaudies tradicijo- 
se“? . Ši studija Kauno Vytauto Didžiojo universitete buvo 
apginta kaip habilitacinis darbas ir dar 1934 mokslo metais 
J. Balys jau skaitė studentams net keturis kursus!" 

Tapęs tik ką įsteigtos Etnikos katedros vyr. asistentu, 
autorius ėmėsi plunksnos ir akademinėje spaudoje populia- 
riai išdėstė etnikos kaip tautotyros sampratą bei jos studi- 
javimo reikšmę tautos kultūros savitumui išlaikyti. Pasi- 
remdamas „naujai atgijusių Pabaltės tautų“ dideliu dėme- 
siu savajai tautotyrai, J. Balys pabrėžė, jog „jaunoms ir 
mažoms tautoms tautotyra yra jų egzistencijos ramstis“ !!. 
Praėjus pusšimčiui metų, šie žodžiai tebėra nė kiek ne ma- 
žiau reikšmingi grįžtančiai į Vakarų pasaulį Lietuvai. 

Deja, neretai, ypač humanitarai, būna dosnūs patrio- 
tiškais žodžiais, tik daug rečiau — darbais. O J. Baliui tokie 
samprotavimai anaiptol nebuvo tušti. Jie subrandino bene 
lemtingiausią žingsnį jo gyvenime: pačiam imtis, pačiam 
visame krašte organizuoti „tautos dvasios apraiškų“ rin- 
kimą. Ne be autoriaus pastangų 1935 m. liepos 16 d. steigia- 
mas Švietimo ministerijai pavaldus Lietuvių Tautosakos 
kios (toliau — LTA), o J. Balys paskiriamas jo ve- 

ėju. 

Galbūt pasinaudojęs dar Panevėžyje sukaupta tautosa- 
kos rinkimo organizatoriaus patirtimi, o greičiausiai nepap- 
rasto reiklumo sau dėka J. Balys taip imasi vadovauti ar- 
chyvui, kad per porą metų jame jau buvo sukaupta per 
300 000 tautosakos dalykų . LTA gerokai peržengė tipinio 
archyvo rėmus ir tapo reikšminga to meto Lietuvoje tau- 
totyros mokslo įstaiga. Ji figuravo keliose tarptautinėse 
etnologijos ir folkloro institucijose, leido plačiai užsienio 
mokslinėje spaudoje recenzuojamą, autoriaus redaguojamą 
tęstinį leidinį „Tautosakos darbai“ (1935—1940 m. išleisti 
7 tomai). O archyvinė medžiaga buvo koditikuojama ir 
klasifikuojama pagal pasaulinius standartus, jai rinkti iš- 
leistos dvi išsamios „Tautosakos rinkėjo vadovo“ laidos. 


* Zr.: Balys J. Griaustinis ir velnias Baltskandijos kraštų tauto- 
sakoje. Lyginamoji pasakojamosios tautosakos studija // Tautosakos 
darbai. Kaunas. 1939. T. 5. 220 p. 

!0 Rudens semestre: „Lyginamieji folkloro tyrinėjimai“ ir „Bendras 
etnikos kursas“; pavasario semestre: „Lietuvių tautosakos rinkimo is- 
torija“ ir „Suomių Kalevala“ — LLR. F. 64. S. v. 293. 

'! „Akademikas“. 1934. .Nr. 16. P. 354. 

'? LLR. F. 69. S. v. 35. L. 1. (Tarp jų ir iš Tautosakos komisijos, 
veikusios 1930— 1935 m., perimti rinkiniai.) 

1939— 1944 m. LTA (nuo 1940 m. perkeltas iš Kauno į 
Vilnių) žinybinis statusas keitėsi. Kurį laiką jis buvo Litu- 
anistikos, vėliau Etnoogijos, dar vėliau Lietuvių literatūros, 
pagaliau vėl Etnologijos institutų Žinioje, tačiau visą laiką 
LTA išliko savarankišku padaliniu ir jam iki pat 1944 m. 
vasaros vadovavo J. Balys. 

1942— 1943 m. jis buvo Vilniaus universiteto Tauto- 
tyros katedros vedėjas, docentas. 

Net karo sąlygomis mokslininkas sugebėjo ne tik išsau- 
goti LTA (nors į tą pastatą okupantai kėsinosi), bet ir 
nenutraukti jo darbo. Pats važinėjo po kraštą rūpindamasis 
tautosakos rinkinių gausinimu. Negana to, karo metai auto- 
riui buvo intensyvaus kabinetinio darbo laikas, pvz., 1942 m. 
parašyta ir šioje knygoje pirmąkart skelbiama jo studija 
apie Joninių papročius. 

Nelemtoji 1944 m. vasara Balių šeimą nubloškė į 
Freiburgą Vokietijos pietuose. Būdamas europinio garso 
mokslininkas ir susirašinėdamas su gausiu kolegų būriu, 
J. Balys greitai rado prieglobstį ir gavo darbo vokiečių 
liaudies dainų tyrinėtojo profesoriaus J. Mejerio (John 
Meier) vadovaujamame Vokiečių liaudies dainų archyve. 

1946—1947 m. J. Balys buvo Pabaltijo universiteto 
Hamburge, vėliau perkelto į Pineburgą, profesorius, kaip ir 
Vilniuje, vadovavo Etnologijos katedrai. Kurį laiką uni- 
versiteto profesoriai jokio atlyginimo negaudavo, kelionės į 
paskaitas dėl susisiekimo sutrikimų buvo nepaprastai var- 
ginančios. Kaip prisimena autorius, „traukiniai būdavo per- 
pildyti. .. buvau tada jaunas — 12 valandų kelionė stačiam 
buvo menkas dalykas. Taip buvai suspaustas iš visų pusių, 
kad galėjai ir nusnūsti — nepargriūsi“'*. Nepaisant nepri- 
teklių. vis dėlto Pabaltijo universitetas savo lygiu neatsi- 
liko nuo Vakarų Europos universitetų '*. 

Šalia paskaitų skaitymo J. Balys Vokietijoje intensyviai 
dirbo mokslinį darbą. Kaip pats yra sakęs, Vokietijoje buvę 
patys vaisingiausi darbais metai, nes turėjęs daug laiko, 
bet mažai maisto ir pinigų'?. Čia buvo parašytas ir iš- 
leistas vienas iš pačių geriausių jo veikalų „Lietuvių ve- 
dybos“!8 


'* „Naujoji Viltis“. 1978. .Ns. 17. P. 122— 131. 

'* Puzinas J. Pabaltijo universitetas. Ch., II. 1976. P. 51. 

5 „Naujoji Viltis“. 1978. Nr. 17. P. 127. 

'$ Balys J. Litauische Hochzeitsbrauche // Contributions of Bal- 
tic University Hamburg. 1946. Perspausdinta: Balys, Jonas. Vaikystė ir 
vedybos. Silver Spring, Md. 1979. P. 65— 142. 

1948 m. emigravęs į Jungtines Valstijas, J. Balys pra- 
dėjo dirbti pas žymiausią to meto Amerikos folkloristą 
S. Tompsona (Smith Thompson) lnidianos universitete. >15>, 
gerai suprasdamas autoriaus sielojimąsi dėl Vilniuje palikto 
LTA likimo, patarė J. Baliui rinkti tautosaką iš lietuvių emi- 
grantų ir taip sukaupti naują archyvą''. Paklausęs pata- 
rimo, autorius per dvi vasaras (1949. 1950) su magneto- 
fonu aplankė beveik visas didesnes lietuvių kolonijas, už- 
rašydamas apie Y0 „kaspinų“ įvairiausios tautosakos. Tai- 
gi Amerikoje nenuilstantis lietuvių dvasios tyrinėtojas jau 
trečią kartą ėmėsi tautosakos rinkėjo darbo. Jį apvainikavo 
dabartinių Lietuvos folkloristų labai vertinamas dvitomis 
„Lietuvių dainos Amerikoje“ (1958 ir 1977). 

Kartu mokslininkas skaitė paskaitas Indianos universi- 
tete'? ir vaisingai dirbo tiriamąjį darbą. Su S. Tomp- 
sonu 1958 m. išleido didelės apimties (per 400 p.) darbą apie 
indų pasakas''. Rašė išsamius straipsnius iš etnologijos, 
folkloristikos bei mitologijos į pasaulinio garso enciklopedi- 
jas“' , buvo aktyvus Bostone leidžiamos Lietuvių enciklope- 
dijos (1953— 1969 m. išėjo 36 tomai) bendradarbis. 

Lietuvių mitologijos tyrinėjimą laikydamas vienu iš 
svarbiausių savo darbo barų, J. Balys yra pabrėžęs: „dėl 
mitologijos esu labai kritiškas ir nesižaviu jokia teorija, ku- 
riai paremti nėra pakankamai rimtų davinių“?!. Konkretus to 
įrodymas — 1966 m. išleista jo knyga „Lietuvių liaudies 
pasaulėjauta tikėjimų ir papročių šviesoje“. 

Šalia Lietuvoje išleistų septynių kapitalinių „Tauto- 
sakos darbų“ tomų nuo 1951 m. Jungtinėse Amerikos 
Valstijose buvo pradėti rikiuoti ne mažiau reikšmingi Lie- 
tuvių Tautosakos Lobyno tomai. Paskutinysis — vienuolik- 
tasis iš spaudos išėjo 1989 m.““ 

Medžiaga šitiekai tomų buvo sukaupta daugiausia dar 
Lietuvoje, paties autoriaus ranka nukopijuota iš LTA rin- 
kinių. Anot J. Balio, „tai karo metų darbas... viską 


7 „Dirva“. 1977. XII. 1. Nr. 46. 

'* Skaitė kursus „Baltijos tautų etninė kultūra“ ir „Rusų epinės 
dainos (bylinos)“. 

'? The oral tales of India. Bloomington. Ind. 1958. 

* Funk and Wagnalls Standard Dictionary oi Folklore, Mythology 
and Legend. New York 1950. T. 2. Kartu su Heraldu Biezaisu: Baltische 
Mythologie. In: Wėorterbuch der Mythologie. Stuttgart. 1965. Bd. 1. P. 
373—454. 

2! „Naujoji Viltis“. 1978. Nr. 17. P. 128. 

? Balys J. Suvalkiečių liaudies kūryba Amerikoje. Antologija. 
Silver Spiing. Md. 1989. P. 293. 

palikau, bet tuos rankraščius atsivežiau“2?. Juk svarbiau- 
sias autoriaus užsibrėžtas tikslas buvo „paskelbti pačią „tau- 
tosakos žaliavą“ ir kad medžiaga būtų prieinama kuo dides- 
niam asmenų skaičiui, kurie domisi "tautosaka, ją studi- 
juoja, kad tie leidiniai pakliūtų į kuo didesnį įstaigų skaičių 
ir ten išliktų ilgam laikui“2*. 

Toks tikslas tikriausiai kilo iš nuogąstavimo dėl LTA 
rinkinių susovietintoje Lietuvoje likimo, tačiau šiandien, ne- 
rimui dėl to išnykus, kaskart vis labiau didėja būtent 
paties Lobyno autoriaus atlikto „tautosakinės žaliavos“ 
susisteminimo bei teorinio pagrindimo vertė. Juk nūdien toli 
gražu ne kiekvienas Lietuvos tautotyrininkas galėtų pasira- 
šyti po šiais J. Balio žodžiais: „negalima ir nereikia nuo tau- 
tosakos skirti liaudies papročių, pasaulietinių ir religinių“, 
todėl tikimės, kad ši, kalendorinių papročių knyga taps 
tiltu, jungiančiu etnogratų ir tolkloristų krantus. 


Vytis Čiubrinskas 


2 „Dirva“. 1977. Nr. 46. 
*“* Bradūnaitė E. Visas gyvenimas pašvęstas tautosakai. „Draugas.“ 
1982. Nr. 265 (XII.31). 

Žinomo lietuvių mokslininko knyga 1978 m. buvo išleista JAV. Joje apra- 
šomos lietuvių kalendorinės šventės, apeigos ir papročiai. Sugrįžtant senosioms 
lietuvių šventėms — šv. Kalėdoms, Kūčioms, šv. Velykoms ir kt., leidinys turi 
ne tik mokslinę, bet ir didelę praktinę reikšmę. Ši knyga — savotiška lietuvių 
papročių, burtų ir apeigų enciklopedija. Skiriama etnografams ir visiems, kurie 
domisi lietuvių kultūra bei istorija. 

